
Prolog 
Londra, începutul lui noiembrie 1812 


Necrologul din ziarele londoneze era mic, însă atrase 
considerabil de mult atenţia. Trei dintre prietenii de joc ai 
lui Mac Mackenzie Nebunul se întâlniră la club şi ridicară 
paharele în cinstea lui. 

— Cel puţin a trişat spânzurătoarea, spuse cu respect 
unul dintre ei şi ridicară din nou paharele pentru asta. 

Mai multe doamne din societate oftară pline de regret, 
ştergându-şi câteva lacrimi de tristeţe autentică. Păcat să 
se irosească un bărbat atât de viril, chiar dacă enervant! 

Un bărbat care pretindea că era prietenul lui Mackenzie 
înjură şi trânti ziarul pe jos, cu pumnul strâns de disperare. 

Fratele său vitreg legitim, Will Masterson, află vestea în 
Portugalia, câteva zile mai târziu. Suferi fără să verse o 
lacrimă şi se întrebă dacă fratele lui cel de-a dreptul nebun 
chiar era mort. 

Fosta profesoară a lui Mackenzie, cea care îi fusese ca o 
mamă, Lady Agnes Westerfield, închise ochii şi planse. Îşi 
dorea să fi fost o neînțelegere la mijloc cu Mac Nebunul. 
Tinerii n-ar trebui lăsaţi să moară înaintea celor vârstnici. 
Era îngrozitor de nedrept. 

Mac se încruntă când îşi citi necrologul şi speră că 
fratele său, Will, nu-l văzuse. Lăsă ziarul deoparte, sperând, 
la rândul său, să nu fie nevoit să rămână mort prea mult 
timp. 

Moartea nu era prielnică pentru afaceri. 


Capitolul 1 


Kent, sfârşitul lui octombrie 1812 


Plecă râzând melodios, ridicându-şi fusta costumului de 
călărie şi alergând de-a lungul coridorului, înainte ca 
tânărul blond să apuce să-şi rostească cererea în căsătorie. 
Dar când ajunse la ultima uşă, se opri şi se uită peste umăr, 
cu un aer neastâmpărat. 

Distinsul Godfrey Hitchcock, bălai şi încrezător, zâmbi în 
razele soarelui care apăruse după zile întregi de ploaie. 

— Vorbim mai târziu, lady Kiri. O să-ţi spun atunci tot ce 
aveam de gând. 

Kiri Lawford îi aruncă acel zâmbet dulce care topeşte 
întotdeauna inima unui bărbat, după care se strecură afară. 
De îndată ce ieşi din raza lui vizuală, îşi încetini mersul, cu 
o expresie gânditoare pe chip. Godfrey era fermecător, cel 
mai atrăgător dintre cei care o petisera de cand familia ei 
venise în Londra, cu un an în urmă. 

Dar oare chiar dorea să se mărite cu el? 

li plăcea faptul că, în acea după-amiază târzie, el o 
insotise la o plimbare călare, deşi riscasera să întârzie la 
cină. Nu dorise să irosească pretioasele raze de soare dupa 
ce stătuse închisă în casă de când sosise la Grimes Hall 
pentru petrecere. Era un călăreț de primă clasă, care 
tinuse pasul cu ea în timp ce galopaseră de-a lungul 
dealurilor din Kent. 

Oficial, Kiri era doar unul dintre oaspeţii de la petrecere. 
Dar toată lumea ştia că venise să-i cunoască familia lui 
Godfrey, într-un mediu mai relaxat. Mama lui Kiri dorise să 
vină şi ea, dar în casa lor izbucnise o epidemie de pojar, aşa 
că rămăsese în Londra. 

Din fericire, Kiri stătuse împreună cu fratele ei la Casa 
Ashton şi nu fusese expusă bolii. Astfel, putuse să meargă 
în Kent împreună cu un cuplu mai în vârstă, care fusese 
invitat la petrecere. 


Vizita decurgea bine. Familia Hitchcock o analizase 
minuţios pe Kiri, iar acest lucru sugera că, în opinia lor, ea 
avea să facă parte cat de curând din familie. li găsea 
agreabili, într-un stil englezesc tipic. 

Nu era o uniune nemaipomenită, din moment ce Godfrey 
era doar cel de-a treilea fiu al unui baron, iar Kiri era fiica 
unui duce. Dar îl plăcea. În anul de când familia ei sosise 
din India, nu întâlnise alt burlac pe care să-l placă mai 
mult. 

Godfrey nu o tratase ca pe o femeie ieftină, străină şi 
exotică, nedemnă de respect. De asemenea, săruta foarte 
bine, aceasta fiind cu siguranţă o calitate pentru un viitor 
sot, iar personalitatea lui de răzvrătit se potrivea de 
minune cu a ei. Dar oare era aceasta o bază solidă pentru o 
căsătorie? 

Mama lui Kiri se trăgea dintr-o familie regală indiană şi, 
în ciuda originii, sfidase tradiţia de două ori, căsătorindu-se 
cu englezi. Ambele căsătorii fuseseră din dragoste. Tatăl lui 
Kiri, cel de-al şaselea duce de Ashton, murise înainte de 
naşterea ei, dar ea văzuse iubirea dintre Lakshmi şi cel de- 
al doilea soţ, John Stillwell. Tatăl ei vitreg fusese un general 
renumit în India şi era singurul tată pe care îl cunoscuse. 
Un tată bun, care îşi trata fiica vitregă la fel ca pe cei doi 
copii ai săi. 

Godfrey era amuzant şi se dovedea o companie plăcută, 
dar, în comparaţie cu generalul Stillwell, părea destul de 
superficial. Desigur, majoritatea bărbaţilor erau aşa. Insă 
fratele ei Adam se ridica la nivelul generalului. Acum, că se 
gândea mai bine, acelaşi lucru se putea spune şi despre 
fascinantii lui prieteni. Păcat că toţi o tratau ca pe o soră 
mai mică. 

Dar poate îl judeca greşit pe Godfrey. Nu se cunoşteau 
suficient de bine ca să-şi poată da seama dacă era într- 
adevăr un bărbat profund. Trebuia să accepte oferta mamei 
lui, Lady Norland, care o sfătuise pe Kiri să mai rămână o 
săptămână după terminarea petrecerii. 


Întrebându-se dacă părinţii ei ar fi putut ajunge în cazul 
în care ea şi-ar fi prelungit şederea, Kiri se hotări să treacă 
să o vadă pe Lady Norland, în camera de zi. Gazda ei era 
probabil acolo, dacă nu urcase să se schimbe pentru cină, 
iar Kiri putea să-i ceară permisiunea de a-şi prelungi vizita. 
Cu siguranţă, dacă mai stătea o săptămână în compania lui 
Godfrey, ar şti mai limpede dacă erau potriviţi unul pentru 
celălalt. 

Camera de zi a contesei era primitoare şi plăcută, iar ea 
îşi petrecea acolo foarte mult timp împreună cu prietenele 
ei. Kiri deschise uşa încet, apoi se opri, văzând că Lady 
Norland discuta cu sora ei, Lady Shrimpton. Aşezate pe o 
canapea, cu spatele la uşă, surorile nu o văzură pe Kiri. 

Putea să discute mai târziu cu gazda sa. Fata era pe 
punctul de a se retrage, când Lady Shrimpton spuse: 

— Godfrey chiar are de gând să se însoare cu fiinţa 
aceea, cu Kiri? 

Kiri se cutremura la auzul tonului dispretuitor. Ce 
Dumnezeu...? 

— Asa da impresia. Ea pare foarte indragostita. Ce fata i- 
ar putea rezista unui barbat atat de chipes si de 
fermecator? 

— Sunt surprinsa ca tu si Norland sunteti de acord cu o 
astfel de casatorie, continua sora ei pe un ton dezaprobator. 
Nu i-aş lăsa pe băieţii mei sa se însoare cu o corcitura. O 
creatură atât de vulgară si de îndrăzneață! Am văzut cum 
îşi etalează farmecele. Zău! Bărbaţii se gudură pe lângă ea 
ca nişte catelusi. Godfrey nu va şti dacă copiii lui sunt într- 
adevăr ai lui. 

Lui Kiri inima îi bătea să-i spargă pieptul din cauza 
şocului. Fratele ei Adam fusese de multe ori defaimat din 
pricina sângelui său amestecat, însă Kiri fusese tratată cu 
mai multă toleranţă, deoarece ea era femeie şi atât, nu un 
duce englez. Cu toate că existau câţiva membri din înalta 
societate care nu priveau cu ochi buni originea ei, erau de 
obicei destul de discreti în această privinţă. Nu văzuse 
niciodată atât de multă răutate îndreptată împotriva ei. 


— Femeiuşca e pe jumătate britanică şi tatăl ei vitreg 
este generalul Stillwell, deci ar trebui să ştie cum să se 
comporte. Lady Norland nu părea prea sigură de acest 
lucru. Ceea ce contează e că este fiică de duce şi că va avea 
o zestre consistentă. Godfrey cheltuieşte mult şi nu va găsi 
o soţie mai bogată decât ea. Dacă-i vâră pe gât copiii altuia 
- ei bine, din fericire, el are doi fraţi mai mari şi amândoi 
au fii, aşa că sângele ei nu ne va păta titlul. 

— O zestre bună compensează multe lucruri, spuse Lady 
Shrimpton. Dar va trebui sa ai de-a face cu mama ei 
îngrozitoare. O păgână, cu tenul atât de închis! 

— Lady Kiri nu are tenul atât de închis, iar zestrea ei e ca 
aurul! Lady Norland râse. Presupun că nu pot să mă prefac 
că nu o cunosc pe mama ei, dar, crede-ma, în ciuda 
prezenţei generalului Stillwell, vor exista foarte puţine 
interacțiuni între acea familie şi noi. 

Lui Kiri i se întunecă judecata, simțindu-se cuprinsă de o 
furie ucigătoare. Cum îndrăzneau să vorbească aşa despre 
mama ei, care era cea mai inteleapta, mai blândă şi mai 
bună femeie pe care o cunoscuse Kiri vreodată! Era o 
doamnă în adevăratul sens al cuvântului. Kiri ar fi vrut să le 
sfârtece cu mâinile goale pe acele femei. Tânjea să le 
zdrobească disprețul şi intoleranta. 

Şi ar fi putut. Când era mică, fusese fascinată de 
poveştile vechi cu regine războinice indiene, astfel încât 
insistase să meargă împreună cu verii ei hindusi să studieze 
arta tradiţională indiană de luptă numită Kalarippayattu. 
Kiri fusese una dintre cele mai bune eleve, iar acum îşi 
dorea nespus să-şi folosească măiestria pe cele două femei 
malefice. 

Dar ar fi fost lipsit de etichetă să-şi omoare gazdele. Şi 
nu trebuia să-l omoare nici pe Godfrey, acel vânător de 
averi mincinos şi trădător. În timp ce se întoarse, 
îndreptându-se orbeşte către camera ei, simţi că i se face 
rău la ideea că se gândise să se mărite cu acel bărbat! îşi 
şterse buzele cu dosul palmei, ca şi când ar fi putut să 
îndepărteze amintirea sărutărilor lui. 


Aproape la fel de jignitoare ca denigrările aduse mamei 
ei erau şi acele zvonuri oribile cum că ea ar fi fost o femeie 
uşoară, care îşi etala farmecele în faţa bărbaţilor. Fusese 
crescută în tabere militare, printre bărbaţi, şi aprecia 
compania lor. Din momentul în care începuse să meargă, 
subalternii generalului Stillwell o tachinaseră, vorbiseră cu 
ea şi o invatasera să călărească, să vâneze şi să tragă cu 
arma. Când crescuse, tinerii ofiţeri se îndrăgostiseră uneori 
cu disperare de ea. Bineînţeles că nu era o domnişoară 
englezoaică timidă, căreia să-i fie frică de toţi bărbaţii din 
afara familiei! 

Nu mai putea rămâne în acea casă nicio zi, nici măcar o 
oră. Intra în dormitor, simțindu-se mai liniştită. Va 
împrumuta un cal de la familia Norland şi va călări până la 
Dover, un port important, unde sigur avea să găsească o 
trăsură care să o ducă la Londra. 

Cu mâini tremurânde şi smulgandu-si nasturii, îşi scoase 
costumul scump de călărie pe care îl purtase în plimbările 
pe care le făcuse zilnic cu Godfrey. Se străduise să fie 
englezoaică în toate privintele, dar nu mai era cazul. 

Eliberata de metrii nesfarsiti de material, cauta in dulap 
fusta despicata in parti pe care o purta la calarie si pe care 
o cumpărase din India. Fusta îi permitea sa incalece pe cal 
şi se gândise ca ar fi putut să o poarte aici. 

Ţesătura galben-inchis a fustei despicate îi dădea un 
sentiment bine-venit de confort. În timp ce se îmbrăcă cu o 
jachetă bleumarin, făcută la comandă, se privi în oglinda 
şifonierului. Păr închis la culoare, ochi verzi strălucitori, 
destul de înaltă chiar şi pentru o englezoaică. Tenul ei era 
mai închis la culoare decât al britanicului de rând, dar nu 
cu mult mai mult. 

Aceasta era adevărata Kiri Lawford - o fiică a imperiului, 
jumătate britanică, jumătate indiancă, şi mândră de ambele 
origini. Intr-un sari şi cu un punct roşu între sprancene, ar 
arăta aproape ca o indiancă, la fel cum în costumul de 
călărie arăta aproape ca o englezoaica. Dar niciodată pe de- 
a întregul. Nu putea schimba acest lucru. Şi nici nu-şi 


dorea. Mai ales să le facă pe plac unor cate rauvoitoare ca 
Lady Norland şi sora ei. 

Nu putea să care foarte multe lucruri călare, aşa că 
aruncă o privire prin cameră, ca să vadă dacă trebuia să 
mai ia şi altceva în afară de bani. Işi adusese cele mai bune 
haine, dar nu avea de gând să rămână în acest loc doar ca 
să-si apere garderoba. 

Isi împachetă bijuteriile într-o pânză de in, apoi într-un 
şal indian. Dacă-l vâra într-o traistă de piele, pachetul avea 
să stea fără probleme în spatele şeii. 

Deşi îşi dorea din tot sufletul să iasă cât mai repede din 
casă, era mult prea bine-crescută ca să plece fără niciun 
cuvânt. Trebuia să-i scrie un bilet femeii cu care călătorise, 
iar acest lucru avea să fie uşor. Şi încă un bilet lui Godfrey, 
lucru deloc simplu, dar nu avea curaj să i se adreseze direct 
lui Lady Norland. Se aşeză la birou, dornică să tipe la el. 
Dar simpla hârtie nu putea să-i stăpânească furia. 

Se mulţumi să mâzgălească: Trebuie să găseşti altă avere 
pe care s-o vânezi. Te rog să-mi trimiti lucrurile la Casa 
Ashton. Mentiona cu bună-ştiinţă conacul ducal al fratelui 
ei. Deşi aceşti oameni o considerau o femeie uşoară, era, 
pentru numele lui Dumnezeu, o femeie uşoară de viţă 
nobilă. 

Din moment ce menajera lui Kiri era în carantină din 
cauza pojarului, i se dăduse o fată fara prea multă 
personalitate şi îndemânare, care lucra pentru familia 
Norland. Kiri îi lăsă fetei o sumă generoasă pentru 
serviciile ei, apoi ieşi din cameră. 

Din fericire, în drumul ei până la parter şi apoi până la 
grajduri, nu văzu pe nimeni din familia Hitchcock sau vreun 
alt oaspete. Ştia ce cal voia - pe Chieftain, un superb pur- 
sânge care îi aparţinea lui George Hitchcock, fratele mai 
mare al lui Godfrey. George, încrezutul moştenitor al 
titlului, căsătorit cu o blondă plictisitoare, cu care avea doi 
fii englezi, viguroşi, cu părul blond, aproape alb. Nu merita 
un cal atât de frumos. Tânjise să-l călărească ea. 


Grajdurile erau cufundate în linişte şi bănui ca rândaşii 
îşi luau cina. Nu conta, se împrietenise cu Chieftain în 
timpul ultimei săptămâni. Se opri în loc, neştiind ce şa să 
folosească. 

Cea a lui Godfrey avea mărimea potrivită, dar o trecură 
fiorii la simplul gând că ar folosi ceva ce îi aparţinea lui, 
aşa că luă un harnaşament oarecare. Incaleca la fel de uşor 
ca un bărbat, îl întoarse pe Chieftain în direcţia în care se 
afla Dover şi părăsi Grimes Hall pentru totdeauna. 


Capitolul 2 


Bine că furia îi ţinea de cald, se gândea Kiri tăios, 
altminteri ar fi tremurat de frig. Era sfârşitul lui octombrie 
şi se înserase devreme, cerul se acoperise de nori şi 
temperatura scăzuse brusc. Deşi Chieftain era un cal 
puternic de călărie, înaintau destul de greu, deoarece 
pământul se transformase în noroi din cauza ploii din zilele 
trecute. Drumul care ducea spre nord, către Dover, şerpuia 
printre dealurile neregulate, şi asta o încetinea şi mai mult. 

Dar oraşul era doar la câteva mile distanţă. Nu avea cum 
să se rătăcească, atâta timp cât urma drumul paralel cu 
coasta. Avea să petreacă noaptea într-un han - un han 
elegant şi călduros - şi dimineaţă urma să ia trăsura către 
Londra. Avea să fie interesant să călătorească într-o trăsură 
cu care mergea toată lumea, în locul trăsurii personale şi 
luxoase. li plăcea să încerce lucruri noi, chiar dacă exista 
posibilitatea să fie incomode. 

Poteca ce cobora dealul era îngustă, de-abia încăpeau pe 
ea calul şi calaretul. Din fericire, se afla în siguranţă în 
Anglia, spre deosebire de India, unde ar fi stat la pândă 
bande de tâlhari. 

Tocmai îşi imagina un foc în semineu, când luă curba şi 
se pomeni fata în fata cu un grup de ponei impovarati de 
bagaje, care se îndreptau către regiunile muntoase. Ce 
naiba...? Lui Kiri îi luă ceva timp până desluşi talmeş- 
balmeşul de bărbaţi cu înfăţişare aspră, de ponei şi de 
felinare ascunse cu grijă. 

Contrabandişti! De îndată ce-i trecu prin minte acest 
gând, încercă să-l tragă pe Chieftain în direcţia opusă, dar 
negustorii îşi reveniseră şi ei din uimire. 

— Prindeti-l! urlă o voce ascuţită. Nu putem lăsa un 
străin să ne vadă! i 

Un contrabandist se năpusti asupra lui Kiri. Il lovi cu 
cravaşa peste față, în timp ce-şi înfipse călcâiele în 
Chieftain. Dar o prinseră mai mulţi bărbaţi, iar poteca era 


prea îngustă şi calul nu se putea întoarce repede. Lovi cu 
picioarele doi, îi biciui pe alţii, dar până să poată scăpa, 
vocea ascuţită strigă: 

— Jed, foloseşte plasa asta de păsări! 

O plasă grea, rău mirositoare zbură prin aer şi căzu peste 
ea, imobilizându-i mâinile şi picioarele. În timp ce se 
chinuia să se elibereze, atacatorii ei o traseră de pe cal. Se 
lovi cu putere de pământ şi începu să înjure în indiană. 

Un negustor roşcat o înşfacă, exclamând: 

— Dumnezeule, e o afurisită de femeie! 

— Care poartă pantaloni şi încalecă precum un bărbat? 
întrebă altul neîncrezător. 

— Recunosc un sân de femeie când pun mâna pe el! 

Un bărbat cu chip prelung şi posac se apropie si 
îngenunche lângă Kiri. Ei îi căzuse pălăria, iar în lumina 
felinarului chipul i se vedea limpede. 

— Într-adevăr, e o femeie, spuse el, cu o voce de 
conducător. Sau, mai degrabă, o fată. Bolborosea ceva într- 
o limbă străină. Ştii engleza, fatuca? 

— Mai bine decât tine! 

Incercă să-l lovească în vintre, dar era prinsă în plasă si 
nu reuşi. 

— Cu pantalonii ăştia, căpitane Hawk, poa' să fie o târfă, 
spuse un contrabandist. 

— Nu sunt târfă! 

Kiri îi înjură din nou, de data aceasta în engleză, folosind 
cele mai obscene cuvinte pe care o fetiţă le poate învăţa 
într-un cantonament militar. 

— Poate că nu-i târfă, dar, cu siguranţă, nici doamnă nu 
e, rosti un bărbat pe un ton admirativ. 

— Puneti-i calus şi legati-o la ochi, spuse Hawk răspicat. 
Apoi legati-o si aruncati-o peste şaua ei. Howard, Jed, 
duceti-o in pestera si aveti grija sa nu scape. Mac Briceagul 
vine în seara asta, aşa ca faceţi-l să se simtă bine-venit, 
dacă soseşte înainte de a ne întoarce noi. Vom vedea atunci 
ce-o să facem cu ea. 


— Ştiu deja ce să fac cu ea, căpitane, spuse un bărbat, 
chicotind obscen. 

— Nu se va întâmpla asta, rosti căpitanul, în timp ce-l 
admira pe Chieftain. Calul ăsta valorează ceva banuti, s-ar 
putea ca şi fata. 

— Trebuie să fim atenţi, spuse bărbatul cel îndesat. Dacă 
familia ei este importantă, cererea de răscumpărare ar 
putea însemna o trupă de soldaţi care să ne caute. E mai 
simplu s-o regulăm, apoi s-o aruncăm din barcă, cu câteva 
pietre atârnate de gât. 

Kiri se încordă. Dacă aflau că e sora unui duce, ar fi putut 
să se teamă atât de mult de consecinţe, încât ar fi omorât-o 
fără ezitare. Isi întoarse discret inelul, astfel încât să 
ascundă diamantele, lăsând la vedere doar banda simplă a 
bijuteriei. 

— Nu sunt nici bogată, nici importantă, deci nu e nevoie 
să mă omorâţi. 

— Vorbesti ca o bogatasa. Căpitanul o privi cu ochi mijiti: 
Cum te cheamă? 

Se gândi repede la un nume asemănător cu al ei. 

— Carrie Ford. 

— Sunt câţiva pe care-i cheamă Ford în Deal, îndrăzni să 
spună un bărbat. Dar nu seamănă cu ei. 

Pe principiul „Spune adevărul atunci când se poate”, 
răspunse: 

— Sunt din Londra, nu din Deal. 

— De unde ai făcut rost de calul ăsta de rasă? întrebă 
Hawk. 

Buzele i se încleştară. 

— L-am furat ca să scap de un bărbat care m-a minţit. 

Lucru care, întâmplător, era adevărat. 

Contrabandiştii râseră. 

— Se pare că e genul nostru de femeie, spuse unul. 

— Poate că minte. Hawk privi incruntat: Vom vedea asta 
mai târziu. Deocamdată, legati-o si nu o răniţi. Trebuie s-o 
luăm din loc. 


În ciuda sfortarilor ei furioase de a se împotrivi, 
contrabandiştii reuşiră să-i dea jos plasa şi să-i lege mâinile 
cu o frânghie subţire şi aspră. li venea să urle de ciudă că 
nu se putea elibera să riposteze. Ar fi trebuit să ia cu ea un 
cuţit, dar dorise să dea dovadă de rafinament pentru 
blestemata de petrecere din Casa Norland. 

Howard, bărbatul cel îndesat, încercă să-i pună căluş o 
cârpă mizerabilă. 

— Porcule! mârâi ea, după care îl muşcă de degete. 

— Catea! 

O plesni peste fata şi-i legă căluşul dureros de strâns, dar 
Kiri avu satisfacția să vadă că lui îi dăduse sângele. 

După muşcătură, negustorii o manevrau cu foarte multă 
atenţie. Jed, roşcat, slab şi musculos, o legă la ochi. Legată 
de mâini şi de picioare ca o gâscă, fu aruncată peste şaua 
lui Chieftain şi legată de cal. 

Era un mod îngrozitor de incomod de a călători, mai ales 
că nu putea să vadă nimic. Folosindu-şi auzul şi celelalte 
simţuri, îşi dădu seama că era dusă pe un drum atât de 
îngust, încât uneori picioarele-i atingeau un perete dur din 
piatră. 

Kiri fu la un pas de a vomita în momentul în care calul se 
opri şi ea fu dezlegată şi ridicată din şa. Se dezechilibră, 
dar o mână puternică o apucă de cot. 

— Din moment ce nu are ce vedea în afară de pietre, se 
auzi vocea lui Jed, o dezleg la ochi, ca să poată merge 
singură. 

Chiar dacă era noapte, faptul că nu mai era legată la ochi 
îi permitea să vadă împrejurimile şi să-şi pună ordine în 
gânduri. Se aflau într-o adâncitură adăpostită, înconjurată 
de bolovani. La unul dintre capete se afla o curte 
împrejmuită cu un gard, formând un padoc în care se aflau 
câţiva ponei care mâncau dintr-o grămadă de fân. 

Precaut, Jed încercă să-i dea jos şaua lui Chieftain si, 
drept răsplată pentru strădania lui, fu muşcat. Frecându-şi 
vânătaia care începuse să se formeze pe antebrat, mârâi: 


— Atunci poţi să stai cu hamaşamentul şi să te simţi 
incomod, calule. 

Chieftain intră în padoc de bunăvoie, mai ales că îl 
aştepta fânul. Era un animal de rasă şi Kiri speră ca măcar 
unul dintre contrabandişti să ştie cum să îngrijească de cai. 
Nu-l condamna pe Jed pentru că se temea. In comparaţie cu 
ceilalţi cai, Chieftain era un aristocrat trufaş si 
independent, care, evident, nu avea răbdare cu ţăranii. 

Jed o luă de braţ şi o conduse către o potecă ascunsă 
între doi bolovani. Neputând să-şi folosească mâinile, ar fi 
căzut daca el nu ar fi tinut-o. Nu avea cum să scape, cu 
Howard pe urmele lor. 

Poteca se latea, ducând către intrarea într-o grotă de pe 
malul mării. Din potecă se desprindea o alta, ce ducea către 
un petic de plajă cu pietriş. Era suficient de multă lumină 
pentru a vedea câteva bărci ancorate în micul port. Flota 
comercianților - în timpul zilei, pescuiau; în timpul nopţii, 
beau coniac. Era o ascunzătoare buna şi cu greu putea fi 
descoperită de vasele care navigau de-a lungul coastei. 

Jed o conduse în grota care, în mod uimitor, era destul de 
mare. Kiri îşi spuse că era aproape la fel de mare ca sala de 
bal din Casa Ashton. 

De îndată ce se aflară înăuntru, departe de intrare, Jed 
aprinse un felinar care lumină aproape întreaga peşteră. 
Firidele erau pline cu bunuri de contrabandă, mai ales vin 
şi băuturi spirtoase în butoiaşe uşor de cărat. Auzise că 
băuturile spirtoase de contrabandă erau atât de tari, încât, 
în cantităţi mari, puteau ucide un om. Trebuiau să fie 
diluate înainte de a fi băute. 

Erau şi pachete cu ceai sau tutun, înfăşurate în pânză 
uleioasă. Probabil că celelalte pachete conţineau pânză, 
dantelă şi alte bunuri de lux. Nu-şi putea da seama cât 
valora marfa. Cu siguranţă, mult. 

Kiri fu forţată să meargă în capătul cel mai îndepărtat al 
peşterii. Până să-şi dea seama ce făcea Howard, acesta îi 
încătuşă încheietura stângă. În ciuda furiei de a fi priponită 
de perete ca un animal, rămase nemişcată în timp ce-i erau 


tăiate legăturile de la mâini. Frânghia fusese legată cu o 
pricepere marinărească şi-i intrase dureros în piele. 

Tocmai îşi masa urmele lăsate în carne de frânghie, când 
Howard îi puse mâna pe sân şi strânse. Furioasă, se dădu 
înapoi şi-l lovi cu putere în vintre. 

Cizma de călărie nu-l nimerise chiar la ţintă, însă 
suficient de aproape pentru ca Howard să tipe şi să cadă pe 
spate, ţinându-se strâns cu mâinile de locul dureros. 

— Catea ce esti! Se aplecă şi, cu răsuflarea intretaiata, îşi 
ridica cutitul. O sa-ti para rau pentru asta! 

— Nu poţi sa invinovatesti femeiusca pentru ca nu vrea 
sa fie pipaita. Jed il apuca de brat. Capitanul va sti ce sa 
faca cu ea. Fa focul, in timp ce eu pregatesc cazanul de 
bumbo. Baietii vor vrea cu siguranta ceva cald de baut cand 
se vor intoarce. 

Howard mormai, dar se supuse si, in cateva minute, cei 
doi barbati stateau in jurul focului si sorbeau cu pofta, pe 
rand, dintr-o sticla de gin. Kiri simti aroma patrunzatoare 
de ienupar risipindu-se prin pestera. 

Howard era tacut din cauza ginului, in vreme ce Jed 
atârna deasupra focului o oală mare cu apă, ca să 
pregătească băutura. Apoi puse zahăr, o lămâie şi un pic de 
nucşoară. Se câştiga bine de pe urma contrabandei, din 
moment ce-şi permiteau asemenea ingrediente. 

Nucsoara şi lămâia degajau în aer un miros plăcut, iar 
fumul dispăru în crăpăturile din tavan. Kiri bănuia că, de 
îndată ce apa aromată avea să se încălzească, urma să fie 
combinată cu rom sau cu altă băutură spirtoasa. Nu i-ar fi 
displăcut să bea o cană - era extrem de însetată şi de 
înfrigurată. 

Din moment ce nu putea să facă nimic în privinţa setei 
sau a frigului, se lipi cu spatele de perete şi-şi ridică 
genunchii. Îşi lăsă mâinile în poală şi studie catusele. 
Metalul ruginise din cauza umezelii din peşteră, dar 
cătuşele încă erau rezistente. 

Oare? Răsuci inelul de metal cu mâna stângă şi avu 
impresia că erau mai ruginite decât crezuseră răpitorii. 


Dacă metalul ceda mai mult, ar fi putut să le smulgă. 

Purta la mâna dreaptă inelul primit de la părinţi când 
împlinise optsprezece ani. Mai mult elegant decât vulgar, 
inelul era încrustat cu şapte diamante micute, perfecte, 
variind ca dimensiune, cu cel mai mare în mijloc, iar 
celelalte în ordine descrescătoare. Diamantele erau rigide, 
şi un şir era asemenea unui ferăstrău. Dacă ar fi putut să 
taie metalul ruginit, l-ar fi răsucit şi ar fi rupt catusele. 

Incepu să frece diamantele de partea cea mai ruginită, 
bucuroasă ca valurile acopereau sunetul. Elementul- 
surpriză avea s-o ajute să treacă de Jed şi de Howard dacă 
s-ar fi eliberat înainte sa se întoarcă ceilalţi contrabandisti. 
Odată ce l-ar fi încălecat pe Chieftain, ar fi parcurs aproape 
jumătate din distanţa până în Dover înainte ca ei să-şi dea 
seama ce se întâmplase. 

Diamantele zgâriau metalul, dar dura destul de mult. Era 
tot legată când ceilalţi contrabandişti se întoarseră. Erau 
bine-dispuşi după ce acostaseră în siguranţă şi pentru că 
reuşiseră să fure marfă atât de valoroasă. Chiar dacă 
reuşea să se elibereze, trebuia să înfrunte toată banda 
pentru a scăpa. 

Cu o mişcare iute, Kiri îşi aşeză mâinile în poală şi-şi 
puse degetele mâinii drepte pe cătuşe atunci când Hawk 
veni să o controleze. 

— Ce să fac cu tine? mormăi el. 

Howard izbucni într-un râs ca un lătrat: 

— Ai grijă, căpitane, loveşte la fel de bine pe cât muşcă. 
La fel ca un cal, trebuie să fie îmblânzită ca să fie înşeuată. 
Sunt dispus s-o călăresc. 

— Suntem contrabandişti, nu criminali, spuse Hawk 
răspicat. Ce păcat că nu e o localnică în care am putea avea 
încredere că-şi va ţine gura! 

— Fă-ţi griji pentru ea mai târziu, căpitane. Unul dintre 
bărbaţi aduse o cană aburindă de bumbo. E timpul să 
sarbatorim o călătorie reuşită. 

Hawk se întoarse cu spatele la Kiri. 


— Duceti-i o cana si lui Swann, daca tot îl aşteaptă afară 
pe Mac. Merită să se încălzească niţel. 

Kiri îi privi neliniştită. Majoritatea contrabandistilor 
aveau familie şi nu erau criminali. Dar băutura îl putea face 
şi pe cel mai sensibil bărbat să fie violent, iar Howard şi 
ceilalţi ar fi putut să ucidă cu sânge-rece. Înverşunată, 
începu din nou să umble la cătuşe. Trebuia să facă ceva, 
altfel îşi pierdea minţile. 

Timpul se scurgea, contrabandistii se imbatara - iar apoi, 
diavolul din iad năvăli în peşteră. 


Capitolul 3 


Kiri fu cuprinsă de spaimă, până îşi dădu seama că nou- 
venitul era doar un bărbat solid, iar în spatele lui se afla un 
contrabandist cu o torta. Faldurile hainei sale lungi şi negre 
şi izbucnirea sălbatică a flăcărilor îl făceau să pară diavolul 
care venise să-l ia pe Faust. 

Păşi în lumină şi-şi scoase pălăria, dezvăluind un chip cu 
trăsături frumoase, care nu părea să fi fost prea des 
cufundat în gânduri. 

— Salutare, spuse el cu o voce plăcută, care răsună în 
toată peştera. Ce mai fac negustorii mei preferaţi? 

Fu întâmpinat cu urale. 

— E Mackenzie! 

— Da, Mac Briceagul în persoană! 

— Pariez ca le spui asta tuturor contrabandiştilor, 
impielitat priceput la vorbe! 

— Pe unde ai umblat, derbedeule? 

— Trage-ti o piatră şi ia loc lângă noi, Mac! 

— Îmi pare rău că am întârziat, spuse Mackenzie pe un 
ton vesel. Vazusem o banda de accizari şi nu cred că ati fi 
vrut să-i aduc aici. Dădu mâna cu căpitanul. Aţi reuşit să-mi 
aduceţi tot ce am comandat? 

— Ne lipseşte un butoiaş de vin alb, dar toate celelalte 
sunt pe drum. Hawk turnă vin în pahar: Gustă vinul ăsta 
roşu. E un soi nou, dar foarte bun. 

Mackenzie luă paharul, înghițind gânditor şi cântărind 
gustul vinului. 

— Foarte bun. O să vreau şi eu soiul ăsta data viitoare. 

Intinse paharul să i-l umple din nou. 

— Ai aici tutunul din Franţa. Hawk îi dădu un pachet. 
Miroase bine, dar niciun tutun nu valorează cat mă platesti 
tu ca să-l aduc prin contrabandă. 

Mackenzie mirosi pachetul mulţumit, după care îl vâri în 
palton. 

— Face toţi banii. O secundă, te rog... 


Băgă mâna într-un buzunar şi scoase doi saci de pânză, 
unul mare, altul mic. Zăngăniră când i-i dădu. 

— Ăştia sunt pentru tutun. Ăştia pentru vin si pentru 
băuturile spirtoase care sunt în drum spre Londra. 

— E o plăcere să fac afaceri cu tine, spuse căpitanul 
zâmbind. Kiri observă că nu numărase banii. Mackenzie 
trebuia să fi fost un client fidel şi de încredere. Deşi nou- 
venitul era solid, chipeş şi bine îmbrăcat, privirile celor din 
peşteră erau atintite asupra lui din cu totul alte motive. Lui 
Kiri îi veni în minte cuvântul charismă. Flirtase un pic cu un 
student de la Cambridge, care-i spusese lui Kiri că era 
charismatică deoarece frumuseţea ei atrăgea toate privirile 
când intra într-o încăpere. Charisma este un magnetism pe 
care-l deţine o persoană, atrăgându-i pe cei din jur, îi 
explicase el. Le conferea conducătorilor puterea de a-şi 
inspira discipolii. 

Apoi îi dăduse un poem scris în greacă, un gest frumos 
din partea lui şi care revela probabil faptul că nu era un 
poet prea strălucit. S-o numească pe Kiri charismatică era 
un simplu compliment, dar lui Mackenzie cuvântul chiar i 
se potrivea perfect. Toţi contrabandistii, chiar şi Howard 
cel furios, se luminau la chip când nou-venitul le arunca o 
privire sau un zâmbet. 

Mackenzie îşi savura vinul, când ochii i se opriră asupra 
lui Kiri. 

— Cine-i fetişcana? întrebă şi se îndreptă către ea. 

Hawk, Howard şi Jed merseră cu el. 

— Bataie de cap, spuse capitanul pe un ton sec. A dat 
peste noi cand mutam marfa. Am fost nevoiti sa o luam 
prizoniera. Nu stiu ce sa facem cu ea. Am putea sa vedem 
cat e dispusa familia ei sa plateasca pentru a o primi 
inapoi. 

— Ar fi nebuni sa dea chiar si un siling, marai Howard. 
Are nevoie sa fie imblanzita, si voi fi primul la rand. 

Jed rase. 

— Bine ca lovitura ei nu a fost foarte precisa, altfel nu ai 
mai fi avut cu ce. 


Contrabandiştii izbucnira in  râsete vulgare, dar 
Mackenzie îi ignoră şi îngenunche s-o observe mai bine pe 
Kiri. Ea îl privi cu ochii mijiti. 

Bărbatul îi părea cunoscut, deşi era sigură că nu-l mai 
văzuse până atunci. In ciuda aerului său plăcut şi degajat, 
se mişca uşor, cu agerimea sălbatică a unui soldat. Unul 
care ştia cum să ucidă. Dar ea nu simţi o furie turbată. 

— Dacă privirile ar ucide, am fi cu toţii morţi, spuse 
amuzat. Pare să aibă trăsături frumoase în spatele 
căluşului. Chiar e necesar? 

— A trebuit să-i punem calus, pentru că vorbele ei 
vulgare ne stânjeneau, spuse Hawk posac. Injura ca un 
marinar beat. 

Contrabandiştii se amuzară copios şi hohotele de râs 
răsunară în toată peştera. Kiri se cutremură la gândul că 
erau suficient de beti, încât să nu le mai pese de 
consecinţele faptelor lor. 

— Ce-ai de gând să faci cu ea? întrebă Mackenzie. 

— Nu ştiu încă. Trebuie să însemne mult pentru cineva, 
dar nu ştiu pentru cine. Căpitanul se încruntă: Nu vrea să 
coopereze. 

— Musca precum o pisică sălbatică şi loveşte ca un 
afurisit de catâr, mormăi Howard. 

— Are curaj, incuviinta Hawk. Curaj care o va îndemna să 
meargă la accizari şi să-i convingă să ne vâneze. Cu 
siguranţă, are o vagă idee despre locul acestei ascunzători. 
Al naibii să fiu dacă ştiu ce să fac cu ea! 

— Leag-o de pietre si arunc-o în canal, spuse Howard. 

Kiri îl privi spumegând de furie. Nu le dorise răul acestor 
bărbaţi. Deşi nu era de acord cu contrabanda, ştia că în 
aceste zone era acceptată şi că era aproape o meserie 
respectabilă. Nu s-ar fi amestecat în vreun fel. 

Dar nu se mai simţea neutră. Din cauza 
comportamentului lor faţă de ea, voia să facă exact ce se 
temea căpitanul: să-i pună pe oamenii legii să se ocupe de 
aceşti răpitori mizerabili. Deşi ar fi renunţat şi la acest 


lucru dacă ar fi putut să-l omoare pe Howard cu mâinile 
goale. 

— Spune că a furat calul asta de rasa, dar cred ca eo 
bogătaşă, continuă Hawk. Hainele ei sunt ciudate, dar nu 
ieftine. 

— Am putea intra în belele dacă o vindem înapoi familiei, 
protestă Howard. Mai bine o folosim şi apoi o facem 
pierdută. 

— Am irosi o bucăţică bună. Privirea impenetrabilă a lui 
Mackenzie era încă îndreptată către Kiri. Cum o cheamă? 
Poate vă pot spune eu dacă valorează ceva sau nu. 

— Spune că o cheamă Carrie Ford, dar e posibil să mintă, 
răspunse căpitanul, cu privirea incruntata. Cunoşti vreo 
familie Ford care să fie bogată? 

— Nu, dar poate dacă-i dai jos calusul, va spune mai 
multe, acum, că a avut timp să vadă cum stau lucrurile. 

— Ai grijă să nu te muşte, îl preveni Jed. 

— Sau sa te lovească-n ouă, adauga Howard. E cu 
siguranţă o belea. 

— Belea este al doilea nume al meu. Mackenzie o privi pe 
Kiri: Daca-ti dau jos calusul, promiti să nu ma ranesti şi să 
nu ofensezi sensibilitatea fragila a tovarasilor nostri cu 
limbajul tau? 

Ea şi-ar fi dorit să-i şteargă zâmbetul misterios de pe fata 
chipeşă. Dar, mai mult decât atât, voia să scape de căluşul 
mizerabil, care o sufoca, aşa că se arătă de acord clătinând 
din cap. 

Mackenzie se aplecă spre ea şi-şi duse mâinile la ceafa ei 
pentru a desface căluşul. Inspira adânc, recunoscatoare 
pentru aer. 

— Chiar ca-ti intrase în piele. 

Preţ de o secundă, îi luă faţa în mâini, iar atingerea lui 
caldă aproape că o răvăşi. Kiri dorea să-şi îngroape faţa în 
palmele lui şi să suspine la acest prim semn de bunătate 
care i se arătase de când fusese capturată. 

Dar nu putea să-şi arate slăbiciunea. Isi ascunse emoţiile 
şi-i spuse: 


— Mulţumesc. Îşi miji ochii: Mulţumesc că m-ai dezlegat, 
ai timp cât număr până la trei să te fereşti de muşcături şi 
de lovituri. Unu... doi... 

— Chiar eşti o fetişcană frumoasă, spuse el admirativ, în 
timp ce se îndepărta. Te cheamă Carrie Ford? 

li dădu paharul lui de vin, pe jumătate golit. 

Lua o gură de vin, recunoscatoare pentru că-i stingea 
setea, dar şi pentru gustul care-i spăla murdăria lăsată de 
căluş. 

— Spune-mi ce vrei. 

— Foarte bine, fetito. Mackenzie o privi pe Kiri şi spuse: 
O să ţi-o cumpăr eu, Hawk, şi îţi dau cuvântul meu că nu va 
spune nimic. 

Hawk păru speriat, apoi interesat: 

—Cât? 

Mac se gândi: 

— Am la mine cincizeci de guinee de aur. Cred ca e 
suficient. 

Era o mică avere şi un bonus neaşteptat pentru o noapte 
de muncă. Căpitanul îşi miji ochii, încercând să speculeze 
situaţia: 

— S-ar putea să valoreze mult mai mult pentru familia ei. 

— Poate, incuviinta Mackenzie. Dar poate fi greu să-i 
găsiţi rudele, şi chiar periculos. 

Scoase un alt saculet dintr-un buzunar interior şi îl săltă 
într-o mână, ca şi cum l-ar fi cântărit. Zornăia ispititor. 

— Banii jos şi nicio problemă pentru voi, adăugă el. 

Hawk îşi scărpină gânditor maxilarul puternic. 

— Pare o afacere buna. Isi privi oamenii, care ascultau 
atenţi. Ce ziceti? 

Toţi clătinară aprobator din cap şi strigară că da, dar 
încuviinţările fură întrerupte de Howard, care spuse 
hotărât: 

— Nu sunt de acord. O vreau pe cateaua asta şi o să-l 
înfrunt pe pungasul ăsta din Londra ca s-o am. 

— Dar atunci nu ne vom primi banii! se planse cineva. 


— O să vă plătesc eu însumi cincizeci de guinee de aur 
pentru ea! replică Howard 

— Ai tu atâţia bani? întrebă cineva surprins. 

Howard îi aruncă lui Kiri o privire furioasă şi febrilă. 

— Pot să dau acum... treizeci de lire şi voi plăti restul din 
partea care îmi revine din câştigurile viitoare. 

Kiri încercă să-şi ascundă teama. Poate că ar fi trebuit să 
fie flatată că Howard era hotărât să-şi cheltuiască 
economiile şi să-şi amaneteze viitorul pentru ea - dar nu 
când ştia ca nu avea să supravieţuiască dacă i-ar fi 
aparţinut lui. 

Unii dintre negustori păreau tulburati, în vreme ce alţii 
erau amuzati de situaţie. 

— Sigur, vom aştepta restul banilor, spuse unul care se 
îmbătase. Dar când vei termina cu ea, va trebui s-o imparti. 

— Nu va mai fi atât de drăguță atunci, spuse Howard. 
Cum rămâne, Mackenzie - pistoale sau cuțite? Sau iti vei 
retrage oferta, din moment ce eu am văzut-o primul? 

— Accept provocarea ta, dar, serios, nu vreau ceva atât 
de periculos ca pistoalele sau cutitele. Nu suport sa vad 
sânge. În special, pe-al meu. Mackenzie se gândi: Tu m-ai 
provocat, aşa că eu voi alege armele. Aleg jocul de cărţi. 

Howard zâmbi şi-şi arătă dinţii stricati. 

— Atunci, va fi a mea, sunt un jucător de cărţi al dracului 
de bun, cel mai bun din Kent. 

— Chiar şi jucătorii buni se supun zeilor norocului. 
Mackenzie se scotoci într-un alt buzunar: Am un pachet de 
cărţi nou-nout. Poti să le verifici înainte de a începe. Ce 
jucăm? 

Howard se încruntă în timp ce luă cărţile să le amestece. 

— Vom juca poker. 

— Foarte bine. Două din trei şi fie ca zeiţa norocului sa 
decidă! 

Howard aşeză cărţile. 

— Cu talentul meu, nu am nevoie de noroc. 

Pokerul putea fi jucat în mai multe feluri, aşa că cei doi 
rivali negociară regulile, în vreme ce lângă foc au fost 


aduse o masă uzată şi două scaune. Contrabandiştii 
începură să parieze, iar Howard era favoritul. 

Cei doi bărbaţi se aşezară la masă, iar Howard îi întinse 
cărţile amestecate adversarului său, care le amestecă din 
nou. 

— Deci jucam pentru dreptul de a o cumpăra pe doamna, 
cugetă Mackenzie. Nu am mai avut o miză atât de 
amuzantă de un car de ani. 

Kiri îşi dori să fie mai puţin amuzat şi un pic mai serios în 
legătură cu câştigarea jocului. Scena părea ruptă din din 
Infernul lui Dante: aburi din oală care se unduiau 
amenintatori în aer, contrabandiştii înghesuiți să vadă 
confruntarea, cu chipuri pasionate, luminate de felinare şi 
de foc. 

Cu buzele inclestate, Kiri continua să zgârie cătuşele cu 
inelul. Era atât de multă gălăgie, încât nimeni nu o auzea 
şi, în sfârşit, făcea progrese. In curând ar fi putut să 
desfacă acea cătuşă şi să treacă neobservată pe lângă 
bărbaţii beţi, înainte ca ei să-şi dea seama. 

Dacă nu reuşea să facă asta, avea să se roage tuturor 
zeilor creştini şi hinduşi ca Mackenzie să câştige. Era un 
necunoscut, dar nu avea cum să fie la fel de violent ca 
Howard. Şi, cu siguranţă, era cu mult mai curat. De 
asemenea, ar fi avut mai multe şanse să scape de un bărbat 
decât de douăzeci şi patru. 

Adversarii erau lângă foc - Howard, atent şi lacom; 
Mackenzie, chipeş, elegant şi mult prea relaxat. Mersul 
jocului putea fi înţeles dupa mormaielile şi exclamatiile 
aprobatoare ale privitorilor. 

Cei doi erau nişte adversari pe măsură. Ea se gândi că 
Mackenzie trebuia să fie un jucător bun, judecând după 
faptul că cei mai mulţi gentlemani englezi erau pasionaţi de 
jocurile de noroc. Dar se temea că Howard l-ar fi putut 
întrece. Isi muşcă buza când îşi dădu seama că jocul 
ajunsese la punctul culminant. 

— Trei de acelaşi fel, Mackenzie! spuse Howard mândru 
şi-şi întinse cărţile. Ar fi nevoie de un afurisit de miracol ca 


să câştigi! 

— Se pare ca ai dreptate, spuse Mackenzie, spre 
disperarea lui Kiri. Dar să vedem ce mi-a dat zeiţa 
norocului... 

Privitorii tăcură, în vreme ce tensiunea creştea. Cărţile 
căzură ferm pe masă, în timp ce din depărtare se auzea 
foşnetul valurilor. Cu nervii întinşi la maximum, Kiri 
continua sa zgârie cătuşele, deşi degetele o dureau 
îngrozitor, iar mâinile îi erau amortite din cauza oboselii. 
Era atât de aproape să reuşească, atât de aproape... 

În vreme ce un murmur de uimire ţâşni din rândul 
privitorilor, Mackenzie spuse cu o satisfacţie stăpânită: 

— Ca să vezi! Şi eu am trei la fel, iar ale mele sunt 
acelaşi număr, n-am niciun joker. Am câştigat partida şi pe 
doamna. 

— Nu, la naiba! Ai trişat, pungaş mizerabil! 

Mackenzie se ridică, dar rămase calm. 

— Am trişat? Spune-mi, te rog, cum? 

Howard ezită. 

— Nu ştiu cum, dar ai făcut tu ceva şi, pe toţi dracii, n-o 
să scapi! 

Incerca să-şi lovească adversarul, dar acesta ii evită 
pumnul fără pic de efort. 

Toată lumea începu să se bată, ca şi cum ar fi căzut 
scântei într-o pulbere neagră. Howard se năpusti asupra lui 
Mackenzie, care se pricepea remarcabil de bine să-i evite 
loviturile. Susţinătorii lor se atacară reciproc, luptându-se 
din simplă plăcere. _ 

Oala cu apă clocotită se varsa şi stinse focul. In vreme ce 
trupuri le tasneau înainte şi înapoi, felinarele se stinsera 
unul câte unul. Doar câţiva tăciuni aprinşi mai luminau 
încăperea cufundată într-un întuneric sufocant. 

Asta era şansa lui Kiri. Trase cu putere de catuse şi reuşi 
să rupă inelul de metal. Il răsuci pentru a-l deschide mai 
mult şi se eliberă. 

Se ridică, se îndreptă către ieşire cât de repede o ţineau 
picioarele şi încercă să ocolească încăierarea care 


continua. Totuşi, lupta nu putu fi evitată pe de-a-ntregul. 
Un bărbat care mirosea a rom se lovi de Kiri. Ea li puse 
piedică şi el căzu urlând. 

Un moment mai târziu, se ciocni de un bărbat voinic. 
Când încercă sa scape, acesta o prinse. Il lovi cu cotul in 
stomac. Injurand-o, el continuă s-o tina de brat. 

Mai degrabă simţi decât văzu cum îşi ridica mâna 
dreaptă. Işi dădu seama că avea un cuţit şi reuşi să-l prindă 
de încheietură şi să i-o răsucească. El urlă de durere şi-i 
slobozi braţul. 

Bazându-se pe instinct, ea-i smulse cuțitul din mână. 
Bucuroasă că avea o armă, se îndreptă din nou către ieşirea 
din peşteră. Acum, că era înarmată, nimeni şi nimic nu 
aveau s-o oprească să evadeze. 


Capitolul 4 


În timp ce se ferea de Howard, Mackenzie răsturnă cu 
dexteritate oala, ca să stingă focul, apoi stinse un felinar. 
Nu era nevoie să le stingă şi pe celelalte - contrabandiştii 
care se luptau făcuseră asta şi feă ajutorul lui. 

La adăpostul întunericului înspăimântător, se indrepta 
către fată şi speră ca, ciocnindu-se cu scandalagiii, nu va fi 
dezorientat. Peretele de piatră era mai aproape decât 
credea şi se izbi de el cu mâinile întinse. Pipăi suprafaţa 
dură de piatră, convins că se apropia de locul unde ea era 
legată. 

N-o găsi pe blestemata de fată. Era oare chiar atât de 
departe? Nu. Scutură lanţul cu mâna dreaptă. Urmări 
legăturile, dar ea nu era acolo. Cum naiba...? 

Cătuşele fuseseră rupte şi îndoite. Domnişoara Carrie 
Ford era chiar mai grozavă decât o crezuse el. Se răsuci, se 
îndreptă către intrarea în peşteră, sperând că ea nu fusese 
prinsă în luptă. 

Un bărbat strigă: 

— Femeiuşca scapă! 

— Prindeţi-o! urlă Howard. 

In larma de glasuri întrebătoare şi confuze, Mac ajunse la 
ieşirea din peşteră. O găsi pe fată după parfum. Observase 
mai devreme că avea un iz ispititor, care-i amintea de florile 
de liliac şi de arome delicate. Multumit că era în siguranţă, 
întinse o mână protectoare după umerii ei... 

...Si se trezi trântit la pământ, atunci când ea îşi puse 
glezna pe piciorul lui şi trase. O apucă din reflex şi căzură 
amândoi, el deasupra ei. 

Incerca din toate puterile să-l lovească în vintre. O 
imobiliză cu greutatea lui şi-i şopti la ureche: 

— Nu mai încerca sa mă schilodeşti, din moment ce eu 
încerc să te salvez! 

Ea încetă să se mai zbată. 

— Atunci, da-mi drumul, ca să putem pleca naibii de aici! 


Îi dădu imediat drumul şi se ridicară. Aruncă în peşteră 
punga cu cele cincizeci de guinee de aur şi o urmă către 
ieşire. 

Afară ploua torențial, dar noaptea părea luminoasă în 
comparaţie cu întunericul din peşteră. Cel puţin, acum 
putea să vadă cum arătau împrejurimile. 

In fata lui, Kiri fugi nepăsătoare pe podet, apoi merse cât 
putu de repede pe poteca pietroasă, asemenea unei capre- 
de-munte. Mackenzie zâmbi, în timp ce încerca să ţină 
pasul cu ea. Fata trebuia să fi fost înspăimântată cât 
stătuse captivă, dar nu lăsase teama să o copleşească. 
Lucru minunat, de vreme ce nu avea să treacă mult până 
când Howard - şi poate şi alt contrabandist - aveau să vină 
după ei. 

Poteca era periculos de alunecoasă din cauza ploii. Kiri 
aproape că ajunsese în luminiş, unde se afla padocul, când 
îşi pierdu echilibrul şi căzu, alunecând către marginea ce 
avea să o arunce pe pietrele de dedesubt. Chiar la timp, 
Mac se prinse de un tufiş noduros şi încercă înnebunit să o 
apuce. 

Cu forţa braţului său, o aduse înapoi în siguranţă pe 
marginea stâncoasă. Pret de o secundă, rămaseră 
nemiscati, trupuri calde unul lângă altul, lipite de piatra 
rece şi umedă. Era atât de pătruns de mirosul de liliac, de 
mirodenii şi de aroma de femeie, încât uită de 
contrabandiştii beti şi furioşi care-i urmăreau. 

Se trezi din visare când ea se răsti: 

— Dă-mi drumul, badaranule! 

Kiri se eliberă şi o luă înainte pe potecă. El ajunse în 
luminiş la scurt timp dupa ea. li auzi răsuflarea întretăiată, 
în vreme ce stătea lângă poarta padocului şi se gândi că 
încerca să se calmeze ca să nu sperie animalele dinăuntru. 

Inainte să ajungă la ea, Kiri deschise poarta şi intră 
printre poneii jigariti. Un cal masiv de culoare alba pufai si 
merse câtre ea. Incepu să rostească vorbe liniştitoare şi 
captură uşor calul. Mac fu fericit să vadă că animalul era 


înşeuat şi numai bun de călărit. Contrabandiştii nu prea 
aveau grijă de cai, dar acum acest lucru era un avantaj. 

Din moment ce Mac se aştepta ca vizita lui să fie scurtă, 
calul lui era de asemenea înşeuat, aşa că reuşiră să plece 
repede. Din cauza ploii amenințătoare, împachetase o 
pelerină de rezervă şi o legase în spatele şeii lui Cesar. 
Scoase pelerina, o scutură si i-o întinse fecioarei 
războinice, în timp ce ea îşi scotea calul din padoc. 

— Tine, fatuca. 

Se intoarse, cu un cutit in mana. 

— Stai departe! 3 

— Lasa-l jos, zise el pe un ton domol. Iti dau pelerina ca 
să nu ingheti de tot. 

— lartă-mă. 

Nu paru să fie sinceră, dar cuțitul disparu si ea lua 
pelerina. 

— Iti multumesc. 

Lui Mackenzie i se paru ca aude vag cum fetei îi 
clantaneau dintii in timp ce se infasura in pelerina. Pe 
majoritatea femeilor, pelerina ar fi maturat pamantul, dar 
ea era suficient de înaltă încât poalele să i se oprească la 
glezne. 

— Să te ajut să urci pe cal? o întrebă el. 

Privi spre calul masiv. 

— Da, spuse ea tafnoasa. 

Fatuca nu făcea risipă de vorbe, iar tonul vocii ei era mai 
rece decât noaptea. Îşi puse cizma de călărie în mâinile lui 
împreunate şi se săltă în şa. O privi cuprins de admiraţie şi 
se întrebă dacă şi alte femei purtau fuste despicate. Ea îl 
ignoră, îşi înfipse călcâiele în coastele calului şi se îndreptă 
către poteca abruptă, cu o pricepere care arăta că învățase 
să călărească înainte de a învăţa să meargă. 

Mac dădu amuzat din cap, goni câţiva ponei prietenosi 
înapoi în padoc, ca să închidă poarta, şi încălecă pe Cesar. 
Kiri se mişca încet din cauza întunericului şi a ploii, aşa că 
nu era cu mult în faţa lui. Când ajunse la capătul potecii, el 


o văzu că se oprise şi scruta noaptea furtunoasă, în timp ce 
pelerina i se unduia în bătaia vântului. 

Mackenzie îşi dădu seama că nu ştia încotro să meargă şi 
se opri lângă ea. 

— Dover e la o distanţă de câteva mile bune, nu sunt sate 
prin jur şi ploaia bate pieziş, aşa că mai bine ne-am 
adăposti, remarcă el. Ştiu un hambar confortabil la distanţă 
de jumătate de oră de mers. Mult mai departe decât au de 
gând contrabandiştii să ne urmărească. 

Chipul ei palid era pus în evidenţă de pelerina 
întunecată. Îl întrebă: 

— Ar putea să facă asta? 

— Le-am lăsat cele cincizeci de guinee, iar asta o să-i 
potolească pe cei mai mulţi dintre ei. Mac îşi aminti de 
chipul furios al lui Howard: Dar Howard poate fi suficient 
de supărat şi de beat ca să ne urmărească şi s-ar putea să- 
şi convingă şi câţiva prieteni să-l însoţească. Mai bine să fie 
o oarecare distanţă între ei şi noi. 

— Nu există „noi”, domnule Mackenzie, spuse ca pe un 
ton rece. Intenţia mea este să pun o oarecare distanţă şi 
între mine şi dumneata. Sub nici o formă nu voi sta în 
acelaşi hambar cu dumneata. 

— Dinspre canal bate vânt puternic, remarcă el. 
Continuăm discuţia la adăpost? 

Ea privi ploaia, tremurând. După o pauză lungă, spuse: 

— Imi dai cuvântul dumitale de gentleman că nu se va 
întâmpla nimic în hambar? 

— Iti dau cuvântul meu că nu-ți voi face nimic, dar dacă 
nu sunt un gentleman, cuvântul meu nu are valoare. E mai 
bine să ai încredere în instinctele tale. 

— E greu să te temi de un bărbat care recunoaşte că e 
leneş şi că nu suportă să vadă sânge, spuse ea, oftând. Sunt 
suficient de obosită ca să-mi încerc norocul, chit că onoarea 
dumitale e discutabilă. Cutitul meu cred c-o să-mi ofere 
siguranţă. 

— Nu-ti fie teamă, sunt inofensiv, spuse el in cel mai 
nevinovat mod cu putinţă. E nevoie de multă muncă, chiar 


şi cu femeile dornice. De ce aş mi-aş dori una care nu e 
dornică deloc? 

Ea răsuflă anevoie. 

— Foarte bine, dar aminteste-ti că sunt înarmată, 
domnule Mackenzie. 

Pentru Mackenzie nu era chiar cea mai gratioasa 
modalitate cu putinţă în care cineva dădea curs unei 
invitaţii lansate de el, dar măcar ea acceptase. Il îndreptă 
pe Cesar în direcţia potrivită - iar fecioara războinică îl 
urmă. 


Hambarul lui Mackenzie era izolat şi nu se vedea nicio 
altă clădire în jur. Kiri se opri recunoscătoare. Era udă şi 
obosită şi orice adăpost ar fi fost potrivit. Greu de crezut 
că-şi începuse ziua într-un dormitor confortabil din Grimes 
Hall, cu ciocolată caldă şi pâine proaspătă. 

Tovarasul ei indezirabil descaleca şi deschise larg usa, ca 
ea să-l ducă pe Chieftain în hambar. 

— Vei găsi fân înăuntru, spuse. Dacă te adăposteşti aici, 
te vei mai încălzi. Iti curat eu calul. 

Descălecă cu greu, căci o dureau toate oasele. 

— Am singură grijă de calul meu. 

— Ai vorbit ca un adevărat călăreț, spuse incuviintandu-i 
purtarea. Să văd dacă pot să fac focul. Nu e nimeni prin 
preajmă ca să vadă. 

Intrebandu-se unde va găsi el lemne uscate, ea îi scoase 
şaua lui Chieftain. In timp ce calul mânca dintr-o grămadă 
de fân, ea folosea mănunchiuri de iarbă uscată ca să-l 
şteargă. 

Se mută de cealaltă parte a calului şi fu surprinsă să 
vadă că Mackenzie scăpăra scântei, folosind un pumn de 
iască. Aprinse imediat focul şi văzu la lumina flăcărilor o 
grămadă de vreascuri tăiate. 

— E cu adevărat folositor să ai lemne de foc aici, spuse în 
timp ce fumul ieşea pe uşa întredeschisă. Prietenii tăi 
contrabandişti folosesc hambarul ca să depoziteze marfa? 


— Uneori, aşa se explică prezenţa lemnelor. Dar nu sunt 
prieteni de-ai mei. Işi băgă cutiuta cu iască în buzunarul 
hainei. Doar parteneri de afaceri. 

— Băutura e afacerea ta? 

— Am un local care are nevoie de vin şi de băuturi 
spirtoase de bună calitate. De vreme ce focul ardea, se 
ridică şi începu să-şi curețe calul. Calitatea e asigurată 
dacă iau direct de la căpitanul Hawk. 

— Practic, dar cam ilegal. 

Privi dincolo de Chieftain, la calul înalt şi zvelt, dar urât, 
al lui Mackenzie. 

— E un cal cu adevărat urât. 

— Cesar poate să fie bătaie de joc la Rotten Row, dar 
niciun alt cal nu e la fel de rezistent ca el. Mackenzie îl 
mângâie pe gât: L-am luat din Portugalia şi am dat pe el o 
pungă de tutun. Era un mânz atât de urât, încât era pe 
punctul de a deveni tocanita. Am fost amândoi norocosi în 
acea zi. 

Lui Kiri i se pāru emoţionantă afecțiunea lui pentru cal. 
Totuşi, Chieftain era mult mai frumos. 

In hambar erau câteva boxe goale - potrivite pentru a 
depozita butoiaşe de vin roşu -, iar după ce Kiri îl pieptănă 
pe Chieftain, îl duse într-o boxă şi avu grijă să aibă suficient 
fân şi apă. Apoi se aşeză lângă foc. La pâlpâirea flăcărilor, 
privi atent cuțitul pe care-l furase. Era o armă lustruită si 
bine făcută, suficient de mică pentru a încăpea într-un toc 
de mână sau de picior. Mânerul era gravat cu migală, iar 
lama scurtă era practică. 

Cerceta echilibrul, când Mackenzie i se alătură lângă foc. 
Văzu lama cutitului îndreptată spre el. 

— Mă avertizezi să pastrez distanţa? 

— Poate. 

Intoarse cuțitul şi privi reflexiile de pe lama. 

— De ce ar trebui să am încredere în tine? 

— Nu eu te-am răpit şi te-am legat într-o peşteră. 

Ea îşi miji ochii. 


— Aşa e, dar nici nu părea să te deranjeze prea mult ce 
au făcut „partenerii tăi de afaceri”! 

Isi ridică sprâncenele. 

— Te-ar fi ajutat dacă aş fi strigat îngrozit: „Animalelor! 
Dati-i drumul domnisoarei chiar acum!" 


Privi cutitul si se gandi ca era ravasitor de chipes, acum, 
că-l putea vedea mai bine. 

— Ti-ar fi râs în fata si probabil că te-ar fi legat lângă 
mine. Dacă ai fi încercat să mă eliberezi, ai fi fost oprit 
imediat. 

— Exact. Trebuie să ştii cu cine ai de-a face, spuse el. 
Dacă nu era Howard, aş fi putut să-ţi cumpăr libertatea, 
dar din moment ce nu voia să te lase să pleci, a trebuit să 
recurg la altceva. l-a amuzat să joace cărţi şi sa fie miză 
destinul tău. 

Ea tremura. 

— Inteligent, dar ai fi putut pierde. Chiar şi dacă ai 
câştigat, bruta de Howard te-a acuzat că ai trişat. 

— E o brută, dar nu e prost, spuse Mackenzie amuzat. 
Am trisat. 

I se taie răsuflarea, şocată de mărturisirea unui 
comportament lipsit de onoare. 

— Trisezi la cărţi? 

— Atunci când e nevoie, răspunse Mackenzie. Nu ai fi 
vrut să pierd, nu-i aşa? 

Işi dădu seama că făcuse ochii mari. 

— Nu, dar... eşti un gentleman, şi acesta nu e un 
comportament respectabil. 

— Nu sunt un gentleman, spuse râzând. De fapt, nu sunt 
nici pe departe respectabil, iar acest lucru îmi face viaţa 
mult mai uşoară decât dacă aş fi fost un gentleman. 

După ce-şi petrecuse toată viaţa înconjurată de domni 
respectabili, Kiri era încântată să cunoască un bărbat lipsit 
de onoare. 

— Cum se face ca Howard nu a observat ca marcasesi 
cartile cand ai scos pachetul? 


— Fiindcă acel pachet nu era marcat. Era nou, aşa cum şi 
spusesem. Dar pachetul identic pe care-l ascunsesem avea 
cărţile marcate. După ce am câştigat şi Howard s-a enervat, 
am dărâmat oala şi un felinar, pentru a ne fi mai uşor să 
scăpăm, în confuzia creată. 

Nu se putu abtine să nu zambeasca. 

— M-am bucurat că ai câştigat, fiindcă ştiam că avea să 
fie mai simplu să fug de tine decât de o bandă de 
contrabandişti. 

— Maine-dimineata, dupa ce se va fi potolit furtuna, te 
voi duce la drumul câtre Dover. Poţi fugi atunci de mine. 
Scoase o sticlă dintr-un alt buzunar. la nişte coniac. O să te 
ajute să te incalzesti. 

Sticla era caldă din cauza trupului lui Mackenzie. Kiri 
sorbi atentă şi-şi dădu seama ca era coniac franțuzesc, 
rafinat şi tare. 

— Coniacul pe care îl cumperi de la contrabandişti e de 
prima mână. 

— Tot ce e mai bun pentru clienţii mei. Băgă mâna într- 
un alt buzunar interior şi scoase un pachet cu o formă 
neregulată, învelit în pânză. 

— Dacă ţi-e foame, ia un pic de brânză pe care să-ți 
încerci cuțitul. 

De data aceasta, nu se mai putu abtine să nu zâmbească. 

— Ai scos din buzunare bani, cărţi, băutură şi acum 
mâncare. Câte buzunare are haina ta? 

— Multe. Scoase două chifle din haină şi luă două surcele 
din grămada de lemne. O să-mi topesc brânza. Vrei şi tu? 

Mâncare caldă. Dându-şi seama că era hămesită, tăie 
câteva bucăţi de brânză şi-i dădu jumătate din ele. 

— O să tai şi chiflele, ca să le prajim. 

— O idee foarte bună. 

li dădu chiflele să le taie. 

— E un cuţit interesant. Nu ai reuşit să-l foloseşti când ai 
fost prinsă? 

— Nu-l aveam atunci. Ţinu cuțitul în palma, ca să-l poată 
vedea mai bine. 


L-am luat de la un contrabandist care a încercat să mă 
înjunghie când evadam. 

Mackenzie păru îngrozit. 

— Nu ştiu ce e mai rau - să ştiu ca ai fi putut fi 
înjunghiată sau că m-ai fi putut înjunghia pe mine. Doar 
gândul că mi-ar fi fost vărsat sângele mă face să mă simt 
sfârşit. 

Ea râse. 

— Mă bucur că nu te-am înjunghiat. 

Jumătate din chiflă se prăjise, aşa că scoase pâinea şi 
înfipse brânza în vârful ascuţit. Atunci când bucata de 
brânză începu să se topească şi să miroasă delicios, o 
întinse pe pâine şi luă o muscatura. 

Bucata de brânză topită mergea foarte bine cu pâinea 
crocantă şi se contopeau într-o simfonie de arome. Scoase 
un oftat de plăcere. 

— E ambrozie! 

Musca şi el şi savură. 

— Într-adevăr, nectarul zeilor. Chiar si cea mai simplă 
masă are un gust minunat când plouă, e frig, ţi-e foame şi 
te temi pentru viaţa ta. 

— Sunt bucuroasă ca nu te-am înjunghiat, spuse Kiri 
hotărâtă. Dacă aş fi făcut asta, nu aş fi avut mâncare, 
băutură şi adăpost. i 

— Sunt şi eu folositor. Incepu să prăjească şi cealaltă 
bucată de pâine. Cum a reuşit o domnişoară inteligentă ca 
tine să fie prinsă de contrabandişti? 

Oftă, amintindu-şi ce o adusese la locul nepotrivit, în 
momentul nepotrivit. 

— Eram în vizită la ţară şi am auzit din întâmplare ceva 
foarte... neplăcut. Am pornit către Dover, ca să iau de-acolo 
o trăsură către casă. Dar am dat peste contrabandişti în 
timp ce-şi mutau marfa şi s-au temut că-i voi da de gol. 
Dacă Chieftain şi cu mine am fi avut suficient spaţiu, aş fi 
putut să scap, dar nu a fost aşa. O plasă de pasari a fost 
aruncată peste mine, înainte să pot fugi. 


— Ghinion, spuse el cu înţelegere. Ai împrumutat calul ca 
să ajungi la Dover? 

— Un cârcotaş ar spune că l-am furat, recunoscu ea. Dar 
eram atât de furioasă! Dacă aş fi rămas, aş fi putut răni pe 
cineva. Aşa că l-am luat pe Chieftain. O să-l trimit înapoi 
din Dover. 

— Imi pot imagina că poţi rani pe cineva, spuse el cu un 
zâmbet molcom şi plin de admiraţie, care o tulbură. Dar 
dacă nu ai fi auzit acea discuţie, nu te-aş fi cunoscut. Sunt 
suficient de egoist ca să mă bucur că drumurile ni s-au 
intersectat. 

— Si eu ma bucur, de vreme ce n-as fi putut scapa fara 
ajutorul tau. 

— Cum ai rupt catusele? Erau ruginite? 

— Era ceva rugină pe ele. Isi ridică mâna dreaptă şi 
diamantele scânteiară în lumina focului. Am folosit şi 
pietrele de pe inel ca să frec metalul până l-am rupt. 

— Eşti cu adevărat o femeie remarcabilă, spuse Mac pe 
un ton admirativ. 

Isi lăsă privirea în jos si se simţi stanjenita. 

— Voi avea grijă să fii plătit când mă voi întoarce la 
Londra. 

Buzele lui se arcuiră într-un zâmbet. 

— Ştiu şi o altă modalitate. 

Mâna ei se încleştă pe cuţit. Dacă credea că o să se culce 
cu el...! 

— Nu aceea la care te gândeşti, fecioara mea războinică, 
spuse cu un surâs. Dar cu siguranţă că mi-ar plăcea un 
sărut. 


Capitolul 5 


Carrie Ford nu reactiona la cererea lui nici cu indignarea 
unei virgine, nici cu atitudinea senzuală a unei femei cu 
experienţă. In schimb, ochii ei se făcură ca de pisică şi-l 
priveau ca şi cum era un artefact misterios, de origine 
necunoscută. 

— Un sărut poate fi interesant. Baga cuțitul în fânul de 
lângă ea. Dar doar unul. 

— Atunci voi încerca să fie de neuitat. 

Se apropie de ea, până ajunseră unul lângă altul, iar 
coapsa lui se lipi de a ei. li lua faţa în mâini. 

— Ochii tăi sunt de un verde nemaiintalnit, murmura el şi 
se gândi că erau unici, la fel ca ea. Precum cele mai 
frumoase smaralde. 

Isi arcui sprâncenele, surprinsă. 

— lar ochii tai au două culori diferite. Caprui si albastru- 
inchis. Ce ciudat! 

— Mi s-a spus ca ochii imi reflecta caracterul neobisnuit, 
zise el şi se gândi ca era o adevărată plăcere sa o privească 
pe Carrie de aproape. 

Când o văzuse prima dată, era legată şi furioasă, dar 
acum, cand se mai  liniştise, frumuseţea ei era 
extraordinară. Părul negru şi strălucitor îi cădea în bucle 
deosebite, până la umeri. li dădu părul pe spate şi-i simţi 
parfumul. 

— Liliac şi mirodenii, spuse. Feminin, dar şi îndrăzneţ. 

Ea râse. 

— Te pricepi la parfumuri. 

— Parfumurile sunt mai uşor de înţeles decât femeile. 

Cu siguranţă că dorea să o înţeleagă pe această femeie, 
ale cărei trăsături aveau un aer exotic. Degetele lui i se 
plimbară uşor pe gât. Tenul ei avea ceva din căldura cremei 
de Devonshire, spre deosebire de tenul palid al blondelor. 

— Îmi vine să te mănânc. 


— Poate ca mai vrei nişte brânză cu pâine. Tonul ei era 
serios, dar ochii verzi scânteiau de plăcere. 

li atinse buzele pentru a le savura delicat. Se aplecă, 
plină de inocenta, pentru a fi sărutată. Apoi buzele ei se 
deschiseră sub ale lui. Pasiune pură se aprinse între ei. 
Emotii senzuale le alergau prin vene, crude şi inevitabile. 

O trase mai aproape, până când sânii ei se lipiră de 
pieptul lui. Mâinile ei erau pe mijlocul lui, iar unghiile i se 
înfigeau prin haină asemenea unor gheare de tigru. 

— Dumnezeule, Carrie, spuse ragusit şi o împinse înapoi. 
Eşti mult mai grozavă decât am crezut. 

Respiră profund, cu buzele întredeschise ademenitor. 

— Te prefer pe tine în locul lui Howard. 

— Sper şi eu! O sărută din nou, şi ea nu obiectă. Inima 
stătea să-i sară din piept, şi ei la fel. Liliac, mirodenii şi 
miros de fân proaspăt. 

Isi dădu seama că erau culcati în fân, genunchiul lui între 
picioarele ei, iar mâna, pe sân. Coapsele lor pulsau, ca şi 
cum ar fi încercat să dizolve materialul care stătea între 
ele. 

— Nu e înţelept, spuse ea pe un ton plin de dorinţă, dar şi 
de îndoială. 

— Ai perfectă dreptate. 

Şi, totuşi, nu dorea să se oprească. Spera ca ea să aibă 
mai multă stăpânire de sine şi spuse ragusit: 

— Spune-mi să mă opresc, Carrie. Sau loveşte-mă. Nu 
prea tare, doar cât să-mi revin in simtiri. 

— De fapt, numele meu e Kiri, nu Carrie, spuse ea 
râzând. N-am vrut să ştie contrabandiştii numele meu 
adevărat. 

— Nu contează, spuse neatent. Eşti frumoasă, oricare ar 
fi numele tău... 

Stai un pic. Kiri. 

Auzise o singură dată acel nume. I se tăie respiraţia şi-i 
dădu drumul de parcă ar fi fost un cărbune încins. 

— Dumnezeule - Kiri! Trebuie să fii Lady Kiri Lawford. 
Sora lui Ashton. 


La dracu’! Ar fi trebuit să-şi fi dat seama după ochii verzi. 
Semana cu fratele ei. 

— ÎL cunoşti pe fratele meu? întrebă încântată şi-i trase 
capul în jos. 

Vreme de câteva momente, uită de ce nu putea să facă 
asta. Unghiile ascuţite care i se înfipseră în ceafă îl aduseră 
în simtiri. 

Fu nevoit să-şi adune toată voinţa, se întoarse pe spate şi 
privi grinzile cu răsuflarea întretăiată. 

— Dacă te mai ating, bagă cuțitul în mine! Va fi mai rapid 
decât să aştept ca Ashton să mă facă bucăţi. 

Se sprijini în cot şi-l privi. 

— Despre ce vorbeşti? Ashton e cel mai bun şi mai blând 
frate. 

— Şi, de asemenea, cel mai periculos om din Anglia, dacă 
este insultat, spuse Mac posomorât. Şi s-ar simţi cât se 
poate de insultat dacă ar şti că aproape că i-am sedus sora 
într-o capita de fan. 

— E foarte priceput la luptele fara arme, aproba ea. Dar 
nu ştiam că e asa uşor de insultat. Si nu e seducţie, doar 
sărutări. Nu avem voie să sarbatorim o evadare? 

— Nu! 

Se ridică şi-şi dădu seama că era mult mai inocentă decât 
crezuse, dacă nu ştia ce însemna seductia reciprocă, inca 
două minute, şi toată stăpânirea lui de sine ar fi dispărut. 

— Trebuie să plecăm. Ploaia s-a oprit. 

Kiri îl privi de parcă şi-ar fi ieşit din minţi. 

— Tu şi fratele meu sunteţi duşmani? 

— Nu, dar asta nu înseamnă că ar fi de acord să te sărut. 
Cu atât mai mult... ceva mai intim decât un sărut. Îl ştiu pe 
Ashton de la şcoală. Era cu câţiva ani mai mare decât mine. 

— Ah, Academia Westerfield, pentru tineri de familie 
buna şi cu o reputaţie mai putin buna, spuse amuzata. Deci 
esti un gentleman. Mult mai gentleman decat barbatul 
demn de dispret cu care doream sa ma marit. Nu vad care 
e problema. 

O privi si încercă sa o impresioneze cu seriozitatea lui. 


— Cei mai mulţi studenţi de la Westerfteld sunt într- 
adevăr gentilomi. Majoritatea au titluri nobiliare, la fel ca 
Ashton. Dar eu, nu. Eu sunt fiul nelegitim al unei actriţe, 
am fost dat afară din armată şi am un local de jocuri de 
noroc. Tatăl tau vitreg, generalul Stillwell, m-ar biciui pe 
loc. 

Se ridică şi-i întinse mâna ca s-o ajute. 

— Dacă plecăm acum, vom ajunge la Academia 
Westerfield într-o oră. 

— Credeam ca te comporti ca un soldat. Se ridică 
încruntată. E adevărat că generalului nu i-ar plăcea să ştie 
că ai fost dat afară din armată. De ce? 

— E complicat. 

Nu doar complicat, era o poveste dezgustătoare, pe care 
nu i-ar fi spus-o unei tinere, care, în ciuda curajului şi 
înflăcărării, dusese o viaţă destul de lipsită de griji. 

Işi scutura fanul de pe fustă. 

— De ce trebuie să mergem la Lady Agnes? 

— Pentru a-ţi apăra reputaţia. Eşti de viţă nobilă, Lady 
Kiri. Vor exista mereu oameni care vor vrea să-ţi pateze 
numele. 

— Din cauza sângelui meu amestecat? întrebă ea, fără 
ocolişuri. 

— Da, răspunse el la fel de direct. Vei fi mereu privită 
altfel. Sunt destui oameni care nu-i acceptă pe cei diferiţi. 

li era greu să-şi dea seama de ce ar fi putut cineva sa 
refuze o femeie atât de frumoasă şi de specială precum Kiri 
Lawford, dar ştia din experienţă că avea să fie luată în vizor 
de cei gelosi si ingusti la minte. 

Buzele ei se încleştară. 

— Am observat lipsa de toleranţă. 

Se întrebă de ce spusese asta. 

— Cu puţin noroc, nu se va afla că ai fost răpită. Dar, 
oricum, e mai bine să-ţi petreci restul nopţii sub protecţia 
fără de cusur a lui Lady Agnes. 

— Lady Agnes are spirit de răzvrătită, îi atrase Kiri 
atenţia. Cum o să-mi apere reputaţia faptul că stau la ea? 


— Este fiică şi soră de duce, foarte respectată, şi e privită 
ca o excentrică fermecătoare, nu ca o răzvrătită. Puse 
pelerina pe umerii lui Kiri. Liliac, mirodenie şi femeie. 
Inspiră adânc şi continuă: 

— Şi da, faptul că stai la ea te va scuti de posibile 
neplăceri. 

— Şi atunci de ce nu m-ai dus la conacul Westerfield de la 
început? 

— Ar fi durat mai mult de o oră dacă mergeam prin 
furtună. Arata spre uşă: Ploaia s-a oprit, deci o ora de mers 
călare nu va fi atât de neplăcută. 

Işi trase gluga peste părul negru. 

— Imi păreai cunoscut când te-am văzut în peşteră. Ne- 
am întâlnit acasă la fratele meu? 

Dadu din cap. 

— Nu fac parte din lumea buna. Dar probabil că l-ai 
cunoscut pe lordul Masterson, fratele meu vitreg. 
Semănăm foarte bine. _ 

— Desigur! Will Masterson. E un bărbat încântător. Il 
analiză pe Mac. Aveţi personalităţi foarte diferite. 

Zâmbi. 

— Probabil că e o insultă, dar ai dreptate. Will nu bea, e 
demn de încredere şi onorabil. Eu nu sunt deloc aşa. 

— Dar sunteţi amândoi amabili, spuse ea încet. 

— Will cu siguranţă că e. Mac ignoră complimentul 
neliniştitor. Dacă nu era un om atât de bun, Dumnezeu ştie 
unde aş fi ajuns. Probabil, în închisoarea Newgate. 

— Pentru trişat la cărţi? 7 

— Poti ajunge in Newgate din multe motive. Ii lua calul 
din boxa si-i puse saua. Dupa ce a murit mama, as fi ajuns 
intr-o casa parohiala, dar menajera ei m-a trimis la tatal 
meu. Lui Will i-a plăcut de mine si nu l-a lăsat sa ma 
alunge. Mostenitorul familiei Masterson avea nevoie de o 
educatie aleasa, dar tatal nostru nu a vrut ca un bastard sa 
mearga cu Will la Eton. Solutia, Lady Agnes. 

Kiri isi verifica saua. 


— Din ce ştiu de la ceilalţi lorzi ai lui Lady Agnes, ţi-a fost 
mai bine cu ea. 

— Fără îndoială. Si-ti va fi şi tie. 

Kiri se strâmbă. 

— Fiindcă esti sincer, trebuie să fiu de acord cu tine. 

Zâmbi. 

— Gândeşte-te că vei avea un pat şi vei putea sa faci o 
baie caldă, dacă vei dori. 

In timp ce Mac punea şaua pe César, ea spuse: 

— Spune-mi despre localul tău cu jocuri de noroc. 

Ezită. Dar, din moment ce-i ştia numele, ar fi găsit foarte 
uşor localul când s-ar fi întors la Londra. 

— Damian’s, si sper că nu ai auzit de el. Nu este un loc 
potrivit pentru o tânără. 

— Normal că am auzit! exclamă. Damian's e foarte la 
modă. Cum poţi să nu fii respectabil dacă prinţul regent e 
un client fidel? 

— Prinţul nu e un model demn de urmat. Mac deschise 
uşa, lăsând să intre briza răcoroasă a nopţii. Luna era sus 
pe cer şi împrăştia o lumină argintie peste câmpuri. Se 
întoarse să stingă focul. 

— In afară de asta, nu sunt cu mult deasupra unui 
servitor. Nu doar bastard dat afară din armată, ci şi 
negustor 

— Se spune că Damian's are cel mai bun bucătar din 
Londra, iar domnii îşi duc acolo doamnele la cină, spuse 
Kiri în timp ce duceau caii afară. 

— Bucătarul meu e într-adevăr foarte priceput, dar 
numai doamnele uşoare îmi calcă pragul, spuse pe un ton 
apăsat. Multe dintre ele nici măcar nu sunt doamne. 

— Balurile tale mascate sunt legendare. Puse piciorul in 
palmele lui împreunate şi se ridică în şa. 

Pentru o secundă, nu se putu gândi decât la liliac, 
mirodenie, femeie. Afurisita asta de femeie era periculoasă. 

— Sau infame, spuse când îşi reveni în fire. 

Il privi îngândurată. 


— De-asta ai nevoie de cele mai bune băuturi ilegale. De 
unde vine numele localului? _ 

— Numele meu de botez e Damian. Inchise usa 
hambarului şi încălecă pe Cesar. 

Zâmbi. 

— E-adevarat ca nu arati ca un George sau Robert. Dar 
Damian? 

— Adu-ti aminte ca mama era actrita. Avea gusturi cam 
teatrale. 

Isi lăsă calul să meargă la trap si se indrepta către 
Academia Westerfield. 'Trebuia să plece departe, cât mai 
departe de periculos de încântătoarea Lady Kiri Lawford. 


Capitolul 6 


Kiri privi cu uimire cum Mackenzie aruncă o pietricică în 
una dintre ferestrele de la etaj ale Conacului Westerfield. 

— Aşa se comunică cu Lady Agnes Westerfield, fiinţă 
respectabilă şi nobilă, care ar trebui să-mi salveze 
reputaţia? 

— Nu uita că e excentrică şi directoare de şcoală. Nu 
sunt primul care o trezeşte aşa. 

Mai aruncă o pietricică. 

— Este unul dintre acele momente când nu trebuie 
trezită toată casa. 

Se pregătea să ia o a treia pietricică, dar fereastra 
batantă de la etaj se deschise şi o voce dulce şi gravă în 
acelaşi timp spuse: 

— Care dintre tinerii mei neastamparati eşti? 

— Damian Mackenzie, Lady Agnes. Vocea lui era la fel de 
joasă, pentru a nu-i trezi pe ceilalţi: Sunt cu o domnişoară a 
cărei reputaţie trebuie salvată. 

Tonul directoarei era mai mult amuzat decât şocat. 

— Dacă e cu tine, domnule Mackenzie, reputaţia ei nu 
mai poate fi în nici un fel salvată. Ne vedem la intrare. 

— Pe-aici. 

In timp ce ferestrele se închideau, Mackenzie o apucă pe 
Kiri de braţ şi o conduse spre o uşă laterală, aproape de 
colţul din spate al clădirii. 

Kiri se întrebă dacă o apucase de brat fiindcă îşi dăduse 
seama că de-abia mai putea sta în picioare de oboseală. În 
grajdul în care îşi lăsaseră caii, fusese pe punctul de a lua o 
pătură şi de a se culca în fân. 

Totuşi, avusese dreptate să nu plece către scoala mai 
devreme. Ar fi fost o călătorie dificilă chiar şi pe vreme 
senină. Pe ploaie, ar fi fost îngrozitoare. 

Uşa se deschise şi Lady Agnes apăru ţinând în mână o 
lampă. Era la fel de înaltă precum Kiri şi avea un halat 


lung, de culoare vişinie, care atingea podeaua, şi un şal 
care-i acoperea umerii. Când oaspeţii ei intrară, exclamă: 

— Lady Kiri! Cum ai dat peste acest derbedeu? 

Preţ de o secundă, Kiri nu ştiu cât de multe să spună. 
Deşi o văzuse pe directoare în casa fratelui ei, nu o 
cunoştea pe această femeie cu adevărat. 

Dar Adam avea încredere oarbă în Lady Agnes, aşa că 
putea avea şi ea. 

— Am fost capturată de nişte contrabandişti, şi domnul 
Mackenzie m-a ajutat să scap. S-a gândit că ar fi bine să 
venim aici, pentru a păstra decenta. 

Lady Agnes râse. 

— Decenta, Mac? Ti-ar putea strica reputaţia. Dar intraţi. 
Să mergem la bucătărie să mâncaţi sau în dormitor, la 
odihnă? 

— In dormitor, vă rog, spuse Kiri. Cu o chiuvetă, dacă se 
poate. 

— Se pare că ati avut o plimbare călare prin noroi, zise 
directoarea. Şi tu, Mac? 

— Mi-ar prinde bine ceva de mâncare, Lady Agnes. 

— Atunci voi veni în bucătărie după ce mă ocup de Kiri. 

Lady Agnes aprinse o lumânare pentru Mackenzie, apoi 
se întoarse şi-i făcu semn lui Kiri s-o urmeze. 

In timp ce urca scările, fata spuse: 

— Pareti foarte degajată, Lady Agnes. Se întâmplă des 
lucruri de felul ăsta? 

— Din când în când mai avem şi momente îngrozitoare. 
Femeia mai în vârstă chicoti. 

— Pentru că am fost cea de-a doua mamă a unei generaţii 
de băieţi rebeli, nu există multe lucruri care mă pot şoca. 

Lui Kiri i-ar fi plăcut să ştie cum fusese Mackenzie când 
era copil, dar era prea obosită ca să mai întrebe. Faptul că 
Lady Agnes ţinea la el era un lucru bun. 

— Din moment ce Westerfield e în drumul către Dover, 
am de obicei una sau două camere de oaspeţi pregătite. Voi 
aduce un urcior cu apă din camera mea. Directoarea luă 
cana şi apoi o conduse pe Kiri într-o cameră mobilată cu 


gust, aproape luxoasă. Dacă nu ar fi fost plină de noroi, 
tânăra s-ar fi trântit direct pe cuvertură. 

Lady Agnes lăsă urciorul pe marginea chiuvetei şi 
aprinse focul în cămin. 

— Va dura până se va încălzi apa, aşa că vei sta mai mult 
timp trează; presupun că vrei mai degrabă apă rece, nu? 

— Ar fi foarte bine, ofta Kiri. Dimineaţa de azi a debutat 
atât de obişnuit! N-am avut nici o idee ce avea să-mi aducă 
ziua de azi. 

— Într-o zi, le vei spune această poveste nepoților tai şi 
va fi o aventură amuzantă. Dar e nevoie de timp pentru 
asta. Femeia mai în vârstă zâmbi. Vei găsi cămăşi de noapte 
în dulap. Somn uşor, Lady Kiri. Mâine, lucrurile vor reveni 
la normal. 

Lady Agnes plecă şi închise uşa după ea. Obosită, Kiri se 
dezbrăcă şi-şi atârnă pelerina umedă, pe care i-o dăduse 
Mackenzie, şi fusta plină de noroi pe spătarele scaunelor 
aflate lângă foc. Cu puţin noroc, aveau să se usuce peste 
noapte. Trebuiau să fie curățate pentru a arăta cat de cât 
decent. _ 

După ce se spălă, îmbrăcă o cămaşă de noapte. li venea 
scurtă, dar nu conta. Se tari în pat şi-şi trase cuvertura 
peste cap. Era cea mai confortabilă saltea pe care dormise 
până atunci, poate şi pentru faptul că toţi muşchii o dureau. 

În ciuda oboselii, mintea ei era plină de gânduri. Kiri se 
sărutase cu câţiva dintre petitorii ei mai chipeşi. li plăcuse 
foarte mult cum săruta Godfrey. De fapt, fusese unul dintre 
motivele pentru care se gândise să se mărite cu el. 

Dar Damian Mackenzie, cel nedemn de respect, era cu 
totul altceva. Chiar şi acum, valuri de căldură o cuprindeau 
când se gândea la imbratisarea lui. Poate pentru că el avea 
mai multă experienţă? Un bărbat de lume, care avusese 
parte, cu siguranţă, de femei de lume? 

Sau exista o legătură vitală, neaşteptată între «i, 
asemenea amestecului dintre esenţa de trandafir şi tămâie? 
Ţinând cont de cât de confuz fusese Mackenzie după ce se 
sărutaseră, era înclinată să creadă că se întâmpla ceva 


special între ei. Putea fi sigură de acest lucru doar dacă îl 
săruta din nou, dar nu avea cum, din moment ce drumurile 
lor aveau să se despartă dimineaţă. 

Dacă era ceva de făcut trebuia făcut în acel moment. 


Mac era la jumătatea portiei de şuncă feliată si de brânză 
când Lady Agnes veni în bucătărie. li făcu semn să ia loc, 
când el dădu să se ridice. 

— Nu-ţi întrerupe cina din miez de noapte. Arati de parca 
ai avea nevoie de hrană. 

Luă un loc de cealaltă parte a mesei din lemn de pin. 

— Doar dacă nu bei două pahare de vin, unul trebuie să 
fie pentru mine. : 

— Atenta ca intotdeauna, Lady A. li intinse paharul. A-ti 
face rost de vin si de bauturi tari e un pret mic de platit 
pentru adăpostul pe care-l oferi la nevoie. 

Sorbi încântată din vin. 

— Ghinionul din această seară îţi va strica relaţia cu 
prietenii contrabandişti? 

— Sunt un client mult prea important. După ce le va 
trece mahmureala de la bumbo, singurul furios va mai fi cel 
care dorea s-o violeze şi s-o omoare pe Lady Kiri. 

Lady Agnes se cutremură la auzul acestor vorbe. 

— Ai venit de foarte multe ori aici neanuntat, dar 
niciodată cu o tânără aflată la ananghie. Şi, mai ales, sora 
lui Ashton! 

— N-am aflat cine e decât mai târziu, dar era o tânără 
care avea cu siguranţă nevoie de ajutor. Isi aminti cum 
rupsese lanţul şi cum luptase în peşteră. Deşi ar fi reuşit să 
se elibereze şi singură. E foarte cutezătoare. 

— Pai, e sora lui Ashton şi seamănă foarte mult cu el. La 
fel ca el, e expertă în Kalarippayattu. Lady Agnes luă o 
bucată de brânză de pe platou. E o tradiţie foarte veche în 
familia mamei ei să folosească serviciile unui maestru în 
Kalarippayattu ca să-i înveţe pe fiii familiei. Şi pe fiice, dacă 
doresc. 


— Deci Lady Kiri a învăţat de la acelaşi maestru ca 
Ashton. Aşa se explică. Mac zâmbi. Aproape că m-a mutilat 
pe viata până s-o conving că încerc s-o ajut. Imi aminteşte 
de poveşti străvechi cu regine războinice indiene, pe care 
ni le spunea uneori Ashton noaptea târziu. 

— Kiri e urmasa directă a acelor regine războinice, spuse 
Lady Agnes pe un ton serios. Unul dintre motivele pentru 
care familia ei s-a mutat în Anglia a fost ca fetele să-şi 
găsească soţi englezi, dar nu prea sunt mulţi bărbaţi care 
să aprecieze calităţile unice ale lui Kiri. 

Desigur că o fată frumoasă şi cu o zestre pe măsură ar fi 
fost numai bună de căsătorie. Foarte adevărat, dar pentru 
Mac mâncarea nu mai avea gust. Impacheta bucata de 
şuncă în pânză şi o duse în cămară. 

— Mă duc la culcare, Lady Agnes. Aceeaşi cameră ca de 
obicei? 

Incuviinta. 

— Nu face zgomot. E chiar langa camera lui Lady Kiri, 
erau singurele pregatite. 

Tinu lumânarea într-o mana, se aplecă si o imbratisa cu 
cealalta. 

— Iti mulţumesc că eşti mereu alături de mine, Lady A. 

Il imbratisa si ea. 

— Si eu iti multumesc, Mac, pentru ca-mi faci viata mai 
palpitanta. 

— Nu duci niciodata lipsa de emotii cand conduci aceasta 
scoala, spuse tanarul razand. 

De-abia reusi sa urce scarile si sa ajunga in linistea 
camerei lui. Date fiind afacerile lui compromitatoare, venea 
aici destul de des. li făcea mereu plăcere sa o vada pe Lady 
Agnes, desi ea nu era de acord cu legaturile lui cu 
contrabandistii. Ştia însă ca erau necesare. 

Aprinse focul, apoi se dezbraca în cămaşă si în 
indispensabili şi-şi puse halatul gri de lână care se afla în 
dulap. Apoi se aşeză în fotoliul confortabil din faţa focului, 
îşi întinse picioarele şi încercă să-şi pună ordine în gânduri. 


Dusese dintotdeauna o viaţă complicată, la marginea 
înaltei societăţi. Prietenii pe care şi-i făcuse la Westerfield 
erau prieteni adevăraţi şi l-ar fi primit în cercul lor. Alţii nu 
ar fi fost atât de marinimosi. 

Din moment ce intrase în viaţă fără avere, fără titlu şi ca 
fiu nelegitim, prefera să trăiască într-o pătură socială mai 
puţin acceptată, unde putea fi el însuşi. 

Nu ducea dorul seratelor plictisitoare sau receptiilor dar 
ar fi minţit dacă ar fi spus că nu-şi invidia prietenii pentru 
faptul că-şi găsiseră locul. Era interesant să trăieşti pe 
muchie de cuţit, dar uneori devenea... obositor. 

Se gândi că ar fi mers nişte coniac, aşa că îşi luă sticla şi, 
în drumul său spre foc, dărâmă un scaun de lemn. Nu 
băuse suficient de mult ca să fie atât de stângaci, deci 
trebuia să fie din cauza oboselii. Totuşi, continuă să 
privească flăcările scânteietoare, fără nici o tragere de 
inimă să se ducă la culcare. Ştia cine şi ce era. Dar era 
suficient de sensibil pentru a regreta ceva ce nu putea să 
fie niciodată al lui. 

Kiri fu trezită din somnul ei adânc de un zgomot înfundat 
din camera de alături. Ii luă ceva timp să-şi dea seama unde 
se afla. O, da, insulte, furt de cai, contrabandişti, răpire, 
evadare - şi Damian Mackenzie. Bărbatul pe care aproape 
că-l înjunghiase, care devenise protectorul şi aliatul ei. 

Cerul era încă întunecat şi-şi dădu seama că nu dormise 
mult. Cineva, probabil Mackenzie, scăpase ceva sau se 
lovise de mobilă şi o trezise. Mackenzie. Damian. Faptul că 
se afla în camera alăturată, probabil dezbrăcat, o făcu să 
simtă un val de căldură prin tot corpul. 

Admirase mereu bărbaţii chipeşi. Dar, deşi îi plăcea să fie 
ţinută în braţe şi sărutată, nu ştia ce înseamnă puterea 
pasiunii. Dorea să meargă în camera lui, să-i smulgă 
hainele care-i mai acopereau trupul puternic şi să se 
încolăcească în jurul lui. Acest gând o înspăimânta şi o 
încânta în egală măsură. 

Işi muşcă buza. Femeile decente nu fac aşa ceva, iar Kiri, 
deşi avea un spirit liber, era decentă. Sau, cel puţin, fusese 
bine educată. Dar nu-l putea lăsa pe cel mai atrăgător 
bărbat pe care îl cunoscuse vreodată să dispară. 

Mackenzie îi spusese clar că-i desparte un abis imposibil 
de trecut. Într-adevăr un abis, dar care imposibil de trecut? 
Nu era tocmai sigură. 

Dacă dorea ca distanţa dintre ei să se micşoreze, trebuia 
să facă ea primul pas. Şi seara aceea era momentul potrivit, 
în ciuda faptului că se simţea obosită şi că planul ei nu era 
tocmai decent. 

Inima începu să-i bată mai tare. Avea să fie... greu de 
suportat, dacă ar râde de avansurile ei. Nu, nu era el atât 
de crud, dar ar fi putut s-o respingă cu politeţe. Cu 
siguranţă că întâlnise nenumărate femei atrăgătoare şi 
experimentate. De ce ar fi vrut să aibă de-a face cu o 
femeie cu sânge amestecat şi lipsită de experienţă? 


Şi totuşi -acel foc puternic apăruse când se apropiaseră. 
Ştia că o asemenea pasiune era un lucru rar. 

Dar rămânea de văzut dacă pasiunea era suficientă, îşi 
aminti că e urmaşa reginelor războinice, se ridică şi aprinse 
o lumânare. Imbraca un halat, pentru a fi decentă. Cu 
lumânarea ta mână, părăsi camera şi ciocăni uşor la uşa 
camerei alterate. Isi tinu respiraţia şi speră că era inca 
treaz. 

Încercarea ei fu întâmpinată de invitaţia, spusă pe un ton 
grav, de a intra. Respiră adânc şi deschise uşa. 

Mackenzie stâtea lângă foc, obosit şi cu picioarele 
întinse. Şi el avea un halat mult prea scurt şi sorbea din 
sticluţa argintie de coniac. Trăsăturile lui erau scoase în 
evidenţă de lumina flăcărilor şi arăta mult prea chipes. 

Isi ridică privirea - şi se ineca cu coniacul. După ce tuşi, 
îi aruncă o privire manioasa. 

— Ar fi trebui să dormi nevinovată ca un prunc, Lady 
Kiri. 

Închise uşa în urma ei. 

— In seara asta nu sunt la fel de inocentă ca ieri. 

Păru stânjenit. 

— Imi pare rau că te-am sărutat. 

Işi ridică barbia. 

— Mie, nu. 

— Bine, atunci nu-mi pare nici mie rău, spuse confuz. Dar 
nu ar fi trebuit s-o fac. 

— Poate că nu. Nu s-ar fi aflat acolo, desculta, dacă nu ar 
fi fost acel sărut. Dar ce a fost facut nu mai poate fi 
desfăcut. Mă... atragi, domnule Mackenzie. Aş vrea să ne 
vedem din nou la Londra. 

Nu mai era amuzat. 

— Şi eu simt la fel, Lady Kiri. Dar nu, nu ne putem vedea 
la Londra. 

— Eşti însurat? întrebă ea şi se pregăti pentru un 
răspuns care nu i-ar fi fost pe plac. 

— Pentru Dumnezeu, nu! exclamă el cu o expresie 
îngrozită. Dar venim din lumi diferite. Lucrurile trebuie să 


rămână aşa. 

— De ce? Se apropie de el. Nu era doar urmaşa unor 
regine războinice, ci şi a unor femei incredibil de frumoase 
şi de atrăgătoare. Se purtase un război pentru a o lua de 
nevastă pe una dintre stră-stră-bunicile ei. Invocă toată 
senzualitatea strabuna si se imagina frumoasă. 
Atragatoare. 

— Dumnezeule, Lady Kiri! Se ridica iute din scaun si se 
dadu inapoi, ca si cum ea ar fi tinut un pumnal. Ma faci sa- 
mi fie greu să spun ceea ce trebuie! 

— Spune-mi Kiri. Zâmbi cu o încântare păcătoasă văzând 
efectul pe care îl avea asupra lui. 

— Se pare că mostenesti farmecul familiei. 

— Nu vreau să fac lucrurile mai uşoare pentru tine. Tot 
ce vreau să ştiu e dacă asta... înseamnă ceva. 

Il încolţi lângă fereastră, îşi puse mâinile pe braţul lui şi- 
şi ridică faţa spre el pentru un sărut. 

— La dracu'! înjură, scăpă sticla şi o trase cu putere spre 
el. Pasiunea îi cuprinse din nou, mai aprigă, datorită 
faptului că purtau doar camasi de noapte. li simţi oasele, 
muşchii şi... mai mult decât atât. Mult mai mult. 

Gura lui era înfometată. Frica îi dispăruse şi ea simţea 
doar dorinţă şi exaltare. Nu-şi imaginase această plăcere 
sălbatică. Era reală, mult mai reală decât tot ce 
experimentase... 

Ratiunea lui Mac disparuse cand Kiri se lipise de el. Era 
ametit, iar ea, la fel de irezistibila ca aerul pentru un om 
care se îneacă. li respiră adânc parfumul imbatator şi-i 
mângâie trupul apetisant. Patul era doar la câţiva paşi... 

Nu! Se mândrea cu stăpânirea lui de sine, dar fu nevoie 
de un efort nemaipomenit ca să-i pună mâinile pe umeri şi 
s-o îndepărteze. Ea se clătină şi-l privi cu ochi mari, verzi şi 
vulnerabili. 

— Ce s-a întâmplat? _ 

Nu ştia dacă să râdă sau să urle. Işi lăsă mâinile în jos şi 
spuse: 


— Ai fost trimisă de diavol sa mă ispitesti pentru păcatele 
mele, Lady Kiri. 

Işi muşcă buza. 

— De ce nu pot fi o recompensă, în loc să fiu o ispită? Sau 
sunt păcatele tale atât de grave, încât nu mai pot fi iertate? 

— Cei mai mulţi oameni nu iartă uşor. 

Păstră distanţa între ei şi se gândi la toate lucrurile pe 
care le făcuse şi pe care le regreta. Isi rememoră trecutul şi 
spuse: 

— Tot ce pot spune în apărarea mea e că nu am ucis 
niciodată pe nimeni fără motiv şi că nu m-am culcat cu vreo 
femeie la care nu am ţinut. 

Isi încruntă sprâncenele negre. 

— Bărbaţii se culcă cu femei la care nu ţin? 

Chiar era inocentă, în ciuda caracterului ei aprig. 

— Uneori, spuse el pe un ton sec. Şi femeile o fac 
câteodată. Dorinţa nu are legătură cu prietenia sau cu 
afecțiunea. 

Reflectă la spusele lui. 

— Eu cred că dorința creşte odată cu afecțiunea. 

Incercă să nu se piardă la vederea picioarelor ei 
frumoase, desculte. 

— Aşa este. De aceea, eu aleg doar femei la care țin. 

Işi înclină capul într-o parte, iar părul negru si matasos îi 
alunecă pe umeri. 

— Eu cred ca... atracția dintre noi e ceva rar şi special si 
nu trebuie irosită, dar nu am foarte multă experienţă. 
Greşesc? O atracție atât de puternică e ceva obişnuit? 

— E într-adevăr rară, recunoscu el şi-şi dădu seama că 
trebuia să fie sincer. Dar pasiunea înseamnă durere, nu 
plăcere, dacă nu e din raţiuni onorabile. Spre regretul meu, 
în cazul nostru nu e vorba de aşa ceva. 

Regreta enorm. 

— Atracția reciprocă dintre noi nu poate fi atât de 
trecătoare. Buzele ei apetisante se crispară: Nu sunt sigură 
că nu poate fi nimic între noi. 


— Un mare defect al pasiunii e acela ca-ti intuneca 
judecata, spuse Mac pe un ton aspru. Sunt doar două 
posibilităţi, Lady Kiri. Vrei să ai o aventură? O fecioară de 
familie bună care ar face asta şi-ar distruge viaţa. Să te 
curtez? întreaga ta familie m-ar alunga din fata uşii... şi ar 
avea dreptate. 

— Nu cred că există o prăpastie socială imposibil de 
trecut. Se încruntă. Da, eşti comerciant, dar nu un vânzător 
de covoare sau un negustor de peşte. Tatăl tău a fost lord şi 
ai fost coleg de şcoală cu fratele meu. Arati şi vorbeşti ca 
un gentleman. Nu ne putem întâlni şi dansa la un bal? Sau 
să ne plimbam călare prin parc? 

Mac clatina din cap. 

— Fratele tău e unul dintre motivele pentru care totul 
trebuie să se termine în seara asta. Il respect prea mult ca 
să vă fac rău lui sau ţie. Ca să nu mai spun că Ashton m-a 
salvat o dată de un aristocrat care nu ştia să piardă şi de 
tovarăşii lui care voiau să mă omoare în bătaie. 

O privi şi dori s-o convingă că avea dreptate. 

— Să poţi simţi pasiune e un dar, Lady Kiri. Ce simţi 
pentru mine vei simţi pentru un altul, care va fi soţul 
onorabil pe care îl meriti. Asteapta-l. 

— Nu putem fi nici măcar prieteni? întrebă ea încet. 

Dacă era la fel de pricepută cu pumnalul cum era cu 
vorbele, orice bărbat care ar fi înfruntat-o ar fi fost mort. 
Când fu sigur că vocea lui nu trăda nicio urmă de emoție, 
spuse: 

— Mi-aş dori să se poată. Dar, din cauza atracției imense 
dintre noi - nu, Lady Kiri, nu putem fi prieteni. Nimeni n-ar 
crede că nu e ceva mai mult între noi. Şi ar avea dreptate, 
pentru că nu aş putea deloc să-mi ţin mâinile departe de 
tine. 

Deveni palidă la auzul spuselor lui, dar, după o vreme, 
incuviinta: 

— Atunci iti mulţumesc ca ai fost sincer, Damian 
Mackenzie. Si-ti mulţumesc si pentru ca m-ai ajutat sa scap 
de contrabandisti. Somn usor. 


— Voi pleca mâine înainte să te trezeşti. Ezită o clipă, 
apoi adauga: Mi-a făcut plăcere să te cunosc. 

— Plăcere şi o lecţie de viaţă. Zâmbi amar. Ce păcat că 
eşti onorabil, dar nu şi respectabil. Aş fi vrut să fie invers. 

Aproape că râse. 

— Şi acum pleacă, nebunatico! Peste o săptămână îmi vei 
mulţumi pentru stăpânirea de sine. 

Zâmbetul ei se stinse. 

— Aş vrea să fiu sigură de asta. 

Apoi plecă. 

Incercă să-şi înfrâneze dorinţa de a fugi după ea şi dea o 
aduce înapoi în camera şi în patul său. Nu doar pentru că 
era frumoasă şi foarte atrăgătoare, ci şi pentru inteligenţa, 
curajul şi pofta de viaţă care luminau orice încăpere în care 
intra ea. Nu mai cunoscuse o femeie asemenea ei. 

O femeie frumoasă, care nu era a lui. 

Kiri reuşi să adoarmă după ce plecă din camera lui 
Mackenzie, dar visa contrabandisti, cuțite amenințătoare si 
sarutari imbatatoare. Deloc odihnitor. 

Se trezi in larma elevilor tineri plini de energie si-si dadu 
seama ca terenurile de joaca se aflau in spatele conacului. 
Desi Kiri nu se simţea nici tânără, nici plină de energie, se 
forţă sa se trezească şi să-şi înceapă ziua. Văzu ca o 
menajeră intrase în linişte şi-i curatase fusta şi pelerina. 

Pe negândite, Kiri luă pelerina şi-şi îngropă faţa în 
faldurile ei negre şi voluminoase. Simţi parfumul lui 
Mackenzie şi-şi aminti de umerii lui lati şi puternici, de 
ochii lui neastamparati, în mai multe culori. După ce nu-l 
mai văzuse ca pe o ameninţare, îi făcuse plăcere compania 
lui. Dorinţa puternică şi atracţia formau o combinaţie 
periculoasă. 

Şi totuşi, afurisitul avusese dreptate când spusese că nu 
exista niciun viitor pentru ei. Nu avea de gând să-l ia nici 
de soţ, nici ca amant. Ar fi fost altfel dacă situaţia lui i-ar fi 
permis s-o curteze, ca să se cunoască mai bine. In schimb, 
trebuia să-i fie recunoscătoare pentru stăpânirea de sine. 

Kiri oftă şi lăsă pelerina jos. Dacă ar fi costat mult, i-ar fi 
dat-o înapoi. Dar era o pelerină simplă din stofă, care putea 
fi purtată de orice muncitor sau soldat. Dacă Mackenzie nu 
avea s-o ceară înapoi, voia s-o păstreze, în amintirea 
clipelor petrecute împreună. 

Menajera mai lăsase şi un urcior cu apă, care era caldă 
încă. In timp ce Kiri se spăla, o menajeră tânără se uită la 
ea pe furiş, din dreptul uşii, apoi intră când văzu că 
oaspetele se trezise. 

— Domnisoara, acum că v-aţi trezit, să vă ajut sa va 
îmbrăcaţi? 

— Mă descurc şi singură, dar aş fi recunoscatoare pentru 
micul dejun. 


— Coborâţi scările şi la stânga, spuse iute fata. Îi voi 
spune lui Lady Agnes că vă poate întâlni în camera de zi. 

Menajera făcu o plecăciune şi dispăru fără s-o mai audă 
pe Kiri spunând că nu dorea s-o deranjeze pe gazda sa. Dar 
amintindu-şi că Lady Agnes făcea doar ceea ce voia, se 
îmbrăcă şi cobori scările. 

Reflectă la propria situaţie. Cuceritorul Damian 
Mackenzie dispăruse din viaţa ei, la onorabilul Godfrey 
Hitchcock nici nu se putea gândi şi nu primise nici o cerere 
în căsătorie care s-o intereseze. Dar era în viaţă şi 
sănătoasă, iar micul dejun o aştepta. Părea destul de 
norocoasă şi nu avea de ce să se simtă atât de rău. 

Incepu să se simtă mai bine când văzu farfuriile acoperite 
şi cana aburindă de ceai în camera de zi. Kiri mâncă ouă, 
şuncă, fasole, pâine prăjită şi o portie mare de 


kedgeree ~~. Aproape că terminase de mâncat când intra 
Lady Agnes. 

— Cum te simţi în această dimineaţă, Lady Kiri? Femeia 
mai în vârstă zambi. In afară de faptul ca eşti infometata. 

Kiri se ridică politicoasă. 

— Cu siguranţă, înfometată. Mackenzie mi-a dat nişte 
pâine şi brânză, dar asta e prima masă adevărată de ieri- 
dimineaţă. Se aşeză, la invitaţia lui Lady Agnes. Mă simt 
foarte bine şi sunt recunoscatoare ca nu am patit nimic mai 
rău. Presupun că domnul Mackenzie a plecat deja la 
Londra? 

— Da. 

Lady Agnes îşi turnă ceai şi se aşeză pe scaunul din faţa 
oaspetelui ei. 

— Nu te-am întrebat doar de dragul discuţiei, Lady Kiri. 
Trebuie să fie îngrozitor să fii răpită de o bandă de 
contrabandişti. Bău îngândurată din ceai. Când călătoream 
prin India, am fost atacați de o banda de tâlhari. Câţiva 
oameni au fost răniţi grav şi un gardian a fost ucis. A fost 
0... experienţă tulburătoare. 

Lady Agnes zâmbi şi se luă în râs: 


— Eram cunoscută drept Englezoaica Neinfricata, dar 
timp de câteva luni de la atac, numai neinfricata n-am fost. 

Kiri îşi privi farfuria şi-şi aminti de cât de speriată, de 
furioasă şi de neajutorată fusese. 

— Aşa este. A fost... tulburător. 

Genul de întâmplare care îţi schimba pentru totdeauna 
felul în care priveşti lumea. 

— Ingrozitor, de fapt, adauga ea. 

— Frica este răspunsul firesc în faţa pericolului, spuse 
directoarea. Dar dacă ai coşmaruri, nu te sfii să-mi ceri 
ajutorul. Sunt întotdeauna pe-aproape. 

— Vă mulţumesc. Kiri îi privi atent chipul şi se întrebă ce 
vârstă avea. Nu era aşa de bătrână. Poate în jur de 
cincizeci de ani. Acum înţeleg de ce tinerii de-aici vă adoră. 

Lady Agnes râse. 

— Şi eu îi ador. Cei mai multi sunt destul de capriciosi, 
dar sunt băieţi buni. Au nevoie de atenţie şi să fie tolerati. 
Vocea ei căpătă un ton sobru: înţeleg că trebuie să 
returnezi calul? 

— La Grimes Hall. 

— Voi avea grijă de asta. Trăsura mea aşteaptă să te ducă 
la Londra. Voi trimite şi o menajeră cu tine, pentru a nu da 
naştere zvonurilor. 

— Vă mulţumesc! Mă aşteptam să merg la Londra într-o 
trăsură publică, spuse Kiri. Sunteţi foarte generoasă cu un 
oaspete neinvitat. 

— Prietenii lui Mackenzie sunt bine-veniti, spuse femeia 
mai în vârstă. 

— Nu sunt prietena lui, spuse Kiri sec. Sunt o domnişoară 
aflată la ananghie, care a avut norocul să fie salvată de el. 

— Prietenia apare repede în situaţii dramatice, adauga 
Lady Agnes. 

Kiri se întrebă dacă nu era cumva un avertisment să nu 
se ataşeze prea mult de Damian Mackenzie. Dumnezeule, îi 
spusese oare Mackenzie fostei lui directoare că fusese în 
dormitorul lui? Cu siguranţă, nu. Mai bine să aducă vorba 
de cal. 


— După ce-mi iau rămas-bun de la Chieftain, voi fi gata 
de plecare. E un cal minunat. 

— Va fi acasă până la sfârşitul zilei, promise Lady Agnes 
şi se ridică întinzându-i mâna. 

— Mă bucur că am putut să ne cunoaştem mai bine, Lady 
Kiri. Ne vom revedea la Londra, sunt sigură. 

Din moment ce avea doar saculetul cu bijuterii şi nimic 
altceva de împachetat, se îndreptă către grajduri după ce 
termină micul dejun. Chieftain părea mulţumit, poate chiar 
obosit. Luă uşor bucăţile de zahăr pe care ea le ţinea în 
palmă şi-şi frecă botul de umărul ei ca să mai primească. 

In timp ce mângâia gâtul strălucitor al calului, se gândi 
la aventura ei neaşteptată. Plecarea de la Grimes Hall 
poate că fusese nechibzuită, dar era normal să facă asta 
după tot ce auzise. Dacă ar fi rămas, i-ar fi rupt cuiva gâtul. 
De obicei, făcea lucruri nesăbuite, dar se consola cu gândul 
că putea scăpa de necazuri la fel de uşor precum dădea de 
ele. 

Dar nesabuinta devenise nebunie curată când Mackenzie 
o sărutase. La ce se gândise? în lumina rece a zilei, 
comportamentul ei faţă de Mackenzie fusese cu adevărat 
nebunesc. 

Nu se gândise deloc, ci pur şi simplu se lăsase purtată de 
acea pasiune sălbatică. La naiba cu toate consecinţele, 
trăise clipa. Dacă nu ar fi fost stăpânirea de sine a lui 
Mackenzie, ar fi devenit amanți. Lucru care ar fi fost 
minunat, dar cu urmări foarte, foarte grave. 

Il mângâie pe Chieftain pentru ultima dată, apoi se 
întoarse şi se îndreptă către trăsura care o aştepta în faţa 
Conacului Westerfield. In împrejurări obişnuite, ea şi 
Mackenzie nu s-ar fi intalnit niciodata. Probabilitatea sa se 
revada era extrem de mica. 

Dar daca aveau sa se reintalneasca - se va gandi foarte 
bine la urmari inainte sa se mai comporte ca o nebuna. 


În următoarea jumătate de ora, Kiri se îndrepta către 
casă în trăsura luxoasă a lui Lady Agnes. Menajera care o 


însoțea era o femeie în vârstă şi tăcută, care cârpea haine 
atunci când drumul nu era accidentat. Kiri petrecu aproape 
tot drumul privind pe fereastră peisajul de un verde viu. 

Intâmplările din ziua trecută păreau un vis. Vorbele 
batjocoritoare ale lui Lady Norland încă o dureau, dar nu la 
fel de mult. Kiri se gândi că familia Hitchcock avea să fie 
mai supărată că le dispăruse un cal decât că plecase o 
moştenitoare cu sânge amestecat. 

Era norocoasă că venea acasă sănătoasă şi cu reputaţia 
curată. Dar nu şi-l putea scoate pe Mackenzie din minte. 
Dacă nu ar fi fost patronul unui local rau-famat, poate ar fi 
fost potrivit s-o curteze. 

Dar, din cauza ocupatiei lui, orice fel de legatura cu el ar 
fi daunat nu doar reputatiei, ci si familiei. Fratii ei vitregi 
mai mici, Thomas si Lucia Stillwell, aveau si ei sangele 
amestecat, si Lucia se apropia de varsta maritisului. Orice 
ar fi facut Kiri avea sa aiba urmari asupra lor si asupra 
mamei ei. 

Cum putea raţiunea să fie atât de puternică şi totuşi să-i 
lase sufletul pustiit? 


Când ajunse în Londra, Mac se simţi îngrozitor de obosit. 
Nu mai putuse să doarmă după vizita lui Kiri Lawford şi 
părăsise Conacul Westerfield în zori. li lăsase un bilet lui 
Lady Agnes în care îi mulțumea pentru găzduire şi-i spunea 
că trebuise să se întoarcă imediat la Londra, dar că Lady 
Kiri se afla pe mâini bune. Adevărat, dar şi lipsit de curaj. 
Se întrebă dacă Kiri dormise mai bine decât el. 

Mac vorbi cu administratorul lui, Jean-Claude Baptiste, 
ca să se convingă de faptul că nu se întâmplase nimic la 
Damian's în absenţa lui. Baptiste râse şi-l trimise acasă, 
lucru uşor de făcut, de vreme ce Mac locuia lângă local. 

Incerca să recupereze cele două zile şi jumătate de 
nesomn, când nişte paşi de-abia perceptibili îi tulburară 
odihna bine-meritată. Mac se trezi cu pumnalul în mână şi 
scrută camera, căutând pericolul. Apoi puse liniştit capul 
pe pernă. 


— O, tu eşti, Kirkland. N-ar trebui să te furişezi aşa. 

Vechiul lui prieten Kirkland spuse un pic revoltat: 

— M-am furişat fără să fac zgomot şi nu credeam că o să 
te trezesc. Dar, din moment ce te-ai trezit, unde e tutunul 
meu valoros? 

Mac căscă. După lumina de-afară, era aproape seară şi 
trebuia să se trezească oricum peste puţin timp. 

— Buzunarul interior din dreapta sus al hainei. 

Kirkland găsi haina pe care Mac o lăsase pe spătarul 
unui scaun şi dibui punguta de tutun franțuzesc. O desfacu 
şi privi atent frunzele aromate şi uscate. După un minut, 
spuse: 

— Evrika! 

Scoase din punguta un tub de culoare maro, ca şi 
tutunul. Deşurubă capătul şi trase afară o bucatā foarte 
subţire de hârtie. Citi încruntat literele mici şi scrise cu 
migală. 

— Veşti rele? Mac îşi balansă picioarele şi sări din pat, 
simțindu-se mizerabil. 

— Ceea ce mă aşteptam. Voi citi mai cu atenţie mai 
târziu. Kirkland înveli tubul şi hârtia într-o batistă şi le puse 
deoparte. 

— Vreo veste despre Wyndham? Mac mereu întreba de 
vechiul lor coleg de şcoală, care se afla în Franţa când 
fusese semnat tratatul de pace de la Amiens şi de care nu 
se mai auzise nimic de-atunci. 

Mac întreba mereu, iar Kirkland răspundea la fel: 

— Nu. Deşi informatorul meu mi-a spus că a auzit un 
zvon despre un britanic luat prizonier care ar putea să fie 
Wyndham. E nevoie de mai multe date. 

Mac refuza să spere. Mai fuseseră şi alte piste false de-a 
lungul anilor. 

— Dacă una dintre aceste informaţii este adevărată, ce 
vom face atunci? 

— Il vom salva, Kirkland, spuse el pe un ton monoton. Să- 
| salvam din Franţa va fi greu, dar e o provocare pe care as 
accepta-o fără să stau pe gânduri. 


— Ai avea şi ajutor. 

Mac se îndreptă către lavoar şi-şi stropi faţa cu apă, ca 
să-şi pună ordine în gânduri. Plin de energie şi cu un simţ 
al umorului nemaipomenit, Wyndham fusese plăcut de toţi 
elevii de la Westerfield. Dispariţia lui provoca durere chiar 
şi după atâţia ani. 

Ar fi fost mai uşor dacă s-ar fi ştiut ce se întâmplase cu 
el. Mac îşi dădea seama că nu avea cum să mai fie în viaţă. 
Pacea de la Amiens nu tinuse mult şi englezii între 
optsprezece si şaizeci de ani din Franţa fuseseră 
întemnițați. Wyndham probabil că se răsculase şi plătise cu 
viaţa acest lucru. Totuşi, fără confirmarea morţii sale mai 
exista speranţă. 

— Sa înțeleg că vizita pe care le-ai făcut-o 
contrabandiştilor a decurs fără probleme? întrebă Kirkland. 

— De fapt, nu. Răpiseră o tânără care avusese ghinionul 
să dea de ei când mutau marfa. 

Mac îşi pipăi barba aspră şi se întinse după trusa de 
bărbierit. Proprietarul localului Damian's trebuia să arate 
mereu elegant şi să fie aranjat. 

— Cea pe care o rapisera s-a dovedit a fi Lady Kiri 
Lawford. 

— Dumnezeule! Kirkland se ridică: E teafara? 

— Lady Kiri e bine. Mac sapuni pamatuful de barbierit şi- 
si intinse spuma pe obraji. Era pe cale sa scape, cand am 
apărut eu. Cu putin ajutor din partea mea, a reuşit şi apoi 
am dus-o la Lady Agnes. 

Kirkland se linisti. 

— E o veste buna. Daca e implicata Lady Agnes, 
presupun ca toata povestea poate fi trecuta sub tacere. Kiri 
nu are nevoie de alte lucruri care sa-i pateze si mai mult 
reputatia. 

— Asta se intampla acum? intreba Mac, cu mult prea 
mult interes. Nu am cunoscut-o pana acum, deci nu stiu 
cum e privita de societate. 

— Fiica de duce, un lucru bun. Zestrea, excelenta. 
Sângele indian, regretabil, spuse Kirkland fara prea multe 


vorbe. 

— Jumătatea masculină a societăţii o stimează pentru că 
este o frumuseţe, în vreme ce multe femei, majoritatea 
mame de fete aflate şi ele la vârsta măritişului, sunt de 
părere că e de prost-gust să fii atât de frumoasă. 

Mac râse. 

— Nu pare genul care să-şi ascundă calităţile. 

— Nu e. Kirkland îşi umplu pipa cu tutunul franțuzesc de 
contrabandă. E la fel de inteligentă pe cât e de drăguță şi e 
mult mai prietenoasă decât Ashton. Deşi bine educată, în 
stil englezesc, este văzută în anumite cercuri ca fiind foarte 
îndrăzneață. Se incrunta. 

— Sunt de părere că există bărbaţi care o vad ca pe o 
seducătoare cu părul negru, care abia aşteaptă să 
primească atenţia lor. 

Mac trase de patru ori de firul clopotelului, dând de 
înţeles că dorea o ceaşcă de cafea şi un sendviş, apoi luă 
briciul şi trecu la treabă. 

— Presupun că-şi caută un soţ. Sau a găsit deja? 

— Nu încă. Ar ajuta-o dacă ar vorbi cu la fel de multă 
convingere şi ar fi la fel de discretă ca mama ei. Dar Lady 
Kiri nu e aşa. Kirkland zâmbi. Orice bărbat cât de cât 
deştept şi-ar da seama că e o provocare. 

Mac lăsă briciul jos, ca să nu-şi taie gâtul când îşi aminti 
ce provocare minunată era Kiri. După ce trase adânc aer în 
piept, continuă să se bărbierească. 

— Dacă un bărbat nepotrivit i-ar da târcoale ei şi zestrei 
ei, sunt sigur că generalul Stillwell şi Ashton l-ar goni. 

— Cred că s-a întâmplat asta o dată sau de două ori. Mă 
îndoiesc că există vreo altă fată în Londra care să fie atât 
de bine păzită. 

Asta era bine, se gândi Mac. Lady Kiri era plină de viaţă 
şi unică. Merita să fie protejată de nişte bărbaţi care să-i 
tina departe pe cei ca Mac. 

Era bucuros că era atât de bine păzită. Asta avea să-l 
salveze pe Mac de partea lui mai puţin onorabilă şi era un 
lucru bun. 


Nu? 


Capitolul 9 


De vreme ce epidemia de pojar putea să mai facă în 
continuare ravagii în casa părinţilor ei, Kiri îi ordonă 
vizitiului s-o ducă la Casa Ashton. Conacul londonez al 
fratelui ei era atât de mare, încât se putea plimba prin el 
zile întregi fără să deranjeze pe nimeni. Era cea de-a doua 
casă a lui Kiri şi ea devenise foarte bună prietenă cu Adam 
şi cu Mariah. 

Majordomul o întâmpină cu afecţiune. 

— Imi pare bine sa văd că v-aţi întors la Londra, Lady 
Kiri. Ducesa nu e acasă, dar dacă doriţi să-l vedeţi pe 
fratele dumneavoastră, e în camera de lucru. 

— Mereu vreau să-mi văd fratele, Holmes, spuse încet. 

Ar fi trebuit să-i dea majordomului pelerina de la 
Mackenzie, dar... nu voia s-o lase încă din mână. Era o 
prostuta. 

Ciocâni la uşa biroului ducal si, dupa ce primi 
permisiunea, intra. Isi ridica privirea de la birou, apoi se 
ridica si-i zambi usor. 

— Kiri, ce placere neasteptata! Cum a fost vizita la casa 
viitorului tau sot? 

Ar fi vrut sa-i raspunda pe un ton lipsit de griji ca isi 
dadusera seama Ca nu se potrivesc, dar, spre surprinderea 
ei, izbucni în lacrimi. 

— O, Adam! 

Fratele ei se apropie de ea şi o strânse în braţe. Avea o 
greutate medie, nu era cu mult mai înalt decât Kiri, dar 
forţa şi bunătatea lui îl făceau să fie o oază de linişte în 
vreme de furtună. 

Când era mică, ştia că are un frate mai mare care e duce 
în cealaltă parte a lumii. Il visase pe fiul pierdut al mamei 
sale şi se întreba dacă aveau să se întâlnească vreodată. 
Dar nu-şi dăduse seama că un frate mai mare putea să-i 
ofere atât de multă prietenie, sprijin şi sfaturi bune. 


O mângâie pe spate în timp ce ea îşi îngropă faţa în 
umărul lui. 

— Să înţeleg că lucrurile nu au mers bine? 

— E puţin spus. Se forţă să-şi oprească lacrimile, în timp 
ce Adam o conduse pe canapeaua din piele plină de perne. 

— Am auzit-o din întâmplare pe mama lui spunându-i 
surorii sale că, datorită zestrei mele, puteam totuşi, deşi cu 
greu, să fiu o soţie potrivită pentru fiul ei mai tânăr. Au 
spus că sunt vulgară şi că-mi etalez farmecele, iar bărbaţii 
îmi dau mereu târcoale. Şi au spus lucruri îngrozitoare 
despre mama. 

Adam îi dădu batista, înjurând în şoaptă. 

— Am sperat să nu ai parte de asemenea prejudecăţi, dar 
se pare că e inevitabil. 

Kiri îşi înghiţi lacrimile. 

— Lady Norland a fost mereu mai distantă, dar credeam 
că e preocupată de fericirea fiului ei. Nu ştii cât de mult mă 
dispretuieste. 

— Oamenii de proastă calitate îi dispretuiesc mereu pe 
cei care sunt diferiţi, spuse Adam pe un ton calm. E 
singurul mod prin care se pot simţi superiori. 

Kiri chicoti printre lacrimi. 

— Cred că ai dreptate. Dar a fost umilitor să aflu că sunt 
o fiinţă vulgară, care e tolerată doar datorită zestrei. Poate 
că nu ar trebui să fii prea generos cu suma pe care doreşti 
să mi-o dai. 

— Prostii, spuse fratele ei. Eşti cel de-al şaselea copil al 
unui duce, la fel cum sunt şi eu, deci ai dreptul la o zestre 
pe măsura rangului tău. Banii atrag vânătorii de avere, dar 
ai instincte bune. li zambi, şi chipul i se lumină. 

— Şi ai o familie protectoare care va trebui convinsă că 
cei care te petesc te merită. 

Işi aminti comentariul lui Mackenzie cum că fratele ei era 
cel mai periculos om din Anglia. Obişnuia să treacă cu 
vederea acest lucru, pentru că el era foarte calm şi ţinea 
mult la familia pe care de-abia o cunoscuse. Dar Mackenzie 


avea dreptate: ducele de Ashton nu era genul de om cu 
care să te pui rău. 

— O astfel de protecţie ştiu că nu e o binecuvântare, 
spuse pe un ton sec. 

— Standardele voastre pot fi prea ridicate. Dacă tu şi 
generalul nu sunteţi de acord cu mine în legătură cu 
respectabilitatea cuiva? 

Zâmbi. 

— Atunci, vom negocia. Timpul vindecă pasiunile nebune 
şi regretabile şi, în acelaşi timp întăreşte sentimentele 
adevărate. _ 

Părea just. In două săptămâni, avea să-l uite aproape de 
tot pe Mackenzie. Dar, deocamdată... 

Observă că aruncase pelerina de la Mackenzie lângă uşă 
când începuse să plângă şi trebui să se abţină să nu alerge 
s-o ridice. 

— E mult mai mult de spus în afară de faptul că am fost 
insultată de Lady Norland şi de sora ei la fel de odioasă. Am 
fost atât de furioasă, încât am luat cel mai bun cal din 
grajd, pentru a putea ajunge la Dover, şi de acolo am vrut 
să iau o trăsură câtre Londra. Dar ziua era pe terminate, se 
lăsa noaptea si am dat de o banda de contrabandisti care îşi 
mutau marfa ilegală. 

Adam rămase nemişcat. 

—Şi...? 

— Am fost răpită şi dusă în ascunzătoarea lor de pe 
coastă. Beau şi se întrebau ce să facă cu mine, când un 
client de-ai lor, din Londra, a venit şi m-a ajutat să scap. De 
fapt, a fost coleg de şcoală cu tine. 

Adam zâmbi. 

— Să ghicesc. Damian Mackenzie? 

Se încruntă. 

— Nu poate fi foarte bine pentru domnul Mackenzie dacă 
toată lumea din Londra ştie că are drept îndeletnicire 
contrabanda. 

— Nu cred că are cineva vreo dovadă. Să înţeleg că nu ar 
avea cum să servească vinuri şi băuturi spirtoase atât de 


bune dacă nu s-ar ocupa cu asta, explică Adam. Dat nu 
trebuie să-ţi faci atâtea griji pentru el. Cei mai multi 
politicieni şi diplomaţi din Londra sunt clienţi fideli la 
Damian's şi, pentru că le place localul, nu ţin cont de 
originea băuturii. _ 

Spera ca Adam să aibă dreptate. Işi reaminti 
evenimentele din seara trecută şi spuse: 

— Mackenzie m-a condus la Academia Westerfield cât de 
repede a putut şi m-a lăsat în grija lui Lady Agnes. 
Reputația mea va fi pătată pentru totdeauna doar pentru că 
am mers călare alături de el timp de câteva ore? Părea un 
gentleman. 

— E fratele lui Will Masterson, deci e cumsecade, dar 
localul e cunoscut şi nu foarte respectabil, reflectă Adam. A 
făcut bine că te-a dus la Lady Agnes şi apoi a plecat, ca să 
nu-ţi păteze reputaţia. 

— Lady Agnes are o părere bună despre el, spuse Kiri pe 
un ton defensiv. 

— Tine la toţi băieții ei şi-i sunt recunoscător pentru asta. 
Adam se încruntă: Le vei spune părinţilor ce s-a întâmplat? 

Ea ezită. 

— Nu-mi place să mint, dar nu vreau să se supere. Mama 
se va simţi jignită de ceea ce am auzit, şi generalul va dori 
să se ducă la Grimes Hall să spargă nişte capete. Poate că e 
mai bine să le spun că mi-am dat seama că Godfrey nu este 
potrivit pentru mine şi că am plecat repede ca să evit o 
situaţie jenantă. 

— Intotdeauna e bine să spui o parte din adevăr, 
incuviinta Adam. Cred că într-o zi sau două nu vor mai fi in 
carantină din pricina pojarului, dar e mai bine sa rămâi 
aici, cel putin in seara asta. 

— Esti cel mai bun frate, spuse ea cu insufletire. 

Adam rase. 

— Tu si Thomas va cunoasteti atat de bine, incat e mai 
greu să-l priveşti cu admiraţie, prin urmare, nu am o 
concurenţă foarte mare. 


Uşa se deschise şi intrară două persoane atrăgătoare 
care purtau rochii asemănătoare, de un verde-deschis. 
Ducesa de Ashton şi sora ei geamănă se întorseseră dintr-o 
călătorie. Kiri se ridică şi-şi imbratisa cumnata. 

— De fiecare dată când te văd, mi-e şi mai uşor să fac 
diferenţa între tine şi Sarah. 

Mariah râse şi-şi mângâie pântecul umflat. 

— Tot o privesc pe Sarah şi-mi spun că poate, într-o zi, 
voi arăta din nou la fel de subţire şi de drăguţ ca ea. 

— Când va veni acea zi, nu va mai trebui să dormi atât de 
mult, spuse Sarah Clarke Townsend pe un ton ferm. Adam, 
Mariah a atipit în trăsură în drum spre casă. Trebuie sa 
meargă sus să se odihnească. 

— Nu e nevoie! spuse Mariah iritată. Toată lumea se 
agită atât de mult! Să ai copii e un lucru perfect normal. 
Kiri, am nevoie să fie cineva de partea mea. 

— Nu voi fi eu, spuse Kiri cu un zâmbet. Să ai copii e 
normal, dar e la fel de normal să fii obosită. Acceptati să fiţi 
răsfăţată, Domnia-Voastră! 

— Şi dacă refuzi să fii răsfăţată, te voi duce sus împotriva 
voinţei tale, spuse Adam cu o privire neastâmpărată. 

— Chiar mi-ar face plăcere. 

Mariah râse, îşi luă soţul de braţ şi-l lăsă s-o conducă 
afară din cameră. După ce plecară, Sarah spuse, oftând: 

— E îngrozitor să fiu geloasă pe sora mea pentru că are 
un soţ atât de bun şi de îndrăgostit? 

— Dacă e aşa, şi eu sunt îngrozitoare. Kiri simţi un fior şi 
se gândi la afurisitul de Mackenzie. 

— Mai sunt şi alti bărbaţi de treabă. E nevoie de timp să-l 
găseşti pe cel potrivit. 

Sarah avea ochii plini de lacrimi. Kiri îşi aminti că fata 
fusese logodită, dar alesul ei murise înainte de a se putea 
căsători. Kiri trase de funia clopotelului, dorind să schimbe 
subiectul. 

— Să bem un ceai. Şi tu trebuie să fii obosită după atâtea 
cumpărături. 


— O idee foarte bună. Sarah se aşeză pe canapeaua din 
piele şi privi curioasă pelerina lui Mackenzie, care încă se 
afla pe podea. 

Kiri luă haina şi o puse pe spătarul scaunului. După ce 
comandă un ceai, când servitorul intră, spuse: 

— Am observat că aromele de portocală încep să se simtă 
mult mai tare în parfumul pe care l-am făcut pentru tine. Să 
facem un nou amestec? 

Sarah îşi mirosi încheietura. 

— Ai dreptate, miroase din ce în ce mai mult a portocală, 
pe măsură ce îl folosesc. Ai un simţ al mirosului 
nemaipomenit. Da, îmi place pentru zi, dar, dacă ai timp, ai 
putea să faci un parfum de seară cu o aromă mai bogată, 
mai seducătoare? 

— Mi-ar plăcea. Fiecare femeie ar trebui să aibă un dulap 
întreg de parfumuri, potrivite pentru fiecare stare de spirit. 
Este interesant faptul că acest parfum miroase altfel când îl 
foloseşte Mariah. 

Kiri cedă în fata curiozitatii. 

— Ca veni vorba de gemeni identici - e o intrebare 
ingrozitoare si poti sa te prefaci ca nu ai auzit-o daca nu 
vrei sa raspunzi. Dar m-am intrebat. Din moment ce tu si 
Mariah semanati foarte mult, esti putin îndrăgostită de 
Adam? 

Sarah paru speriata, dar cu siguranta nu se mai gandea 
la dragostea pierduta. 

— Catusi de putin. Sau, mai exact, îl iubesc, dar ca pe un 
frate. E minunat, se potriveste de minune cu Mariah, dar 
nu-mi face inima sa bata mai tare. 

— E bine. 

Tava cu ceai veni, iar Kiri turnă pentru amândoi 

Sarah sorbea din ceai, îngândurată. 

— Mariah şi cu mine arătăm aproape la fel şi avem multe 
trăsături comune, chiar şi faptul că alegem aceleaşi culori 
pentru aceleaşi evenimente. 

Sarah arătă către rochia de un verde-deschis, apoape în 
aceeaşi nuanţă cu cea pe care sora ei o purtase în acea 


dimineaţă. 

— Dar, cum am fost crescute separat, am crescut diferit. 
Mariah are acel farmec aparte, care îi fascinează pe toţi din 
jurul ei. Din moment ce Adam e rezervat, se completează 
minunat. 

— Dacă o relaţie ideală înseamnă echilibru, spus: Kiri 
intrigată, ce spune asta despre soţul pe care ţi-l doreşti! 

— Mariah a fost crescută mai dezordonat şi a trebuit 
mereu să se adapteze, aşa că adoră faptul că Adam este 
responsabil şi de nădejde, explică Sarah. In schimb, eu am 
fost crescută într-un mediu onorabil şi liniştit şi sunt o fire 
timidă, aşa că sunt atrasă de bărbaţi un pic mai sălbatici. 
Se strâmbă. Cred că e un lucru bun. 

— Nu eşti timidă, exclamă Kiri. Dar îmi dau seama că te- 
ai gândit bine la acest subiect. Eu încă nu ştiu ce bărbat mi 
s-ar potrivi cel mai bine. 

Sarah luă o prăjitură cu ghimbir. 

— Din moment ce încă îl cauţi, să înţeleg că ţi-ai dat 
seama că Godfrey Hitchcock nu e potrivit pentru tine? 

— Cu siguranţă, nu. Vocea lui Kiri era tăioasă. 

Sarah se încruntă. 

— Ce s-a întâmplat? 

Atunci când Kiri ezită, Sarah spuse: 

—Daca s-a întâmplat ceva îngrozitor şi i-ai spus lui Adam, 
el îi va spune lui Mariah, ea mie, aşa că ai putea foarte bine 
să-mi spui chiar tu. 

Kiri râse. 

— Ai dreptate, atâta timp cât nu vei mai spune nimănui. 

— Nu voi spune, o asigură Sarah. Povestea ta se va opri 
la mine. 

Kiri ştia că putea sa aibă încredere în Sarah şi-i povesti 
pe scurt de ce fugise de la Grimes Hall şi tot ce se 
întâmplase după aceea. Sarah ascultă captivată. 

Când Kiri termină, Sarah spuse melancolică: 

— Imagineaza-ti sa fii salvată de însuşi Damian 
Mackenzie! Am auzit de localul lui de cand s-a deschis, 
acum trei ani. E cel mai la moda local din Londra. 


Manca din două inghitituri o prăjitură cu migdale. 

— Balurile mascate de la Damian’s sunt renumite. 
Ultimul bal al anului este peste două zile. Mi-ar plăcea să 
merg, dar mama ar fi îngrozită. 

— La fel şi a mea. Kiri rămase tăcută, cu cana de ceai la 
gură, în timp ce se gândi cu voce tare: Am o idee minunată! 
Am putea merge la balul mascat împreună. Trebuie să-i dau 
lui Mackenzie banii pe care i-a cheltuit pentru a mă salva şi 
am putea vedea şi localul. 

Trebuia de asemenea să-l vadă în mediul lui, pentru a 
putea să-l uite. 

Ochii lui Sarah se măriră de surpriză. 

— N-as putea face aşa ceva vreodată! 

— Bineinteles ca poti. Damian’s e pe strada Pall Mall, 
langa cele mai bune localuri, nu intr-un bordel infiorator de 
la tarm, spuse Kiri, plina de convingere. 

Cu o pelerină cu gluga şi o mască pe chip, nimeni nu ne 
va recunoaşte. Putem pleca înainte de scoaterea măştilor. 

— Să mergem pe furiş ar fi foarte imoral. Cealaltă fată îşi 
muşcă buza. 

— Tanjesc să fiu imorală! 

— Dar cum vom face? 

— Din moment ce amândouă suntem majore şi ne 
permitem să facem ce dorim, am putea să plecăm fara să 
observe nimeni. Kiri se gândi un moment: Dacă tot voi sta 
aici pentru câteva zile, de ce să nu spunem că vei rămâne şi 
tu, ca să-mi ţii companie? 

— Ar merge! De când sarcina lui Mariah e avansată, ea şi 
Adam se retrag în camerele lor la scurt timp după cină. Am 
putea pleca atunci. 

— Il voi ruga pe Murphy, grăjdarul, să ne ducă până la 
local şi să ne aştepte afară. Cred că-l pot convinge să nu ne 
dea de gol decât mai târziu. 

Sarah se încruntă. 

— Ar risca să-şi piardă slujba dacă ne ajută? 

Kiri dădu din cap. 


— Nu, Adam are încredere în judecata lui Murphy. L-a 
angajat pe viaţă, pentru ajutorul pe care i l-a dat în trecut. 

— Atunci e totul bine. Le putem mărturisi lui Adam şi lui 
Mariah a doua zi. Nu cred că le vor spune părinţilor noştri. 

— Următoarea întrebare e de unde facem rost de 
pelerine cu glugă. Eu nu am. Isi privi cu tristeţe fusta 
despicată, care avea nevoie să fie curățată pentru a arăta 
decent. 

— De vreme ce am fugit din Kent fără bagaje şi nu-mi pot 
lua hainele de-acasă până nu trece epidemia de pojar, nu 
pot ieşi în lume decât dacă mă acopăr cu o pelerină. 

— Pot împrumuta pelerinele părinţilor mei. Fiindcă eşti 
înaltă, o poţi purta pe a tatălui meu. 

Sarah era încântată. 

— Va fi o aventură. 

Kiri se strâmbă şi se gândi la vorbele lui Lady Agnes. 

— Mi-am dat seama că aventurile nu sunt atât de 
amuzante când se întâmplă. 

— Să fii răpită de tâlhari e mult mai mult decât o 
aventură, incuviinta cealaltă fată. Să mergi la un bal 
mascat într-un local care e totuşi sigur e o aventură mult 
mai potrivită. În afară de un gentleman care va încerca să 
ne fure un sărut, ce s-ar putea întâmpla? 

Kiri se gândi că existau nenumărate lucruri care puteau 
merge prost, dar cu siguranţă că Sarah avea dreptate. li va 
înapoia banii lui Mackenzie, să-i alunge imaginea care nu 
mai dispărea din mintea ei şi să petreacă o seară amuzantă. 

Interesant, dar sigur. 


Capitolul 10 


Kiri trase cu ochiul în dulap, bucurându-se la vederea 
pelerinei ei. Totul mersese conform planului: Sarah se 
hotărâse să rămână şi adusese în bagaje pelerinele 
părinţilor ei. Seara aceea era seara balului mascat şi 
amândouă erau peste măsură de încântate. O aventură 
plăcută, sigură şi, pentru Kiri, un motiv întemeiat să-l vadă 
pe Mackenzie. Kiri se aşeză la birou să scrie câteva epistole 
pentru a-şi distrage atenţia. Sârguinţa ei fu întreruptă de o 
bătaie în uşă. Dădu permisiunea să intre şi Holmes, 
majordomul, apăru. 

— Un domn doreşte să vă vadă, Lady Kiri. Nu mi-a spus 
numele, dar pare foarte respectabil. In tonul vocii 
majordomului se simţi dezaprobarea la refuzul musafirului 
de a-şi dezvălui identitatea. Este în salonul mic pentru 
oaspeţi. 

Inima lui Kiri sări. Mackenzie! Se gândise în ultimele 
două zile la ea, la fel cum şi ea se gândise la el? Cel mai 
probabil, îşi voia banii înapoi. Incerca să-şi păstreze calmul 
şi spuse: 

— Cred că ştiu cine e, deci îl voi primi, înainte să 
coboare, privi cu regret în oglindă. Părul ei era pieptănat, 
dar pentru că nu avea foarte multe haine, purta o cămaşă 
de noapte simplă, de culoare verde, pe care o lăsase la 
Casa Ashton înainte de a pleca spre Kent. 

Isi aminti că Mackenzie o văzuse arătând mai rau şi 
cobori scările. Incerca să nu pară prea nerabdatoare si 
intra incet in camera de oaspeti - il vazu pe onorabilul 
Godfrey Hitchcock, care era atat de blond si de chipes, 
incat isi aminti de ce se gandise sa se marite cu el. 

Kiri ramase nemiscata si nu stiu daca sa mormaie 
blesteme indiene sau să se furiseze afară. Tinu o mana pe 
manerul usii si era pe punctul de a fugi, cand Godfrey 
exclama: 

— Te rog, Lady Kiri! Spune-mi unde am greşit! 


Se apropie. 

— Am crezut că ne înţelegem. Apoi ai plecat şi mi-ai lăsat 
un bilet în care îmi spuneai să vânez o altă avere, într- 
adevăr, nu am averea ta, dar nu sunt sărac şi amândoi ştim 
asta. Ce s-a schimbat? Dacă te-am jignit în vreun fel, dă-mi 
o şansă Sa mă revansez! 

Nu plecă, dar îi spuse pe un ton aspru: 

— Ai venit tocmai din Kent ca să-mi spui asta? 

— Ai cerut ca bagajele să-ţi fie trimise aici şi m-am 
hotărât să vin să le aduc personal. Chiar acum sunt 
descărcate din trăsură. 

Ochii albaştri ai lui Godfrey erau îngrijoraţi. 

— Dar doream şi să vorbesc cu tine. Vreau foarte mult să 
înţeleg ce s-a întâmplat. 

Fie era un mincinos desăvârşit, fie nu ştia ce părere avea 
mama lui, deşi era greu de crezut. 

— Mi-am dat seama că nu ne potrivim, deci ar fi fost 
jenant să rămânem împreună, spuse Kiri. Părea mai simplu 
să plec. 

— Atât de jenant, încât ai furat un cal şi ai plecat după- 
amiază târziu, deşi se apropia furtuna? Dădu din cap şi nu 
păru convins. Am petrecut o zi plăcută. Eram pe punctul de 
a-ţi cere mâna şi tu erai dispusă să asculti. Dar chiar daca 
te hotărâseşi să mă refuzi, sunt convins că puteai s-o faci 
atât de delicat, încât nu ar fi fost momente jenante, în 
schimb, ai fugit de parcă ai fi fost urmărită de demoni. 

Oftă şi se gândi că era mult mai perspicace decât 
crezuse. 

— Chiar vrei să ştii? Nu cred că te va face mai fericit. 

— Nu sunt fericit nici acum, spuse el ferm. Dacă-mi 
explici, cel puţin voi înţelege. 

— Prea bine. După plimbarea noastră călare, am vrut să 
trec prin camera de zi ca să-i spun mamei tale că accept 
invitaţia ei de a mai rămâne, spuse Kiri. Mă gândeam la 
propunerea ta, dar am considerat că aveam nevoie să 
petrecem mai mult timp împreună. 


— Cu siguranţă că nu şi-a retras invitaţia de a mai 
rămâne, spuse Godfrey încurcat. Spera să mă accepti. 

— Datorită zestrei mele, spuse Kiri pe un ton amar. Eram 
pe punctul de a intra în camera de zi, când am auzit-o din 
întâmplare pe mama ta vorbind cu mătuşa ta, Lady 
Shrimpton. Spuneau... 

Ezită şi simţi acele cuvinte dureroase în adâncul 
sufletului. 

— Ce spuneau? 

Kiri inspiră adânc. 

— Că sunt o femeie uşoară, vulgară şi străină, care se 
salvează cu greu datorită zestrei. Suficient de bună pentru 
un fiu mai tânăr şi cheltuitor. Ce fericire că fraţii tăi mai 
mari au fii, pentru ca viitorii lorzi Norland sa nu fie patati 
de sângele meu indian. 

Lui Godfrey i se taie respiraţia, dar Kiri continua 
neinduplecata: 

— A fost destul de rau, dar ce au spus despre mama a 
fost... de neiertat. Am stiut ca trebuie sa plec imediat, altfel 
as fi facut mai mult rau. Nu aveam cum sa fiu politicoasa. 
Acum intelegi? 

Godfrey parea bolnav. 

— Nu pot sa cred că mama ar spune aşa ceva. 

— Chiar nu poti? spuse Kiri pe un ton aspru. 

Incerca sa vorbeasca, apoi incuviinta din cap. 

— Este... foarte demodata in anumite privinte. Foarte 
mandra de originea familiei. Dar am crezut ca te place. Esti 
o fată frumoasă şi plină viata, care poate sa încânte si 
pietrele de pe drum. Originea ta e mai bună decât a mea şi, 
desigur, o zestre bună e de apreciat. 

Inghiţi cu greu. 

— Poate pentru că mi-am dorit sa te primească în familie, 
nu am observat altceva. 

— Zestrea mea ar fi fost bine-venită. Fără îndoială că ar fi 
fost politicoasă cu mine până în ziua când ar fi fost 
supărată sau ar fi băut prea mult vin de Xeres şi mi-ar fi 
explicat cât de mult mă urăşte. 


Kiri se întoarse către uşă. 

— Îmi pare rău că ţi-am spus toate astea, dar ai întrebat. 

— Nu pleca încă, o rugă el. Jur că nu am aceleaşi 
prejudecăţi ca mama. Poţi să mă crezi? 

Işi aminti de sărutările foarte plăcute. Nu avea 
prejudecăţi sau o dorea suficient de mult, pentru ca 
originea ei să nu conteze? Poate că un pic din amândouă. 
Poate că nici măcar el nu ştia sigur. 

— Te cred, spuse ea, dorind să încheie acel moment 
neplăcut. Acum nu a mai rămas nimic de spus. Adio, 
Godfrey. 

— Deci păcatele mamei mele trebuie să fie luate asupra 
mea? în ochii lui se putea citi durerea. Cu mine te-ai 
căsători, nu cu mama. Nu trebuie să avem de-a face cu ea. 

Intelegea că era sincer, dar când îl privi pe Godfrey, văzu 
un băiat, nu un bărbat. In ultimele zile, îşi dăduse seama ca 
voia un bărbat. 

— O căsnicie apropie familiile la fel de mult cum apropie 
un bărbat şi o femeie. Nu voi face parte prin căsătorie 
dintr-o familie care nu mă vrea şi nici nu-mi doresc să te 
îndepărtezi de propria ta mamă. 

li întinse mâna. 

— Du-te cu Dumnezeu, Godfrey. 

li luă mâna şi i-o strânse mult. 

— Iti mulţumesc pentru sinceritate şi amabilitate, Lady 
Kiri. Imi pare rau că ai suferit din cauză ca mama mea este 
limitata. 

Ridica din umeri. 

— Sunt recunoscatoare ca am aflat care sunt adevaratele 
sentimente ale contesei înainte sa fi fost prea târziu. 

Oftă, dar dădu aprobator din cap înainte de a pleca. Era 
doar o chestiune de timp până când avea să întâlnească o 
englezoaică drăguță şi blondă care să fie pe placul familiei. 
Kiri se întoarse în cameră şi văzu cum o menajeră 
despacheta bagajul pe care îl adusese Godfrey. 

Kiri zâmbi ironic. Cel puţin, acum avea mai multe haine. 


Sarah rămase fără respiraţie când privi cupola 
strălucitoare, arcuită, în sala de bal a clubului. 

— Damian's e exact aşa cum am auzit si chiar mai mult! 

Kiri fu de acord. Chiar şi pentru cineva care cunoştea 
somptuoasele temple indiene, clubul lui Mackenzie îţi lua 
ochii. Sala de bal era o încăpere circulară de dimensiuni 
mari, acoperită de o cupolă pictată în culori vii, luminată de 
un candelabru cu gaz, mare şi strălucitor. Kiri mai văzuse 
felinare cu gaz pe stradă, dar era prima clădire luminată cu 
gaz în care intrase vreodată. 

Balul mascat era în toi şi sala de bal era plină cu invitaţi 
zâmbitori şi vorbareti. Unii îşi ţineau pelerina pe umeri, 
scotandu-si la iveală hainele scumpe şi bijuteriile. Alţii, la 
fel ca Sarah şi Kiri, erau invesmantati în pelerine cu glugă 
şi purtau măşti care le acopereau jumătate din chip. 

Sarah îşi legase părul, pentru ca buclele blonde să nu-i 
dezvăluie identitatea. Kiri purta o fustă despicată şi cizme. 
Cizmele de-abia puteau fi zărite sub poalele pelerinei 
negre, dar, ţinând cont de înălţimea ei, putea fi confundată 
cu un bărbat. Cele două păreau un cuplu, lucru de preferat, 
decât să fie văzute ca două femei care colindau după pradă. 

După ce intrară în sala de bal, se aşezară lângă un perete 
şi priviră spectacolul. Cadrul uşii, arcuit, conducea către 
încăperi folosite pentru jocurile de noroc, iar în altele se 
găseau aperitive. Kiri bătea din picior în ritmul muzicii care 
se auzea de la balcon. Muzica, la fel ca toate lucrurile de la 
Damian's, era de calitate. 

Bărbaţi în costume negre de seară, care purtau mască, 
dar nu şi pelerine, mergeau de-a lungul încăperii cu tăvi de 
pahare cu şampanie. Toţi, masivi. Kiri se gândi că slujba lor 
presupunea si evitarea neplăcerilor, nu doar servitul 
şampaniei. 

Era vreunul dintre ei Mackenzie? Nu credea asta. 
Niciunul nu avea constituţia potrivită sau acelaşi fel de a se 
mişca. Deşi probabil că se înşela dacă credea că îl putea 
recunoaşte pe Mackenzie în acea mulţime de oameni 
mascaţi. 


Un domn se apropie de ele şi făcu o plecăciune adâncă în 
fata lui Sarah. Intreba, pe un ton tineresc şi jucaus: 

— Dansati cu mine, frumoasa doamna? 

Parea un tanar din Oxford, la fel de incantat de petrecere 
ca si ele. Nu era 0 amenintare. Sarah o privi pe Kiri, iar 
aceasta incuviinta. 

Vorbiseră despre asta înainte. Pelerina lui Sarah era 
albastru-inchis, spre deosebire de culoarea neagra mai des 
intalnita, masca stralucea datorita paietelor si avea un 
fluier pe care urma să-l folosească in caz de pericol. 
Sunetul ar fi făcut-o pe Kiri să vină alergând şi poate şi-ar fi 
permis să apeleze la Kalarippayattu. Sau la cuțitul pe care 
îl luase de la contrabandist şi pe care îl ţinea într-o teacă pe 
antebraţ. 

Se îndoia că va fi nevoie de arme, din moment ce balul 
mascat era foarte bine organizat. Câteva cupluri se sărutau 
patimas, dar nu văzuse nimic ieşit din comun. 

Stabiliseră să se întâlnească în foaierul de la intrare cu 
un sfert de oră înainte de miezul nopţii, ca să poată pleca 
înainte de scoaterea măştilor. Murphy, grăjdarul de la Casa 
Ashton, ridicase din sprâncene când Kiri îl întrebase dacă 
ar putea să le ducă la Damian's, dar spusese că vor fi în 
siguranţă. Avea să aducă o trăsură acoperită în faţa uşii, 
înainte de miezul nopţii. 

Dacă nu aveau să vină până la miezul nopţii, Murphy 
hotărâse că va intra după ele. Şi ar fi făcut-o. Ca fost soldat, 
era un bun gardian pentru ele în acea noapte. 

In timp ce Sarah dansa fericită cu bărbatul misterios, Kiri 
începu să exploreze, să-l caute pe Mackenzie, să admire 
împrejurimile luxoase. Peisajul nu era diferit faţă de cel al 
unui bal ţinut într-o casă, dar măştile şi pelerinele făceau 
diferenţa. Atmosfera era încărcată de mister, deoarece 
oricine putea să se afle acolo. Străini chipeşi sau prieteni 
transformați în străini. Mari lorzi, femei imorale - sau 
doamne respectabile ca Sarah Clarke Townsend, care 
tânjeau dupa un pic de necuviinta. 


La intrarea în sala de bal erau trei încăperi, două pentru 
jocuri de noroc, iar cealaltă pentru bufet şi mese de cină. 
Când intră în camera din partea stângă, un servitor 
îmbrăcat în negru se apropie ca să-i ofere şampanie. Luă 
paharul şi-i mulţumi cu o voce joasă, ca să nu se ştie dacă 
era bărbat sau femeie. 

Kiri sorbi încet, continuă să se plimbe şi respiră adânc, 
ca să simtă întreaga atmosferă. Îşi folosi mai ales mirosul. 
Avea un simţ al mirosului care era echivalentul auzului 
perfect în muzică, lucru valoros pentru un parfumier. Putea 
să recunoască arome complexe şi să le reproducă în 
laboratorul ei. 

In astfel de momente, învăţa sa nu dea importanţă 
mirosurilor obişnuite, care ar fi fost foarte puternice. Dar îi 
făcea plăcere să încerce să ghicească parfumurile celorlalţi 
invitaţi. Era uşor să recunoască aromele folosite de toată 
lumea, ca apa de colonie frantuzeasca şi apa de Ungaria. 

Dar era mai greu să-şi dea seama de schimbările uşoare 
care aveau loc atunci când cineva folosea un parfum. De 
exemplu, la unii oameni, parfumul de Ungaria mirosea a 
levantica sau a mentă. La alţii, notele de portocală se 
simțeau mai tare. 

Strâmbă din nas când trecu pe lângă o femeie care 
mirosea a cedru rânced. Câteva femei ghinioniste nu ar fi 
trebuit să-şi dea cu nici un fel de parfum, deoarece ceva din 
trupurile lor făcea ca şi cel mai fin parfum să miroasă 
îngrozitor. 

În timp ce intra în camera de oaspeţi, un alt oaspete 
dădu peste Kiri şi vărsă pe ea un pahar de şampanie. 

— Îmi pare atât de rău! Vocea era a unei fete bine- 
crescute, dar care era agitată. Purta o pelerină de culoare 
mov, dar într-o nuanţă atât de închisă, încât părea negru. 
Deşi parfumul ei avea ingrediente scumpe, era făcut într-un 
mod stângaci şi avea un miros mult prea apăsător pentru o 
tânără. Poate că împrumutase parfumul mamei. 

— Nu contează, spuse Kiri cu vocea ei obişnuită şi se 
gândi că fata nu se va îngrijora la auzul unei voci de 


femeie. Putina şampanie nu se vede pe o pelerină neagră. 

— Eşti amabilă. Ochii fetei scânteiară chiar şi din spatele 
măştii. Nu este totul nemaipomenit de interesant? îmi place 
că pot vorbi cu cineva fără să fi fost prezentată înainte! 

— Te simţi foarte liber, încuviinţă Kiri. E prima data când 
vin la Damian's. 

— Şi la mine la fel! Fata păru încântată că mai întâlnise 
un nou-venit. 

Kiri era bucuroasă ca Damian’s era un loc sigur, 
deoarece fata părea atât de naivă, încât ar fi intrat în 
necazuri într-un loc mai puţin păzit. Au mai discutat preţ de 
câteva minute, apoi au plecat fiecare pe drumul ei, Kiri să 
vadă unde era Sarah, iar fata cu pelerina mov să mai ia 
şampanie şi să guste din pateurile cu homar. 

Kiri se uită după Sarah şi văzu că prietena ei râdea, şi se 
simţea bine. Mackenzie încă nu-şi făcuse apariţia. 

Kiri sperase să-i dea punga grea cu bani, care-i atârna 
sub pelerină. Dar mai mult decât să-şi plătească datoria 
voia să-si poată satisface curiozitatea. 

Insă mai întâi, trebuia să-l găsească pe afurisitul ăla de 
bărbat. 

Mac se plimba prin mulţime şi se bucura de ultimul bal 
mascat, în timp ce privea şi asculta, asigurându-se că nu 
avea să se întâmple nimic care să tulbure liniştea. Damian's 
era unul dintre puţinele localuri publice din Londra unde 
bărbaţii şi femeile de familie bună puteau să danseze, să 
bea şi să joace jocuri de noroc laolaltă. Nu avea de gând să 
lase să se întâmple ceva care să alunge femeile, de vreme 
ce ele făceau ca Damian's să fie diferit de alte localuri. 

Privi cu atenţie prin sala de bal în căutarea lui Jean- 
Claude Baptiste, administratorul. Suplu şi brunet, Baptiste 
fugise din Franţa în tinereţe, de perioada de teroare a 
Revoluţiei Franceze, iar anii petrecuţi în Londra îl făcuseră 
să-şi piardă aproape de tot accentul. Imbracat într-un 
costum negru şi purtând mască, fu uşor de găsit. Vorbea cu 
prietenul lui, lordul Fendall, un gentilom elegant, client 
fidel la Damian's. 

De nerecunoscut cu pelerină, Mac trecu neobservat până 
când ajunse lângă Baptiste. Ridică vocea ca să fie auzit în 
larma veselă a mulţimii şi întrebă: 

— Vreo problemă? 

Baptiste tresări violent. 

— Dacă mor de o criză de inimă, a ta va fi vina, mon ami. 
Nu e nicio problemă, în afară de faptul că sunt mai mulţi 
invitaţi decât ne-am aşteptat. 

— Dar bineînţeles, spuse Fendall cu un zâmbet molcom, 
din moment ce e ultimul bal mascat de la Damian's până la 
primăvară, trebuie să ne bucurăm de fiecare moment de 
plăcere. 

— Şi chiar şi de ultimele pateuri cu homar, spuse Mac. 

— Mai sunt aduse din bucătărie, spuse Baptiste. Iar vinul 
şi băuturile spirtoase din pivniţă. Bine că noul transport a 
sosit azi. 

— Dar lacheii? întrebă Mac. Nu sunt toţi oamenii noştri. 


— Am invitat câţiva actori în devenire şi le-am promis 
mâncare şi băutură gratis şi bani dacă am nevoie de ei ca 
să muncească. Inclina din cap câtre cel mai apropiat bărbat 
în negru care ţinea o tavă cu şampanie. 

Totul face parte din servicii. 

— Bine gândit. 

Lui Mac îi surâsese norocul în ziua în care îl angajase pe 
Baptiste. Francezul era un administrator foarte priceput şi 
se ocupa de treburile de rutină în locul lui Mac. 

— Mă voi mai plimba puţin prin sălile de jocuri de noroc. 

Baptiste aprobă din cap şi plecară în direcţii diferite. 
Mac ascultă frânturi de conversaţie, dar auzi doar flirturile 
obişnuite şi comentariile despre ultimele evenimente şi 
decoratiunile realizate recent. 

La balurile mascate, Mac isi petrecea timpul urmarind 
mesele pentru jocurile de noroc. Scandalagiii erau de 
obicei ţinuţi departe de Damian’s, dar Mac ştia din 
experienta ca mastile si pelerinele faceau sa apara 
probleme. 

Aproape ca-si terminase plimbarea si se gandea sa 
meargă la bufet, când o masa din spate, din cea de-a doua 
cameră pentru jocurile de noroc, îi atrase atenţia. Doi 
jucători erau absorbiți într-un joc de pichet, şi atmosfera 
era atât de tensionată, încât Mac aproape că vedea aerul 
ridicându-se deasupra mesei. Se îndreptă către acel loc, iar 
privirea lui experimentată analiză situaţia. 

Gluga unui jucător căzuse pe spate şi scotea la iveală un 
păr blond şi o frunte asudată. Din ce se putea vedea, era 
tânăr şi înspăimântat. Adversarul lui amesteca cu pricepere 
mai multe cărţi şi câteva bilete se aflau în partea lui de 
masă, probabil chitante pentru banii pe care îi câştigase de 
la tânăr. 

Mac îşi miji ochii şi privi cu atenţie mâinile bărbatului şi 
priceperea lui în a amesteca cărţile. Recunoscându-l după o 
cicatrice mică de pe dosul mâinii, se apropie de masă. 

— Bună seara, Digby. Cât de drăguţ din partea ta să-i dai 
acestui tânăr o lecţie despre cum se trişează la jocurile de 


cărţi! 

Îşi lăsă mâna pe umărul lui Digby şi-şi înfipse unghiile în 
el. 

— "Ţi-a spus Digby că doreşte să te înveţe? 

Tânărul îşi ridică privirea şi o licărire de speranţă i se citi 
prin găurile pentru ochi ale mastii. 

— Nu, nu mi-a zis. Vrei să spui că nu e un joc adevărat? 

— Lecţia e mai eficientă dacă teama e reală, spuse Mac 
pe un ton jovial, în timp ce ridică chitantele. Citi semnătura 
mazgalita pe prima chitanta. _ 

— Aşteaptă-ne aici câteva minute, domnule Beaton. Iti 
voi spune mai multe despre programul nostru educativ 
după ce discut cu domnul Digby. 

Băiatul incuviinta, uimit de norocul lui, în timp ce Digby 
mormăi o înjurătură, iar strânsoarea lui Mac îl forţă să se 
ridice. Mac îi puse mâna pe după umeri şi îl conduse către 
o uşă laterală. 

— Ce limbaj! spuse Mac. Nu vreau ca doamnele să se 
simtă jignite. 

Trişorul zâmbi şi spuse o înjurătură şi mai vulgară, dar 
cu o voce joasă, încât nimeni în afară de Mac nu-l auzi. 

De îndată ce părăsiră încăperea şi ajunseră într-un 
coridor de serviciu, Mac întrebă cu voce blândă: 

— N-am fost suficient de clar când ţi-am interzis să mai 
vii la Damian's, domnule Digby? Ti-am dat cumva de înţeles 
că balurile mascate sunt o excepţie? 

Digby se eliberă din strânsoarea lui Mac, mormăind: 

—Cineva oricum îi va lua toţi banii acelui băiat, aşa ca as 
putea foarte bine să fiu eu acela! 

— Poate, dar nu la Damian's. 

Mac se încruntă în timp ce-l conducea de-a lungul 
coridorului. 

— Nu e o idee rea să dai lecţii de trişat la cărţi tinerilor 
naivi de la tara. L-ai învăţa de ce să se ferească. Cei mai 
deştepţi vor învăţa să-şi păzească mai bine punga cu bani. 

— Alţii vor învăţa pur şi simplu cum să trişeze, mormăi 
Digby. 


— Atunci, vei avea adversari pe măsură. 

Ajunseră la ieşire. Mac îl apucă pe bărbat de încheietură 
şi i-o răsuci. 

— E ultimul avertisment. Mai vino pe-aici în orice 
deghizare şi vei vedea de ce mi se spune Mac Briceagul. 

Digby se trase înapoi. 

— Nu-ţi face griji, n-o să-ţi mai murdăresc localul cel 
scump! îşi scoase masca şi-şi arătă chipul de nevăstuică. 

— Mă bucur că ne-am înţeles. 

Mac tinu uşa până ce Digby plecă şi apoi o incuie. 

Acum era momentul să se ocupe de partenerul naiv al lui 
Digby. Mac îl găsi pe tânărul George Beaton la masă, cu un 
pahar gol de şampanie în mână. 

Mac se aşeză pe scaunul pe care stătuse Digby şi întrebă 
pe un ton blând: 

— Ce te-a făcut să pariezi sume atât de mari cu un străin, 
la un bal mascat? Chiar dacă îţi cunoşti adversarul, e 
imposibil să-i citeşti cum trebuie chipul prin mască şi astfel 
e uşor să pierzi. 

Partea care se vedea din chipul băiatului se inrosi. 

— A început ca un joc între prieteni. 

Mac scoase chitantele mototolite din buzunar, le rasfoi, 
fluieră încet şi calculă totalul. 

— N-a continuat ca un joc între prieteni. 

Privi atent partea vizibilă a chipului băiatului. 

— Eşti fiul lui Alfred Beaton? 

Cand baiatul dadu aprobator din cap, Mac spuse: 

— Am auzit ca a murit de curând. Condoleante. 

Dupa ce tanarul Beaton mormai ceva in semn de 
multumire, Mac ridica colectia de chitante. 

— Ar fi mandru de tine pentru asta? 

Chipul care pana atunci fusese imbujorat deveni palid. 
Mac continua neindurator: 

— Sunt convins ca nu pot fi platite fara ipotecarea 
conacului familiei. Ai surori mai mici, nu? 

Si o mama văduvă de curând? Le va fi pe plac sa 
locuiasca intr-o cocioaba daca tu pierzi casa la jocurile de 


noroc? Sper că surorilor tale le va plăcea să fie guvernante, 
de vreme ce nu vor mai avea cum să se mărite dacă le vei 
juca zestrea. 

— Nu am vrut să fac vreun rău! 

Mac oftă. 

— Cei care joacă jocuri de noroc nu vor niciodată asta. Şi 
totuşi, nu e deloc vina lor când îşi ruinează familiile. De 
vină sunt cărţile, zarurile sau zeiţa Fortuna. 

— Am fost nesabuit, recunosc. 

Beaton privi chitantele pe care le tinea Mac. 

— Nu voi mai fi atat de nesabuit. Poti sa mi le dai inapoi? 

Mac hotari ca lectia trebuia sa fie inteleasa mai bine. 

— O sa le pastrez timp de... hmm, trei ani. Daca mai 
pariezi din nou, voi afla mai devreme sau mai tarziu si le voi 
arata tuturor aceste chitante. Vei parea un neghiob fara 
onoare, care incearca sa parieze bani pe care deja i-a 
pierdut. 

— Imi va distruge reputatia! 

— Spre deosebire de ruinarea celor pe care îi iubeşti? 
spuse Mac pe un ton sec. Ţi-a trecut prin minte ca ar fi mai 
înţelept să nu mai pariezi? 

— Toată lumea pariază, spuse Beaton pe un ton defensiv. 
Tatăl meu venea mereu la Damian's când era în Londra. 

— Şi nu a pierdut mai mult decât îşi putea permite. 

Mac se gândi că aventura din acea seară avea legătură 
cu faptul că băiatul îşi pierduse tatăl şi dorea să-şi arate 
curajul ca bărbat. 

— Dacă crezi că jocurile de noroc sunt necesare pentru 
viaţa ta socială, îţi pot spune cum să joci fără să ajungi la 
ruină. E metoda pe care o folosea tatăl tău. 

Beaton se încruntă. 

— Cum pot face asta? 

— Gandeste-te cât poţi cheltui pentru o seară de 
distracţie. Zece lire? Cincizeci? Cu siguranţă, nu mai mult 
de-atât. Ia banii cu tine si nu paria o sumă mai mare. Atâta 
timp cât câştigi, poţi juca cât de mult doreşti. Dar când ai 


pierdut banii pe care i-ai pariat, jocul s-a încheiat. Nu scrie 
chitante, nu face promisiuni. 

Mac privi paharul de şampanie gol al lui Beaton. 

— Şi nu lua mai mult de două băuturi pe seară în timpul 
jocului, chiar dacă durează toată noaptea. 

— Vorbeşti de pariuri extrem de mici! exclamă băiatul. 
Voi ajunge bătaia de joc a prietenilor. 

— Poate că ai nevoie de prieteni noi. Cei care te obligă să 
ajungi la ruină pentru amuzamentul lor nu merită să fie 
numiţi prieteni. 

Mac flutură chitantele. 

— Dacă nu tii cont şi pierzi o avere, voi fi bucuros să-ţi 
distrug reputaţia. 

— Mă supun, spuse Beaton, mai mult amuzat decât 
furios. 

— Chiar aşa, spuse Mac bucuros. Merge? 

Beaton inspiră adânc. 

— Cred... cred că da. Nu m-am mai simţit niciodată atât 
de rău ca atunci când mi-am dat seama cât am pierdut. 

Inghiţi, şi mărul lui Adam i se umflă. 

— Inteleg acum de ce multi se sinucid după ce pierd 
totul. Dar am continuat să joc, pentru că singura soluţie era 
să câştig înapoi ce pierdusem. 

— Nu e cea mai bună soluţie, mai ales în faţa unui trişor 
foarte bun. 

— Trişor? 

Mac ridică toate cărţile, le amestecă cu pricepere şi văzu 
că unele dintre ele erau marcate. 

— Da. Dar chiar dacă nu ar fi trisat, ar fi câştigat datorită 
priceperii lui. Nu contează cât de bun e un jucător de cărti, 
altcineva va fi întotdeauna mai bun decât el. Sau mai 
norocos. 

Beaton zâmbi strâmb. 

— Lecţia ta a fost învățată. Nu mă voi mai lăsa condus de 
cei care nu-mi vor binele. Presupun că eşti însuşi Damian 
Mackenzie? Multumirile mele pentru că m-ai scos din 
groapa pe care mi-am săpat-o singur şi m-ai tras de urechi. 


— Metaforic vorbind. Dauneaza afacerilor să-ţi lovesti 
invitaţii fără motive întemeiate. Du-te şi bucură-te de bufet. 
Vei avea o dispoziţie mai bună decât cea pe care ţi-o dau 
jocurile de noroc. 

Mac îşi înclină capul şi plecă. La Damian's se câştigau şi 
se pierdeau sume imense, dar Mac nu avea să lase nişte 
neghiobi minori să ajungă în ruină. Cel puţin, acel tânăr îşi 
învățase lecţia. 

Se opri în uşa sălii de bal şi privi cuplurile care dansau, îi 
plăcea să vadă că invitaţii se simțeau bine şi-i plăcea sa 
danseze. Poate după scoaterea măştilor, ar fi putut să 
danseze, dacă totul continua să se desfăşoare în linişte. 

O siluetă îmbrăcată în negru se opri lângă el şi privi şi ea 
dansatorii. Mac ingheta, în timp ce emoţiile îi străbătură tot 
corpul până în măruntaie. Liliac înflorit, arome delicate de 
mirodenii şi femeie irezistibilă. 

Fără să se gândească, o luă de mijloc şi o trase cu putere 
înspre el, astfel încât spatele ei se lipi de pieptul lui. Era 
suplă şi puternică precum o pantera sub faldurile care o 
acopereau în întregime. 

Sângele îi curgea nebuneşte prin vene şi îi şopti la 
ureche: 

— Ce necazuri te aduc aici în seara asta, Lady Kiri? 

Kiri se încordă când Mackenzie apăru de nicăieri şi o 
trase spre trupul lui ferm, căruia nu-i putea rezista. Valuri 
de căldură îi traversau spatele. Nu ştia dacă să se smulgă 
din strânsoarea lui sau să se lase pe spate. Nu făcu nici 
una, nici alta şi-i spuse pe un ton blând: 

— Am venit să-ţi înapoiez cele cincizeci de guinee pe care 
ti le datorez, domnule Mackenzie. 

— Nu a fost un împrumut, Lady Kiri, spuse el tresărind. 
Am făcut ce ar fi făcut oricine altcineva. Nu mă aştept să 
fiu plătit. 

— Poate ca nu. Dar nu vreau să-ţi fiu datoare, iar 
cincizeci de guinee e o sumă considerabilă. Sau eşti prea 
mândru ca să accepti bani de la o femeie? 

— Nu sunt niciodată prea mândru când vine vorba de 
bani. li dădu drumul, dar zâmbetul lui rămase ca o 
respiraţie caldă în urechea ei. Dar nu trebuie să-mi dai o 
asemenea sumă în public. Haide să mergem în biroul meu, 
unde am un seif. 

Puse o mână fermă pe cotul ei şi o conduse prin 
încăperea pentru jocuri de noroc din partea stângă, apoi 
către o uşă care era ascunsă în panoul de lemn. De cealaltă 
parte era un coridor lung, luminat de candelabre cu gaz. 
După ce închise uşa, zarva şi muzica aproape că nu se mai 
auzeau, astfel că puteau vorbi pe un ton normal. 

— Iluminatul cu gaz e de-a dreptul impresionant, spuse 
Kiri, în timp ce privea coridorul. Fratele meu se gândeşte 
să instaleze asa ceva la Casa Ashton. I] voi încuraja s-o 
facă. 

— Lumina e mai puternică decât cea a unei lumânări sau 
lămpi. De vreme ce Pall Mall a fost prima stradă cu un 
astfel de iluminat, am decis să fie instalat şi aici în acelaşi 
timp. 

O tinu în continuare de brat şi o conduse de-a lungul 
coridorului, care era suficient de lat pentru două persoane. 


— Ai venit singură? 

Dadu din cap. 

— Am venit insotita si avem transport de incredere care 
să ne ducă acasă la plecarea din club. 

Zâmbi strâmb. 

— E ironic să mă străduiesc ca acest club să fie sigur 
pentru nou-veniti, şi totuşi să fiu îngrijorat pentru o 
domnita atât de specială. 

— Nu ai de ce să-ţi faci griji pentru mine, spuse ea cu 
răceală. 

Făcură la stânga, apoi din nou la dreapta. 

— E un adevărat labirint de coridoare aici, spuse ea în 
timp ce se îndreptau către partea din spate a clădirii. 

El îşi dădu jos masca. 

— Clubul a fost făcut din trei clădiri separate. Sunt foarte 
multe culoare şi nu au prea multă logică. Uşa din dreapta e 
a biroului meu. 

În loc să intre, o privi intens. Apoi îşi ridică mâna şi-i 
scoase masca - mâna lui, o mângâiere delicată pe părul ei. 
Aerul dintre ei începu să se înfierbânte. 

— Când eram în hambar, am luat o recompensă care nu 
era în bani, spuse cu o voce răguşită. Dar, de vreme ce îmi 
înapoiezi banii, trebuie să dau înapoi ce am luat. 

O luă în braţe şi o sărută. 

„Oh, fir-ar să fie!” gândi Kiri neajutorată şi-şi deschise 
buzele plină de dorinţă sub sărutul lui. Focul lăuntric care o 
cuprinsese când se întâlniseră nu fusese întâmplător. Voia 
să se afunde în el, să vorbească cu el, să râdă cu el; atracţia 
nu era doar fizică, ci şi psihică. 

Dar era un om de lume, care dorise cu siguranţă multe 
femei. Şi acţiona după cum îi dicta dorinţa, altfel nu ar 
reuşit s-o facă să uite de ultimul dram de rațiune. Sau să-i 
afle zonele sensibile, să-i găsească limba şi să-i mângâie 
spatele pentru a o face să se topească. 

Se forţă să-şi amintească faptul că cele mai frumoase 
femei din Londra erau clientele lui fidele, chiar şi femei 


măritate, dornice de distracţie. Acest lucru îi dădu forţă să 
spună, cu respiraţia întretăiată: 

— Sărutul a fost returnat pe de-a-ntregul. 

Se desprinse din imbratisarea lui. 

— De îndată ce-ţi voi înapoia banii, ne vom regla 
conturile. 

O privi încordat mult timp până deschise uşa biroului. 
Intră şi tresări când văzu un bărbat brunet care stătea 
aplecat peste birou şi studia cu atenţie un teanc de hârtii, 
îndată, îi trecu prin minte ideea de pericol. 

Bărbatul îşi ridică privirea, iar expresia feţei ei se îndulci. 
Dumnezeule, era vechiul prieten al fratelui ei, lordul 
Kirkland! Negustor bogat, de origine scoțiană, care făcea 
trafic maritim, Kirkland venea deseori la Londra şi-i vizita 
pe Adam şi pe Mariah când era în oraş. Kirkland îi părea 
curtenitor, amuzant şi destul de misterios. Nu se gândise că 
ar putea fi periculos. 

Se înclină cu eleganţă. 

— Lady Kiri. Presupun că nu trebuie să întreb de ce esti 
aici. Zâmbi, iar pielea bronzata din jurul ochilor i se increti. 
Dacă te întrebai, Mackenzie mi-a povestit de aventura 
voastră. 

— Mă întrebam, recunoscu ea şi-i întinse mâna. Am venit 
să plătesc o datorie, dar şi pentru că doream să vad 
fascinantul club Damian's, despre care am tot auzit 
vorbindu-se. 

— Sper ca-ti face plăcere vizita, nu? 

— O, da, îl asigură ea. Clubul e pe măsura reputației. 

— Nu credeam că vei veni în seara asta, Kirkland, spuse 
Mackenzie în timp ce dădu jos un desen înrămat, pentru a 
scoate la iveală un seif de perete cu un lacăt complicat. 

— A intervenit ceva şi doresc să vorbesc cu tine, explică 
Kirkland. O chestiune de afaceri. 

Tonul vocii lui era lipsit de griji, dar privirea îi era gravă. 

— Nu foarte multă lume ştie, spuse Mackenzie în timp ce 
desfăcea lacătul, dar eu şi Kirkland suntem parteneri la 
Damian's. 


Kirkland ridică din umeri. 

— Mac face toată munca. Am dat o mână de ajutor în 
chestiunile financiare plictisitoare, iar clubul s-a dovedit a 
fi o investiţie profitabilă. 

Mackenzie zâmbi. 

— Banii pot părea o chestiune plictisitoare, dar erau 
necesari. 

Kiri îşi aminti de bani şi-şi descheie pelerina ca să poată 
lua punga cu monede. În timp ce-i dădea banii, spuse pe un 
ton formal: 

— Vă mulţumesc, domnule Mackenzie, pentru curajul şi 
bunăvoința de a trisa la cărți. 

Râse în timp ce lua banii, dar când degetele lui le 
atinseră pe ale ei, Kiri simţi o furnicătură asemenea unui 
şoc electric. Ar fi fost mult mai simplu dacă atracţia dintre 
ei s-ar fi datorat întâmplărilor prin care trecuseră! Dar era 
mai mult decât atât. Se simţea... atrasă într-un fel de el. Îşi 
păstră calmul şi întrebă: 

— Nu ai de gând să-i numeri, să vezi dacă e toată suma? 

Mackenzie îşi ridică sprâncenele. 

— Mai degrabă ai plăti mai mult decât mai puţin. Cântări 
punga, cugetând. 

— Dar date fiind experienţele mele cu banii, aş spune că 
sunt fix cincizeci de guinee. 

Era extrem de perspicace. Se gândise să pună o sumă 
mai mare în pungă, dar nu ştia cât valora ceea ce făcuse el 
pentru ea. 

— Din moment ce nu mai am nimic de făcut aici, vă voi 
lăsa singuri, domnilor. 

Când Mackenzie dori s-o însoţească, ridică o mână: 

— Nu e nevoie, domnule Mackenzie. Pot găsi şi singură 
drumul de întoarcere. Trebuie să-mi iau prietena şi să 
plecăm. 

— Mă bucur sa vad că ţi-ai revenit după ce ai fost răpită, 
spuse politicos, dar ochii îi trădau dorinţa, la fel ca şi ai ei. 
Cel puţin, nu era singura tulburată de această atracţie 
neasteptata. 


Kiri deschise uşa biroului şi se întrebă ce probleme 
importante, ca între bărbaţi, aveau să fie discutate după 
plecarea ei. În timp ce ieşea, atenţia îi fu atrasă de 
mişcările din dreapta ei, aproape de intersecţia dintre două 
coridoare. 

Se întoarse să privească si i se tăie respiraţia, 
înspăimântată. Cinci bărbaţi mascaţi târau o siluetă mai 
micuță - care purta o pelerină de culoare mov-închis. 

— Mackenzie! Kirkland! strigă. O femeie e atacată! 

Fugi de-a lungul coridorului. In timp ce alerga, îşi 
desfacu şi ultimul nasture al pelerinei şi o lăsă să cada, ca 
să se elibereze de faldurile de stofă. li auzi pe Mackenzie şi 
pe Kirkland în spatele ei, ieşind din birou ca s-o urmeze. 

Atacatorii şi victima lor dispăruseră pe coridorul din 
dreapta. Când ajunse la intersecţie, văzu un culoar la 
capătul căruia era o uşă ce ducea către o alee din spatele 
clubului. Răpitorii aproape că ajunseseră la uşă şi, 
deoarece era foarte aproape, Kiri putu să-şi dea seama că 
victima lor era fata cu care vorbise mai devreme. 

Masca fetei care se zbătea fusese smulsă şi o mână grea 
îi astupa gura. De ce ar răpi cinci bărbaţi o fată 
nevinovată? Un pariu la beţie? Dorinţă de viol în grup? 

Deşi nu putea să-i oprească singură, îi putea încetini 
pentru câteva secunde, până aveau să vină din urmă 
Mackenzie şi Kirkland. Cu o euforie demnă de un războinic, 
îi atacă tipand ca o zână prevestitoare de moarte şi-şi folosi 
mişcările Kalarippayattu să-i dezorienteze pe răpitori. 

Bărbaţii se intoarsera, speriaţi de tipatul ei. Zbură prin 
aer, iar vârful cizmei de călărie îl lovi pe ultimul bărbat din 
grup între picioare. 

— Batausule! se rasti. 

Tipa îngrozitor şi căzu pe podea, ţinându-se strâns. 
Mulțumită că purta o fustă de călărie şi cizme, scoase 
cuțitul pe care îl luase de la contrabandist. Când îl 
înjunghie pe următorul bărbat, acesta ţipă şi se dădu 
înapoi, iar cuțitul se înfipsese atât de adânc în muşchii 
braţului stâng, încât mânerul îi fusese smuls din mână. 


— Afară, acuml spuse pe un ton autoritar un bărbat înalt. 
Părea a fi conducătorul lor; o ţinea pe fata răpită lângă 
ieşire. 

Nu era timp de pierdut cu recuperatul cutitului, când 
ceilalţi bărbaţi erau pe punctul de a o scoate pe prizonieră 
afară din clădire. Kiri îi ajunse din urmă pe răpitori - şi se 
trezi faţă în faţă cu ţeava unui pistol pe care îl ţinea cel mai 
solid şi mai fioros dintre bărbaţi. 

Din moment ce nu avea unde să se ascundă pe coridor, 
începu să alerge în zig-zag şi se rugă să nu o nimerească. 
El zâmbi răutăcios şi ochi. 

Un bubuit răsună de-a lungul coridorului şi fata 
bărbatului solid se transformă în oase frânte şi sânge. Un 
glonţ nimerise drept la ţintă. Arma lui lovi peretele în timp 
ce el se prabusea. 

Kiri privi înapoi şi-l văzu pe Kirkland la intersecţia 
coridoarelor, cu un pistol fumegând, cu privirea calmă şi 
rece, în timp ce-şi reincarca arma. Mackenzie îi prinsese 
din urmă pe ceilalţi răpitori şi-şi folosea pumnii cu 
priceperea nemiloasă a unui boxer. 

Conducătorul se întinse dupa clanta, iar cu cealaltă mână 
o ţinea pe fată de braţ. Kiri îl ajunse din urmă şi-l lovi peste 
braţul cu care o ţinea pe prizonieră. 

Bărbatul înjură şi-şi pierdu echilibrul. Kiri o apucă pe 
fată de mijloc şi o trase la o parte. Conducătorul se năpusti 
către ele ca să-şi recupereze prizoniera. 

— Nu, blestemato! Eşti mult prea valoroasă ca să scapi! 

Ceva din persoana lui trăda faptul că era bogat şi distins. 
Kiri îl lovi în gât cu degetele rigide. 

Scoase un sunet înăbuşit. Trase cu forţă de uşă ca s-o 
deschidă şi aproape căzu afară, în timp ce în ochii deschişi 
la culoare şi furioşi se putea citi înfrângerea. Doi dintre 
bărbaţi se înghesuiră pe uşă în spatele lui. 

Mackenzie fu mânios la culme când răpitorii fugiră. 

— Nenorocitii naibii! înjură în timp ce îi urma pe aleea 
întunecată. Nu vor scăpa nepedepsiti! 


În timp ce uşa se trânti în urma lui, Kiri o prinse cu o 
mână fermă pe fată, care tremura. 

— Eşti teafara? 

Fata incuviinta si lacrimi ii brazdau obrajii, in ciuda 
eforturilor de a le stăpâni. Desi era atrăgătoare, nu era o 
frumuseţe răvăşitoare, care să înnebunească bărbaţii. Şi 
părea foarte, foarte tânără. 

— Nu... nu mi-au făcut nimic. 

Kirkland li se alătură, cu pistolul îndreptat către podea. 

— Cel puţin, i-am oprit înainte să... 

Amuti când o privi pe fata cu pelerină mov. Se lasă într- 
un genunchi, cu capul plecat. 

— Alteță. Slava Domnului că sunteţi în siguranţă! 

Alteță? O privi pe fată si, când îşi dădu seama cine era, 
ingheta. 

O salvasera pe prinţesa Charlotte, fiica legitimă a 
printului regent si mostenitoarea tronului Angliei. 

Kiri nu o întâlnise niciodată pe prinţesa Charlotte, 
deoarece fata avea doar şaisprezece ani şi dusese o viaţă 
protejată. Dar avea trăsăturile Casei de Hanovra. Avea o 
înălţime peste medie, părul blond si era plinuta. 

Mai mult decât atât, Kirkland nu părea să aibă nici un 
dubiu privind identitatea ei. Din moment ce văzu că 
prinţesa îşi recăpătase echilibrul, Kiri îi dădu drumul şi 
făcu o plecăciune adâncă. 

— Alteță, vă rog sa ma iertati dacă am avut cumva un 
comportament nepotrivit. 

— Vă datorez mulţumiri pentru ce aţi făcut pentru mine. 

Ochii de un albastru-deschis ai lui Charlotte se luminară. 
Nu ştia că o femeie poate lupta aşa! 

— Am fost antrenată în străvechile arte marţiale indiene, 
recunoscu Kiri când se ridică. Inima îi bătea cu putere din 
cauza luptei şi a întâlnirii neaşteptate. Dar fără lordul 
Kirkland şi domnul Mackenzie am fi dat amândouă de 
necaz. 

Prinţesa privi către cadavrul însângerat al bărbatului 
împuşcat de Kirkland. Alt bărbat zăcea cu faţa pe podea. 
Era inconştient, într-o baltă de sânge, dar încă respira. Kiri 
se gândi că putea fi răpitorul pe care îl înjunghiase în braţ, 
dar nu suportă să privească, să vadă dacă pumnalul era 
încă în el. 

Charlotte deveni palidă la vederea cadavrelor şi-şi pierdu 
echilibrul. Kiri o apucă de braţ. 

— O voi duce pe Alteța Sa în birou. Aveţi coniac? 

— In dulap. După ce-i vei da sa bea, trage clopotelul cu 
putere, de trei ori. Vor veni doi paznici. 

Kirkland păru un pic tulburat: 

Prinţesa trebuie condusă în siguranţă acasă. Cum ai 
ajuns la club, Kiri? 

— Am venit cu Sarah Clarke Townsend şi ne-a adus 
grajdarul lui Adam. 


— Trimite-l pe unul dintre paznici s-o găsească pe Sarah 
şi s-o aducă în birou. Celălalt paznic va căuta trăsura lui 
Murphy şi-l va ruga s-o aducă pe aleea din partea laterală a 
clădirii. Tu şi Sarah o veţi conduce pe prinţesă acasă, 
apărate de paznici şi de Murphy. 

Kirkland îi analiză pe bărbaţii aflaţi la pământ, cu o 
privire dură. 

— Voi încerca să aflu câte ceva despre indivizii ăştia şi 
despre motivele lor. 

Era o uşă prin care se putea ajunge în coridorul 
principal, departe de sânge şi de cadavre. Kiri o conduse pe 
prinţesă către birou şi o sprijini. Isi luă pelerina pe care o 
aruncase şi se cutremură la gândul că nu fusese un atac 
întâmplător. Cei cinci bărbaţi o recunoscuseră pe prinţesă 
şi o rapisera cu bună ştiinţă. Dar de ce? Si cum, şi unde s-o 
găsească? 

După ce intrară în birou, o conduse pe Charlotte către cel 
mai confortabil scaun. 

— Imi imaginez ca ati venit aici pentru o mica aventură, 
dar aţi primit mai mult decât vă aşteptaţi. 

Charlotte zâmbi amar. 

— Sunt tratată ca un copil şi nu am voie să ies, dar 
Damian's e considerat a fi un loc sigur. Locuiesc în Casa 
Warwick, care se află destul de aproape, şi după ce 
guvernanta şi restul familiei s-au dus la culcare, m-am 
furişat afară cu o pelerină şi o mască pe care le-am 
împrumutat de la mama. 

— Aţi venit singură? Kiri încercă să nu pară înfricoşată. 

— Nu m-a acostat nimeni. Prinţesa părea melancolică: A 
fost mai palpitant să ies singură decât să stau închisă într-o 
cuşcă. De îndată ce am ajuns la Damian's, am crezut că 
sunt în siguranţă. Mă distram de minune. Apoi, un bărbat 
din unul dintre saloanele pentru jocuri de noroc a întrebat: 
„Alteţă?” M-am întors, desigur, şi am uitat că nu trebuia să 
ştie nimeni. Acel bărbat şi alţi câţiva m-au înconjurat 
pentru ca nimeni să nu vadă când şeful lor m-a prins şi mi-a 
astupat gura cu mâna. M-au luat pe sus din sala de jocuri şi 


m-au dus într-un coridor. M-am luptat, dar nu am avut nicio 
şansă. Dacă nu ai fi fost tu... 

Se cutremură. 

— E timpul sa beti un coniac. Kiri deschise un dulap şi 
găsi băuturi şi pahare. Lua sticla cu gat argintiu pe care 
scria „Coniac”, turnă o cantitate destul de mare şi-i dădu 
paharul prinţesei. 

— Cel mai bine e să beti încet. Sunt sigură că e tare. 

Charlotte sorbi încet, se înecă un pic, apoi mai luă o 
inghititura. 

— Aveai dreptate, dar e foarte revigorant. 

Kiri umplu un alt pahar. 

— Imi permiteti? Nu astepta raspunsul, si lua o 
inghititura, recunoscatoare pentru senzatia de arsura pe 
care o simţea pe gat. 

— La fel ca şi Alteţa-Voastră, am avut parte de mult mai 
multă aventură decât m-aş fi aşteptat. 

Charlotte goli paharul şi i-l întinse pentru a fi umplut. 

— Te rog să-mi spui numele tau si pe cele ale celorlalţi 
doi salvatori curajoşi ai mei. 

Kiri îşi reproşă greşeala şi spuse: 

— Sunt Lady Kiri Lawford, sora ducelui de Ashton. 

Charlotte făcu ochii mari. 

— Deci eşti pe jumătate indiancă, la fel ca el? Nu e de 
mirare că eşti atât de frumoasă şi cunoşti mişcări de luptă 
exotice! Părea invidioasă. 

Kiri se inrosi. 

— Multumesc, Majestate. Cei doi barbati sunt lordul 
Kirkland, care te-a recunoscut, si domnul Mackenzie, 
proprietarul clubului Damian’s. Trase cu putere de sfoara 
clopotelului, apoi se aseza si-si concentra atentia asupra 
coniacului. 

— Inainte sa vina paznicii, poate doresti sa-ti pui masca. 

Charlotte facu acest lucru imediat. 

— Daca se afla, va fi un scandal groaznic, nu-i asa? 

— Un scandal, iar lumea va fi capabila sa comita crime 
pentru a va apara. Kiri ezita si se intreba daca printesa era 


atât de protejată, încât nu-şi cunoştea valoarea. Sunteţi 
foarte iubită, Majestate. Mult mai mult decât tatăl Domniei- 
Voastre. 

Faţa lui Charlotte se însenină. 

— Intr-adevar? 

— Intr-adevar. Faptul ca fata era atat de incantata ca era 
simpatizată o rani pe Kiri. Părinţii ei, prinţul regent si 
verisoara lui germana Caroline de Brunswick nu ar fi 
trebuit sa se casatoreasca. Se urau din rasputeri si se 
despartisera la scurt timp după naşterea lui Charlotte, în 
foarte multe dintre conflicte, cei doi o foloseau pe nefericita 
lor fiică drept pion. 

Cei doi paznici sosiră repede, amândoi erau înalţi şi bine- 
făcuţi şi purtau costume negre. Kiri îi recunoscu ca fiind 
lacheii ce serveau si în încăperile publice. Păreau 
inteligenţi şi puternici. 

— Lordul Kirkland doreşte să găsiţi o anumită trăsură, cu 
un vizitiu pe nume Murphy. 

Descrise micul vehicul ponosit pe care îl folosiseră, şi nu 
pe cel cu blazonul Ashton. N 

— Da, domnişoară, spuse unul dintre bărbaţi. Işi plecă 
fruntea şi părăsi camera. 

Kiri se întoarse către celălalt lacheu, care avea 
trăsăturile unui fost boxer. 

— Sarcina ta e să găseşti pe una dintre invitate şi s-o 
aduci aici. E mică de statură, poartă o pelerină albastru- 
închis şi o mască cu paiete din aur. 

Bărbatul se încruntă: 

— Nu cred că va pleca cu un străin. 

Kiri îşi dădu seama că are dreptate şi spuse: 

— Spune-i că mesajul e din partea lui Mumtaz. 

După ce plecă, Charlotte întrebă: 

— Ce e Mumtaz? 

— Mumtaz Mahal a fost cea mai iubită soţie a unui mare 
conducator mongol, Sah Jahan, explica Kiri. A murit la 
nastere. El a construit Taj Mahal-ul in amintirea ei si este 
cu siguranta cel mai frumos mormant din lume. 


Charlotte făcu ochii mari. 

— Ce poveste romantică! 

— Cred că ar fi fost mai romantic dacă ar fi trăit fericiţi 
până la adânci batraneti, spuse Kiri pe un ton sec. 
Deoarece Mumtaz a fost atât de iubită, aici folosi numele 
pentru parfumul pe care l-am creat pentru domnişoara 
Clarke Townsend. 

— Creezi parfumuri? Prinţesa o privi aproape cu 
venerație: Faci atât de multe lucruri interesante! 

— Femeile din familia mamei mele au o tradiţie lungă în 
crearea de parfumuri, spuse Kiri. In India, cele mai multe 
arome sunt cu tămâie şi îmi face foarte multă plăcere să 
cercetez aromele florale din Europa. 

Aproape că dori să-i arate cum erau făcute parfumurile, 
dar se opri. 

Charlotte nu avea voie să primească prea mulţi vizitatori, 
iar Kiri nu avea să fie unul dintre ei. După acea seară, tatăl 
ei probabil că avea s-o ţină închisă în Tumul Londrei. 

Paharul era gol, aşa că îl puse deoparte. 

— Sunt îngrijorată pentru domnul Mackenzie, care a ieşit 
afară după răpitori. Sper că s-a întors teafăr. Vei fi bine 
dacă te voi lăsa singură pentru câteva minute? Voi fi prin 
preajmă. 

Charlotte întinse din nou paharul. 

— Cu mai mult coniac, voi fi bine. 

Kiri ridică sticla, dar îi atrase atenţia: 

— Dacă beti mai mult, nu vă veţi simţi foarte bine mâine- 
dimineaţă. 

— Nu-ţi poţi imagina cat de mult tânjesc după distracţie! 
spuse Charlotte, cu o privire putin ametita. 

Era la fel ca Sarah. Fetele de familie bună erau extrem 
de încorsetate; cu atât mai mult o prinţesă. 

După ce-i turnă mai mult coniac lui Charlotte, Kiri părăsi 
biroul şi se îndreptă către scena masacrului de pe coridor. 
Kirkland era îngenuncheat lângă unul dintre răpitori şi 
avea o expresie mohorâtă, în timp ce-i închidea bărbatului 
ochii. Celălalt bărbat era întins pe o parte, iar faţa lui 


desfigurată nu putea fi văzută, lucru pentru care Kiri era 
recunoscătoare. 

— Domnul Mackenzie nu s-a întors? 

— Nu încă, dar nu-ţi face griji, spuse Kirkland pe un ton 
liniştitor. Mac ştie foarte bine să aibă grijă de el. 

— Sper să ai dreptate. 

Isi întoarse privirea de la bărbaţii căzuţi; coniacul îi 
iritase stomacul. 

— Acest individ încă mai respira când am intrat în birou. 
A fost rănit mortal? 

Kirkland se cutremură. 

— Da, dar am reuşit să aflu câteva lucruri de la el înainte 
să moară. 

Kiri se întrebă dacă al doilea bărbat n-ar fi fost încă în 
viaţă dacă Kirkland nu ar fi avut nevoie să obţină informaţii 
de la el. Dar nu dorea să ştie. In acea seară, îşi dăduse 
seama că prietenul fermecător al fratelui ei avea şi o parte 
nemiloasă. Dacă interogatoriul grăbise moartea răpitorului, 
atunci acesta din urmă o meritase cu prisosinta. 

Kirkland ridică un cuţit de pe podea. 

— Era înfipt în braţul lui. E al tău? 

Ea incuviinta. 

— L-am luat de la un contrabandist şi l-am adus cu mine 
în seara asta, în caz că aveam nevoie de o armă. Deşi nu mă 
aşteptam să dau de necaz. 

Kirkland şterse lama pe haina mortului şi-i întinse cuțitul, 
cu mânerul în faţă. 

— E o arma bună. 

Il privi nesigură. 

— Nu a murit pentru că l-am înjunghiat eu, nu? 

— Nu, spuse el liniştit. Dar l-ai încetinit şi ai egalat 
şansele. Chiar dacă nu mai vrei să mai porţi cuţit, ar trebui 
să-l păstrezi ca amintire a curajului tau. Dacă nu erai tu, 
prinţesa Charlotte ar fi dispărut fără urmă. 

— Dar de ce? Kiri luă cuțitul, care era foarte curar, dar 
avea de gând să-l fiarbă înainte de a-l mai purta. Îşi ridică 
mâneca, să pună cuțitul în teaca de pe brat. 


Uşa de la intrare se deschise şi Mackenzie păşi înăuntru. 
Părea obosit şi furios, dar expresia feţei i se schimbă când 
îi văzu braţul dezgolit. 

— Seara a devenit mai plăcută. 

Se îmbujoră, dar nu se simţi deranjată de comentariu; îşi 
băgă cuțitul în teacă şi-şi trase mâneca în jos. 

— Raufacatorii au scăpat? 

Se încruntă şi-şi frecă braţul stâng. 

— li aştepta o trăsură. Suficient de încăpătoare pentru 
toţi cinci şi pentru fata, dacă ar fi reuşit. Il prinsesem pe 
unul dintre ei, dar toţi trei au sărit pe mine şi nu m-am 
putut descurca. 

Kirkland se ridică, cu o expresie gravă. 

— Fata pe care au încercat s-o răpească e prinţesa 
Charlotte. 

Mackenzie făcu ochii mari. 

—Charlotte? Fiica prinţului regent? Kirkland dădu din 
cap. 

— Chiar ea. Şi stai liniştit acum, Mac. Iti sângerează 
braţul. 

Mac privi sângele care curgea. 

— Nu e... nimic. Inghiti greu. Doar o zgarietura. 

Apoi căzu inconştient pe podea. 


Capitolul 14 


— Mackenzie! 

Vocea plină de muzicalitate a lui Lady Kiri. Paşi uşori. 
Liliac, mirodenii, foşnet de material când îngenunche lângă 
el: 

— A fost ranit! 

In timp ce Mac îşi venea în fire, se întrebă sec daca 
exista ceva mai rău pentru orgoliul masculin decât să leşine 
la vederea propriului sânge in fata unei fete dragute pe 
care încerca s-o impresioneze. 

Lăsă la o parte faptul că fusese umilit. Avea să fie timp 
pentru asta mai târziu. Era atât de slăbit, încât nu-şi putea 
deschide ochii, cu atât mai puţin să se ridice de pe podeaua 
rece unde era întins. Dar putea auzi şi mirosi. Cât de 
curând, avea să şi vorbească. 

— Nu cred că e ranit grav. 

Era Kirkland, calm ca întotdeauna, deşi în vocea lui se 
putea simţi îngrijorarea. Îngenunche de cealaltă parte a lui 
Mac şi începu să-l examineze cu pricepere. 

După un minut sau două de cercetare, Kirkland spuse: 

— L-a fost crestat braţul, dar cred că e singura rană. Facu 
un bandaj şi îi înfăşă braţul nemişcat. Mackenzie a 
reacţionat mereu urât la vederea propriului sânge. 

Lady Kiri avea să râdă, Mac ştia asta. Işi dori sa fi fost 
complet inconştient, ca să nu audă. 

In schimb, ea spuse gânditoare: 

— Un chirurg indian din armată mi-a spus că se-ntampla 
destul de des să leşini atunci când vezi sânge. De cele mai 
multe ori, li se întâmplă celor mai puternici bărbaţi. 

Simti pe frunte o mână catifelată. 

Mac încercă să vorbească şi spuse răguşit: 

— Ce gând liniştitor! 

Cu puţin efort, reuşi să-şi deschidă ochii. Kiri îşi luă 
mâna, dar era în continuare aplecată deasupra lui, iar 
chipul ei frumos era îngrijorat, dar nu panicat. Îngrijorată 


atât cât trebuia. Istericalele feminine ar fi fost mult prea 
mult. 

Femeie... Prinţesa Charlotte...! Dumnezeule! Se forţă să 
se ridice. 

— Prinţesa a fost aici şi aproape că a fost răpită? E 
teafara? _ 

— E bine. In câteva minute, Lady Kiri şi domnisoara 
Clarke Townsend o vor conduce la Casa Warwick, spuse 
Kirkland. Vor folosi trăsura anonimă a Casei Ashton, cu 
care au sosit. Câţiva paznici le vor însoţi. 

Mac îşi frecă fruntea şi încercă să-şi facă ordine în 
gânduri. 

— La naiba! Acum, că ştim pe cine încercau să răpească, 
totul are sens. Francezii au plănuit totul şi vor încerca din 
nou. 

Kirkland ramase nemiscat. 

— Asta se potriveste cu ce am aflat de la acest barbat 
inainte sa moara. 

Grabit, Mac se ridica si se tinu cu mana de perete, in 
timp ce incerca sa-si dea seama ce era de facut. Privirea i 
se indrepta catre cele doua cadavre care zaceau pe podea. 
Unul dintre ele era al unui bărbat masiv, iar celălalt era al 
unui bărbat mai mic de statură şi mai suplu. Ambii purtau 
haine negre, scumpe. 

Se auziră voci de pe coridorul principal. Kiri îşi ridică 
fruntea. 

— Sarah a ajuns în birou. O vom duce pe prinţesă acasă. 

— Stai! Mac se încruntă în timp ce punea la cale un plan. 

Este de-ajuns să o însoţească doar domnişoara Clarke 
Townsend? Te rog, rămâi să stăm de vorbă, Lady Kiri. Voi 
avea grijă să ajungi acasă în siguranţă. 

li privi pe bărbaţii căzuţi la podea. 

— Şi... nu pomeni de mine. Din câte ştiu, încă îi mai 
urmăresc pe răpitori. 

Kirkland îl privi îngândurat. 

— La ce te gândeşti? 

— Poate la nimic, dar nu voi şti până nu stăm de vorbă. 


După ce plecară ceilalţi, Mac privi furios la cei doi 
bărbaţi morţi şi se întrebă dacă planul lui era necesar. 
Spera să nu - dar avea un sentiment în legătură cu ce se 
întâmplase în acea seară. 

Când Kiri ajunse în birou, văzu că Charlotte îi descria lui 
Sarah cum aproape că fusese răpită, iar aceasta o asculta 
cu o fascinatie intensă. Din moment ce pericolul trecuse, 
iar Charlotte era în siguranţă şi băuse două pahare de 
coniac, se simţea bine. Era probabil prima dată când 
avusese parte de atâta distracţie. Kiri spera că prinţesa nu 
se simţea atât de bine, încât pe viitor să fugă din nou de 
gardienii ei. 

Când intră în cameră, Kiri spuse: 

— Alteță, este timpul sa vă intoarceti acasă, înainte să 
observe cineva că lipsiţi. Sarah, o conduci tu? Eu şi lordul 
Kirkland avem ceva de discutat. 

Sarah se ridică şi-i întinse mâna lui Kirkland. La fel ca ea, 
îl văzuse des la Casa Ashton. 

— N-ar trebui să plec fără Kiri, Lord Kirkland. 

— O voi aduce personal la Casa Ashton, promise 
Kirkland. 

Când Sarah o privi, Kiri spuse: 

— Voi fi în regulă. Du-o pe prinţesă acasă. 

— Prea bine, spuse Sarah cu îndoială. Dar vino la mine în 
cameră ca să ştiu că te-ai întors, nu contează cât de târziu 
e. 

— Aşa voi face. Kiri îi făcu o plecăciune prinţesei 
Charlotte: Sper să ne revedem, Alteta. 

Charlotte păru îngândurată. 

— Nu mă pot ţine închisă mereu. Voi aştepta ziua când ne 
vom vedea în societate, Lady Kiri. 

Prinţesa şi Sarah plecară, urmate de cei doi paznici 
destoinici, care o găsiseră pe Sarah şi trăsura. După ce 
plecară, Kiri îl întrebă pe Kirkland: 

— Ai idee ce pune la cale domnul Mackenzie? 

— Aş putea să ghicesc, dar mai bine aşteptăm să vedem 
ce are de spus. Kirkland se îndreptă către uşă. 


— Îi voi spune că poate să vină în birou fără să fie văzut. 

După ce plecă, Kiri se trânti gânditoare într-un fotoliu, în 
timpul luptei cu răpitorii, se alesese cu lovituri şi cu vânătăi 
şi începea să le simtă. 

Când cei doi bărbaţi intrară în birou, Mackenzie era mai 
serios decât şi-l putuse ea imagina vreodată, iar Kirkland 
era de-a dreptul posomorât. Deschise din nou dulapul: 

— Coniac pentru amândoi? Sau vreţi altceva? 

— Vreau nişte whisky, spuse Mackenzie. Kirkland poate 
bea cantităţi enorme de coniac. 

Când Kiri îl privi pe Kirkland, acesta zâmbi slab: 

— Nu neg. 

Kiri turnă whisky pentru Mackenzie, coniac pentru 
Kirkland şi vin pentru ea, deoarece nu era indicat să mai 
bea băuturi tari. După ce se aşeză, întrebă: 

— De ce sunteţi amândoi atât de mânioşi, deşi răpirea nu 
a avut loc? Şi despre ce doreşti să vorbim, domnule 
Mackenzie? 

— Trebuie să ştiu mai multe, Lady Kiri, răspunse el. Ai 
fost foarte aproape de răpitori. li poţi descrie? 

Se încruntă în timp ce încercă să-şi amintească. 

— Totul s-a întâmplat atât de repede şi toţi purtau măşti. 
Unul era destul de înalt, cu părul blond-deschis, care 
începuse să se rărească. Mi-a dat impresia că ar fi un 
gentilom, poate chiar un dandy. 

Mackenzie incuviinta. 

— Era ceva cunoscut în felul lui de a se mişca. Probabil 
că nu era prima dată când venea la Damian's. Ai mai 
observat şi altceva? 

— Işi dăduse cu apă de colonie făcută de Les Heures, un 
magazin foarte scump din Saint James, răspunse Kiri. Se 
cheamă Alejandro. Parfumurile îşi schimbă aroma în 
contact cu pielea şi probabil că l-aş recunoaşte după miros, 
dacă ar fi să ne mai întâlnim. 

Cei doi bărbaţi se holbau la ea. 

— Poţi face asta? întrebă Mackenzie. 

Ea incuviinta. 


— Se poate ca apa de colonie să miroasă la fel şi pe un 
alt bărbat, dar Alejandro e foarte scump, deci nu e un 
parfum folosit de multă lume. Din moment ce nu mulţi îl 
folosesc, e puţin probabil ca apa de colonie să miroasă la 
fel pe altcineva. 

Cei doi bărbaţi nu păreau prea convinşi, dar Kiri se ridică 
şi se apropie de Kirkland. 

— Parfumul tău e apă de colonie imperială cu coniac şi 
secrete. Kiri îi privi ochii speriaţi. Apa imperială s-a 
transformat şi scoate în evidenţă esenţa de cuişoare din 
amestec. 

O privi. 

— Cum miros secretele? 

— A întuneric. A adâncime. La fel ca fundul mării, unde 
pândesc creaturi ciudate. Zâmbi: Apa imperială îţi dă acea 
imagine de domn degajat pe care vrei s-o vadă lumea. 
Parfumul de suprafaţă al cuiva se poate schimba de la oră 
la oră sau din clipă în clipă, dar există o aromă individuală 
care e mereu prezentă, la fel de specifică precum timbrul 
vocii. 

— Mă faci să-mi piară curajul, Lady Kiri, spuse el şi-şi 
miji ochii. 

— Kirkland se gândeşte deja cum să-ţi folosească 
talentul, spuse Mackenzie. i 

Râse si se îndreptă către Mackenzie. li cunoştea 
îndeaproape parfumul şi l-ar fi recunoscut oriunde. Dar, de 
dragul demonstraţiei, se rezumă la acele lucruri care 
puteau fi uşor descrise. 

— Simt miros de rozmarin, de la săpun probabil. Se 
priviră. Era captivată de ochii lui de culori diferite. Un ochi 
părea albastru-gri în acea seară. 

— Eşti rozmarin, sânge, whisky şi tulburare. 

— Nu ştiam că asta are miros, spuse el stingher. 

— Miroase a mirodenii picante, care atata nasul si ard 
limba. 

— Nu ştiu ce înseamnă asta. Respiră adânc şi destrămă 
legătura dintre ei. Desigur că al doilea nume de botez al 


meu este „tulburare”. 

— Nu glumeşti, adauga Kirkland. Damian T. Mackenzie. 
Tulburare chiar este al doilea nume de botez. 

Kiri clipi. 

— Părinţii tai au fost nişte clarvazatori. 

Mackenzie ignoră această remarcă. 

— Ce ne poţi spune despre celălalt răpitor? 

Se aşeză pe scaun şi închise ochii în timp ce se gândi. 

— Unul era brunet şi mirosea a... francez? Un iubitor de 
usturoi, care mirosea a apă de Ungaria. Celălalt era masiv 
ca un boxer. Mirosea ca un muncitor căruia nu-i prea place 
să facă baie. 

Işi deschise ochii şi adauga: 

— Îmi pare rău că nu-mi mai amintesc altceva. Poate îmi 
voi aminti mai multe mai târziu. Ce aţi aflat, domnilor? 

— Muncitorul masiv se lupta ca un boxer, spuse 
Mackenzie. Avea mai multă forţă în pumnul stâng decât în 
cel drept. I-as recunoaşte stilul de luptă dacă l-aş vedea. 

— Bărbatul pe care l-am împuşcat în faţă putea fi şi el 
boxer, spuse Kirkland. Era ceva cunoscut în felul în care se 
mişca. Voi încerca să-mi amintesc numele lui. Altceva? 

— Când i-am urmărit afară pe ceilalţi trei, vorbeau în 
franceză, răspunse Mackenzie. Încercarea de răpire nu a 
fost întâmplătoare. Face parte dintr-un complot, însă nu 
ştiu mai multe detalii. Dar au de gând să încerce din nou. 

— Ce vor francezii de la o fată de şaisprezece ani? 
întrebă Kiri. 

— Nu sunt întru totul sigur, spuse Kirkland încruntat. 
Dar, din ce am aflat, din ce a auzit Mac şi din ce mi-a spus 
răpitorul rănit înainte de a muri, se pare că cei care fac 
parte din complot speră că, dacă francezii o vor lua pe 
prinţesa Charlotte ostatică, Anglia va accepta pacea cu 
Franţa în schimbul întoarcerii prinţesei. 

Kiri se înecă cu vinul. 

— Doar nu cred că ne vom preda! 

— Nu să ne predăm, să încheie pacea, spuse Kirkland. 
Trupele lui Napoleon au fost înfrânte în peninsulă anul 


acesta. Cu trei ani în urmă, ar fi acceptat pacea. A discutat 
în secret cu primul nostru ministru, dar totul a fost în 
zadar. 

— Deci Napoleon ar semna un tratat prin care Anglia ar 
înceta focul în schimbul retragerii Franţei din Spania şi din 
Portugalia, spuse gânditor Mackenzie. Desigur, Franţa va 
păstra celelalte teritorii cucerite. 

— Cu alte cuvinte, mai toată Europa. Kiri dădu din cap: 
Nu pot să cred că Napoleon e atât de naiv, încât să creadă 
că planul lui va funcţiona. Chiar dacă Anglia va fi de acord, 
sunt sigură că ceilalţi adversari ai Franţei nu vor accepta 
cu una cu două victoria franceză. 

— Nu, dar Anglia a fost cel mai de temut adversar al lui 
Napoleon, spuse Kirkland. Dacă noi am dispărea, împăratul 
ar putea mai uşor să încheie tratate sau să-i înfrângă pe 
ceilalţi duşmani. 

— Complotul poate să nu fi fost ideea lui Bonaparte. 
Mackenzie privi gânditor la paharul cu whisky: Asasinatele 
nu sunt modul lui de operare. Eu cred că un lacheu 
ambițios speră să dea o lovitură de stat, pentru a avea o 
poziţie mai bună. 

— Ar putea s-o răpească pe prinţesa Charlotte? întrebă 
Kiri. Charlotte e foarte iubită de public. De vreme ce regele 
şi prinţul regent au sănătatea subreda, ea ar putea mosteni 
oricând tronul. 

— Foarte mulţi oameni nu sunt de acord cu războiul, dar 
guvernul vrea cu orice preţ să-l învingă pe Napoleon, spuse 
Kirkland încet. Chiar dacă e o nebunie, conspiratorii erau 
serioşi şi păreau bine pregătiţi. Ar putea reuşi data viitoare. 

— Sau ar putea s-o ucidă pe prinţesă din greşeală, spuse 
Mackenzie. 

Kiri se cutremură la gândul unui destin atât de tragic 
pentru acea tânără înflăcărată. 

— Trebuie să fie apărată. 

— Reşedinţa prinţesei, Casa Warwick, nu e sigură, spuse 
Kirkland. In plus, conspiratorii au cu siguranţă pe cineva 
care le dă informaţii din interiorul casei. Acea persoană 


poate ca a sfătuit-o pe prinţesa Charlotte să participe la 
balul mascat de la Damian's. Răpitorii au fost anunţaţi când 
s-a furişat de-acasă şi ce culoare avea pelerina ei. 

— Sunt destul de multe şanse ca cineva care se afla la 
Damian's să fi fost în cârdăşie cu ei, spuse Mackenzie cu o 
privire rece. Răpitorii nu doar au evitat toţi paznicii, dar 
cunoşteau clădirea mult prea bine pentru nişte străini. De 
aceea au fost atât de aproape de reuşită. 

Kiri îşi tinu respiraţia. 

— Deci nici măcar nu ştim în cine să avem încredere. 
Dacă e un trădător printre oamenii din casa prinţesei, ar 
putea să-i lase pe răpitori să intre în Casa Warwick. 

Kirkland incuviinta. 

— Ar trebui sa se mute intr-un loc mai sigur. Poate 
castelul Windsor, cu regele, regina si matusa ei. Nu-i place 
Sa stea acolo, dar e mult mai bine aparat decat Casa 
Warwick. 

Cazuta pe ganduri, Kiri isi scoase pumnalul din teaca si 
începu să-l învârtă cu nerăbdare. Fără să-şi ridice privirea, 
rosti: 

— Presupun că voi doi vă ocupați de probleme secrete, 
cum ar fi spionajul? 

Mackenzie dădu din cap. 

— Mai bine îi spunem mai multe lui Lady Kiri şi-i 
satisfacem curiozitatea decât să o lăsăm să afle singură şi 
să dea de necaz. _ 

— Eşti foarte perspicace, spuse Kiri pe un ton sec. Intr- 
adevăr, mi-a fost starnita curiozitatea si e un lucru 
periculos. 

Kirkland acceptă inevitabilul şi spuse: 

— După cum ştii, am o flotă comercială destul de 
numeroasă. De-a lungul anilor, vasele mele au început să se 
ocupe şi cu transmiterea de informaţii, nu doar cu 
transportul de marfă. Am devenit aproape un specialist în 
transmiterea şi în descifrarea informaţiilor militare secrete. 

Mackenzie continuă conversaţia: 


— El face treaba cu adevărat grea. Eu sunt doar un 
curier. Unul dintre motivele pentru care am deschis 
Damian's a fost faptul că-mi dădea ocazia să fac afaceri cu 
contrabandiştii care se duc deseori în Franţa. Acest lucru 
permite transmiterea mesajelor între Kirkland şi agenţii 
britanici de pe continent. Primisem un mesaj chiar în seara 
în care te-am cunoscut. 

— Mackenzie e modest, spuse Kirkland. Nu doar că a 
venit cu ideea transmiterii mesajelor pe ruta folosită de 
contrabandişti, dar a făcut din Damian's un club la modă, 
unde diplomaţii şi membrii guvernului sunt clienţi fideli. 
Uneori spun mai multe decât ar trebui, atunci când au băut 
un pic mai mult sau când sunt cuprinşi de febra jocurilor de 
noroc. 

— Şi gazda inteligentă se plimbă prin mulţime, are grijă 
ca totul să meargă bine, ascultă şi poate afla informaţii 
folositoare, spuse Kiri amuzata. Ai grijă, domnule 
Mackenzie. Dacă lumea află cu ce te ocupi, ar crede că eşti 
un erou, nu doar un pungaş fermecător. 

Păru stânjenit: 

— Nu ştiu ce e mai rau. 

In timp ce Kiri băga pumnalul în teacă, Mackenzie spuse: 

— E pumnalul pe care l-ai luat de la unul dintre 
contrabandişti, nu-i aşa? Acum, că-l văd mai bine, modelul 
îmi aminteşte de un altul pe care l-am văzut mai demult. 
Pot să mă uit? 

Kiri îi dădu arma, cu mânerul înainte. 

— Această jucărie e pe cât de drăguță, pe atât de 
periculoasă. Cred că e din Turcia, dar m-aş putea înşela. 

Mackenzie analiză gravura migăloasă a mânerului. Luă 
cuțitul cu ambele mâini şi-l răsuci cu putere. Când văzu că 
nu se întâmplă nimic, răsuci în direcţia opusă şi mânerul se 
desfăcu în două bucăţi care păreau a avea o căptuşeală 
ornamentală. În interior era o scobitură în care se afla o 
bucată de hârtie. 

Kiri era uluită. 


— Nu aveam nici cea mai mică idee ca are un 
compartiment secret! 

Mackenzie desfacu hartia si cerceta atent scrisul marunt. 

— Pare a fi un cod in limba franceza. Tu ce parere ai, 
Kirkland? 

Prietenul lui privi cu atentie literele clare. 

— Ai dreptate, şi e un cod pe care l-am mai întâlnit. 
Banda ta de contrabandisti voiosi e foarte ocupata. Lasa-ma 
cateva minute si poate ca voi reusi sa descifrez o parte. 

Mackenzie mirosi compartimentul secret al manerului. 

— Se simte un miros slab de parfum. Poti sa-ti dai seama 
ce e, Lady Kiri? 

li dădu ambele parti ale pumnalului. 

Inchise ochii şi se concentra la miros. 

— De-abia se simte. As putea sa-mi dau mai bine seama 
dupa hartie. 

Kirkland ii dadu mesajul. Ea rasuci hartia si o mirosi. 
Deschise ochii brusc: 

— Parfumul e Alejandro si miroase exact la fel ca al 
rapitorilor. 

Mackenzie fluiera incet. 

— Daca nasul tau de caine de vanatoare nu se insala, 
rapitorii ii folosesc pe contrabandistii lui Hawk ca legatura 
intre ei si Franta. Crezi ca seful complotistilor era in 
pestera cat timp am fost noi acolo? 

Kiri îşi aminti noaptea când fusese luată prizonieră, în 
timpul cât fusese legată de perete, îi privise cu atenţie pe 
contrabandişti, deşi cei mai mulţi nu se apropiaseră 
suficient de mult ca să-i poată mirosi. Nu că ar fi vrut, din 
moment ce erau nişte indivizi urât mirositori. 

— E posibil, dar nu am văzut sau mirosit pe cineva care 
se mişca şi mirosea la fel ca şeful complotiştilor. Tu ai fost 
singurul bărbat care părea un gentleman. 

— Individul probabil că nu era acolo, spuse Mac. Mă 
întreb care dintre contrabandişti e mesagerul lui. Cei mai 
mulţi sunt englezi loiali, dar unii dintre ei ar face orice 
pentru bani. 


Kirkland luă înapoi mesajul şi-l privi cu atenţie, după 
care înjură: 

— La naiba! îmi cer scuze pentru limbaj, Lady Kiri. E un 
complot mult mai mare decât ne-am dat seama. Nu vor 
doar s-o răpească pe prinţesa Charlotte - vor să-l asasineze 
pe prinţul regent şi pe cât mai mulţi dintre fraţii lui. 

Kiri se cutremură. 

— Asta ar arunca Anglia în haos! 

Mackenzie părea la fel de şocat pe cât se simţea Kiri. 

— Regele înnebunit, prinţul regent şi ducii regali morţi, 
moştenitoarea tronului prizonieră în Franţa - e de 
neimaginat! 

— Nici măcar conspiratorii nu-şi pot da seama ce se va 
întâmpla dacă vor reuşi, spuse Kirkland mohorât. Dar va fi 
haos. Poate speră să doboare guvernul conservator. 
Liberalii nu au prea fost de acord cu războiul. 

— Sunt nişte nebuni, spuse Mackenzie sec. Dacă atacul 
lor împotriva familiei regale are succes, toată lumea din 
Anglia se va răscula împotriva Franţei. Copiii vor arunca cu 
pietre, iar bunicutele vor ameninţa cu bastoanele şi cu 
tigăile. Războiul nu se va sfârşi până când Parisul nu va 
cădea şi Napoleon nu va fi în lanţuri. 

— Nu înţeleg incapatanarea britanică, spuse Kirkland. 
Dar chiar dacă sunt neghiobi în politică, asta nu înseamnă 
că nu pot reuşi să-i ucidă pe prinţul regent şi pe câţiva 
dintre ducii regali. Trebuie opriţi. 

— Va trebui să trimiţi toţi oamenii pe care îi ai după 
conspiratori. 

Mackenzie oftă: 

— Cred că cel mai bine-ar fi să mor. 


Capitolul 15 


Kiri îl privi îngrozită pe Mac. 

— Sper că nu vorbeşti serios. 

— Nu, dar ar fi mai bine ca lumea să creadă că am fost 
ucis în seara asta aici. Se strâmbă: De aceea m-am făcut 
nevăzut până când am putut vorbi. Bărbatul împuşcat în 
faţă e cam de aceeaşi înălţime şi constituţie cu mine şi e 
îmbrăcat asemănător. Kirkland, daca il recunosti ca fiind 
eu, nu s-ar îndoi nimeni. 

— Probabil că nu, incuviinta Kirkland şi se incrunta. Dar 
de ce să te prefaci mort? 

— l-am înjurat prosteste pe răpitori în franceză, deci 
trebuie să ştie că am auzit cum vorbeau s-o răpească altă 
dată pe prinţesa Charlotte. Dacă mă cred mort, se vor simţi 
mai în siguranţă. S-au tras destule focuri de armă pentru ca 
lumea să creadă că am fost lovit. 

— Dar vor şti că lipseşte bărbatul care a fost ucis, preciză 
Kiri. Nu îşi vor da seama că nu ai murit tu, ci omul lor? 

— Eu cred că boxerii se vor face nevazuti prin casele de 
toleranta din Londra, iar seful lor nu va sti cine a murit si 
cine a scapat, explica Mackenzie. Daca imi schimb 
identitatea, voi putea merge in locuri in care Damian 
Mackenzie ar sări în ochi. 

— Eşti destul de cunoscut în Londra, incuviinta Kiri, desi 
nu-i plăcea să-l ştie mort, chiar dacă era doar o 
prefăcătorie. Vei fi recunoscut imediat după ochi. 

— Mama a fost actriţă şi mă pricep la deghizări. 
Mackenzie îşi mai turnă whisky în pahar. 

Şeful răpitorilor părea un gentilom şi un cartofor şi cel 
puţin unul dintre oamenii lui părea să fie boxer 
profesionist. Sunt destul de multe şanse să dai peste ei în 
spelunci la jocurile de noroc, la meciuri de box sau la alte 
evenimente sportive. 

Kiri şi-l imagină plimbându-se tantos prin locuri rau- 
famate, pregătit să înfrunte pe oricine, dar se îndoia că va 


reuşi să-i găsească pe conspiratori. Nu-i văzuse suficient de 
bine. 

Se gândi la ceva pe cât de alarmant, pe atât de fascinant. 
Se gândi şi se răzgândi. Dorea să facă asta. 

— Aveţi nevoie de ajutorul meu. Nu prea aveţi cum să-i 
recunoasteti pe niciunul dintre acei bărbaţi, din moment ce 
purtau măşti şi nu aţi reuşit să-i vedeţi foarte bine. Trebuie 
să vă ajut, deoarece i-am văzut mai bine şi îi pot recunoaşte 
după parfum. 

Mac o privi îngrozit. 

— N-ai putea să mergi în locurile în care merg eu! 

Amuzată de reacţia lui, întrebă: 

— De ce? 

— Pentru că eşti o lady! replică el. Cele mai multe locuri 
în care voi căuta nu sunt nici sigure, nici cu renume bun. 

— Cu siguranţă, ţi-ai dat seama că mă pricep să am grijă 
de mine, spuse ea pe un ton chibzuit. Dacă suntem 
împreună, vom fi mai în siguranţă decât separat. Şi faptul 
că merg cu tine ar putea însemna să ai noroc si să nu-ți 
iroseşti timpul. 

Inainte ca Mackenzie să protesteze, Kirkland spuse 
gânditor: 

— Talentul ei ne-ar putea fi folositor. Acum nu avem prea 
multe informaţii. 

— Familia ei i-ar interzice! exclamă Mackenzie. Ashton şi 
generalul Stillwell sunt foarte protectori. 

Şi la fel era şi Mackenzie. 

— Sunt majoră, preciză Kiri. Ar putea să nu fie de acord, 
dar nu mă pot opri. 

— Ai ieşi în evidenţă ca o lebădă într-un cotet de găini, 
spuse Mackenzie. 

Kiri îşi aminti cu afecţiune de O'Neil, sergentul major al 
regimentului generalului. Invatase atât de multe de la el! 
Văzuse că cei care urmăreau regimentul erau în preajma 
oricărei armate. Dură doar o secundă ca ea să-şi schimbe 
poziţia dintr-o lady într-o femeie uşoară, arcuirea spatelui 


şi genunchii îndepărtați sugerând lipsa de delicateţe şi 
vulgaritatea. 

— Crezi că nu pot fi o bucăţică irlandeză? spuse ea, cu un 
accent perfect. 

Mac o privi uimit. 

— Unde Dumnezeu ai învăţat să vorbeşti şi să te 
comporti ca o femeie uşoară din Dublin? 

— Adu-ti aminte ca am fost crescută în taberele militare 
din India şi că cei mai mulţi soldaţi erau irlandezi. Zâmbi 
răutăcios: Le plăceau părul meu negru şi ochii verzi. 
Spuneau că arăt ca o fata din Irlanda. Am petrecut destul 
de mult timp cu bărbaţi care se înrolaseră şi am învăţat 
multe lucruri interesante de la ei. 

— Şi generalul Stillwell era de acord? întrebă Kirkland 
fascinat. 

Deveni din nou o tânără inocentă. 

— Tatăl meu era un om foarte ocupat. Cum putea sti 
unde mă aflam în fiecare moment? 

— Dacă avea un dram de rațiune, te-ar fi încuiat în 
camera ta până la douăzeci şi cinci de ani, bombăni 
Mackenzie. Mai bine până la cincizeci. 

— Lady Kiri nu ar fi fost nici pe departe la fel de 
interesanta daca ar fi facut asta. Kirkland o privi pe Kiri cu 
atentie. Are mai multe sanse sa-i recunoasca pe rapitori 
decat noi, Mac. 

Mackenzie isi trecu mainile prin par, suparat. 

— Poate ca in teorie ar merge, dar nu mi-o pot imagina 
pe Lady Kiri furişându-se din Casa Ashton pentru a ma 
insoti in diferite bordeluri, in fiecare noapte. 

— Adam si Mariah vor pleca in curand la resedinta de la 
tara si familia mea va merge cu ei, spuse Kiri. Pot rămâne 
linistita in Londra si oricine care ar vrea sa stie unde ma 
aflu ar presupune ca m-am dus la catedrala Ralston cu 
ceilalti. 

— Am o casa pe strada Exeter, in apropiere de Covent 
Garden, disponibila pentru asociatii mei care au nevoie de 


un refugiu, spuse Kirkland. Aţi putea sta amândoi acolo, de 
vreme ce ai nevoie de un loc unde să te ascunzi, Mac. 

Mac o privi pe Kiri şi mai îngrozit. 

— Nu putem sta sub acelaşi acoperiş! Dacă se află, 
reputaţia ei va fi ruinată. 

— Iti faci mai multe griji decât mine pentru reputaţia 
mea, spuse ea cu răceală. Cu siguranţă că destinul Angliei 
şi familia regală sunt mai importante. i 

— Nu ati fi singuri în casă, adăugă Kirkland. In afară de 
cuplul care are grijă de casă, Cassandra stă acolo. O voi 
ruga să rămână în Londra şi să ne ajute să dăm de urma 
conspiratorilor. Deci Lady Kiri va avea o insotitoare pe 
măsură. 

— Cassandra e un agent foarte bun, dar... damă de 
companie? spuse Mackenzie pe un ton lipsit de încredere, 
încât Kiri dori imediat s-o cunoască. 

— Prezenţa ei ar rezolva orice problemă legată de 
decenta, dacă lumea ar afla, spuse Kirkland. Si Kiri ar fi 
mult mai protejată. 

Râsul zgomotos al lui Mackenzie lăsă să se înţeleagă ce 
părere avea. O privi pe Kiri şi spuse categoric: 

— Va fi o investigaţie periculoasă, Lady Kiri. Nu e un joc 
sau o aventură. Rişti foarte mult, chiar şi viaţa. Dacă nu 
crezi cu adevărat că ne poţi ajuta să-i prindem pe 
răufăcători, ar trebui să renunti. Din cauza poziţiei tale, eu, 
Kirkland şi toţi ceilalţi vom încerca să te protejăm, lucru 
care va face ca riscurile pe care ni le asumăm să fie şi mai 
mari. Eşti sigură că vrei să ne ceri aşa ceva? 

Kiri nu mai era amuzată. Gândul că Mackenzie putea să 
fie omorât din vina ei îi rupea sufletul. Dar în loc să se 
răzgândească, deveni şi mai agitată. 

— De ce doar bărbaţilor le este permis să rişte totul 
pentru un scop nobil? Nu sunt o păpuşă de porțelan, care 
să fie aşezată pe un raft şi uitată acolo! Vă pot ajuta, şi 
dumneavoastră, domnilor, aveţi nevoie de tot ajutorul. 

— Are dreptate, spuse Kirkland. Trebuie sa ne miscam 
repede şi bine. Lady Kiri e frumoasă şi de familie bună, dar 


are un suflet de războinic şi un talent de apreciat. 

Cu un oftat, Mackenzie renunţă. 

— Presupun că ai dreptate, dar nu trebuie să-mi şi placă 
treaba asta. Se ridică şi-i aruncă lui Kiri o privire plină de 
reproş. Sper din tot sufletul ca generalul Stillwell să te 
încuie în cameră, dar nu cred că se va întâmpla asta. Cel 
puţin, vei discuta cu familia ta? Poate vreunul dintre ei va fi 
mai convingător decât mine. 

— Desigur că voi vorbi cu ei. 

Deşi n-aveau cum s-o facă să se răzgândească. 

— Atunci, voi pleca. Kirkland, îi vei spune lui Will să nu 
creadă necrologurile? Un ofiţer care luptă în Spania nu are 
nevoie să-i fie distrasă atenţia. 

— li voi trimite un bilet, cu precauţie, fagadui Kirkland. 
Cum îţi vei înscena moartea? 

— Voi duce cadavrele pe aleea din spatele clădirii, spuse 
Mackenzie. Apoi le voi aşeza ca să pară că indivizii s-au 
ucis reciproc. 

— După asta va trebui să te faci nevăzut numaidecat. 
Kirkland scoase o cheie dintr-un buzunar interior. Ştii unde 
e casa. Poftim o cheie. 

Mackenzie zâmbi. 

— Am mai stat în casa de pe strada Exeter. Credeai că n- 
am făcut o cheie de rezervă? 

Kirkland râse şi băgă cheia în buzunar. 

— Cât de naiv din partea mea să nu-mi dau seama! 

Aventura din acea seară se terminase şi Kiri îşi dădu 
seama că era foarte obosită. 

— Cred ca am trait suficiente lucruri uimitoare 
deocamdata. Casca. Ma poate conduce cineva acasa? Voi 
avea nevoie de toate forta ca sa-mi conving parintii ca 
regele, printesa si tara au nevoie de mine. 

— Dacă ai fi fost mereu o fiică ascultatoare, nu ai mai fi 
fost aici în seara asta, spuse Mackenzie pe un ton sec. 

— Aşa e. Kiri zâmbi neastâmpărat. Dar încerc să nu-i 
alarmez mai mult decât este necesar. 


— Voi chema chiar acum o trăsură. Kirkland se ridică şi 
el. Mac, ne vedem pe strada Exeter. Când o vezi pe 
Cassandra, spune-i despre acest complot. Poate va avea 
nişte idei bune. 

— Intotdeauna are idei. 

După ce Kirkland părăsi biroul, Mackenzie deschise 
seiful ascuns şi luă cele cincizeci de guinee pe care le 
pusese mai devreme înăuntru. Se întoarse către Kiri şi 
spuse: 

— Te rog să mă scuzi, trebuie să plec să aranjez nişte 
cadavre. 

Kiri se ridică şi se strâmbă. 

— Va fi înfiorător. Vei fi bine? 

— Vrei să spui dacă voi leşina din nou? îşi strânse buzele. 
Nu-mi va plăcea, dar sângele altora nu mă deranjează la fel 
de mult cum mă deranjează să-l vad pe-al meu. 

Totuşi zabovi, cu privirea atintita asupra lui Kiri. Părea ca 
nu ştia dacă să plece sau s-o sărute. Kiri ar fi fost încântată 
de sărut, deşi ar fi fost nechibzuit să încurajeze acea 
atracţie greu de stăpânit, mai ales că aveau să stea sub 
acelaşi acoperiş pentru o vreme. 

— Voi pleca înainte să intrăm amândoi în necaz, spuse el. 
Kirkland te va ţine la curent. 

— Ai grijă. li întinse mana. Nu mi-ar plăcea sa fii mai 
mort decât acum. 

li luă mâna în mâinile sale, stransoarea lui era caldă şi 
protectoare. 

— Nu e nevoie să-ţi faci griji. Am arătat de multe ori că e 
greu pentru ticăloşi să mă omoare. 

— Ticalosii trebuie să reuşească doar o singură data, 
domnule Mackenzie. 

— Cu siguranţă, eşti unică, Lady Kiri, spuse Mac pe un 
ton confuz. Nu trebuie să-ţi faci griji pentru mine în seara 
asta. Locuiesc în clădire, următoarea uşă, şi am o intrare 
secretă care duce către o încăpere unde am tot ce-mi 
trebuie pentru a-mi schimba identitatea. Când voi pleca 


spre strada Exeter, doar cineva care mă cunoaşte foarte 
bine şi-ar putea da seama că sunt eu. 

— Dacă nu-ţi vei schimba parfumul, voi sti cine esti, 
spuse ea cu ochi stralucitori. 

— Doar câinii de vânătoare mai au un miros aşa Ca al tau. 
Zâmbi. Şi nasul tău e mult mai drăguţ. 

Işi muşcă buza, fiind pe punctul de a-şi pierde controlul. 

— Mai bine ai pleca. Cu cât stai mai mult, cu atât cresc şi 
riscurile să fii văzut. 

_ — Aşa e. Să plec. Acum. Mâinile lui le stransera pe ale ei. 
Inainte să fac ceva ce n-ar trebui. Da. Plec acum. 

Ea spuse tremurând: 

— Domnule Mackenzie. Nu mi-ai dat drumul la mână. 

— Aşa e. In loc să-i dea drumul, îi ridică mana şi îşi lipi 
buzele de degetele ei. Ii dădu drumul sovaind şi adăugă: 
Sper că următoarea dată când ne vom vedea nu va fi la fel 
de dramatic. Ai grijă de tine, fecioara mea războinică. 

Inchise încet uşa dupa el şi plecă. 


Capitolul 16 


Kiri îşi strânse mâna, ca şi cum ar fi vrut să păstreze 
senzaţia atingerii buzelor lui. Privea uşa când Kirkland se 
întoarse. 

— Trasura te aşteaptă, Lady Kiri. 

Extrem de obosită, îşi lua pelerina şi-l urmă afară din 
birou. O conduse câtre o intrare laterală, unde o trăsură 
aştepta în faţa uşii. Pe capra vizitiului stătea un paznic 
priceput de la Damian's, îmbrăcat în negru. 

In timp ce Kirkland o ajuta să urce în trăsură, ea spuse: 

— Nu e nevoie să mă conduci, Lord Kirkland. Sunt sigură 
că pot avea încredere că vizitiul mă va duce teafără acasă 
şi-mi imaginez că ai destul de multă treabă la club în 
această seară. 

El urcă în trăsură şi se aşeză pe locul din faţa ei. 

— l-am promis domnisoarei Clarke Townsend că te voi 
conduce acasă. 

Şi nu era genul de bărbat care-şi încălca promisiunile. 
Continuă: 

— Vrei să fiu de faţă când vei discuta cu familia ta? 

— Un aliat? spuse ea confuză. Aş avea nevoie. Voi vorbi 
cu Adam la micul dejun, dacă are timp. Prezenţa ta ar da 
un aer mai serios discuţiei. 

— Voi veni atunci. 

In timp ce trăsura se punea în mişcare, îl privi cu atenţie 
pe Kirkland în lumina slabă. Era un bărbat foarte chipeş şi 
mult mai interesant decât crezuse. 

Totuşi, atunci când o atingea, era ca şi cum ar fi atins-o 
fraţii ei. Mackenzie era cel care o făcea să-şi piardă 
raţiunea. 

Oftă încet şi se lăsă pe spate în scaunul din piele. Viaţa ar 
fi mai uşoară dacă ea şi Kirkland s-ar îndrăgosti. Era bogat, 
de familie bună şi unul dintre cei mai buni prieteni ai 
fratelui ei. O căsătorie între ei ar fi fost acceptată de toată 
lumea. 


Căsătoriile aranjate aveau avantajele lor, se gândi ea. Nu 
era prea înţelept să te bazezi pe atracţie şi pe dragoste. Le 
făceau pe femei să tanjeasca după bărbaţi nepotriviti, care 
nu aveau nimic în afară de inteligenţă, de simţul umorului, 
de atracţie irezistibilă... 

Işi făcu ordine în gânduri şi întrebă: 

— Crezi că vom reuşi să-i oprim pe conspiratori înainte 
de a-i ucide pe membrii familiei regale? Cei mai mulţi 
dintre ducii din familia regală sunt la fel de nefolositori pe 
cât sunt de cheltuitori, dar prinţesa Charlotte înseamnă 
speranţă pentru viitor. 

— Dacă va merge la Windsor, cred că va fi în siguranţă, 
spuse Kirkland. Tatal si unchii ei sunt in primejdie pentru 
ca umblă prin oraş. Mai sunt si încăpăţânaţi şi ar refuza sa 
creadă ca sunt în pericol. Tot ce putem face e sa ne dăm 
toată silinta. Deşi conspirația e bine pusă la cale, nu pot fi 
foarte mulţi oameni implicaţi. 

— Presupun că îi veţi urmări pe conspiratori pe toate 
căile posibile. Kiri încercă să înţeleagă trăsăturile aspre ale 
lui Kirkland. Cum ai ajuns să faci parte din afacerile cu 
spionaj? Provocarea de a arăta ca esti mai inteligent? 
Dorinţa de a ajuta? 

— Toate, presupun. Oftă. Cineva trebuie să facă şi asta. 

— Dar de ce tu? 

După minute lungi de tăcere, spuse: 

— A fost pură întâmplare. L-ai auzit pe Ashton sau pe un 
alt elev de la Westerfield vorbind de Wyndham? 

— Colegul care a dispărut când pacea de la Amiens s-a 
terminat? Vă bântuie pe toţi. 

Kirkland zâmbi amar. 

— E fantoma care poate sau nu să fie moartă. Wyndham 
era plin de viaţă şi plăcut de toată lumea. Neastâmpărat, 
dar fără pic de răutate în el. Inainte de a pleca în Franţa, a 
organizat pentru când avea să se întoarcă o reuniune cu 
toţi elevii de la Westefield. După ce am plecat de la Lady 
Agnes, am luat-o pe drumuri diferite şi de-abia aşteptam să 
ne revedem. Elevii cu doi ani mai mici decât noi au fost şi ei 


invitaţi, din moment ce şcoala era atât de mică, încât ne 
cunoşteam cu toţii. 

— Dar Wyndham nu s-a mai întors, spuse ea încet. 

— Franţa a fost cuprinsă de haos când pacea s-a 
terminat. 

Ezită, şi Kiri îşi dădu seama că se gândea cât de mult să-i 
spună. 

— Datorită afacerilor familiei mele cu comerţul pe mare, 
am făcut cercetări să văd dacă îl pot găsi pe Wyndham în 
Franţa, continuă el. Deşi nu am avut noroc, am aflat alte 
lucruri care interesau Ministerul de Externe. 

— Şi un lucru a dus la altul, murmură Kiri. 

— După ce am trimis mai departe ce aflasem, mi s-a spus 


că va fi mare bucurie pe Whitehall!2! daca voi continua sa 
le transmit informatii. Ridica din umeri, miscare mai mult 
simtita decât văzută în întuneric. Vieţile se pot schimba in 
astfel de ocazii. 

— Dar nu ai aflat ce s-a întâmplat cu Wyndham. 

— Nu. După minute întregi de linişte, adăugă: Poate 
cândva. 

Kiri îşi dădu seama din tonul vocii lui că nu mai avea 
speranţă să mai afle vreodată ce i se întâmplase prietenului 
său. Dar nu avea de gând să renunţe. 

Decise că era mai înţelept ca lordul Kirkland să-i fie 
prieten decât duşman. 


x 


Kiri intră în Casa Ashton în vârful picioarelor, bucuroasă 
că toţi dormeau, pentru că era prea obosită ca să mai dea 
explicaţii. Dar promisese că o va anunţa pe Sarah când se 
va întoarce, aşa că ciocăni la uşa prietenei ei. 

Sarah deschise uşa aproape imediat. Era îmbrăcată de 
culcare, dar nu părea că dormise nici un pic. Uşor, îi făcu 
semn lui Kiri să intre. 


— Slavă cerului că te-ai întors! Mi-am reproşat că te-am 
lăsat singură. 

— Nu era nicio primejdie, spuse Kiri în timp ce închidea 
uşa în spatele ei. Lordul Kirkland dorise să ştie dacă 
observasem ceva care ar fi putut fi de folos în legătură cu 
răpitorii. Ai reuşit s-o duci acasă în linişte pe prinţesa 
Charlotte? 

Sarah încuviinţă. 

— Foloseşte un drum secret care o duce înăuntru sau 
afară din Casa Warwick. Ştiai că ferestrele ei dau înspre 
Casa Carlton? Tatăl ei poate privi direct la ea, dacă vrea. 

— Chiar dacă s-a întors în pat fără s-o vadă nimeni, 
răpirea îi va schimba viaţa. 

Pe drumul către casă, Kiri se gândise cât de mult să-i 
spună lui Sarah din ce aflase. Suficient pentru a-i explica 
răpirea, dar atât. 

— Kirkland are motive să creadă că francezii au fost în 
spatele încercării de răpire a prinţesei. Şi că vor încerca 
din nou, zise Kiri. 

Sarah rămase mută de uimire: 

— Cât de înfiorător! Va fi dusă într-un loc mai sigur? 

— Probabil. Castelul Windsor. Ar trebui sa fie în 
siguranţă acolo. _ 

— Sper. Acum, că am cunoscut-o, îmi place de ea. In 
ciuda faptului că e prinsă la mijloc între părinţi şi bunici, 
are un suflet bun şi generos. 

— Sper că are şi judecata la fel de bună, deoarece va 
deveni regina Angliei într-o bună zi. Kiri îşi acoperi 
căscatul. Mă voi duce la culcare. 

— Şi eu la fel, acum, că ai ajuns cu bine acasă. Sarah îşi 
increti nasul. Nu îmi mai trebuie alte aventuri pentru ceva 
vreme de-acum încolo. 

Pentru Kiri, aventura de-abia începea. 


Mac aranjă cu măiestrie cele două cadavre pe aleea din 
spate şi făcu tot posibilul ca bărbatul masiv să semene cu 
defunctul Damian Mackenzie. Apoi făcu câţiva paşi de-a 


lungul aleii până la poarta care ducea către grădina 
înconjurată de ziduri din spatele casei lui. 

Două uşi frantuzesti făceau legătura între casă si 
grădină, dar mai era şi o intrare lângă colţul din dreapta al 
peretelui din spate. Dădea într-o încăpere destinată la 
început păstrării sculelor şi depozitării mărfii. Deoarece se 
putea intra fie din casă, fie din grădină, Mac pusese lacăte 
rezistente la ambele uşi şi transformase încăperea în sediu 
pentru activităţile lui ilegale. 

Lui Mac îi plăcea să-şi privească mama, care era actriţă, 
cum îşi schimba înfăţişarea, şi jocul lui preferat când era 
copil era să se deghizeze ca să arate ca altcineva. Poate că 
era o cale de a scăpa de identitatea lui deloc multumitoare. 

Deşi acum se simţea mai bine în pielea lui, munca pe 
care o făcea cu Kirkland îi cerea uneori să se deghizeze în 
muncitor, marinar sau vizitiu, dacă voia să se plimbe prin 
Londra fără să fie recunoscut. Avea suficiente haine şi 
accesorii ca să-şi schimbe oriunde înfăţişarea, de la un 
dandy la un cerşetor. 

Ar fi fost mai uşor dacă ar fi avut o înălţime şi o 
constituţie medii. Dar învățase câteva trucuri ca să nu mai 
iasă în evidenţă din cauza înălţimii. Unul dintre ele era o 
vestă căptuşită, care îl făcea să pară mai mărunt şi mai 
rotofei. Părul lui de culoare castanie nu prea se remarca. 
Avea să fie suficient pentru acea seară, dar luă şi o cutie de 
vopsea, ca să facă mai închisă şi mai monotonă culoarea. 

Apoi îşi acoperi ochiul căprui cu un petic. Peticele pentru 
ochi erau destul de întâlnite şi nu prea atrăgeau atenţia, iar 
peticul ascundea faptul că avea ochii de culori diferite. 
Ochiul neacoperit îşi schimba culoarea din albastru în gri şi 
chiar verde, în funcţie de ceea ce purta. Era o 
caracteristică folositoare pentru un cameleon. 

Işi puse un costum de vizitiu, deoarece era destul de uzat 
şi de bună calitate ca să dea de înţeles că era un om 
respectabil în profesia lui. Cizmele erau de asemenea 
comode, dar aveau talpa de o anumită formă, care-i 
modifica mersul. 


Ca toate hainele lui, costumul de vizitiu cu mai multe 
pelerine avea numeroase buzunare pe dinafară şi pe 
dinăuntru. Adauga un teanc de bancnote celor cincizeci de 
guinee pe care i le înapoiase Lady Kiri. Deşi avea un cont în 
bancă pe un nume fals, pe care îl putea folosi la nevoie, 
nimic nu se compara cu banii gheaţă pentru mită sau 
pentru a putea ieşi din belele. 

După ce ascunse asupra lui câteva arme şi împachetă ce 
mai avea nevoie, era pregătit de plecare. Avea în minte 
câteva nume false, dar se decise pentru Daniels, un nume 
asemănător cu Damian's, la care avea să-i fie mai uşor să 
răspundă. 

In timp ce închidea usa şi poarta, se întrebă daca Lady 
Kiri Lawford ar fi putut să-l recunoască. Probabil, din 
moment ce nu se scăldase în apă de colonie pentru a-şi 
modifica mirosul. 

Gândurile lui erau confuze în timp ce-şi croia drum prin 
întuneric. Deşi misiunea lui era să protejeze familia regală, 
dacă ar fi avut de ales între a o salva pe prinţesă şia o 
salva pe Kiri Lawford... regii si printesele puteau să se ducă 
pe apa sâmbetei. 


— Domnia-Voastră. Trebuie să veniţi numaidecât. 

Lacheul îmbrăcat în negru era palid când vorbi cu 
Kirkland. 

— Sunt doi bărbaţi morţi în spatele clădirii şi cred că au 
ieşit din club. 

— La naiba! 

Kirkland se ridică de la birou. După ce o condusese pe 
Lady Kiri acasă, se întorsese în birou şi aştepta ca cineva să 
găsească cadavrele. Il recunoscu pe lacheu, care era un 
angajat permanent, pe nume Borden. 

— Cum le-ai găsit? 

— Luasem o pauză şi iesisem din sala de bal. Am crezut 
că aleea din spate ar fi locul potrivit să mă odihnesc câteva 
minute. 

Borden trase adânc aer în piept: 


— l-am găsit... pe ei. 

— Nu prea odihnitor. Kirkland pasi cu paşi mari de-a 
lungul coridorului însoţit de lacheu. L-ai anunţat pe 
Mackenzie? în cazul în care cadavrele sunt ale unor clienţi, 
le va recunoaşte. 

— Domnule... Lacheul era atât de palid, ca şi cum ar fi 
fost pe punctul de a leşina. Mi-e teamă ca... domnul 
Mackenzie... înghiţi în sec. Am crezut că e mai bine să 
verific în birou şi v-am găsit. 

— Vino, spuse Kirkland din senin. 

Nu văzu nicio urmă de sânge care să arate unde 
muriseră cei doi bărbaţi. Mac făcuse treabă bună când 
curatase coridorul. 

Borden lăsase o lanternă lângă uşa din spate şi o luă ca 
să lumineze drumul către aleea din spate. Cadavrele se 
aflau la câţiva metri distanţă. Unul ţinea strâns un pistol; 
celălalt scăpase o armă lângă el. 

— Se pare că s-au omorât unul pe altul, spuse Kirkland. 
Poate că s-au certat din pricina jocului de cărţi şi s-au 
hotărât să rezolve problema în mod direct, şi nu prin duel. 
Ai idee cine ar putea fi? 

— Domnule... şopti Borden. Priviţi cu atenţie la bărbatul 
masiv. 

Kirkland îl ascultă şi încercă să se comporte ca şi cum 
întreaga scenă îl luase prin surprindere. Se apropie de 
bărbatul mai solid, cu faţa distrusă, al cărui chip era întors 
în direcţia opusă. Individul avea părul castaniu de aceeaşi 
lungime şi culoare ca al lui Mac. 

Borden lăsă lanterna în jos şi, în lumină, se văzu o 
sclipire aurie în mâna stângă a mortului. Kirkland privi, şi 
inima i se făcu mică din cauza şocului. 

— Doamne Dumnezeule! 

Nu. Nu era cu putinţă. Il văzuse pe Mac bine sănătos cu 
mai putin de o ora în urmă. 

Cu un nod în stomac, îngenunche lângă cadavru. Pistolul 
pe care îl ţinea strâns arăta ca cel al lui Mac; şi inelul 
gravat... 


Ridică mâna moale ca să cerceteze emblema familiei 
gravată în aur. Modelul reprezenta armele familiei 
Masterson, cu o bară de onix negru în diagonală. Era 
nenorocita de bară care constituia însemnul tradiţional 
pentru copiii nelegitimi. 

— Este inelul lui Mackenzie, spuse cu gâtul încleştat. L-a 
primit în dar de la fratele lui, lordul Masterson. 

Lui Mac îi plăcuse declaraţia ostentativă că era un 
bastard, de vreme ce venise din partea lui Will Masterson. 
Amândoi râseseră când văzuseră inelul. 

— Speram... speram să mă înşel, spuse Borden, gata să 
izbucnească în plâns. Domnul Mackenzie... mi-a salvat 
viata, domnule. Intrasem în necazuri şi eram pe punctul de 


a fi trimis la Botany Bayt! cand domnul Mackenzie a avut 
grija de mine si mi-a dat o slujba. Nu pot sa cred ca a murit. 

Cuvintele lui Borden il facura pe Kirkland sa-si revina in 
simtiri. Desigur, Mac stia ca putea fi recunoscut dupa inel. 
Momentul chinuitor cand Kirkland crezu ca prietenul lui 
era într-adevăr mort produsese o reacţie al naibii de 
convingătoare. 

— Adu-l pe Baptiste şi alti câţiva oameni, şi nişte pături 
ca să acoperim cadavrele. Şi trimite pe cineva după un 
judecător. 

Ştiind că Mac ar fi vrut inelul înapoi, nu să fie furat de un 
hot oarecare, Kirkland îl luă de pe mâna rece. 

— Lordul Masterson va dori să-l primească înapoi. 

Borden se duse înăuntru, bucuros că se afla departe de 
scena masacrului. Kirkland se ridică obosit. Mac era bine 
sănătos deocamdată şi avea să se întoarcă în curând la 
viaţa lui. Dar erau alţii pe care Kirkland îi trimisese la 
pierzanie şi acest lucru îl apăsa într-o noapte ca asta. 

Wynham, prietenul lui, era unul dintre ei. 

După cinci minute, Baptiste ieşi în fugă din clădire, 
însoţit de prietenul lui, lordul Fendalt, şi de doi lachei 
masivi, cu pături. 


— Kirkland, spune-mi ca nu e adevărat! strigă Baptiste 
disperat. 

— Mi-e teamă că este! Kirkland deschise palma şi-i arătă 
inelul. 

— Makenzie a fost împuşcat în fata şi... nu poate fi uşor 
recunoscut. Dar am luat inelul de pe degetul lui. 

Baptiste privi inelul înspăimântat. 

— Nu. Nu! Mackenzie nu poate fi mort! Privirea îi rămase 
agatata de cadavrul masiv, acoperit cu o pătură de către 
lachei. Administratorul clubului scoase un sunet înăbuşit, 
se întoarse ca să vomite şi se sprijini de perete cu o mână 
tremurândă. 

Fendall se apropie de Kirkland. 

— Ce s-a întâmplat? întrebă cu o voce joasă, ca şi când 
nu ar fi vrut să deranjeze morții. 

— Cred că Mackenzie a dat peste un hoţ şi a fost ucis în 
timp ce încerca să-l oprească. Kirkland clătină din cap. 
Probabil că nu vom şti niciodată cu siguranţă. 

— Mare păcat, spuse Fendall cu regret. Isi întoarse fata 
de la cadavre. Ii aştepţi pe judecători? 

Kirkland incuviinta. 

— Am decis ca ar fi mai bine sa nu mut nimic pana nu 
ajung ei. 

Baptiste se întoarse de lângă perete şi îşi şterse gura cu 
o batistă. Era încă palid, dar reuşi să se adune. 

— Pare imposibil ca Mackenzie să fi murit. Părea... 
invincibil. 

Kirkland încuviinţă, în continuare tulburat. 

— Clubul, spuse Baptiste ezitând. Damian's. Ce se va 
întâmpla cu el? îl va mosteni lordul Masterson, fratele din 
armată? 

Viaţa merge mai departe. Baptiste putea fi supărat de 
moartea angajatorului şi prietenului său, dar era de înţeles 
să-şi facă griji şi pentru slujbă. 

— Nu, Mackenzie şi cu mine eram parteneri cu drept de 
moştenire al celui rămas în viaţă. Dacă unul dintre noi 
moare, celălalt îl moşteneşte. Kirkland privi cadavrul 


acoperit cu pătura şi se gândi cât de uşor ar fi fost să fie cu 
adevărat Mackenzie. Niciunul dintre noi nu ne-am aşteptat 
la... asta. 

Baptiste clatina din cap cu tristeţe. 

— Şi când te gândeşti că a fost ucis de un simplu hoţ! mai 
bine-l lăsa pe răufăcător să scape, decât să-şi piardă viaţa 
urmărindu-l. 

— Mare păcat ca nu putem prezice viitorul, încuviinţă 
Kirkland. Deocamdată, nimic nu se schimbă. Continuă să te 
ocupi de club ca şi până acum. Clătină din cap. Dar 
Damian's nu va mai fi la fel fara Mac. 

Baptiste aprobă din cap. 

— Niciodată. Dar... dacă te hotărăşti să vinzi, îmi vei da o 
şansă să-l pot cumpăra eu? 

Kirkland incuviinta. 

— Ti-ai câştigat acest drept. Dar, deocamdată, rămâne la 
fel! 

In minutele de linişte care urmara, se întrebă cât va dura 
până când Mac avea să se întoarcă acolo unde-i era locul. 


Capitolul 17 


Kiri se duse la culcare, dar gândurile nu o lăsau să 
doarmă. Căsca atunci când cobori în salonul pentru micul 
dejun. Adam era deja acolo şi răsfoia un ziar în timp ce 
termina de mâncat. 

Se ridică zâmbind, când ea intră. 

— Bună dimineaţa, Kiri. Arati de parca ai fi avut o noapte 
agitată. 

Il sărută rapid. 

— Aşa e. Mariah doarme până târziu? De obicei, se 
trezeşte foarte devreme. 

— A hotărât să profite de starea în care se află şi să ia 
micul dejun în pat. Sarah e cu ea. Zâmbi. Am auzit chicoteli 
când am plecat, deci nu cred că vor cobori prea curând. 

Se aşeză, şi Kiri spuse: 

— În curând va fi plină de energie. Sau cel puţin aşa 
spune Lady Julia. E foarte convenabil că prietena cea mai 
bună a lui Mariah e moasa. 

Kiri îşi turnă o ceaşcă de cafea caldă, aromată, din unul 
dintre vasele de argint, căci în acea dimineaţă avea nevoie 
de ceva mai tare decât ceaiul. 

— Trăiesc cu spaima că te vei satura de compania mea şi 
că mă vei arunca pe străzile din Mayfair, zise ea. 

— Niciodată, râse el. Sunt deja pater familias şi nu mă 
voi sătura prea curând. De-abia aştept să mergem cu toţii 
la Ralston Hall săptămâna viitoare. Isi mai turnă ceai. 
Generalul Stillwell a trimis un bilet ieri. A descoperit că o 
moşie de lângă Ralston va fi de vânzare. După cum ştii, se 
gândeşte să cumpere o moşie la ţară. Va vizita conacul 
Blythe. 

— E, cu siguranţă, un nume minunat! Locul pare perfect. 
Am fi aproape unul de celălalt, dar nu ne-am sta în cale 
unul altuia. Putem recupera timpul pierdut când am fost cu 
toţii în diferite colţuri ale lumii. 


În timp ce lua kedgeree şi ouă din tigaia încălzită, se 
întrebă dacă era momentul să-i spună fratelui ei că nu va 
merge la Ralston cu restul familiei. 

Până să se poată hotări, uşa salonului se deschise şi 
intrară părinţii ei. Lakshmi era îmbrăcată în stil englezesc, 
măruntă, brunetă şi visătoare, iar generalul arăta exact aşa 
cum era: un bărbat înalt şi chipeş, care impunea respect şi 
care era încă în formă pentru a călări toată ziua şi aproape 
toată noaptea, dacă era nevoie. 

Isi lăsă farfuria, traversă camera ca să-şi imbratiseze 
mama şi se gândi cât de multe se întâmplaseră de când o 
văzuse ultima dată. 

— Oh, mamă, cât de minunat e că ai fost eliberată din 
acea închisoarc! 

— Te-am văzut ultima data acum aproape o lună, a trecut 
mult prea mult timp. 

Lakshmi Lawford Stillwell, distinsa ducesă de Ashton, 
deşi nu folosise niciodată titlul, avea ochi verzi plini de 
viaţă şi părea mult prea tânără ca să fie mama unor adulţi. 
Era, de asemenea, cea mai inteleapta şi mai buna mama din 
lume, iar faptul că o imbratisa o făcea pe Kiri să se simtă 
mai bine. 

— E rândul meu, decretă Adam. Nici eu nu am văzut-o de 
o lună. 

Kiri se întoarse către general, în timp ce fratele ei o 
imbratisa pe Lakshmi. 

— Ma bucur ca ati scapat in cele din urma de carantina, 
spuse Adam. Thomas si Lucia au venit cu voi? 

— Nu mai sunt bolnavi de pojar, dar obosesc foarte usor. 
M-am gandit ca ar fi mai bine sa ramana acasa, raspunse 
Lakshmi cu vocea ei muzicală. li poţi vizita daca doreşti. 

— Mi-ar plăcea. Adam îi strânse mâna generalului. Aţi 
venit pentru micul dejun? 

— Am mâncat, spuse generalul în timp ce o imbratisa pe 
Kiri, dar nu aş refuza nişte ceai şi câteva din chiflele cu 
scorţişoară care sunt pe bufet. 


În timp ce Adam îi conducea pe mama lui şi pe tatăl 
vitreg către locurile lor, Kiri le turnă ceai şi aşeză chiflele 
cu scorţişoară între ei. Casa Ashton avea destul de mulţi 
servitori, dar lui Kiri îi plăcea intimitatea de a fi doar cu 
familia în salonul pentru micul dejun. 

Kiri începu din nou să mănânce în linişte, în vreme ce 
ceilalţi discutau. Fratele şi părinţii erau de fata, deci ar fi 
fost momentul potrivit să vorbească cu ei. 

Dar cum poţi întrerupe o conversaţie, ca să spui: 
„Fiindcă veni vorba, aseară m-am furişat din casă ca să 
merg la un club la modă, am împiedicat răpirea unei feţe 
regale şi am de gând să mă mut într-un cartier rău-famat, 
unde o să locuiesc cu străini periculoşi, o să mă îmbrac ca o 
prostituată şi o să mă duc prin spelunci la jocurile de noroc, 
să miros bărbaţii ca să văd dacă sunt conspiratori 
francezi?” 

Nu avea să fie o discuţie uşor de iniţiat. 

Incerca să-şi găsească cuvintele potrivite, când uşa se 
deschise din nou, iar de data aceasta intră lordul Kirkland, 
care arăta la fel de sobru ca de obicei, în ciuda nopţii 
agitate. 

Adam îşi întâmpină prietenul cu un zâmbet şi o strângere 
de mână. 

— A devenit salonul meu pentru micul dejun locul de 
adunare cel mai la modă din Londra? 

— Aşa se pare. 

Kirkland privi prin cameră şi ochii rămaseră pentru scurt 
timp indreptati spre Kiri. 

— Lady Kiri, doamna Stillwell, domnule general Stillwell, 
zise el. 

Kiri se simţi o lasa, dar era uşurată că avea să se bazeze 
pe Kirkland în discuţia ce urma să aibă loc. După ce-şi 
turnă cafea, se aşeză la masă în faţa generalului şi a lui 
Lakshmi. 

— Mă bucur că sunteţi cu toţii aici, căci am de discutat 
ceva în legătură cu Lady Kiri. 

Generalul păru speriat, dar încântat. 


— Vrei să te însori cu fetiţa mea? Poate să-ţi dea bătăi de 
cap, dar n-o să-ţi pară rau. 

Lakshmi şi Adam păreau şi ei speriaţi, dar nimic nu se 
compara cu uimirea de pe chipul lui Kirkland. 

— Dumnezeule, nu! exclamă el. 

Işi dădu seama prea târziu cat de jignitoare păreau 
vorbele lui şi spuse grăbit: 

— Lady Kiri e frumoasă, fermecătoare, talentată şi plină 
de calităţi, dar nu am gânduri romantice în ceea ce o 
priveşte. Anglia are nevoie de ea şi de talentul ei. 

O privi pe Kiri: 

— Vrei să le spui întreaga poveste? 

Toate privirile se întoarseră către ea, iar Kiri se adună, 
bucuroasă că părea calmă. 

— Am avut o săptămână plină de aventuri, le spuse ea 
părinţilor. In loc să vă scriu despre ce s-a întâmplat, am 
preferat să aştept să ne vedem. 

Desigur că ar fi preferat să nu spună nimic despre 
contrabandişti, dar nu avea cum, din moment ce răpirea ei 
avea legătură cu Damian's. Povesti pe scurt cum părăsise 
Grimes Hall după ce auzise din întâmplare discuţia despre 
zestrea ei. Nu spuse nimic despre intoleranta, deşi se putea 
citi pe chipul mamei ei că Lakshmi înţelegea ceea ce nu era 
spus. 

Cum era de aşteptat, generalul înnebuni de furie în 
momentul în care Kiri povesti despre cum fusese prinsă de 
contrabandişti şi duse din instinct mana la locul unde tinea 
de obicei arma. In timp ce Lakshmi îi puse mâna pe umăr, 
Kiri spuse repede: 

— După cum vedeţi, sunt aici şi sunt teafara. Vă rog, dati- 
mi voie să continui. Adam se înfioră: 

—Nu e tot? 

—Mi-e teamă ca nu. 

Descrise pe scurt vizita ei la Damian's şi urmă sfaturile 
lui Kirkland de a nu spune mai mult decât era nevoie. Nu o 
mentiona deloc pe Sarah. Pe chipurile părinţilor şi fratelui 


ei se vedeau uimirea şi dezaprobarea, care se transformară 
în şoc atunci când o mentiona pe prinţesa Charlotte. 

Kiri termină povestea: 

— Pentru că am reuşit să-i miros pe răpitori, lordul 
Kirkland spune că va avea nevoie de ajutorul meu în 
găsirea conspiratorilor înainte ca lucrurile să se 
inrautateasca. 

Din expresia fratelui ei, îşi dădu seama că ştia anumite 
lucruri despre activităţile secrete ale prietenului său. 
Intrebă precaut: 

— Cum anume trebuie să-l ajuţi? —în loc să merg la 
mănăstirea Ralston, voi rămâne în Londra şi voi cerceta 
localurile unde s-ar putea afla conspiratorii, spuse ea pe un 
ton care arăta că asemenea activităţi ar fi fost perfect 
normale. Adăugă: îmi voi folosi talentul în identificarea 
mirosurilor ca să încercăm să-i găsim pe răpitori. Daca-i 
vom găsi, ne vor conduce la ceilalţi conspiratori. 

Inainte de a mai apuca să spună ceva, generalul sări în 
picioare şi bătu cu pumnul în masă de mişcă din loc ceştile 
de ceai. 

— Spelunci şi case de toleranţă? îţi interzic! 

Kiri îşi strânse pumnii şi spuse: 

— Sunt majoră, domnule. Nu mă puteţi opri. 

—Te pot lega şi te pot duce la mănăstirea Ralston, şi te 
pot încuia într-una din chiliile călugărilor! în spatele furiei, 
ea văzu frica. 

Pe un ton mai liniştit, dar aspru, Adam spuse: 

— Cu siguranţă că ai şi alte mijloace de a-i găsi pe 
conspiratori, Kirkland. Sora mea nu trebuie să aibă de-a 
face cu astfel de activităţi periculoase. 

— Talentul ei de a recunoaşte mirosurile e unic, spuse 
Kirkland. Jur că va fi protejată. Va sta într-una din casele 
mele, in care locuiesc câţiva agenţi antrenați, şi nu va 
merge în niciun loc periculos fără un gardian. 

— Nu contează câţi gardieni ai, nu mă poţi asigura că va 
fi în siguranţă! ţipă generalul. Chiar dacă nu este rănită, 
reputaţia ei? 


Pentru prima dată, Lakshmi vorbi. 

— Uiţi despre cine e vorba, John. Kiri nu este o floare 
delicată. Este o războinică şi urmaşa unor războinice, 
crescută într-o casa de militari şi învățată ce înseamnă 
onoarea şi datoria. Dacă e nevoie de ea, cum poate refuza? 

Generalul păru uimit. 

— Nu-ti este teamă de ceea ce i s-ar putea întâmpla daca 
se află în primejdie? 

— Desigur, dar viaţa nu vine cu garanţii, spuse încet 
Lakshmi. Dacă epidemia de pojar ar fi fost mai gravă, i-am 
fi pierdut pe Thomas sau pe Lucia, sau pe amândoi. Kiri 
poate să meargă cu noi la ţară şi să-şi rupă gâtul într-un 
accident de călărie. Arata către Kiri. Priveşte-o. E 
nerabdatoare să facă ceea ce nimeni altcineva nu poate 
face, ca să-şi servească ţara şi ca să-şi dovedească 
priceperea într-o problemă foarte importantă. Vrei să-i 
refuzi această ocazie? Nu poţi. Zâmbi uşor. Chiar dacă vrei. 

Camera se cufundă în tăcere minute întregi. Lakshmi 
putea să-şi înţeleagă fiica neascultătoare. Kiri rupse 
tăcerea şi spuse pe un ton vesel: 

— Acum, că am rezolvat problema, mai vrea cineva ceai? 

Ceilalţi râseră şi mai dispăru din tensiune. Toţi în afară 
de general, care o privea pe Kiri, cuprins de gânduri negre. 

— Papă, spuse ea încet şi folosi special numele cu care i 
se adresa în copilărie. Am auzit o poveste despre un tânăr 
care provenea dintr-o familie de dascăli. Era foarte 
inteligent şi familia lui avea speranţe mari pentru el. 
Oxford, o viaţă bună, să devină episcop, poate, în viitor. Dar 
băiatul îşi dorea din răsputeri să devină soldat şi nu a fost 
de acord cu planurile familiei pentru el. Exersa mişcările 
cavaleriei cu poneiul lui. Invata latina doar ca să citească 
comentariile lui Cezar despre război în limba originală. 
Spre dezamăgirea părinţilor, nu a devenit episcop. Dar a 
devenit un general bun şi respectat, nu-i aşa? 

Tatăl ei oftă adânc. 

— Foarte bine, draga mea, mă las păgubaş. Nu e corect 
să încerci să-ţi obligi copilul să facă ceva împotriva voinţei 


lui. Nu te-ai născut ca să-ţi petreci zilele brodând sau 
pictând. Dar dacă trebuie să faci asta, ai grijă! Navighezi 
pe ape tulburi. 

Se ridică şi ocoli masa ca să-l imbratiseze. 

— Voi fi atentă, papă. Şi voi fi înconjurată de oameni care 
sunt hotărâți să mă protejeze. 

— Domnule, spuse Adam, vă pot asigura că lord Kirkland 
are foarte multă experienţă în aceste probleme şi este 
respectat de guvern. Lucrează de asemenea cu oameni 
foarte pricepuţi. Am încredere că o va proteja pe Kiri cât se 
poate de bine. 

Privirea lui calmă dădea de înţeles că fata trebuia să fie 
în siguranţă, altfel... 

Generalul întrebă: 

— Când trebuie să înceapă? 

— Cât de curând posibil, răspunse Kirkland. Chiar de azi. 

Lakshmi oftă. 

— Vei veni să-i vezi pe fraţii tăi înainte să pleci în 
misiune? 

Azi! Kiri tresări, era nerabdatoare. 

— Desigur. Vreau să-i vad şi trebuie să-mi fac şi bagajele. 

Kirkland păru îngrijorat. 

— Nu lua prea multe haine. Aproape tot ce ai va ieşi în 
evidenţă acolo unde vei sta. 

— Ştiu asta. Dar aş vrea să iau câteva dintre materialele 
din care fac parfumuri, din moment ce ar putea fi de folos. 

Kirkland dori s-o întrebe în ce fel, dar, din moment ce 
hotărâse că era o expertă în mirosuri, tăcu. 

— Vin sa te iau de la părinţii tai după-amiază, la ora 
patru? 

După ce se gândi o clipă, Kiri incuviinta. 

— Pot merge acum acasă, dacă sunteţi gata, le spuse 
părinţilor săi. 

Erau de acord şi trimiseră o menajeră să-i împacheteze 
hainele lui Kiri. După ce-şi luă rămas-bun de la Sarah şi de 
la Mariah, Kiri părăsi Casa Ashton împreună cu părinţii ei. 


Se simţi neliniştită, dar în acelaşi timp nerăbdătoare. Era 
convinsă că va reuşi să rămână în viaţă. Dar ştia în adâncul 
sufletului că acea misiune avea să-i schimbe existenţa. 

După ce familia Stillwell şi Lady Kiri plecară şi în 
încăpere se aşternu liniştea, Kirkland îi spuse lui Ashton: 

— Trebuie să plec şi eu. Am multe de făcut. 

— Îmi dau seama. Ashton îl privea neliniştit. Era singura 
soluţie s-o implici pe sora mea? 

— Nu. Dar era cea mai bună alegere, spuse Kirkland pe 
un ton sincer. E foarte pricepută şi ar putea să încline 
balanţa între reuşită şi înfrângere în demascarea 
complotului. 

— Il vei aduce pe Rob Carmichael în echipa ta? 

— Desigur. 

— Sunt mai liniştit. E cel mai bun. 

Ashton avea alura unui duce puternic în timp ce ridica 
ziarul pe care-l privise când ceilalţi plecau. Citi literele 
îngroşate: PROPRIETAR DE SEAMA AL UNUI CLUB UCIS 
ÎNTR-O ÎNCERCARE DE TÂLHĂRIE. Alte ziare aveau titluri 
asemănătoare. Uciderea unei persoane atât de cunoscute 
avea să fie un subiect de discuţie nemaipomenit în toate 
casele din oraş şi din întreaga ţară. 

Ashton continuă: 

— Ce păcat că Mackenzie a fost victima conspiratorilor 
voştri. 

In vocea lui se citea îndoiala. 

Kirkland avu o ezitare din cauza obiceiului de a păstra 
secrete, dar la naiba, era Ashton, unul dintre cei mai vechi 
şi mai de încredere prieteni. 

— N-ar trebui să crezi tot ce citeşti în ziare. 

Apoi se întoarse şi părăsi Casa Ashton, rugându-se ca 
totul să meargă bine şi ca oamenii care aveau încredere în 
el să nu pateasca nimic. 


Capitolul 18 


În noiembrie, noaptea se lăsa devreme şi era aproape 
întuneric când trăsura închiriată, care nu atrăgea deloc 
atenţia, ajunse pe strada Exeter, nr. 11. Kiri privi pe 
fereastră cum străzile deveneau din ce în ce mai înguste şi 
mai sărăcăcioase. 

— Nu e prea târziu să te razgandesti, Lady Kiri, spuse 
Kirkland. 

Se întoarse şi întrebă curioasă: 

— Dacă mă hotărăsc să merg acasă, cum îi vei prinde pe 
conspiratori? 

— La fel ca şi până acum, doar că va dura ceva mai mult. 
Dacă se ocupă destul de mulţi oameni pricepuţi de o 
problemă, în cele din urmă apare şi reuşita. 

După o lungă pauză, adăugă cu o voce gravă: 

— Uneori se întâmplă prea târziu. 

Era mai uşor să fii soldat decât spion, se gândi ea. Deveni 
mai directă: 

— Poţi să-mi spui cine va mai locui în casă? Mackenzie, 
desigur. Ai vorbit şi despre un cuplu care are grijă de 
locuinţă? 

— Da, domnul şi doamna Powell. Sunt foarte pricepuţi şi 
discreti. Daca ai nevoie de ceva, întreabă-l pe unul dintre 
ei. 

— Si insotitoarea mea, Cassandra? 

Rase usor. 

— Nu ma gandesc de obicei la ea ca la o insotitoare. Este 
unul dintre cei mai buni agenti ai mei si s-a intors de 
curand din Franta. Sta pe strada Exeter cand vine la 
Londra. Daca vei dori să ştii mai mult, îţi va spune chiar ea. 

Trasura se opri in fata unei case destul de mari. 

— E mai mare decat credeam, spuse Kiri. 

— Acest cartier a fost foarte la moda candva. Moda s-a 
mutat catre vest, dar casele frumoase au ramas. Cele mai 
multe sunt acum apartamente sau camere de inchiriat. Nr. 


11 este considerată pensiune, pentru că oamenii tot vin şi 
pleacă. 

Kirkland deschise uşa şi cobori, apoi se întoarse către ea 
să o ajute. 

— Sper că nu vei regreta curajul de a participa la această 
misiune. 

— Nu cred. Kiri îi luă mâna şi cobori din trăsură. 
Atingerea lui părea ca a unui frate, dar nu era nimic în 
neregulă cu asta. De obicei, nu regret nimic. Când iau 
decizii nesăbuite, învăţ din greşeli şi îmi spun să nu mai fiu 
la fel de nechibzuită. 

Râse. 

— Eşti o tânără foarte inteleapta. 

— Bunica îmi spunea că am sufletul bătrân, dar era 
părtinitoare. Dacă aş avea sufletul bătrân, nu aş mai face 
atâtea greşeli, spuse pe un ton sincer. 

— Dacă nu ai fi fiică de duce, te-aş face agent într-o 
clipită, spuse el convingător. Acum hai să intrăm şi să-ţi fac 
cunoştinţă cu cei care vor fi alături de tine în următoarea 
perioadă. E mai bine să nu-ţi foloseşti numele. Mackenzie 
mi-a spus că te-ai dat drept Carrie Ford pentru 
contrabandişti. Vrei să foloseşti acest nume? 

— Sună încântător de comun. Va fi interesant să nu mai 
fiu Lady Kiri Lawford, adăugă ea gânditoare, în timp ce 
urca scările. 

— Poate, dar te vei bucura să te întorci la ea când 
misiunea se va încheia. Kirkland descuie uşa cu o cheie. 
Propriile noastre probleme au virtutea că ne sunt familiare. 

O conduse la uşa principală. Masa şi cele două scaune 
care se aflau de-o parte şi de alta a uşii erau ieftine, 
deasupra lor era un tablou destul de simplu, cu Tamisa în 
acuarelă, dar întreaga încăpere era foarte curată. Un 
bărbat între două vârste şi o femeie îşi făcură apariţia, 
urmaţi de un bărbat masiv care arăta ca un servitor. 

— Domnişoară Ford, ei sunt domnul şi doamna Powell, 
spuse Kirkland. Ea şi soţul ei vor avea mare grijă de tine. 


Doamna Powell era mică de statură şi rotofeie, cu ochi 
albaştri vicleni şi cu o expresie care nu trada nimic. 

— Bine aţi venit, domnişoară Ford. Chiriaşii noştri au 
singuri grijă de ei, dar fac curat în camere o dată pe 
săptămână şi domnia sa a aranjat ca dumneavoastră să 
luaţi masa aici. Puteţi să vă faceţi ceai în bucătărie oricând 
doriţi. 

— Cred că o să mă simt foarte bine, doamnă Powell. Cât 
despre domnul Powell... Kiri întrebă: Sunteţi cumva 
sergentul Powell care a ieşit la pensie? 

Acesta zâmbi. 

— E atât de evident, domnişoară Ford? 

— Am ghicit, spuse ea şi-i zambi la rândul ei. 

— Daniels, adu bagajul domnişoarei Ford şi du-l în 
camera din spate de la etajul al doilea, zise doamna Powell. 

Servitorul îşi plecă fruntea şi se îndreptă cu paşi apăsaţi 
către uşă. Când trecu pe lângă Kiri, aceasta îi simţi mirosul. 
Tresări, apoi se întoarse şi spuse: 

— Bună seara, domnule Daniels. Ne cunoaştem? 

Individul purta un petic peste un ochi, dar celălalt 
strălucea de încântare. Era Mackenzie, care părea mai 
bătrân şi mai solid, foarte diferit de fermecătorul proprietar 
de club. 

— Mi-aş fi amintit cu siguranţă de o tânără atât de 
frumoasă. 

li făcu cu ochiul înainte de a ieşi afară, să-i ia bagajul. 

Kiri zâmbea, iar Kirkland îi întinse mâna. 

— Poţi avea încredere în toţi locatarii acestei case, 
domnişoară Ford. Noroc şi vânătoare plăcută! 

— Voi face tot ce pot. Işi lăsă capul într-o parte. Acum 
sunt agent britanic? 

— Da. Privirea lui era serioasă. Ai grijă. Nu vreau să am 
de-a face cu fratele tău dacă ţi se întâmplă ceva. 

— Voi încerca să nu te fac să treci prin asta, făgădui ea. 

Apoi, Kirkland plecă şi Kiri rămase singură. Trebuia să 
reuşească prin propriile calităţi, şi nu pentru că era fiica 


generalului sau pentru că avea origine indiană nobilă, sau 
fiindcă era fiică de duce. Viitorul era... palpitant. 

Mackenzie adusese deja majoritatea bagajelor lui Kiri în 
cameră, aşa că aceasta despachetă. Camera era modestă, 
dar plăcută. De dimensiuni medii, foarte curată, un pat 
confortabil şi un covor uzat, dar care ţinea de cald. 

În timp ce-şi punea hainele în dulap, Kiri îşi dădu seama 
cât de atent fusese gândită casa. Nu era luxoasă, lucru care 
ar fi atras atenţia într-o cartier sărac. 

Dar mobila simplă era bine făcută şi exista acolo tot ce 
putea să-i fie necesar unui oaspete: un paravan pe colţ, un 
lavoar, un birou şi instrumente de scris. 

Erau chiar şi câteva cărţi, una dintre ele era Biblia 
Regelui Iacob. Kirkland crease un refugiu pentru agenţii 
extrem de obosiţi sau cu probleme emoţionale cauzate de 
muncă. Erau bine-veniti în acea casa, fără să li se pună 
prea multe întrebări. 

Kiri tresări când auzi o bătaie în uşă. Era Mackenzie, cu 
celelalte bagaje? Dar când deschise uşa, văzu o femeie atât 
de comună, încât nu ar fi avut nevoie de o mulţime ca să se 
facă nevăzută. 

Nou-venita părea să fie mai mare decât Kiri cu câţiva ani, 
avea probabil sub treizeci, deşi era destul de greu de spus. 
Inaltime medie, păr castaniu, o rochie uzată din pânză cu 
nuanţe cafenii şi ochi albaştri, cu nimic ieşiţi din comun. 
Infăţişarea perfectă pentru un agent. 

Kiri ghici identitatea nou-venitei şi spuse: 

— Tu trebuie să fii Cassandra. Bine ai venit în umila mea 
locuinţă. 

— Spune-mi Cassie. Se mişcă fără zgomot prin cameră. 
Tu eşti Kiri, cunoscută sub numele de Carrie, iar eu trebuie 
să-ţi ofer sprijinul meu şi să am grijă să nu dai de necaz. 

Se priviră ca două pisici. 

— Cassie şi Carrie, remarcă Kiri. Ar putea deveni 
complicat. Am trecut testul? 

Cealaltă femeie oftă. 


— Nu poţi face o astfel de muncă. Poţi purta o rochie 
simplă, dar modul în care te comporti dă de înţeles că esti 
de viţă nobilă şi bogată. 

Kiri privi mai cu atenţie şi-şi dădu seama că ochii 
Cassandrei nu erau chiar atât de comuni. Adâncurile 
albastre duceau direct în iad. Trezită la realitate, Kiri rosti: 

— Sunt încă Lady Kiri. Mă pot descurca mai bine. 

— Sper, spuse Cassie pe un ton pesimist. Poţi să te 
comporti ca un londonez sărac? 

Kiri vorbi cu accentul din East End. 

— Ba bine că nu. Găsesc undeva nişte magazine de 
zdrente de unde să-mi iau de-mbracat? 

Cassie îşi arcui sprâncenele. 

— Accentul tău e bun, recunoscu ea, dar nu e suficient. 
Te mişti ca o femeie frumoasă, încrezătoare, care ştie că 
toţi ochii se vor îndrepta către ea atunci când intră într-o 
încăpere. Acest lucru e potrivit pentru Lady Kiri, dar vei 
ieşi în evidenţă mult prea tare în cartierul ăsta. 

Kiri muncise din greu ca să înveţe să se comporte astfel, 
deoarece, trăind alături de general, intelesese cat de 
importantă era încrederea în sine. Dacă părea temătoare 
sau slabă în anumite situaţii, ar fi apărut toţi şacalii, chiar 
şi în saloanele din Londra. Când sosise prima dată în 
Anglia, se hotărâse că era mai bine să fie dispretuita pentru 
neruşinare decât pentru slăbiciune. 

Işi închise ochii şi încercă să uite că era fiică de general 
şi de vita nobilă. In schimb, îşi aminti de atitudinea 
batjocoritoare a lui Lady Norland faţă de sângele ei 
amestecat. Mama lui Kiri era prinţesă, origine aristocrată, 
tatăl şi fratele ei erau duci, dar Carrie Ford era o corcitură 
care nu aparţinea nici unui loc. 

Singurele ei calităţi erau inteligenţa, faptul că era destul 
de drăguță cât să atragă atenţia unui bărbat şi avea 
suficient de multă hotărâre ca să supravieţuiască într-o 
lume complicată. Invatase de mica să fie atrăgătoare, dar 
nu şi prea disponibilă. Să aibă încredere în ea ca să-i ţină la 
distanţă pe şacali. 


Şi Carrie era la fel de reală precum Kiri. Deschise ochii, 
deveni mai relaxată şi spuse: 

— Cine spune că o fată ca mine nu poate avea o rochie 
frumoasă? Am luat-o cu cinci şilingi de la un magazin de 
zdrente, am tăiat petele de sânge si am făcut-o să-mi vină. 
Mă bucur că tu crezi ca mă face să arăt ca o bogatasa de 
familie bună. Poate ar trebui să-mi măresc tariful. 

Işi mişcă soldurile la fel cum făccau femeile uşoare de pe 
lângă garnizoane atunci când erau în căutare de clienţi. 

— O fătucă trebuie să se folosească de ceea ce are cat 
timp e suficient de proaspătă ca să ceară un preţ bun. 

După câteva minute de uimire, Cassie râse. 

—Ai talente neaşteptate. Ar fi trebuit să ştiu că 
Mackenzie nu mi-ar aduce o amatoare. Dar ai nevoie de 
haine noi. Pe strada următoare e un magazin care e încă 
deschis, dacă nu eşti prea obosită ca să mergem acum. 

— Nu sunt deloc obosită. Kiri se gândi la prinţesa 
vulnerabilă, care nu avea să fie în siguranţă până când 
conspiratorii nu erau capturați. 

— Cu cât încep mai repede, cu atât mai bine. O altă 
bătaie în uşă. De data aceasta era Mackenzie, care căra un 
cufăr de piele. Avea înfăţişarea unui servitor obosit. Pentru 
a exersa, Kiri avu grijă ca vocea ei să aibă un ton neutru 
atunci când spuse: 

—Pune-l te rog pe masa, Daniels. 

In timp ce el făcea ce i se poruncise, Cassie spuse pe un 
ton aspru: 

— Toată lumea ştie cine eşti, Mackenzie, aşa ca mai bine 
ai sta drept. Ai reuşit să afli ceva folositor azi? 

Mackenzie zâmbi şi luă poziţia unui fost ofiţer. 

— Carmichael şi cu mine am luat în considerare cat de 
puţin ştim despre răpitori şi am făcut liste cu speluncile şi 
localurile în care se practică jocuri de noroc. 

Carrie îşi arcui sprâncenele. 

— E foarte mult de munca. 

— Tocmai de aceea mai eliminam din posibilităţi. 

Aşeză cufărul pe masă. 


— Pe lista voastră se află şi parfumeria Les Heures? Kiri 
văzu că părea nedumerit şi adăugă: Acela e magazinul din 
Saint James care fabrică apa de colonie pe care o foloseşte 
şeful răpitorilor. De vreme ce e singurul lucru pe care îl 
ştim, putem să începem de-acolo. 

— Un magazin scump nu va dezvălui numele 
cumpărătorilor, o avertiză Mackenzie. 

— Poate că nu, dar merită să încercăm. Maine-dimineata. 
Zâmbi. Vino îmbrăcat ca servitorul meu credincios. 

Işi dădu bucla de pe frunte ca un muncitor de la fermă. 

— Da, doamna mea. 

— Carrrie sau Kiri, dar nu „doamna mea”. 

— Are dreptate, spuse Cassandra. Ştii doar, Mac. Trebuie 
să ne respectăm rolurile. 

— Aşa e. Bătu în cutia din piele pe care o adusese. Cee 
înăuntru, Carrie? Zornăie. Un dulap portabil pentru 
băuturi? Eşti mult prea tânără pentru aşa ceva. 

— Prea tânără si prea inteleapta, spuse ea şi deschise 
capacul. Este cutia mea pentru parfumuri. Scoase capacul 
şi dădu la o parte căptuşeala ca să lase la iveală rânduri de 
fiole aşezate cu grijă pe rafturi. Femeile din familia mamei 
mele au fabricat parfumuri încă de când oul lumii a fost 
clocit. Avem mai multe ingrediente şi instrumente în 
camera de lucru de acasă, dar am vrut ceva uşor de 
transportat. 

— De ce ai adus-o aici? întrebă Cassie şi se încruntă. 

— De vreme ce nasul meu a fost cel care a făcut să fiu 
numită pentru misiunea asta, am crezut că ne va fi de 
ajutor. Şi dacă nu -, îmi place sa mă joc cu parfumuri. 

Mackenzie rămase încruntat la ceea ce spusese ea mai 
devreme. 

— Ce este oul lumii? 

— Un mit indian despre creaţie, explică ea. Familia 
mamei mele foloseşte expresia „de când oul lumii a fost 
clocit” atunci când se vorbeşte despre lungi perioade de 
timp. 


„Deşi Adam nu o folosea”, îşi dădu ea seama. Kiri îşi 
petrecuse aproape toată viaţa în India şi era împăcată cu 
originea ei indiană. Adam, ca tânăr duce care trebuia să 
arate cât era de britanic, renegase jumătate din trecutul 
lui. Inca mai învăţa cum să facă fata celor două laturi ale 
originii lui. 

Cassie privi cu interes fiolele. 

— Pot să deschid una? 

— Desigur. Kiri îi arătă rândul de sus. Sunt notele de 
bază pe care le-am creat pentru parfumuri. Acest grup 
conţine aromele care pot fi adăugate notelor de bază, zise 
ea şi arătă spre rândul din mijloc. Ultimul rând conţine 
parfumuri deja tenninate şi care îmi plac. Cel pe care l-ai 
luat se numeşte „Flori de primăvară”. 

Cassie scoase dopul şi mirosi cu atenţie, apoi zâmbi 
încântată, iar acest lucru o făcea să arate mai tânără. 

— Miroase ca o grădină primăvara! 

Puse la loc dopul şi luă un alt parfum, de pe raftul de sus. 
După ce mirosi, nările i se măriră. 

— Miroase prea puternic. A mosc. 

— Asta pentru că e nota de bază. Parfumul nu e încă 
terminat, explică Kiri. Cele mai multe parfumuri combină 
arome asemănătoare ca să aibă un miros mai puternic. 

Mie îmi plac parfumurile mai elaborate. Specialitatea 
mea e să amestec mai multe arome care să se potrivească 
personalităţii unei femei. Desigur, trebuie să miroasă bine, 
aşa că trebuie să experimentez. E la fel ca acordarea unei 
viori, ca să găseşti sunetele perfecte. 

Cassie ridică o sticluta cu esenţă de trandafiri şi expiră 
melancolică după ce îl mirosi. 

— Ai putea să faci un parfum doar pentru mine? 

— Mi-ar plăcea, dar va trebui să te cunosc mai bine. Kiri 
o cercetă gânditoare. Ai putea avea multe secrete, multe 
feţe ale personalităţii. Presupun că e un lucru obişnuit 
pentru munca ta. Parfumul potrivit pentru tine ar trebui să 
arate asta. 


Expresia lui Cassie se înăspri şi închise sticluta cu esenţă 
de trandafiri. 

— Mai bine nu mai încerca să afli mai multe. Vino, te voi 
duce la magazinul de haine. 

— Voi merge şi eu, spuse Mackenzie. Să-ţi car 
cumpărăturile acasă, ca un servitor. 

— Nu cred că voi avea nevoie de ajutor, preciză Kiri. Voi 
cumpăra doar strictul necesar. 

— Poate vei avea nevoie să fii apărată pe drum. 

Cassie pufni. 

— Daca nu ai încredere în capacitatea mea de a o 
proteja, Mackenzie, vei plăti pentru asta. 

Pe chipul lui se putea citi frica. 

— Nu, nu! Nu am vrut să te jignesc! Se relaxă şi zâmbi. 
Vreau să vin pentru că m-am plictisit. 

— E un motiv pe care îl pot înţelege, spuse Kiri. 

— Foarte bine, incuviinta Cassie. Vino, dar încearcă să nu 
intri în necazuri. 

Mackenzie avu o expresie jignită. 

— Aş putea cauza vreo tulburare? 

— Tulburare e al doilea nume al tau de botez! spuseră 
Kiri şi Cassie la unison, apoi se priviră şi izbucniră în râs. 

— Poate mi-l voi schimba, spuse Mackenzie în timp ce le 
conducea afară din camera lui Kiri. ,T” de la Thaddeus, 
poate. Sau Tarquin. Sau Tancred. Sau... 

— Tulburare e cel mai potrivit, spuse Kiri cu ochi 
scanteietori. Nu era nevoie ca Mackenzie sa fie prezent in 
acea seara. Dar era incantata peste masura ca le insotea. 

Magazinul de haine era mic si prost iluminat, si atat de 
plin de haine la mana a doua, incat semana cu pestera lui 
Aladdin. 

In timp ce Kiri încerca sa facă ordine prin toată 
harababura, Cassie striga: 

— Clienţi, doamnă B.! V-am adus o fata care are nevoie 
de aproape tot. 

Un foşnet din spatele magazinului anunţă prezenţa unei 
băttâne slabe care avea între dinţi o pipă de lut neaprinsă. 


— Tu esti, Cassie? Iar ea trebuie sa fie fata. Se opri în 
faţa lui Kiri, îi atinse mâneca stângă şi frecă materialul 
între degete: Foarte drăguţ. Vrei să facem schimb? îţi pot 
da două rochii, poate mai multe, în funcţie de ce alegi. 

Kiri considera că se putea adapta, dar gândul de a purta 
una dintre acele rochii nespălate o cutremura. 

— Mai întâi voi arunca o privire la ce aveţi. Mama mea 
mi-a făcut rochia asta înainte să moară şi ţin foarte mult la 
ea. 

Pipa din gura bătrânei se mişcă. 

— Şi a mai făcut şi altceva pe care ai fi dispusă să-l vinzi? 

Kiri văzu privirea sarcastică a lui Cassie şi-şi dădu seama 
că cealaltă femeie voia să ştie cât de bine se descurca Kiri 
când nu era în înalta societate. Dădu din cap cu tristeţe. 

— Mama nu mi-a mai făcut altceva. Am fugit de la 
bărbatul meu doar cu hainele de pe mine. De-asta sunt aici. 

Scoase din buzunar o guinee. 

— Doar atâţia bani am. Cât pot cumpăra cu ei? 

In timp ce ochii proprietarei scânteiară, Mackenzie ridică 
o rochie verde din satin. 

— Incearc-o pe-asta. Iti va veni bine. 

— Daca tu crezi că-mi caut bărbat, Daniels, spuse Kiri pe 
un ton obraznic, habar n-ai de nimic. Am nevoie de haine pe 
care să le pot purta zilnic, nu de o rochie cu paiete, care a 
fost purtată de o femeie fără valoare. 

— Te rog, spuse el pe un ton linguşitor. Ai arăta foarte 
bine în mătase verde. Te voi duce la o piesă de teatru. 

— Dacă insişti, spuse Kiri pe un ton prefăcut. 

Flirtau asemenea unor londonezi săraci, iar acest lucru îi 
ţinea la distanţă. Carrie Ford se putea comporta într-un fel 
în care Kiri Lawford n-ar fi putut. Avea să devină 
interesant. 

— Aveţi un loc unde pot proba rochia, doamnă B.? Nu 


4] 


vreau ca Danny Boy 4 să intre la idei dacă probez rochia în 
fața lui. 


Îl privi pe Mackenzie şi-şi flutură genele; in timp ce luă 
rochia verde, îi atinse încheietura cu degetele. Incerca s-o 
prindă de mână, dar ea se trase la o parte şi spuse: 

— Cassie, mă poţi ajuta? 

— Aici, în colţ. Doamna B. Le conduse într-un loc mic, 
înconjurat de draperii vechi care atârnau. Venea foarte 
puţină lumină din magazin si de abia era loc pentru Kiri şi 
pentru Cassie. Doamna B. Se retrase şi începu să flirteze 
într-o manieră neruşinată cu Mackenzie, care-i răspunse în 
acelaşi fel. 

— Cum mă descurc? o întrebă Kiri încet pe Cassie, în 
vreme ce aceasta o ajuta să se dezbrace. 

— Destul de bine, dar au trecut doar cinci minute. Cassie 
era foarte eficientă. Doamna B. Are lucruri de calitate, dar 
te avertizez, ştie să negocieze. 

— Voi încerca să nu fiu o pradă uşoară. 

După ce se îmbrăcă cu rochia verde, Kiri îşi privi pieptul 
dezgolit. 

— Dacă decolteul era mai adânc, mi s-ar fi văzut buricul. 

Cassie chicoti. 

— E o rochie care iti va permite să te apropii de jucători 
atunci când vei merge într-o speluncă. Cât de bine te 
pricepi să-ţi aperi onoarea? 

Kiri se încruntă şi-şi dădu seama că apăruse o nouă 
problemă. 

— Prea bine. Dacă nu sunt atentă, pot rupe oase. Poate 
mă poţi învăţa tu nişte modalităţi mai subtile de a descuraja 
bărbaţii obraznici. 

Cassie păni surprinsă, apoi intrigată. 

— Vom discuta despre asta mai târziu. 

Işi privi silueta umilă. 

— Nu am fost nevoită să-mi apăr onoarea la fel de mult 
pe cât vei fi tu nevoită. Dar acum e momentul să ieşi şi să-l 
vrajesti pe pretendentul tau. 

O altă calitate pe care o aveau femeile din familia ei, de 
când oul lumii fusese clocit, era aceea de a şti când să fie 


seducătoare şi când nu. Kiri încercă să pară cât putea de 
provocatoare şi se întoarse în magazin. 

Mackenzie o privi şi tresări. 

— Dacă nu o cumperi, o să ţi-o cumpăr eu. 

Zâmbi dulce şi se întrebă cât din reacţia lui era adevărat 
şi cât făcea parte din jocul pe care îl jucau. 

— Şi să crezi ca-ti sunt datoare? Nu sunt atât de proastă. 

Isi aranjă fusta de mătase. Tesatura avea câteva fire 
trase şi o pată mică, dar era o rochie de efect şi i se 
potrivea, într-un mod uşuratic. 

— Am nevoie de alt fel de haine mult mai mult decât am 
nevoie de rochia asta. 

Mackenzie păru dezamăgit. 

— Poate te vei răzgândi. 

Poate se va răzgândi. Dar, deocamdată, era mult mai 
amuzant să-l tachineze pe Mackenzie. 

In cele din urmă, Kiri plecă de la doamna B. Cu rochia 
verde de mătase, o rochie aurie de seară care nu era atât 
de indecentă ca prima, o rochie de zi şi alte câteva haine. 

Priceperea ei de a se tocmi îi lăsase pe Cassie şi pe 
Mackenzie muţi de uimire. 

După ce Kiri folosise cât de bine putu singura guinee pe 
care o avea, puse toate cumpărăturile în braţele lui 
Mackenzie. 

— Fă-te folositor, Danny Boy, sau nu mă vei mai vedea în 
acea rochie verde. 

— Da, domnişoară Ford, spuse el supus, deşi în ochiul 
neacoperit i se putea citi încântarea. 

Când erau la jumătatea drumului spre casă, Cassie 
întrebă: 

— Unde ai învăţat să te tocmeşti aşa? Am crezut că 
doamna B. Va începe să plângă când ai terminat. 

— Ta plăcut la fel de mult ca si mie. Kiri zâmbi. Cat 
despre locul in care am învăţat asta - nu există 
antrenament mai bun decat acela dintr-un bazar oriental. 

Ceilalti rasera si Kiri simti ca femeia nu mai avea atat de 
multe dubii în privinţa ei, daca era sau nu capabilă să facă 


acea muncă. Trecuse primul test. 


Capitolul 19 


Mac nu credea că Kiri va purta rochia verde de mătase 
atunci când aveau să meargă la Les Heures, dar un bărbat 
putea să spere. Prima lui reacţie fu una de dezamăgire 
atunci când ea cobori îmbrăcată în negru. 

Apoi nu mai putu scoate nici un cuvânt. Purta un costum 
elegant de doliu, pe care îl adusese cu ea. El se gândi că ar 
fi trebuit să aibă o eşarfă prinsă în corset, de dragul 
decentei. Dar eşarfa lipsea şi se putea distinge suficient de 
mult din formele atrăgătoare, pentru ca orice bărbat s-o 
dorească şi să se simtă vinovat pentru asta. 

Boneta de doliu avea metri întregi de voal negru, care îi 
acopereau capul şi umerii. Voalul îi ascundea trăsăturile şi 
scotea la iveală o femeie frumoasă, tristă şi chinuită, dar în 
acelaşi timp o făcea greu de recunoscut. Respiră, 
Mackenzie, respiră. 

Când îşi reveni în simtiri, spuse: 

— Arati de parca ai fi ieşit dintr-un roman gotic. Văduva 
Wanton. 

— Minunat! Ridică un evantai negru cu dantelă şi-l mişcă 
uşor. Doream să par o văduvă îndurerată, dar seducătoare, 
şi sper că un amestec de simpatie şi senzualitate va face să 
primim mai uşor informaţii. 

— Acei bieti oameni de la Les Heures nu au nici o şansă, 
spuse plin de convingere. 

— Sper că nu. Kiri scoase o banderolă neagră din sac şi i- 
o legă de braţ. 

— Desigur că şi servitorii mei trebuie să fie în doliu. Un 
lacheu bine plătit nu ar purta un petic la ochi, dar îmi place 
că se potriveşte cu uniforma gri. 

— Nu suport perucile pudrate, dar amănuntele fac toată 
diferenţa când pretinzi că eşti altcineva. 

O conduse către trăsura care îi aştepta. 

Kirkland ţinea câteva vehicule în oraş. Unul era o trăsură 
care atrăgea atenţia, cu blazonul lui pictat pe uşă, iar 
celălalt era trăsura lăsată în paragină pe care o folosea 


când trebuia să treacă neobservat. Trăsura pe care Mac o 
împrumutase în acea zi era luxoasă, dar nu avea nici un 
însemn care să atragă atenţia. Avea să fie potrivită pentru 
strada Saint James. 

Mac îi făcu semn vizitiului şi o ajută pe Kiri să urce. După 
ce ridică scările şi închise uşa, se urcă pe scara din spate a 
trăsurii. Ar fi fost mai plăcut să fie înăuntru cu doamna, dar 
era un servitor. Avea nevoie de ceva care să-i amintească 
de diferenţele dintre ei din lumea reală, deoarece nu 
reuşea să se controleze în faţa ei. 

Când au ajuns la Les Heures, Mac o ajută pe Kiri să 
coboare din trăsură. li întinse o bucată de hârtie şi-i spuse 
încet: 

— Fii pregătit să iei notițe. 

»Notite?” 

— Da, doamna, spuse supus. 

li deschise usa magazinului ca un servitor adevarat si ea 
intra, o mare doamnă care era urmată de servitor oriunde 
se ducea. Sub voalul negru, părea arogantă, vulnerabilă şi 
mai în vârstă. 

Les Heures era o bogăţie de arome şi lux într-un mod 
discret. În spatele tejghelei se afla un bărbat în vârstă, bine 
îmbrăcat. Deveni foarte atent când Kiri intră, cu Mac în 
spatele ei. 

Cu o voce senzuală, Kiri îi spuse vânzătorului: 

— Bună ziua, domnule. Mi s-a spus că vindeti cele mai 
bune parfumuri din Londra. 

— Într-adevăr. Eu sunt Woodhull. Şi dumneavoastră 
sunteti Lady... Vocea lui avea un ton întrebător. 

Kiri îşi flutură mâna ca să-l facă să tacă. 

— Va rog, fără nume, domnule Woodhull, deşi sunt 
convinsă ca mă recunoasteti. Nu prea se cuvine ca o 
văduvă să meargă la cumpărături, să-şi ia ceva atât de 
frivol ca un parfum, când adoratul meu soţ nici nu s-a răcit 
bine în mormânt. 

Mac admiră tonul vocii ei. Văduva neconsolată, care 
încearcă să meargă mai departe cu mult curaj. 


Continuă: 

— Sunt de părere că aromele plăcute ţin melancolia la 
distanţă. 

— Nu sunteţi singura, doamnă, spuse Woodhull cu o voce 
linguşitoare. Şi alţii mi-au mai spus acelaşi lucru. E datoria 
dumneavoastră să apelati la orice vă ajută să vă menţineţi 
puterile în momente atât de dificile. 

— E foarte adevărat, spuse ea recunoscătoare. Care 
credeţi că e cel mai bun parfum al dumneavoastră? 

Isi strânse gânditor buzele. 

— Pentru dumneavoastră, doamnă, aş sugera Violete 
Regale. Deschise o cutie cu geam şi scoase o sticluta 
drăguță, gravată cu frunze de aur. Este acelaşi parfum pe 
care îl preferă împărăteasa Josephine. 

Kiri oftă uşurată. F 

— Minunat. Daţi-mi-l să-l testez. Işi scoase manusa şi lăsă 
să se vadă pielea ei albă în contrast cu negrul manusii. 

Domnul Woodhull privea fascinat. Şi Mac la fel, dar el era 
şi amuzat. Pentru ca nu mai avea manusa, pe degetul ei se 
putea vedea o verighetă simplă de aur, care îi consolida lui 
Kiri statutul de văduvă. Intelegea importanţa unor astfel de 
detalii. 

Plină de graţie, Kiri îi întinse mâna domnului Woodhull, 
cu palma în sus. 

— Puteţi să pulverizati un strop de Violeta Regală în zona 
unde se simte pulsul? _ 

Inghiti cu greu şi se conformă. Îşi ridică încheietura si 
mirosi uşor parfumul prin voal. 

— Cât de bine miroase! Dar nu doar a violete, cred. Se 
simte şi esenţă de garoafa, şi cred ca şi de crin? 

El îşi arcui sprâncenele. 

— Domnia-Voastră are simţuri ieşite din comun. 

Flutură din genele lungi şi negre, care se puteau vedea 
cu uşurinţă în ciuda voalului. 

— Aş dori să mai încerc şi altele, dacă-mi permiteti. 

Domnul Woodhull îi permise. Mai multe sticle au fost 
scoase din cutie, parfumul a fost pulverizat în diferite locuri 


de pe antebraţul ei stâng şi apoi discutate. Kiri nu doar îşi 
etala cunoştinţele despre parfumuri, dar îl făcea pe bărbat 
să transpire de dorinţă înfrânată. Mac ar fi râs, dar era şi el 
în aceeaşi situaţie. 

In cele din urmă, Kiri alese un parfum şi plăti un preţ 
foarte mare, de mai multe guinee. Mac se întreba cum avea 
să-i ajute tot ce se întâmplase să-l găsească pe şeful 
răpitorilor, când ea se aplecă spre domnul Woodhull şi 
spuse discret: 

— Aş dori să discutăm despre altă problemă. Cred că 
faceţi apa de colonie Alejandro, nu? 

— Aşa e. E cel mai bun parfum pentru domni, dacă pot 
spune asta. 

Se strădui s-o privească în ochi, şi nu în decolteu. 

— Era parfumul regretatului dumneavoastră sot? 

— El prefera apa de colonie, care miroase bine, dar e atât 
de des întâlnită! Părea tristă. 

— Pot să încerc Alejandro, să vad dacă mirosul e la fel 
cum mi-l amintesc? 

— Desigur, doamnă. 

Deschise o altă cutie şi scoase o sticlă. Kiri îşi întinse din 
nou încheietura subţire şi el pulveriză un strop de parfum. 

Inchise ochii în timp ce-şi ridică încheietura şi inspira 
adânc. 

— O, da, e aşa cum mi-l aminteam. Voi lua o sticlă. 

— Desigur, doamnă. Domnul Woodhull obtinu un pret si 
mai mare decât cel pe care-l platise Kiri pentru sticla de 
Violete Regale. In timp ce impacheta parfumul intr-un 
pergament, intreba: 

— E un cadou? 

— E... greu de explicat. Kiri privi în jos cu sfială, în timp 
ce băga sticla impachetata in posetuta, lângă Violetele 
Regale. 

— Am cunoscut un domn în nişte împrejurări mai 
delicate. A fost foarte amabil cu mine în momentele de 
durere. Aş dori să-l găsesc şi să-i mulţumesc pentru 
amabilitate, dar am fost intrerupti înainte de a-i afla 


numele. M-am gândit că folosea Alejandro şi am avut 
dreptate. 

— Sunteţi sigură că era Alejandro? întrebă domnul 
Woodhull. 

Kiri îşi arcui uşor sprâncenele. 

— Nu greşesc când vine vorba de mirosuri, domnule. 

— Nu, nu, desigur că nu, spuse el grăbit. Va pricepeti să 
identificaţi parfumurile la fel de bine ca un parfumier. 
Cumparati apa de colonie ca să vă amintiţi de bunătatea 
lui? Mirosurile au un efect puternic asupra memoriei. 

— De fapt, sper să-l găsesc pe domn. De vreme ce 
Alejandro este atât de scump şi se găseşte rar, sunt sigură 
că aveţi doar câţiva cumpărători. Nu văd ce ar putea fi 
greşit dacă mi-ati spune cine sunt. Zâmbi fermecător. 

Domnul Woodfull se încruntă şi în sufletul lui se dădea o 
luptă între discreţia cerută de profesie şi dorinţa de a-i face 
doamnei pe plac. 

— Nu ştiu dacă s-ar cuveni sa vă dezvălui numele 
clienţilor. 

— Cum poate să fie apa de colonie a unui bărbat ceva 
personal, din moment ce el miroase astfel în public, pentru 
ca toată lumea s-o aprecieze? preciză Kiri. 

— Aşa este, spuse nesigur. Dar numărul clienţilor e 
destul de mare şi va fi greu să-i enumăr pe toţi. Aţi putea 
să-l descrieti pe domn? 

— Era cam atât de înalt - Kiri arătă cu mâna înălţimea - 
bine facut, cu umeri lati şi cu o siluetă armonioasă. La vreo 
patruzeci de ani, cred, cu păr castaniu de lungime medie, 
care se rărise un pic. 

— Asta restrânge foarte mult posibilităţile, incuviinta 
domnul Woodhull. 

Desi nu era prea convins, dar nereuşind să reziste ochilor 
mari, plini de speranţă a lui Kiri, scoase dintr-un sertar un 
registru. Chiar şi din celălalt capăt al camerei, Mac putu să 
citească eticheta de pe coperta de piele pe care scria. 
Alejandro". 


Kiri se mişcă astfel încât domnul Woodhull să privească 
în direcţia ei, în timp ce Mac putu să scoată hârtia şi 
creionul pe care i le dăduse ea. Domnul Woodhull răsfoi 
registrul. 

— Să vedem, cine se potriveşte descrierii? Poate Lordul 
Hargreave. Sau domnul Sheraton. Sau căpitanul Hawley. 
Sau poate... 

In timp ce citea nume, Kiri asculta cu atenţie şi Mac le 
nota. După ce enumeră aproape douăsprezece, parfumierul 
închise registrul. 

— Ăştia sunt toţi, doamnă. După cum ati spus, nu sunt 
foarte mulţi bărbaţi care folosesc Alejandro şi chiar şi mai 
puţini care ar putea fi domnul pe care îl căutaţi. 

— Aţi fost atât de amabil! Kiri se aplecă şi-l sărută uşor 
prin voal pe obraz. Vă sunt recunoscătoare. 

Domnul Woodhull era încântat, dar în ochii lui apăru o 
sclipire tristă. Un parfumier trebuia să se mulţumească cu 
un sărut uşor, în timp ce bărbatul misterios, dacă Kiri îl 
găsea, avea să se bucure mult mai mult de compania ei şi 
să primească mai multă atenţie. 

— Mă bucur că v-am fost de ajutor, doamnă. 

Kiri zâmbi fermecător încă o dată, apoi se întoarse cu 
spatele şi se îndreptă către uşa magazinului. Mac tinu usa 
deschisă, apoi o urmă în stradă, ca un servitor bun. 

Trăsura lui Kirkland îi aştepta în josul străzii. Când se 
apropiară, Mac o ajută pe Kiri să urce. Orice urmă de 
decenta disparu când îi spuse vizitiului: 

— Pe strada Exeter, te rog, şi se aşeză pe scaunul din fata 
ei. 

Kiri îi zâmbi şi-şi ridică vălul de pe faţă. 

— A mers destul de bine. Dar nu ar trebui să stai afară 
din trăsură? 

— După ce am petrecut câteva ore ca servitor 
respectabil, simt nevoia să mă întorc la comportamentul 
meu obişnuit. 

Privi pe fereastră temându-se să se uite la ea într-un 
spaţiu atât de mic. Din păcate, faptul că nu-i privea 


înfăţişarea fermecătoare îl făcea să simtă mult mai mult 
deliciosul curcubeu de arome care o învăluia. Inspiră 
adânc. 

— De ce au costat atât de mult acele parfumuri? 

— Ingredientele costă foarte mult, dar e nevoie să 
plătească chiria şi să le asigure parfumierilor un profit 
substanţial, răspunse ea. Les Heures îi serveşte pe cei care 
cred că un parfum, cu cât e mai scump, cu atât e mai bun. 
Alejandro nu miroase rău, dar Violetele Regale au un miros 
comun. O sa mă joc cu el ca să-l fac mai bun. 

— De ce le-ai cumpărat? Dadea de banuit să privească pe 
geam în timp ce vorbeau, aşa că încercă să-şi îndrepte 
privirea în direcţia ei fără sa se uite Ja ea. In afară de faptul 
că vânzătorul a fost fericit că ai cheltuit mulţi bani. 

— In afară de asta, am crezut că ar fi bine ca toată lumea 
implicată în această vânătoare să aibă ocazia să afle cum 
miroase Alejandro. Căută in posetuta ei şi scoase sticla, 
apoi i-o întinse. Are un miros specific şi cei mai mulţi îl pot 
recunoaşte, chiar dacă nu simt diferenţele de arome care 
apar în funcţie de persoana care l-a folosit. 

Deschise sticla şi mirosi. 

— Pare a fi o combinaţie între mosc şi o esenţă tare. Nu 
pot spune că-mi place. 

Puse capacul la loc şi i-l dădu înapoi. 

— Ai un nas bun. Il puse la loc în posetuta. Dar are un 
miros aparte, masculin, miroase a ceva scump, lucru care-i 
încântă pe unii bărbaţi. Ai recunoscut vreun nume dintre 
cele enumerate? 

— Cei mai mulţi dintre ei au venit la Damian's de-a 
lungul timpului. Se încruntă. Mi-aş dori să mă fi uitat mai 
cu atenţie la individ. Am văzut suficient ca să recunosc 
descrierea ta, dar nu destul ca să-mi dau seama care dintre 
clienţii mei e. 

— Poate Kirkland va avea câteva idei după ce va vedea 
lista. Părea amuzată. De ce nu te uiţi la mine? Eşti şocat de 
faptul că am flirtat? E treaba mea să obţin informaţii. 

Mackenzie vru să-şi încleşteze dinţii. 


— Mai că mă aşteptam să-l tragi pe Woodhull în spatele 
tejghelei, pentru o experienţă pe care nu o va uita 
niciodată. 

— A fost destul de amuzant să flirtez fără consecinţe, 
spuse ea gânditoare. _ 

— Fără consecinţe? In sfârşit, o privi, atrăgătoare 
precum Lilith, fiecare bucăţică din trupul ei senzual fiind un 
îndemn la păcat. Trase jaluzelele la ambele ferestre, apoi se 
întoarse şi o trase pe Kiri spre el, într-un sărut sălbatic şi 
carnal. 

Era pregătit pentru gustul ademenitor al gurii ei şi 
pentru buzele moi. Dar nu era pregătit ca ea să se arunce 
în braţele lui şi să-i întoarcă sărutul. Gura ei se deschise în 
semn de invitaţie şi braţele ei îi înconjurară gâtul. Pulsul lui 
Mac crescu nebuneste şi orice gând rational disparu. 

Cumva ajunsese la el în poală, iar genunchii ei erau între 
ai lui. Se mişcau împreună, trupurile lor fiind la fel de 
înfometate precum gurile. Bunul-simt era doar o amintire 
îndepărtată. El nu se putea gândi decât la Kiri - curajoasă, 
irezistibilă şi mai mult decât neastâmpărată. 

Mâna lui alunecă pe piciorul ei stâng, pe sub fustă şi 
ajunse la curbura perfectă a posteriorului ei. 

— Dumnezeule, gemu el. Kiri... 

O strânse cu putere în braţe, în timp ce tremura de 
plăcere şi pentru faptul că-şi dăduse seama de nebunia lui. 
Dumnezeule! Slabi strânsoarea ca ea să respire şi-şi 
îngropă faţa în părul ei mătăsos şi parfumat. Boneta neagră 
şi agrafele de păr se pierduseră. Şi peruca lui pudrată 
căzuse la un moment dat. 

Cu respiraţia întretăiată, ea spuse: 

— A fost ceea ce cred eu? 

Făcu un efort să-şi revină. 

— Mi-e teamă că da. Imi pare sincer rău, Lady Kiri. Nu 
mi s-a mai întâmplat asta de când eram mai tânăr. 

— Nu la fel de rău pe cât îmi pare mie. Cu o privire 
sălbatică, îşi ridică capul şi-l muşcă de umăr. Tare. Ma 
innebunesti, Mackenzie! 


— Sentimentul e reciproc. Expresia febrilă de pe chipul 
ei arăta ca era la fel de infierbantata ca şi el şi ca doar el 
era de vină pentru faptul că începuse ceva ce nu trebuia să 
facă. Lasă-mă să mă revanşez. 

O tinu cu o mana pe după umeri, o aseza pe locul de 
lângă el şi se aplecă s-o sarute, în timp ce mâna lui o 
mângâie pe curbura pulpei, pe genunchi, pe coapsa fină şi 
fermă. Gura ei era înfometată şi genunchii ei se desfăcură 
ademenitori. Se mişcă încet şi o mângâie din ce în ce mai 
sus, în timp ce respiraţia ei se acceleră. Umezeală dulce ca 
de mătase şi căldură, tresărirea ei când o atinse pentru 
prima dată în partea intimă. 

Tipa, iar sunetul fu înăbuşit de gura lui, în timp ce o 
aduse pe culmile plăcerii cu doar câteva mângâieri uşoare. 
Când trupul ei se opri din tremurat, o tinu în braţe si 
încercă s-o liniştească, în timp ce se blestema încet pentru 
faptul că fusese un nerod lipsit de onoare. 

Se agatara unul de celălalt, cu trupurile transpirate şi 
încolăcite. In trăsură era linişte deplină şi se puteau auzi 
sunetele oraşului. Trăsuri, un vânzător ambulant care 
striga cât costau scoicile, un vizitiu care striga vorbe 
obscene. Dar în interiorul trăsurii nu se auzea nimic, în 
afară de respiraţia care se domolea treptat. 

Faptul că o ţinea pe Kiri în braţe era o fericire mult mai 
mare decât şi-ar fi imaginat vreodată. Intelese în acel 
moment ce spusese ea despre mirosul fiecărei persoane, 
deoarece sub straturile de parfum şi de transpiratie, simţea 
aroma lui Kiri, o aromă pe care nu avea s-o uite nicicând. 
Mirosea a putere, umor şi nazdravanii. 

Totuşi, disperarea se amesteca cu fericirea. Nu ar fi 
trebuit să permită astfel de momente intime între ei. Il 
făceau să tânjească după mai mult, în timp ce era dureros 
de conştient că luase deja prea mult. 

Cu voce ragusita, Kiri sopti: 

— Spune-mi de ce un lucru care te face sa te simti atat de 
bine e gresit. 


— Pasiunea nu ţine cont de ceea ce e corect sau greşit. 
Există pentru ca rasa umană să poată merge mai departe. 
Oftă şi-şi trecu degetele prin cascada neagră si 
strălucitoare care era părul ei, ce-i ajungea până aproape 
de mijloc. Dar societatea are motivele ei pentru care nu te 
poţi bucura de pasiune fără consecinţe. Motive întemeiate, 
care au de-a face, majoritatea, cu protejarea femeilor şi a 
copiilor. Din moment ce trăim în societate, nu putem 
încălca aceste reguli. 

— Şi eu care credeam că încalci toate regulile, spuse ea 
pe un ton sec. _ 

— Unele reguli. Nu pe cele care îi pot rani pe ceilalţi. Ii 
dădu părul pe spate, lăsând să se vadă linia fină a obrazului 
ei. Mai ales pe cei la care ţin. 

— Deci ţii la mine? 

Melancolia ei îi atinse sufletul. 

— Cum aş putea să nu ţin? Eşti tot atât de specială pe cât 
eşti frumoasă. Buzele i se crispară. Dacă nu mi-ar fi păsat, 
m-aş fi comportat mult mai bine. 

— Imi pare bine ca nu ai facut asta. 

Îşi ridică fruntea de pe umărul lui, si el, chiar şi in lumina 
slabă din trăsură, văzu flacăra verde a ochilor ei. 

— Ai dreptate spunând că rişti foarte mult când ignori 
regulile societăţii. Dar acum avem acest moment când 
suntem altcineva şi am de gând să profit de situaţie. În ochi 
îi apăru o sclipire neastâmpărată. Şi de tine. 

Râse şi mai fermecat de amestecul de simţ practic şi de 
naivitate. Faptul că crescuse în mijlocul armatei şi că era 
curioasă din fire o făcuse să aibă mult mai multă experienţă 
decât majoritatea tinerelor din clasa ei socială. Avea acea 
înflăcărare a tinereţii care nu fusese marcată de nedreptate 
şi de regrete. 

Avea şi aroganta care venea din faptul ca era de familie 
bună, şi credinţa că nu avea să sufere consecinţele dacă ar 
fi încălcat regulile sociale. Asta ar putea... cauza probleme. 
Veneau din lumi diferite, care se întâlniseră din întâmplare. 

Isi reaminti acest lucru şi spuse: 


— Aceste momente sunt valoroase şi voi face tot posibilul 
să nu profit de tine; şi nu te voi lăsa în ruptul capului să 
profiti de mine. 

O lua de mijloc şi o aşeză pe scaunul din fata lui, unde ar 
fi trebuit sa ramana de la bun inceput. 

— Ar trebui sa aratam prezentabili, caci ne apropiem de 
strada Exeter. 

Ea ridica jaluzelele. 

— Doamne, amândoi arătăm groaznic. Ca şi cum am fi 
făcut exact ce am făcut. Vezi vreuna dintre agrafele mele 
pe podea? 

Arăta nemaipomenit, nu îngrozitor, dar chiar şi în faţa 
locatarilor plini de culoare de pe strada Exeter trebuiau să 
păstreze o anumită etichetă. Căută pe podea şi reuşi să dea 
de câteva agrafe. 

— Sunt suficiente? Ştiu că ai avut mai multe, dar nu le 
găsesc. 

— Vor fi de ajuns. 

Isi prinse cu pricepere părul bogat, îşi aranjă rochia 
botita, apoi îşi puse boneta şi-şi trase voalul peste fata. Ar fi 
trebuit să priveşti cu mare atenţie pentru a observa că ceva 
nu era în regulă. 

Isi dori să aibă si el un voal, dar luă peruca pudrata de pe 
podea şi şi-o aşeză din nou. 

— Arat ca un vizitiu sau ca un domn ametit din 
generatiile trecute? 

— Nu se pot face prea multe in legatura cu costumul 
demodat. Dar peruca poate fi aranjata. 

Se apleca si-i indrepta peruca cu foarte multa atentie. 
Fata ei era foarte aproape de a lui. 

— Gata. Mult mai bine, zise ea. 

Privirile li se intalnira si se intreba daca pe fata lui se 
citea tot atat de multa dorinta ca si pe a ei. Se apleca usor 
si-i atinse buzele intr-un sarut dulce, plin de regrete. 

— Ar fi fost mai bine daca nu ne-am fi intalnit, sopti, 
savurându-i căldura si delicatetea. Dar nu-mi poate părea 
rau că ne-am întâlnit, ce gând egoist! 


— Nici mie nu-mi pare rau. 

Se aşeză şi oftă. 

— Spre deosebire de tine, eu nu regret că am fost 
egoistă. Uneori, a fi egoist e lucrul cel mai bun pe care îl 
poţi face. 

El clipi, apoi izbucni în râs: 

— Fratele meu Will spune că Ashton e şi creştin, şi 
hindus, dar tu, fecioara mea războinică, eşti păgână în 
adevăratul sens al cuvântului. 

Îi zâmbi uşor, obraznic: 

— Cu atât mai bine. 


Capitolul 20 


Până să ajungă pe strada Exeter, Mackenzie devenise 
servitorul perfect, pe a cărui fata nu exista nicio emoție. 
Kiri speră că se putea preface la fel de bine, în timp ce el o 
ajută să coboare din trăsură şi o conduse către casă. 

De îndată ce intrară, Mackenzie îşi scoase peruca şi aerul 
formal dispăru odată cu ea. 

— Urăsc chestia asta. E ca şi cum aş avea un animal mort 
pe cap. 

Tensiunea pe care Kiri o simţea se mai risipi, şi ea zâmbi. 

— Un iepure? Sau poate un dihor? 

— Mai degrabă un bursuc. Cu botul mare. Deveni serios 
şi spuse: Acum, că avem numele acelea, îi voi scrie lui 
Kirkland să ne întâlnim cu el şi cu Cassie. 

Kiri se concentră să-şi scoată boneta, un pretext totodată 
să nu-l mai privească pe Mackenzie. Fusese mereu al naibii 
de atrăgător, dar, cu cât deveneau mai apropiaţi, cu atât îl 
găsea mai irezistibil. 

— Care e rolul lui Cassie? 

— E pe jumătate frantuzoaica şi petrece foarte mult timp 
în Franţa, aşa că va merge în cluburi şi în taverne 
frecventate de imigranții francezi. 

— Va merge singură? 

Kiri era dispusă să meargă în tot felul de localuri rău- 
famate, dar chiar şi cu mişcările ei de luptă, nu ar fi intrat 
în astfel de locuri fără un motiv de viaţă şi de moarte. 

— Va fi însoţită de un bărbat, cel mai probabil de Rob 
Carmichael. E poliţist, dar lucrează şi cu Kirkland si 
vorbeşte foarte bine franceza. 

— Fără îndoială, un alt student al Academiei Westerfield. 

Deşi Kiri o spusese în glumă, Mackenzie chicoti. 

— De fapt, da. Suntem un grup care a ajuns peste tot. 
Chiar dacă nu am fost foarte apropiaţi în şcoală, între lorzii 
pierduţi ai lui Lady Agnes există încredere. 

Kiri se îndreptă către scări. 


— Jar încrederea e un lucru important in această 
misiune. 

— Chiar mai important decât de obicei. 

Se încruntă. 

— In alte ocazii, administratorul clubului meu, Baptiste, 
ar fi un însoțitor potrivit pentru Cassie, deoarece el chiar e 
francez şi are multe cunoştinţe printre imigranţi. Am avut 
încredere în el cu afacerile mele vreme de ani buni. Dar din 
cauza încercării de răpire, nu îndrăznesc să mai am 
încredere în cineva care lucrează la Damian's. 

— L-am văzut pe Baptiste la balul mascat. 

Kiri îl căutase pe Mackenzie în zadar, dar îl fusese foarte 
uşor să-l observe pe administratorul bine îmbrăcat care 
supraveghea totul. 

— Trebuie să fie trist din cauza morţii tale, zise ea. 

— Kirkland mi-a spus că a fost atât de afectat, încât i s-a 
făcut rău. Expresia lui Mackenzie se mai însenină. De 
îndată ce şi-a revenit, Baptiste i-a spus lui Kirkland că dacă 
are de gând să vândă clubul, vrea să facă şi el o ofertă. Un 
neam de oameni practici, francezii. 

Kiri se opri cu mâna pe stâlpul care se afla la baza 
scărilor. 

— Poate fi un susţinător de-ai lui Bonaparte şi să-i fi 
ajutat pe răpitori? 

— M-am gândit la asta, spuse încet Mackenzie. Dar dacă 
e aşa, e unul dintre cei mai buni actori londonezi. A 
disprețuit mereu Revoluţia si pe împărat. Jumătate din 
familia lui a murit în timpul regimului terorii şi el de-abia a 
scăpat cu viata. 

Se încruntă. 

— Dacă tu crezi că Damian's e locul potrivit pentru a afla 
informaţii indiscrete, poate că şi el crede la fel. 

Mackenzie se încruntă în timp ce se gândea. Ei îi plăcea 
că lua în considerare ceea ce spunea ea, în loc s-o ignore 
deoarece era femeie. 

— În teorie, da. Dar îl cunosc pe Baptiste foarte bine. 
Când vine vorba de Bonaparte, ura lui vine din adâncul 


sufletului. O poţi vedea în trupul lui. 

De vreme ce el îl cunoştea pe francez, şi Kiri nu, fu de 
acord cu părerea lui. In afacerile lui, Mackenzie trebuia să 
citească foarte bine oamenii. 

— Să-mi spui când va avea loc întâlnirea. Dacă îmi dai 
lista cu nume, o să fac copii. 

— E o idee bună. li dădu înapoi creionul şi hârtia pe care 
scrisese numele. 

Urcă scările fără să-l privească. Daca ar fi făcut-o, nu ar 
mai fi vrut să plece. 

Când se apropie de cameră, văzu că era urmărită de un 
motan sfios. Motanul era îngrijit şi bine hrănit, deci trebuia 
să fi fost motanul care stătea pe lângă bucătărie. Lui Kiri îi 
plăceau pisicile, aşa ca tinu uşa deschisă şi se dădu înapoi. 

Motanul o privi pe Kiri prudent, trecu în fugă pe lângă ea 
şi intră în dormitor, apoi sări pe pat şi se învârti de câteva 
ori până se aşeză pe marginea patului. A 

— Se pare că nu va trebui sa dorm singură, spuse Kiri. Iti 
mulţumesc, motane. 

Ochii verzi se deschiseră şi o priviră nemiscati, apoi se 
închiseră. Kiri avu impresia că motanul era un oaspete 
obişnuit de-al camerei şi că nu avea de gând să lase un om 
să-i dea peste cap rutina. 

Kiri se trânti în scaunul de lemn, epuizată de tot ce se 
întâmplase în acea zi. Nu dorea să se gândească la ce 
simtise în braţele lui Mackenzie, dar nu-şi putea lua gândul 
de la asta. Atingerea lui, căldura, puterea. O strabatu un 
fior şi îşi pierdu raţiunea. 

Mackenzie avea dreptate când spunea că pasiunea există 
în afara regulilor sociale. Avea o fire mai rebelă, dar familia 
ei nu ar fi fost de acord cu un cartofor cu reputaţie 
dubioasă. Mai ales generalul ar fi fost îngrozit dacă ea ar fi 
vorbit cu un bărbat care fusese dat afară din armată. 

Ar fi putut să lupte cu familia ei pentru un bărbat 
nepotrivit, dar nu ar fi putut să facă ceva cu consecinţe 
grave asupra lor. Mai ales ceva care i-ar fi redus şansele 
surorii ei mai tinere, mai timide şi cu un comportament mai 


decent. Ea şi Lucia se tachinau deseori, dar erau apropiate. 
Kiri o adorase pe sora ei mai mică din momentul în care se 
născuse. Il adora si pe Thomas, desi nu i-ar facut să se 
simtă jenati spunând acest lucru in public. 

Lucia şi Thomas erau amândoi membri ai familiei 
Stillwell, cu capul pe umeri şi cu simţ practic. Dar Adam nu 
era fratele ei vitreg. Şi, deşi crescuseră în diferite colţuri 
ale lumii, împărtăşeau aceeaşi fire romantică pe care sigur 
o moşteniseră de la tatăl lor, care fusese pentru scurt timp 
duce de Ashton. Urâse atât de mult acest lucru, încât 
murise de febră ca să nu se întoarcă din India. Sau cel 
puţin asta credea Adam. 

Dacă ar fi fost singura care trebuia să suporte 
consecinţele, s-ar fi aruncat în braţele lui Mackenzie. Şi 
exact asta şi făcuse, când el o sărutase în trăsură. Dacă ar 
fi avut un dram de rațiune, nu ar fi mers mai departe. 

Dar faptul că-l dorea atât de mult pusese stăpânire pe ea 
şi o făcuse să se implice şi mai mult. Ce păcat că trebuia să 
se gândească şi la altcineva în afară de ea! 

Dar avea o familie pe care o iubea şi pe care nu voia s-o 
facă de ruşine. Chiar şi aşa, avea să-i fie foarte greu să se 
controleze. O ajuta faptul că Mackenzie nu părea genul 
care să se însoare. Credea că ţine la ea. Dar mai credea şi 
că tinuse la multe femei la viata lui. Asta nu însemna ca 
dorise să se însoare cu vreuna dintre ele, altfel ar fi făcut-o. 

Pentru un bărbat ca Damian Mackenzie, căsătoria ar fi 
fost o distracţie pe care nu o dorea şi de care nu avea 
nevoie. Când dorea o femeie, avea de unde alege. Dacă ar fi 
vrut vreodată să se însoare, ar fi ales cel mai probabil vreo 
actriţă la fel de excentrică şi de necuviincioasă ca şi el. 

Dar Kiri vorbise serios când spusese că voia să profite de 
această perioadă scurtă. Timp de câteva zile sau săptămâni 
erau legaţi de această misiune şi locuiau sub acelaşi 
acoperiş. Nu putea să se întâmple nimic rău dacă erau 
încălcate câteva reguli. 

Dacă tot nu avea la dispoziţie decât câteva săptămâni, 
era hotărâtă să profite de ele. 


— Kirkland a spus că s-ar putea să întârzie şi să începem 
să mâncăm fără el, îi informă Mackenzie pe Kiri, pe Cassie 
şi pe Rob Carmichael, polițistul. 

Acesta din urmă era înalt, suplu şi calm, cam cum era 
Kirkland, dar nu la fel de misterios. Kiri se hotări că, dacă 
s-ar întâlni pe o alee întunecată, ar vrea să fie de partea ei. 

Şedinţa avu loc în timpul cinei, care consta în peşte, 
tocană de legume şi pâine proaspătă pregătită de doamna 
Powell. Căzură de acord să se concentreze asupra mâncării 
şi să nu aducă vorba despre afaceri. Pentru că stătuse toată 
după-amiaza în camera ei, Kiri era înfometată şi tocmai 
termina cea de-a doua portie de tocana când sosi Kirkland. 

li salută scurt. 

— Mă bucur că ati avut ocazia să mâncaţi înainte să vă 
distrug apetitul. In această după-amiază, a avut loc o 
tentativă de asasinat asupra prinţului regent. 

Kiri rămase uimită. Poate că regentul era indulgent cu 
sine şi extravagant, dar el încă era conducătorul Angliei. 

— Prinţul a fost ucis sau rănit? 

— El a scăpat nevătămat, deşi e de înţeles că a fost 
afectat. Ia această conspirație mult mai în serios acum. 
Kirkland părea mohorât. Dar unul din oamenii mei a fost 
grav rănit în timp ce-l proteja pe regent. 

— Cine? a întrebat Carmichael brusc. Şi cât de rău? 

— Edmund Stevenson. Chirurgul crede că braţul său 
poate fi salvat. 

— Sărmanul nefericit, murmură Carmichael. A fost un 
lucru bun că s-a aflat acolo. 

— L-ai prins pe asasin? întrebă Mackenzie. 

— Au fost trei. Doi au scăpat, al treilea a fost împuşcat de 
către Stevenson. Părea a fi francez. 

— Vrei să mă uit la cadavru? întrebă Cassie. S-ar putea 
să-l recunosc. 

— Sper. Kirkland se încruntă. Nu-mi place să te rog asta, 
Kiri. Poţi veni cu Cassie şi cu mine, după cină, să vedem 
dacă e unul dintre răpitorii pe care i-ai văzut la club? 


Dacă Cassie putea identifica cadavrele, putea şi Kiri. 

— Desigur. 

— Dacă ati terminat de mâncat, propun să mergem chiar 
acum, spuse Kirkland. 

Cassie îi aruncă o privire sfredelitoare. 

— Stai jos şi mănâncă, Kirkland. Infometarea nu va face 
creierul să funcţioneze mai bine. 

Kirkland începu să protesteze, apoi zâmbi obosit. 

— Ai dreptate. 

Acceptă castronul cu tocană pe care Cassie îl pregătise 
pentru el. 

In timp ce Kirkland mânca precum un om care sărise 
peste mult prea multe mese, Mackenzie spuse: 

— Avem si alte lucruri de făcut. li zâmbi cald lui Kiri. Vă 
amintiţi cum Lady Kiri a identificat parfumul şefului 
răpitorilor? în această dimineaţă, ne-am dus la magazinul 
care prepară acest parfum, iar ea l-a fermecat pe 
proprietar până i-a dat o listă a clienţilor care folosesc 
acest parfum şi se potrivesc descrierii generale a omului pe 
care îl căutăm. 

Kirkland ridică privirea de la mâncare, dând aprobator 
din cap. 

— Eşti un agent înnăscut, Kiri. 

Ea râse. 

— Este bine de ştiut că priceperea mea de a intra în 
necazuri are rostul ei. 

Apoi scoase sticlute ce conţineau câteva picături de 
Alejandro. 

— Nu există nicio garanţie că omul nostru va folosi acest 
parfum la un moment dat, dar este încă un lucru care se 
adaugă descrierii. 

In timp ce ceilalţi miroseau sticlele de parfum, Kirkland 
spuse: 

— Vreau să văd numele pe care ţi le-a dat. 

— Am făcut copii ale listei în această după-amiază. Kiri 
împărţi foile. 


— M-am întâlnit cu câţiva dintre aceşti bărbaţi în 
societate, dar nu pot spune prea multe despre ei. 

— Cel puţin cinci dintre ei sunt francezi sau au legături 
strânse cu comunitatea emigranților, adăugă Cassie. 

Kirkland privi atent lista. 

— Merritt este în Indiile Occidentale din primăvară, 
Palmer este în marină şi rareori în Anglia, domnul Wellston 
este un irlandez care traversează foarte rar Marea Irlandei. 
Scoase un creion şi făcu însemnări lângă nume. 

— Cei mai mulţi dintre indivizi au venit la Damian's 
suficient de des ca să-i pot recunoaşte, spuse Mackenzie. 
Ştiu pe cine aş suspecta în primul rând, dar ar fi doar o 
presupunere. 

— Un om care conduce o casă de jocuri de noroc se 
pricepe mai bine la ghicit decât alţii, spuse Kirkland. Care 
dintre aceşti oameni poate fi suspectul principal? 

Mackenzie notase numele şi, în următoarea oră, toţi 
vorbiră şi fiecare contribui la discuţie cu ceea ce aflase 
până în acel moment. Când terminară, lista se restrângea la 
şase oameni care puteau să fie, cel mai probabil, suspecți. 

Sir Wilbur Wilks. George Burdett. Jacques Masson. 
Domnul Fendall. Comte Vasseur. Paul Clement. Kiri desena 
stelute langa acele nume de pe lista ei. 

— Desigur, poate ca niciunul dintre ei nu-i vinovat, 
murmura ea. 

— Acesta este modul in care se fac investigatii. Pas cu 
pas, pana cand incepe sa se contureze ceva. Carmichael 
zâmbi. Nu este un loc de munca pentru oameni 
nerabdatori. 

Kirkland isi impinse scaunul de la masa. 

— Piesa urmatoare a jocului trebuie sa fie asasinul mort 
şi pe care nu l-a plâns nimeni. Esti gata, Kiri? 

— După tine, Lord Kirkland. 

Kiri îşi controlă impulsurile. Fusese un adevărat 
gentleman ingrijindu-se de sensibilitatile ei, dar ea era mai 
degrabă în aceeaşi categorie cu Cassie: gata pentru orice. 


Asasinul mort era întins pe o masă murdară, într-o 
cameră rece de lângă râu. Kiri făcu tot posibilul să nu mai 
simtă niciun miros, căci era copleşită de mirosurile multiple 
din vechea clădire. Cand trecură prin camera de-abia 
luminată, ca să se uite la cadavru, Mackenzie murmură: 

— Ai grijă, fatuca. 

Ea fu recunoscătoare pentru mâna lui caldă pe talia ei şi 
speră ca niciunul dintre ceilalţi nu era conştient de 
nervozitatea ei. Isi spuse ca putea să facă asta şi se aseza 
într-o parte a mesei, în timp ce Cassie merse în cealaltă. 

Cadavrul părea împăcat, cu o pătură trasă până la gât. 
Era de înălţime medie sau un pic mai mărunt. Subtire. 
Sfrijit, chiar. 

Mackenzie ridică un felinar, astfel încât lumina căzu pe 
faţa asasinului. 

— Il recunoşti? 

Kiri îi studie faţa ridată, încercând şi şi-o imagineze 
parţial acoperită cu o mască. Părea să aibă aproximativ 
patruzeci de ani, dar s-ar fi putut să pari mai în vătă, dacă 
avusese o viata grea. Ea se incrunti ca si cum şi, ar fi 
amintit ceva. 

— Omul de la club avea o cicatrice pt obrazul stâng, de- 
aici până aici. Ea indică cu degetul, Acum mi-am amintit. 

— Ce e cu tine, Cassie? întrebă Kirkland. 

— L-am recunoscut. Cassie se afla pe cealaltă parte a 
mesei şi privea atent. L-am văzut la unele dintre tavernele 
franceze. Numele lui este Herve. El este unul dintre acei 
infami care se învârt în jurul comunităţii imigranţilor din 
Londra. Am auzit ca a fost în armata lui Napoleon si ca a 
dezertat. 

— Cu alte cuvinte, Hervé a fost genul de om care ar fi 
putut fi angajat pentru activităţi criminale, cum ar fi 
asasinatul, spuse Kirkland. 

— Exact. Voi face o anchetă, Cassie ridică din umeri în 
manieră frantuzeasca. Asta ar putea să ne dea o idee 
despre cei care l-au angajat. 


— Dacă nimeni nu are alte comentarii... Kirkland trase 
pătura deasupra capului lui Hervé. Atunci, doamnelor şi 
domnilor, a venit timpul să plecăm la vânătoare. 


Capitolul 21 


Kiri adoptă rolul unei prostituate suple şi cobori să i se 
alăture lui Mackenzie în prima lor incursiune în localurile 
dubioase de noapte din Londra. O mână aluneca în jos pe 
balustradă, în timp ce cealaltă ţinea poalele rochiei 
scandaloase, din mătase verde. Purta multe bijuterii ieftine, 
ca să distragă atenţia de la decolteu, şi-şi dăduse cu unul 
dintre parfumurile create de ea. Nu liliac. In seara aceasta 
îşi dăduse cu un parfum mai senzual. 

Tinea si un evantai. Cassie îi arătase locurile unde se 
putea băga un evantai închis în masculii impertinenti, daca 
avea nevoie să se apere. 

Mackenzie aştepta la capătul scărilor şi o privea ţintă pe 
Kiri. Ea îl văzu înghițind greu, apoi îi spuse cu un accent de 
Lancashire: 

— Eşti gata pentru prima întâlnire cu păcatul, Carrie, 
fata mea? 

— Sunt, într-adevăr, Danny Boy, răspunse ea într-un ritm 
vioi de cântec irlandez, în timp ce-l cerceta pe Mackenzie. 
Era îmbrăcat cu o vulgaritate de filfizon, cu pielea 
bronzată, ca un om care a petrecut prea mult timp la soare. 
Peticul îi acoperea ochiul albastru, în timp ce ochiul căprui 
avea aceeaşi culoare cu peticul. Avea fire albe în păr şi 
căptuşeală în jurul taliei, ca să pară mai masiv. 

Chiar şi cuiva care-l cunoştea foarte bine i-ar fi fost greu 
să-l recunoască. 

Discutaseră dinainte despre rolurile lor. El era Daniel 
Mackey, proprietar de mori din apropierea oraşului 
Manchester, venit în Londra pentru afaceri şi plăcere. Ea 
era Carrie Ford, amanta lui. El era un provincial, dar unul 
perspicace. Kiri era o prostituată, cu o atenţie de scurtă 
durată. Putea să facă acest lucru foarte bine. 

Ea îi lovi cochet braţul cu evantaiul închis. 

— Aceasta este prima mea vizită la Londra şi eşti un om 
de lume, aşa că mă aştept să mă distrez. 


— Voi face tot ce pot. El o ajută să-şi îmbrace pelerina, 
căci se lăsase ceața dupa ce îl văzuseră pe francezul mort. 

— Sper că eşti pasăre de noapte, pentru că locurile în 
care vom merge se animă la miezul nopţii sau după. 

— Sunt mai mult o pasăre de noapte decât o 
privighetoare. Ea îl lua de brat si ieşiră din casă. In fata îi 
aştepta o trăsură sărăcăcioasă, învăluită în ceaţă. Ea 
aruncă o privire spre capra vizitiului, în timp ce Mackenzie 
o ajută să urce. 

— Unul dintre oamenii lui Kirkland, explică el. E de 
încredere şi foarte priceput dacă apar probleme. 

După ce se aşeză alături de ea şi trăsura se puse în 
mişcare, Kiri spuse: 

— Acum, că a venit momentul, mă simt de parcă aş fi în 
căutarea unui ac în trei capite de fân. Şi acul nu ar putea fi 
în nici una dintre ele. Ce se întâmplă dacă omul nostru nu 
este într-o dispoziţie pentru jocuri de noroc, sau este prea 
ocupat pentru a se distra sau e în alte spelunci? Sau nu mai 
are parfum Alejandro şi nu doreşte să plătească o mică 
avere pentru o altă sticlă? 

— Toate eforturile noastre ar putea fi in zadar, spuse 
Mackenzie, pe un ton neobisnuit de sobru. In acest tip de 
muncă, o mare parte din efort este facut pentru a elimina 
toate posibilitatile. Dar daca nu sunt cernute capitele, nu 
exista nicio sansa de succes. O apuca de mana: Si daca nu 
suntem norocosi... există compensaţii. 

Ea râse încet şi-şi inlantui degetele cu ale lui. 

— Există, într-adevăr. 

Când trăsura ajunse pe strada Strand, el spuse: 

— Există un alt car cu fân la care m-am gândit. Puteţi 
identifica contrabandistul de la care ai luat cuțitul? 

Kiri îşi reaminti încăierarea din peştera cufundată în 
întuneric. Masiv, parfum dezagreabil, cu iz de peşte, voce 
ragusita. 

— Nu sunt sigura. S-a intamplat atat de repede, si nu era 
nimic care să-l poată descrie, de vreme ce parfumul sau era 


„Apă de peşte”. Ar fi în siguranţă să ne întoarcem? Am 
plecat de-acolo cam pe furiş. 

El râse. 

— Delicat spus. A doua zi după ce m-am întors la Londra, 
i-am scris lui Hawk, ca să vedem dacă eu şi afacerea mea 
suntem bine-veniti în continuare. Pe scurt, răspunsul lui a 
fost că cei mai mulţi contrabandişti au crezut că vacarmul a 
fost destul de amuzant, le-a plăcut plata bonus pentru târfă 
şi că sunt un client de prim rang. Atâta timp cât îmi respect 
promisiunea de a nu o lăsa pe domnişoara Ford să aducă 
autorităţile la ascunzătoare, totul e iertat. 

— Mă îndoiesc că Howard ar fi de acord cu ultima parte, 
spuse ea sec. 

— Probabil că nu, dar el e un singur om. Am fi în 
siguranţă dacă am vizita ascunzătoarea sub protecţia lui 
Hawk. 

Trăsura se opri în faţa unei clădiri obscure de pe strada 
Jeremy. Pe o placă de alamă de pe usa se putea citi: 
JOHNSON'S. 

Mackenzie cobori şi lăsă în jos scarita. 

— Dacă avem nevoie sa călătorim până în Kent, ai fi 
dispusă sau te-ai săturat de contrabandişti? 

Se înfioră când îşi aminti că fusese capturată şi legată de 
perete. 

— Cum vor reacţiona dacă mă vor vedea din nou? 
Prezenţa mea i-ar putea scoate din minţi. 

— Cassie te-ar putea deghiza, astfel încât să nu te 
recunoască. Ai putea merge ca un bărbat tânăr. El zâmbi: 
Deşi silueta ta ar avea nevoie de o mulţime de feşe. Am să 
înţeleg dacă nu ai mai merge după un alt ac în carul cu fân, 
cu aromă de peşte. 

Din păcate, Kiri era conştientă de faptul că, dacă cineva 
sugera că era prea slabă sau prea temătoare ca să facă 
ceva, ea se incapatana să facă acel lucru. 

— Mă duc. 

— Fata buna. 


Cu mâna lui mare cuprinzându-i talia, o conduse printre 
doi paznici musculoşi şi ageri, şi apoi în clădire. Ea prefera 
ca el să fie insotitorul ei, şi nu servitorul ei. 

In interior era un foaier care se deschidea într-o camera 
de jocuri de noroc, cu o mare varietate de jocuri de cărţi şi 
o ruletă. Decorul şi clientela nu erau la fel de la modă ca 
cele de la Damian's, căci patronii erau mediocri. Erau 
câteva femei, unele jucau cărţi, iar cele mai tinere şi mai 
atrăgătoare erau insotitoare, la fel cum era si Kiri. 

Un domn cu ochi ageri se apropie şi făcu o plecăciune. 

— Bună seara. Eu sunt domnul Johnson. Am avut 
plăcerea de a vă distra înainte? 

— Nu, eu sunt din nord. Mackey este numele meu. 
Mackenzie vorbi cu accentul de Manchester si nu o 
prezenta pe Kiri. 

Domnul Johnson se uita la Mackenzie, decise ca era 
respectabil si îi pofti în local. li invita să se bucure de un 
pahar de vin, apoi merse mai departe, sa salute un alt 
oaspete. 

Kiri îşi desfacu pelerina şi-l lăsă pe Mackenzie să o 
prindă de după umeri, iar degetele lui îi mângâiau 
provocator ceafa. Se înfioră de plăcere când toate privirile 
se îndreptară în direcţia ei. 

— Ai avut dreptate ca această rochie va atrage atenţia. 

Auzi un mârâit din partea insotitorului ei. 

— Am o dorinţă puternică de a face una cu pământul pe 
oricine se uită la tine, murmură el. 

Ea îşi intră în rol cu un chicotit gutural. 

— Aminteste-ti doar cine ma duce acasă. Ea flutură 
genele şi văzu amuzament - şi dorinţă - în ochii lui. Bun. 
Avea să se folosească de asta mai târziu. 

Pentru următoarele două ore, Mackenzie jucă la mese 
diferite, însă nu petrecu mult timp la nici una dintre ele. 
Jocul lui nu atrase atenţia, cu pariuri nici mari, nici mici. 
Kiri observă că şi câştigurile sale erau, de asemenea, 
obişnuite; câştigă un pic, pierdu o parte, mai câştigă un pic 


mai mult. Se gândi că el îşi folosea talentul de a nu ieşi în 
evidenţă. 

Kiri îşi petrecu timpul plimbându-se şi savurând vinul, în 
timp ce Mackenzie juca la mese diferite, ea putea să-i 
studieze adversarii. După aceea, ea cochetă cu domnii care 
făceau pauze între jocuri. 

Faptul că flirta îi aduse o ameninţare din partea unei alte 
femei, care crezu că Kiri îl vrăjea pe bărbatul ei. Kiri îi 
răspunse: 

— Nu-ti face griji, scumpete. Am propriul meu bărbat. Nu 
am de ce să fur altul. 

Plecă şi-şi legănă provocator şoldurile. După ce privi cu 
atenţie zarurile, se întoarse la Mackenzie, care juca whist. 
Clubul devenea din ce în ce mai plin, dar ea nu simţi nici 
urmă de parfum Alejandro. Apa de Ungaria fusese folosită 
de foarte multi, dar nu şi de cei care ar fi putut fi rapitorii. 

Se intorcea de la toaleta doamnelor, cand un jucator beat 
o incolti pe coridor. 

— Tu esti cea mai frumoasa de-aici, dulceata, spuse el cu 
admiratie. Imi dai un sarut? 

Ea râse şi încercă să se dea la o parte. 

— Eu nu dau sărutări, domnule. 

— Atunci doar o mostră, fiindcă s-ar putea să fiu dispus 
să te plătesc după ce gust marfa. El se apropie rapid, o 
tintui de perete şi încercă să-i găsească buzele. 

Kiri simţi că i se face rău de la respiraţia ce duhnea a 
whisky şi îi înfipse evantaiul în coaste, însă el era atât de 
beat, că de-abia observă. Atunci când o labă grasă o prinse 
de sân, luă foc şi aproape că-l lovi cu genunchiul în vintre. 

Inainte de a-l castra pe betiv, acesta zbură înapoi cu un 
țipăt. Mackenzie îl apucase de guler la ceafă. 

— Ja-ti mâinile de pe doamna, strigă el cu o voce care l-ar 
fi înmărmurit pe un om treaz. 

Betivul doar clipi. 

— Ea nu este o doamnă, spuse el cu reproş. E cea mai 
dulce bucată de carne pe care am văzut-o vreodată. Am 
vrut doar să ne cunoaştem mai bine. 


Mackenzie scoase un sunet plin de dezgust şi-l aruncă pe 
betiv în peretele opus. Individul alunecă la podea cu un 
„aăă!”. 

Mackenzie il lovi în coaste, dar nu cu o forţă 
cutremurătoare, ci doar destul de tare încât să plece cu 
vânătăi. 

— Doamna este a mea. Fii recunoscător că nu am lăsat-o 
să-ţi distrugă şansa de a avea copii în viitor. 

— Doar îi spuneam cât e de drăguță, zise supărat betivul. 

Mackenzie îl lovi şi mai tare în coaste. 

— A mea! El se întoarse la Kiri şi îi oferi braţul. Gata de 
plecare, fată? 

Un pic agitată, ea incuviinta din cap. 

— După ce luăm pelerina. li aruncă betivului o privire 
dispretuitoare. Am nevoie de aer curat. 

Reveniră în sala principală. Dacă cineva observase 
altercatia, atunci nu o considerase suficient de importantă 
ca să reacționeze. Mackenzie îi recuperă pelerina şi i-o 
aşeză pe umeri, ca şi când ea era ar fi fost o prinţesă de 
porțelan. 

Kiri îşi trase haina mai bine când ieşiră în aer liber. Aerul 
de noapte devenise chiar mai rece, iar din cer cădeau 
picături de ploaie. 

In timp ce aşteptau trasura, el o întrebă: 

— A fost suficient pentru o noapte? 

Ea respiră adânc. 

— Sunt gata pentru o altă speluncă. Ştiam că sunt 
bărbaţi care se comportă aşa când sunt beţi. Partea mai 
dificilă a fost să ne amintim să nu-l lovim prea tare. 

— Eşti o fata viteaza. 

Trasura sosi, si el o ajuta sa urce. Dupa ce ii spuse 
vizitiului adresa, Mackenzie urcă alături de ea şi-i puse 
braţul pe după umeri. 

— Ai văzut la fata locului pe cineva suspect? 

Ea se aşeză mai aproape de corpul lui cald. 

— Au fost mai mulţi care au folosit apă de Ungaria, dar 
niciunul care să semene cu răpitorii. Ai aflat ceva 


interesant? 

El clătină din cap. 

— Ar fi fost un noroc chior să aflu ceva aşa de repede. 
Am putea petrece săptămâni sau chiar luni mergând în 
astfel de locuri şi fără să descoperim nimic. Sau l-am putea 
găsi pe ticălosul nostru la următoarea oprire. 

— Nu am temperament pentru spionaj, decise ea. Nu am 
deloc răbdare. 

— Şi eu sunt la fel, admise Mackenzie. Dar îl voi ajuta 
Kirkland atunci când va fi necesar. Nu este întotdeauna clar 
dacă spionajul e util, dar oprirea unui asasinat contează. 

— Care este numele localului următor? 

— Clubul Căpitanului. E o speluncă, nu un club, dar 
atrage un număr mare de bărbaţi care lucrează sau au 
lucrat în armată. Vor fi mai puţine femei. 

— Deci voi avea mai puţine şanse de a-mi fi scoşi ochii. 

— Am credinţa că vei câştiga orice bătaie între femei, 
spuse el cu încredere. Dacă nu te iei de Cassie. Aţi fi pe 
picior de egalitate. 

Ea râse. 

— Vei fi cu ochii pe mine, nu-i aşa? Ai apărut destul de 
repede când betivul a întrecut măsura. 

— Prima mea datorie este ca tu să fii în siguranţă. Orice 
altceva este secundar. 

— Mulţumesc. Ea îl luă de mână şi se simţi mai în 
siguranţă la gândul că erau o echipă. Mai multe mâine? 

— Da, vom vizita o speluncă de jocuri de noroc în casa 
unei femei. Madame Blanche îşi conduce localul mai mult 
ca o petrecere privată decât ca pe un club, aşa că vei avea 
parte de dans, de mâncare bună şi de jocuri de noroc. Vei 
avea nevoie de ajutorul lui Cassie pentru o deghizare mai 
complexă. Se încruntă. La un moment dat, va trebui să 
mergem la un meci de box, ca să-l putem găsi pe cel de-al 
treilea rapitor. 

— Asta ar fi interesant. N-am mai văzut un meci de box, 
spuse ea. Doar lupte între soldaţi, la care nu existau reguli. 


— Faptul că meciurile urmează regulile lui Broughton nu 
înseamnă că nu sunt sângeroase, o avertiză el. 

Nu conta. Ea şi Mackenzie aveau să fie în siguranţă 
împreună. 

Clubul Căpitanului era mic şi, cum spusese Mackenzie, 
erau doar câteva femei prezente. Salonul de jocuri de noroc 
era liniştit, singurele sunete erau observaţiile făcute în 
şoaptă despre joc şi despre cărţile de pe mesele de postav 
verde. 

Gazda veni să-i salute. 

— Sunt domnul Smythe, spuse el cu ospitalitate. Bine aţi 
venit la Clubul Căpitanului. Ce aţi dori să jucaţi în seara 
asta? 

— Bună seara şi ţie, domnule, spuse Mackenzie cu 
accentul din nord. Sunt Dan Mackey şi aş avea chef de 
ombre. 

— Aveţi noroc. Doar ce a început să se joace ombre la o 
masă şi există suficient loc pentru încă un jucător. 

Smythe îi conduse la o masă rotundă din spate, la care 
stăteau patru bărbaţi. 

— Domnilor, domnul Mackey vi se va alătura. Domnule 
Mackey, ei sunt locotenentul Hardy, maiorul Welsh, 
căpitanul Swinnerton şi domnul Reed. 

Mackenzie împietri lângă Kiri. Ea se gândi că-l ştia pe 
unul dintre bărbaţi şi se temea să nu fie recunoscut. Pentru 
o clipă, crezu că va anunţa că prefera să joace la o masă 
diferită. 

Dar ceilalţi jucători abia ridicară privirea din cărţi şi din 
băutură ca să-i bage de seamă prezenţa. Mac, noul venit, 
era un Civil şi un nordic, care nu prezenta niciun interes 
pentru ei. El era, de asemenea, foarte bine deghizat. 
Mackenzie se aşeză să joace şi-şi lăsă la o parte îndoielile. 

In timp ce se dădeau cărţile, Kiri merse in jurul mesei 
pentru a verifica mirosul jucătorilor. Nici un Alejandro; un 
bărbat se dăduse cu Jockey Club şi doi cu Guard's Bouquet. 
Al patrulea nu folosise nici un parfum, dar mirosea puternic 
a cal. 


După ce trecu pe lângă scaunul lui, Swinnerton, bărbatul 
cu Jockey Club, o privi şi strigă la Mackenzie. 

— Aveţi grijă de prostituata dumneavoastră, dacă nu 
doriţi să fie acuzată că priveşte cărţile altora. 

Kiri îl privi nevinovată. 

— N-as face asta! 

Mackenzie trase un scaun liber de la masa de langa el si 
batucumanainel. _ N 

— Stai aici, fată. li zâmbi ametitor. Adu-mi noroc. Işi 
exagera accentul şi vorbea pe un ton mai înalt. 

Kiri îl ascultă. Masa era mică, şi acest lucru îi oferea o 
scuză să stea atât de aproape, încât coapsa ei era lipită de 
a lui Mac. Fără nicio altă conversație decât cea impusă de 
joc, Kiri avu suficient timp ca să-i observe pe ceilalţi 
jucători din club. Deşi nu fusese suficient de aproape 
pentru a verifica mirosuri, ea nu văzuse pe nimeni de 
înălțimea potrivită şi care să se mişte asemănător cu 
răpitorii. 

In cele din urmă, privirea ei se opri asupra lui 
Swinnerton, care stătea în fața ei. Interesul îi crescu pe 
măsură ce Îl studie mai îndeaproape. Era un om dur, care 
se mai înmuiase acum datorită sticlei pe jumătate goale de 
rachiu din fața lui. Deşi nu folosea Alejandro, statura şi 
felul lui de-a fi îi aminteau de şeful răpitorilor. Ar fi putut fi 
el cel care îi angajase? Un om nu trebuie să folosească 
aceeaşi apă de colonie în fiecare zi. 

Când se impartira din nou cărţile, locotenentul Hardy 
spuse întâmplător: 

— Swinnerton, ai auzit cum a fost ucis proprietarul lui 
Damian's noaptea trecută? Se spune că a fugit după un hoţ 
şi a fost împuşcat. 

Kiri deveni mult mai atentă şi simţi coapsa lui Mackenzie 
încordându-se, deşi expresia lui nu se schimbă. Trebuia să 
fi fost ciudat să auzi oameni vorbind despre pretinsa ta 
moarte. 

Tensiunea sa crescu şi mai mult atunci când Swinnerton 
spuse: 


— Nu e nici o pierdere, Hardy. Acest nenorocit de 
Mackenzie a fost dat afară din armată, ştii doar. Bine că am 
scăpat de el. 

— N-am auzit asta. Hardy mototoli cărţile din mână, cu o 
încruntare care arăta că nu era de acord cu el. M-am 
întâlnit cu Mackenzie o dată sau de două ori la clubul său. 
Părea o prezenţă destul de plăcută. Pentru ce a fost dat 
afară? 

Cu o fata lipsită de orice emoție, Swinnerton răspunse: 

— A violat-o şi a ucis-o pe soţia unui coleg ofiţer. 

Declaraţia dură îi făcu pe toţi să-şi ţină respiraţia. O voce 
exclamă îngrozită: 

— Ce Dumnezeu spui? 

Mac ingheta, iar inima îi bătea din ce în ce mai tare. 
Fusese pur ghinion să fie pus la aceeaşi masă cu Rupert 
Swinnerton. Chiar şi aşa, nu se aşteptase să fie menţionat 
la întâmplare în mijlocul unui joc de cărţi. Deşi poate că ar 
fi trebuit. Moartea lui Mackenzie devenise o ştire. 

Chiar şi după trei ani, Swinnerton nu spunea că el era 
bărbatul a cărui soţie fusese ucisă. Povestea îi punea pe 
amândoi într-o lumină proastă. 

Cum toate privirile, inclusiv a lui Kiri, erau îndreptate 
către Swinnerton, Hardy întrebă şocat: 

— Dacă e adevărat, cum se face că nu a fost spânzurat? 

— Crima a avut loc în Portugalia. Mai uşor muşamalizezi 
o crimă într-o ţară îndepărtată, în război, spuse cu 
amărăciune  Swinnerton. Mackenzie a fost bastardul 
familiei Masterson. Fratele său vitreg şi alţi prieteni de 
familie bună au reuşit să obţină să nu fie condamnat, în 
schimbul întoarcerii acasă şi al excluderii din armată. 

— Deci poate că a fost împuşcat pentru că trebuia să 
plătească, murmură maiorul Welsh, în timp ce juca o carte. 

— Justiţia sau soţul femeii dezonorate, spuse Reed aspru. 
Dacă Mackenzie ar fi făcut acest lucru cu soţia mea, ar fi 
fost un om mort mult mai devreme. 

— E greu de crezut că uciderea soţiei unui ofiţer ar putea 
fi dată uitării, spuse Hardy, şi se încruntă. Poate că 
povestea a fost distorsionată? 

Swinnerton clătină din cap. 

— Am auzit de la un ofiţer care era acolo şi a văzut totul. 
O afacere urâtă. Femeia avea o aventură cu Mackenzie, iar 
soţul ei nu dorea ca vestea să se răspândească. 

— Se poate vedea de ce nu. Welsh clatina din cap. 
Nefericitul. Sa-si piardă soţia într-un asemenea mod 
îngrozitor, apoi să-i fie refuzată dreptatea! Presupun că 


Mackenzie a fost luat de urgenţă din Portugalia, înainte ca 
soţul să-l provoace la un duel. 

Inainte ca Swinnerton să răspundă, Reed spuse 
nerabdator: 

— O afacere foarte tristă, dar destul. Suntem aici sa 
jucăm cărţi. 

Deşi conversaţia se terminase, Mac fu zdruncinat până în 
adâncul sufletului. Ombre, un joc de cărţi spaniol, care se 
baza mai mult pe tactică decât pe noroc, era unul dintre 
preferatele sale, însă abia mai vedea cărţile. 

O mână puternică de femeie îl strânse de coapsă, iar Kiri 
îi şopti la ureche: 

— Mi-e somn, dragul meu. Eşti gata să mergem acasă la 
culcare? 

li linse marginea urechii, iar el aproape că nu se mai 
putu controla; însă ea îi dăduse o scuză bună să plece. Jocul 
se încheie, iar el spuse: 

— Din moment ce doamna mea este obosită, mă voi 
retrage, domnilor. Multumirile mele pentru joc şi noapte 
bună. 

_ li spuseră noapte buna cu invidie când o privira pe Kiri. 
In timp ce Mac ieşea împreună cu ea, îl apucă de brat cu 
tandrete şi-şi legana unduitor soldurile. 

Niciunul dintre bărbaţi nu isi va aminti chipul ei daca îi 
priveau alte părţi ale trupului. 

Mac îşi dădu seama că Kiri urma să-l întrebe despre 
Swinnerton. li puse pelerina pe umeri şi o conduse afară, 
unde îi aştepta trăsura. După ce urcară şi se îndreptară 
către casă, îl întrebă încet: 

— Ce s-a întâmplat de fapt? 

— N-ai auzit? spuse el cu o voce stinsă. Am violat şi ucis 
soţia unui ofiţer şi am scăpat de o pedeapsă bine-meritată. 

— Prostii! Eşti un protector, nu un violator şi criminal, în 
întuneric, îşi puse mâna peste a lui. Degetele lui se 
strânseră în jurul degetelor ei. 

— Dar am ucis, spuse el mohorât şi simţi greutatea 
fiecărei greşeli pe care o făcuse vreodată. Prea des. 


— Bineînţeles că ai ucis. Asta e ceea ce fac soldaţii, spuse 
ea cu calm. Şi sunt şi alte tipuri de război, care nu se 
poartă pe câmpul de luptă, cum ar fi căutarea noastră de 
asasini. Dar violarea şi uciderea unei femei neajutorate? 
Niciodată. 

— Mulţumesc. El închise ochii, recunoscător pentru 
credinţa ei. Fusese îngrozitor să fie acuzat de o astfel de 
crimă oribilă. Mai rău încă fusese faptul că unii oameni 
crezuseră. 

— Ce s-a întâmplat? întrebă ea încet. 

— Harriet Swinnerton e femeia ucisă, iar ea a fost soţia 
lui Rupert Swinnerton, cel care a spus povestea. 

Lui Kiri i se taie răsuflarea. 

— Ai lucrat cu el? 

— Putin. Când m-am alăturat primei armate am fost sub 
comanda lui Alex Randall. După ce am fost trimis în 
Portugalia, m-am transferat la o altă companie care avea 
nevoie de un ofiţer junior. Deşi Swinnerton a fost 
locotenentul şi superiorul meu, îl vedeam foarte rar. De 
obicei, era ocupat cu afacerile sale. Mac ofta. Mi-am facut 
datoria, dar nu am fost cine ştie ce soldat, Kiri. M-am 
înrolat pentru că tatăl meu s-a oferit să-mi cumpere un post 
care să-mi dea un loc în lume. Este mai mult decât fac alţi 
oameni pentru bastarzii lor. 

— Şi s-ar putea să te fi bucurat să lupti, observă ea. Nu e 
ca şi cum ai fi fost potrivit pentru casa parohială. 

El aproape că râse. 

— Foarte adevărat. Lupta a fost interesantă. Te simţi 
foarte viu. Ingrozit şi emoţionat şi provocat. Dar lupta este 
o mică parte din viaţa unui soldat, iar restul... bine, am urât 
regulile, restricţiile, ordinele date de nebuni. 

— Ca Swinnerton? 

— Nu era doar un prost, ci un prost violent. Se zvonea că 
trebuise să se căsătorească cu Harriet după ce o sedusese. 
Nu a fost, cu siguranţă, nici o dragoste pierdută între ei. 
Amândoi aveau relaţii extraconjugale. 


El clătină din cap, nu-i venea să creadă cât fusese de 
nerod. Continuă: 

— Ştiam că era o greşeală să am o relaţie cu ea, dar am 
făcut-o oricum. 

— Ai iubit-o? întrebă Kiri încet. 

Nici măcar după trei ani nu era sigur de răspuns. 

— Un pic, cred. Era frumoasă şi năvalnică. Dar avea şi o 
fragilitate care m-a făcut să vreau să am grijă de ea. Eram 
singur, iar când ea mi-a făcut avansuri, nu am plecat, ca un 
om înţelept. Era foarte frumoasă şi o amantă pricepută. 

— Sună destul de tragic, spuse Kiri. Cum a murit? 

Fiecare moment din acea noapte îi rămăsese întipărit în 
amintire. 

— Am vizitat-o în locuinţa ei. Swinnerton era plecat şi mi 
se părea suficient de sigur. A fost neliniştită toată noaptea, 
iar când am fost pe punctul de a pleca, mi-a cerut deodată 
să fug cu ea. 

— Te-a tentat ideea? 

În lumina slabă, prin fereastra trăsurii, profilul lui Kiri 
era minunat. 

— Deloc. Mă gândeam să termin relaţia, iar sugestia ei 
m-a făcut să-mi dau seama că era timpul. Nu mă iubea. Voia 
doar să plece din Portugalia. Lucru care ne-ar fi ruinat pe 
amândoi. Buzele i se crispară. Dar, dacă aş fi spus da, poate 
ar fi fost în viaţă astăzi. 

— De ce crezi asta? 

— A fost furioasă pe mine. A aruncat cu farfurii şi a 
ameninţat că-i va spune soţului ei că am încercat s-o violez. 
Mi-a fost mult mai uşor să plec şi să ştiu că am făcut ceea 
ce trebuia. 

— Deci era vie când ai plecat. 

— Da. Luă o gură de aer; ura să vorbească despre ceea 
ce urmase. Apoi, pe neaşteptate, Swinnerton a ajuns acasă 
târziu în acea noapte şi s-a dezlantuit iadul. A spus că le-a 
găsit pe Harriet şi pe servitoarea ei portugheză bătute cu 
bestialitate şi aproape moarte. 


Kiri îşi tinu răsuflarea, dar Mac continuă; dorea să 
termine cât mai repede. 

— Swinnerton a susţinut că Harriet era încă în viaţă când 
a găsit-o el şi că, dându-şi ultima suflare, ea m-a acuzat că 
am violat-o şi am bătut-o, şi pe ea, şi pe servitoare. 

— Dumnezeule, şopti Kiri, strângându-i mâna cu putere. 
Crezi că Swinnerton a aflat despre relaţie şi a vrut să se 
răzbune pe amândoi? 

El dădu din cap. 

— Cred că Harriet a fost atât de furioasă, încât i-a spus 
despre mine şi, poate, şi despre celelalte relaţii ale ei, iar el 
a înnebunit, spuse Mac. După ce a murit, Swinnerton s-a 
folosit de acuzaţia ei şi a convocat curtea marţială în acea 
dimineaţă. Am fost condamnat să fiu biciuit, apoi atârnat de 
gât până îmi dădeam sufletul. 

Kiri tremură. 

— Cum ai scăpat de spânzurătoare? 

— Alex Randall şi fratele meu, Will. Sergentul meu i-a 
trimis un mesaj lui Will, care a mers imediat la lordul 
Wellington, în timp ce Randall a venit în tabără să afle ce se 
întâmplase. Mac zâmbi amar. 

— Dacă Swinnerton nu ar fi fost atât de dornic să mă 
vadă biciuit, aş fi fost mort înainte de sosirea lui Randall, în 
schimb, am putut să-mi susţin nevinovăția in fata lui 
Randall şi să-i spun ce am crezut eu că se întâmplase de 
fapt. 

— Mulţumesc lui Dumnezeu că a ajuns acolo la timp şi că 
te-a crezut! spuse ea cu vehementa. 

— Şi că e Randall. Mac clătină din cap cu uimire. Stătea 
în faţa clădirii în care mă încuiaseră şi mi-a spus că nu 
credea că eram vinovat şi că, dacă încercau să mă spânzure 
bazându-se doar pe ceea ce auziseră, va trebui să treacă de 
el. 

— Am văzut destul încât să cred că Randall ar putea ţine 
piept unei unităţi de infanterişti, spuse Kiri cu venerație. 
Cum a reacţionat Swinnerton? 


— Tipa şi-l ameninţa pe Randall, când Wellington si Will 
au venit în galop în tabără. In timp ce Wellington a ordonat 
ca toată lumea să stea jos şi să-i spună ce s-a întâmplat, 
Will a găsit un martor al acelor batai. Fata fusese grav 
rănită, dar supravietuise şi fusese capabilă să vorbească. 
Ea a mărturisit că Harriet şi cu mine aveam o aventură, dar 
când am plecat în noaptea aceea, stăpâna ei era teafără şi 
nevătămată. 

— Ar fi putut să identifice criminalul? 

— Ea a spus că nu l-a văzut foarte bine, dar era mărunt, 
un portughez, spuse el sec. Un hoţ, cu siguranţă. 

— Crezi că l-a recunoscut pe Swinnerton, dar n-a 
îndrăznit să spună? 

— Asta e teoria mea, dar aş putea greşi. Nu au existat 
dovezi împotriva lui, cum nu au fost nici împotriva mea. Nu 
era sânge pe el, dar camerele lui nu au fost verificate, aşa 
că ar fi putut să-şi fi schimbat hainele înainte să dea 
alarma. 

Buzele lui Mac se subtiara. 

— O altă teorie a fost că mă culcam şi cu servitoarea, şi 
cu stăpâna ei, aşa că a minţit ca să mă protejeze. 

— De ce ar minţi pentru a proteja un om care a ucis-o pe 
stăpâna ei şi aproape şi pe ea? întrebă Kiri. Nu are sens. 

— Astfel de probleme nu au nimic de-a face cu logica, 
spuse el pe un ton sec. Lordul Wellington a decis că un 
ofiţer britanic nu putea fi executat fără dovezi. Chiar dacă 
Harriet pretinsese ca am fost eu, o femeie atât de rănită ar 
fi putut delira, în timp ce femeia care a supravieţuit a spus 
categoric că nu am fost eu criminalul. 

— După ce a respins acuzaţiile, Wellington a sugerat să 
plec din armată şi să mă întorc imediat în Anglia. Aşa am şi 
făcut. 

Nu s-ar fi descurcat fără ajutorul fratelui său. Will era 
doar cu câţiva ani mai în vârstă, dar fusese întotdeauna 
fratele mai mare. 

— O mişcare inteleapta. Chiar daca nu ai fost condamnat, 
ar fi fost imposibil să continui sa lupti în acelaşi regiment. 


— Am fost bucuros să mă întorc la Londra, deşi habar n- 
aveam ce să fac. Apoi a venit Kirkland şi mi-a sugerat o 
carieră diferită. Ideea de a face o muncă utilă în loc să fiu 
bastardul dezonorant al lui Masterson a fost irezistibilă. Şi 
s-a dovedit că sunt un proprietar de club şi un informator 
mult mai bun decât fusesem ca soldat. 

— Presupun ca asasinarea lui Harriet este încă 
nerezolvată? 

— Oficial. Incidentul a distrus două cariere. Swinnerton 
nu a fost crezut, aşa că suspiciunea a căzut, în cea mai 
mare parte, asupra lui, aşa cum a rămas şi asupra mea. 
Familia lui i-a cumpărat un transfer într-un regiment din 
Indiile Occidentale, ca să scape de un scandal atât de 
groaznic. 

— Asta-i o pedeapsă în sine, având în vedere bolile de- 
acolo, spuse Kiri. Arăta gălbejit sub bronz. Poate s-a vândut 
din motive de sănătate. 

— N-am auzit că a revenit la Londra, aşa că, probabil, s-a 
întors recent. Mac se strâmbă. Nu mi-a părut rău să 
părăsesc armata. Dar orice alt mod de a o face ar fi fost mai 
bun. | 

— Îmi pare rău că a trebuit să înduri asta. Kiri se întoarse 
şi-şi odihni capul pe umărul lui, punându-şi braţul liber în 
jurul taliei. Un braţ cald şi minunat de femeie. 

Ea continuă: Rupert Swinnerton pare un monstru. Şi ar 
putea fi unul dintre răpitori. 

Mac intră brusc în stare de alertă. 

— Mirosea a Alejandro? 

— Nu, dar seamănă cu şeful răpitorilor. Mai mult decât 
oricine altcineva pe care l-am văzut în seara asta. 

— Cât de sigură eşti că el este cel pe care-l căutăm? 

— Nu sunt convinsă, spuse ea. Dar cred că ar trebui să 
fie urmărit îndeaproape. 

Mac se gândi la ceea ce ştia despre Swinnerton. Omul 
era rece ca un şarpe, iar în armată ar fi putut să deprindă 
abilităţi utile pentru asasini. 


— Încerc să nu fiu părtinitor aici. Dar cred ca Rupert 
Swinnerton este capabil de orice. 

— Sper că el e vinovat, spuse Kiri melancolic. Are un 
comportament destul de neplăcut. 

— Aşa că am realizat ceva în seara asta, până la urmă. 
Un început bun pentru investigația noastră. 

Bucuros pentru aceste progrese şi recunoscător pentru 
înţelegerea de care dădea dovadă Kiri, Mac se aplecă spre 
ea să o sărute. Buzele lui atinseră curbura obrazului ei. 

Ea îi întoarse sărutul şi multumirea se transforma în 
pasiune. Rochia de mătase verde îl înnebunise din prima 
clipă când Kiri se îmbrăcase cu ea şi acum nu-şi dorea 
nimic mai mult decât s-o ajute să o dezbrace. Sânii ei - atât 
de plini, perfecţi. Parfumul ei, esenţa de Kiri, era întărit de 
un parfum exotic care-l făcea pe Mac să-şi piardă raţiunea. 

Genunchiul ei alunecă între ai lui, mâinile ei pipăiau la fel 
de febril ca ale lui. Au fost uluiti când trăsura se opri. 
Ajunseseră pe strada Exeter, la nr. 11. 

Cu trupul tremurând, Mac se rupse din imbratisare. 

— Oare ce au plimbările cu trasura? gâfâi. Bunul-simt 
zboară pe fereastră când călătoresc cu tine. 

— Este perfect logic, spuse ea râzând. În trăsură suntem 
aproape unul de celălalt şi singuri. Ori de câte ori se 
întâmplă acest lucru, parcă ne năpustim unul asupra 
celuilalt. : 

— Te descurci cu logica. Isi puse capul cu tandrete pe 
umarul lui. $i te mai pricepi si sa te napustesti asupra mea. 

— Am observat cum fac pisicile. Mana ei alunecă între 
picioarele lui si il prinse cu o precizie paralizanta. Iar daca 
am ajuns in acest punct, singurul lucru logic este sa 
mergem in camera mea si sa facem dragoste nebuna, 
pasionala. 

Cuvintele lui Kiri îl făcură pe Mac să se cutremure din 
creştet până-n tălpi. Fiecare muşchi al trupului său se 
încordă, aşa că fu nevoit să se lupte să-şi recapete 
controlul. Se aflau într-o trăsură, pentru numele lui 
Dumnezeu! în faţa casei lor temporare. Trebuia să-şi revină 
şi să intre. 

Işi imagină cum ar fi să facă dragoste aici şi acum, iar 
trăsura să se zgaltaie nebuneşte. Această idee îl amuză şi-l 
ajută să-şi mai revină. 

— Ne vom da jos din această trăsură şi vom lăsa nebunia 
în urma noastră, spuse el ferm. Vom intra în casă, ne vom 
retrage în camerele noastre şi vom dormi separat. 

Doar că el va rămâne treaz toată noaptea din cauza 
dorinţei sale atât de intense, încât nici măcar mâna lui 
dreaptă nu-l mai putea ajuta. 

— Nu fi absurd, spuse ea pe un ton categoric, în timp ce- 
şi aranja hainele şi boneta. Poate că nu avem niciun viitor 
împreună, dar avem prezentul. Ne dorim unul pe celălalt, 
iar viaţa noastră de acum nu e una normală. Atâta timp cât 
durează această investigaţie, putem face ce ne dorim, fără 
cenzură socială. 

Vrând să scape de acea viziune tentantă, deschise uşa şi 
sări în stradă. De data aceasta, nu îi mai oferi mâna s-o 
ajute, pentru că nu avea curajul s-o atingă; iar ea putea să 
coboare foarte uşor şi singură. 

Kiri dovedi că era în stare, însă îi distruse toate bunele 
intenţii când îl luă de braţ. Fără să mai scoată o vorbă, 
urcară treptele şi descuiară uşa. In micul foaier, fusese 
lăsată aprinsă o lampă, ca să se poată orienta. Era o 
singură lumânare pe masă, deci restul locatarilor se 
întorseseră şi se culcaseră deja. 

Cu voce joasă, el spuse: 

— Grădina Edenului înseamnă Adam, Eva şi un şarpe. Tu, 
Lady Kiri, cu siguranţă te tragi din şarpele care este ispita 
pentru sufletele lui Adam şi Evei. 


În loc să se simtă insultată, ea râse. 

— Am citit că sexualitatea a fost ispita adevărată, şi de- 
atunci, Adam şi Eva culeg merele cu un entuziasm infinit. 

Râsul ei inceta cand îşi scoase mânuşa şi lăsă să i se vada 
mâinile delicate, cu degete lungi. 

— De ce n-am face şi noi la fel? Cui i-am face râu? 

Gândul la acele degete lungi pe trupul său îl făcu să 
înghită în sec şi să privească în altă parte. 

— Eşti prea inteligentă ca să nu înţelegi că sexualitatea 
este trecătoare şi uneori periculoasă. Poate provoca durere 
şi suferinţă mare. Pe mine aproape că m-a ucis. 

— Nici eu nu am vreun sot nebun şi, dacă nu cumva ai 
tinut-o ascunsă, nici tu nu ai soţie, sublinie ea. 

Buzele lui se crispară. 

— Nu m-am mai culcat cu nicio femeie de când a murit 
Harriet. 

Ea rămase surprinsă. 

— Asta nu poate fi din cauză că ti-au lipsit ocaziile. 

— Nu. Motivul este... vina, cred. Se chinui să explice de 
ce evitase orice fel de încurcătură cu alte femei: Am fost 
nepăsător cu Harriet, şi asta a declanşat un dezastru care a 
ucis-o pe ea şi le-a rănit pe prea multe altele. Ea m-a 
făcut... precaut. 

— O luase pe un drum greşit, cred. Daca Swinnerton nu 
ar fi bătut-o în acea noapte, probabil că oricum s-ar fi 
întâmplat altă dată, spuse Kiri liniştită. Nu crezi că a venit 
vremea să trăieşti din nou? 

Se uită în ochii ei, verzi chiar şi în acea lumină. 

— Chiar eşti păgână. Dar eşti prea inteligentă ca să nu 
ştii că urmările sunt reale. Chiar dacă nu aş fi împuşcat de 
tatăl tău sau de fratele tău, există întotdeauna riscul unui 
copil. 

— Am prevăzut deja asta, spuse ea cu un zâmbet 
răutăcios. Când mă gândeam la căsătoria cu Godfrey 
Hitchcock, am întrebat-o pe Julia Randall cum poţi preveni 
o sarcină. Este atât de util să cunoşti o moaşă bună! Am 


venit pe strada Exeter pregătită, pentru că vreau să fiu cu 
tine cât de mult pot. 

— Sunt profund flatat, spuse el cinstit. Dar chiar dacă 
pentru tine e ceva ocazional, nu ştiu, în schimb, dacă şi 
pentru mine poate fi la fel. 

Inainte de Harriet Swinnerton, avusese destule aventuri, 
dar nu mai era acel bărbat. 

Ea îşi trecu degetele pe obrazul lui, ca o mângâiere 
diafană. 

— Având în vedere că ultima aventură s-a terminat cu un 
dezastru şi ai avut trei ani de singurătate, nicio aventură 
noua nu poate fi ocazională. Sau intentionezi să trăieşti o 
viaţă de celibat? 

El tremură la atingerea degetelor ei. 

— Categoric, nu. Dar mai bine as pacatui cu o femeie 
care este mai in varsta si mai experimentata, si deci 
consecintele vor fi mai putine. 

— Nu trebuie sa existe consecinte ale relatiei noastre, nu 
altele in afara regretului adanc atunci cand va veni vremea 
să ne despartim. Isi scoase boneta şi lăsă sa se vada ca 
sarutarile pasionale din trasura ii lasasera parul stralucitor 
intr-o dezordine fermecatoare. Nu crezi ca placerea pe care 
o vom trai va merita? 

El nu ştia dacă să râdă sau să plângă. 

— Nu semeni cu nicio altă femeie pe care am cunoscut-o 
vreodată. Dacă mai am un strop de rațiune, voi alerga la 
etaj şi voi închide uşa dormitorului în urma mea. 

In lumina slabă, frumuseţea ei întunecată părea exotica. 

— Te gândeşti la mine ca la o englezoaică, pentru că 
aceasta este partea pe care o vezi; dar eu sunt şi o fiică a 
Indiei. Mintea mea nu funcţionează întotdeauna aşa cum se 
aşteaptă cei din jurul meu. 

— Asta am observat. El încercă să nu se holbeze când ea 
îşi scoase pelerina şi lăsă la iveală pielea dezgolită şi 
formele trupului. 

— Toate femeile hinduse sunt seducătoare periculoase? 

— Foarte puţine. Ea zâmbi răutăcios: Eşti doar norocos. 


Foaierul era mic şi nu exista loc să se eschiveze când ea 
îşi trecu braţele în jurul gâtului său. Vocea ei, parfumul ei, 
trupul ei minunat şi suplu îi inundară simţurile. 

— Crezi că sunt o fată inocentă care are nevoie de 
protecţie, spuse ea încet. Dar nu sunt o inocentă. 

li dovedi asta cu un sărut care îl răscoli. 

— Ai scos ultima fărâmă de conştiinţă din mine, Kiri, 
spuse el cu respiraţia întretăiată. Aproape cred că putem fi 
iubiţi fără să declanşăm un alt dezastru. Şi chiar dacă nu 
putem, acum nu-mi pasă. 

— Putem fi împreună fără să ne distrugem unul pe 
celălalt. Kiri se dădu înapoi şi-l luă de mână. Iti promit. 
Acum, vino. 

El aprinse o lumânare de la lampa de noapte şi o lăsă să-l 
ducă în sus pe scări. Flacăra licări sălbatic în casa scării, 
făcând-o să arate ca-ntr-un vis. O femeie incredibilă, 
frumoasă, deosebită de oricare alta. Puternică, nu 
neajutorată. Care putea oferi fără să-i ceară sufletul în 
schimb. 

Era prea frumoasă ca să fie adevărată. Dar în această 
seară, el voia cu disperare să creadă. 

Prins între bucurie şi teroare în faţa îndrăznelii ei, 
Mackenzie se lăsă dus de Kiri în camera ei. Era un dormitor 
spaţios, dar înălţimea şi umerii lui lati făceau ca încăperea 
să pară mai mică. 

De îndată ce uşa se închise în spatele lor, el puse 
lumânarea pe birou şi o cuprinse într-o imbratisare 
ameţitoare. O fascinase când încercase vitejeşte să se 
abţină. Acum, că dăduse frâu liber dorinţei, era irezistibil. 

Cu doar o lumânare în cameră, ea îl simţi mai mult prin 
miros şi atingere decât prin văz. Era delicios şi dorea să-l 
respire. Să-l guste, să-l devoreze. Să-l ia în fiinţa ei. 

Degetele lui lungi o mângâiau pe spate. Se simțeau atât 
de bine împreună, încât ea nici nu-şi dădu seama că-i 
desfăcuse rochia, până când el nu păşi în lături şi mătasea 
verde căzu la picioarele ei. Cămaşa şi corsetul o acopereau 
destul de bine, dar el era fascinat. 


— De ce sunt desuurile atât de ispititoare? întrebă cu 
mirare, urmărind cu degetul marginea corsetului peste 
sânii ei. 

— Pentru ca sunt interzise vederii, răspunse ea ragusit, 
pielea ei cântând sub atingerea lui. Dar acum e rândul tău. 

Ea se apropie şi-i dezlegă cravata. Când se aplecă să-l 
sărute, îi simţi pulsul pe buzele ei. Şi mai gustă şi o urmă 
de sare, esenţa lui misterioasă. 

— Nu te mişca, îi porunci ea. Vreau să te fac să-ţi pierzi 
capul. 

— Ai făcut-o deja, gemu el, dar rămase nemişcat ca o 
statuie, în timp ce ea îi scoase haina, îi trase cămaşa din 
pantaloni şi îşi plimbă mâinile pe pielea lui fermă. 

li iubea părul de pe piept şi felul în care strălucea în 
nuanţe roşcate, în lumina lumânării. 

li trase cămaşa peste cap, apoi îi scoase vesta captusita 
pe care o purtase ca să pară mai solid. In acest timp, 
degetele ei îi mângâiau spatele, iar ea simţi asprimea lui 
surprinzătoare. Curioasa, se duse în spatele lui să 
cerceteze mai îndeaproape. 

I se tăie respiraţia. Spatele lui era o masa de creste 
neregulate. Ca o fiică a armatei, recunoscu imediat cauza, 
îi puse mâna uşor pe spate. 

— Rezultatele bataii lui Swinnerton, presupun. Este o 
minune că nu ai fost ucis. 

— Am fost al naibii de aproape, spuse el. El a ordonat o 
mie două sute de lovituri de bici, limita maximă admisă, dar 
m-am prăbuşit după cinci sute. Swinnerton a vrut ca eu să 
îndur toată bătaia înainte de a fi spânzurat, aşa că am fost 
târât şi închis. A fost chemat un doctor să mă bandajeze, ca 
să pot primi şi celelalte lovituri. 

— Asta s-a întâmplat când a sosit Randall? Ai spus că, 
dacă Swinnerton n-ar fi ţinut să te biciuiască, ai fi fost 
spânzurat înainte să ajungă ajutoarele. 

Pieptul larg al lui Mackenzie se relaxă, iar el expiră 
adânc. 


— Am fost suficient de conştient cât să-i spun lui Randall 
ce s-a întâmplat. El îl mai întâlnise pe Swinnerton înainte, 
lucru care m-a ajutat. Când au sosit Will şi Wellington, 
eram deja din nou coerent. 

Ea se strădui să-şi stăvilească lacrimile ce stăteau să-i 
cadă. 

— Atunci mă bucur pentru cicatrice, fiindcă altfel ai fi 
murit înainte să ne cunoaştem. 

— Ar fi fost mai bine dacă s-ar fi întâmplat asta, fecioara 
mea războinică, spuse el trist. Nu-ţi pot aduce vreun bine. 

— Prostii, răspunse ea. Eşti atât de minunat! Să nu te fi 
cunoscut ar fi fost o pierdere. 

— Nu ar fi fost o pierdere dacă n-ai fi ştiut niciodată că 
exist, spuse el, cu o voce uscată ca oasele în deşert. Dar 
dacă aş fi fost spânzurat, aş fi fost amintit ca un violator şi 
un criminal. N-aş fi vrut ca Will să îndure una ca asta. 

— Bineînţeles. Chiar si un om atât de calm ca Will 
Masterson ar fi fost deranjat de acest gen de notorietate. 
Ea îi mângâie spatele cu ambele mâini. Însă nu ai comis 
nicio crimă. 

— Nu legal, dar cicatricele sunt un semn. Harriet 
Swinnerton îi atrasese şi pe alti ofiţeri. Oare Will ar fi 
acceptat avansurile ei? Sau Randall? Chiar şi când erau 
subofiteri, ei aveau mai multă minte. 

Ea îşi dădu seama că el vedea cicatricele nu doar ca pe 
un semn de nebunie, ci si de ruşine. Il cuprinse de mijloc cu 
braţele şi-şi lipi obrazul de spatele lui. 

— Cicatricele sunt şi un semn de nedreptate, spuse ea 
încet. Era cât pe ce să mori pentru o crimă pe care n-ai 
comis-o şi, din acest motiv, ai făcut o pasiune pentru 
dreptate, nu? Acesta este unul dintre motivele pentru care 
lucrezi cu Kirkland. Te-ai schimbat şi ai devenit un om mai 
bun. 

După ceva vreme, el spuse cu părere de rău: 

— Cred că da. 

Ea continuă să-l tina în braţe, simtindu-i bătăile inimii şi 
respiraţia care i se domolea treptat. El era puternic, 


masculin şi viu. Şi totuşi, ar fi fost posibil ca el să fi fost, iar 
ea să nu fi ştiut ce pierde. 

— Este mai bine să te naşti înţelept? întrebă el. Sau poţi 
atinge înţelepciunea doar prin prostie catastrofală? 

Kiri se gândi. 

— Să te naşti înţelept ar fi mai uşor. Sora mea, Lucia, a 
moştenit înţelepciunea de la tatăl ei şi a fost întotdeauna un 
copil înţelept. 

Spre deosebire de Kiri... 

— Dar, continuă ea, dintr-o perspectivă teologică, cred că 
este preferabil să se lupte şi să depăşească o slăbiciune, ca 
să devină o persoană mai bună. Ea râse brusc: Cu 
siguranţă, este mult mai interesant. 

Mackenzie se întoarse şi o strânse la pieptul lui, 
îngropându-şi faţa în părul ei. 

— Sunt sigur ca Lucia este o femeie frumoasă şi o tânără 
admirabilă. Categoric, minunată dacă arată ca tine. Dar nu 
încântătoare. Nu mă poate înnebuni cu un asemenea 
amestec de inteligenţă şi de frumuseţe. 

— Bărbaţii pomenesc rar de inteligenţa mea şi niciodată 
înainte să vorbească despre frumuseţea mea, spuse ea 
aprobator. Acesta este motivul pentru care eşti mult prea 
bărbat pentru mine. _ 

Dar nu prea bărbat pentru a fi imbratisat. li plăcea la el 
forţa pe care o inspirau umerii lui largi şi corpul musculos, 
îi plăcea felul în care o săruta şi o mângâia, ca şi când ea 
era centrul universului sau. Ii plăcea cum fiecare fibră a 
fiinţei ei îl dorea şi voia să-l atragă, să fie una cu el. 

Degetele lui agile îi desfăcură corsetul, apoi îi mângâiară 
coapsele. Mâinile lui urcară pe trup şi-i cuprinseră sânii. [i 
frământă uşor carnea prin bumbacul subţire, iar degetele 
lui mari se jucară cu sfârcurile ei, făcându-i spatele să se 
arcuiască de plăcere. Ea abia reuşi să îngâne: 

— Trebuie să fac un ocol rapid în spatele paravanului, ca 
să mă pregătesc. Când mă întorc, vreau să găsesc focul 
arzând pe vatră şi pe tine gol. 

El zâmbi. 


— Dorinţa ta e poruncă pentru mine, fecioara mea 
războinică. 

Ea se smulse din imbratisarea lui şi nu privi înapoi, ştiind 
că, dacă-l vedea, nu l-ar mai fi putut lăsa nici chiar pentru 
un minut. 

Pentru că de felul ei era optimistă, pregătise buretele şi 
oţetul mai devreme. Avu nevoie doar de un moment să le 
însereze. Mintise cand îi spusese lui Mackenzie ca nu vor 
exista consecinţe în urma apropierii lor. Numele lui avea să 
fie gravat cu litere de foc în sufletul ei până la moarte. 

Dar dorea să facă tot posibilul ca să se asigure că nu vor 
exista consecinţe fizice grave. Dacă rămânea însărcinată, el 
ar fi fost suficient de gentleman cât să se căsătorească cu 
ea, dar nu-şi dorea un soţ luat cu forţa. 

Cărbunii trosneau, în timp ce el făcea focul. Apoi se auzi 
foşnetul hainelor când se dezbrăcă şi zgomotul cizmelor 
când şi le scoase. Pentru ea, faptul că ştia ce făcea el era 
condamnabil de interesant. Ea îşi scoase corsetul, cămaşa 
şi ciorapii şi le aruncă pe rând peste paravan. 

— Ştii să pui paie pe foc, nu-i aşa? spuse el admirativ. 

— Incerc. Cu o timiditate bruscă şi absurdă îşi desfacu 
părul negru şi bogat şi şi-l scutură, lăsându-l să-i cadă până 
la brâu. 

Respiră adânc şi ieşi de după paravan. De când era micăi 
se tot spusese că era frumoasă. Dar acesta era testul 
suprem. 

Din expresia plină de uimire a lui Mackenzie, trecuse 
testul. 

— Oh, doamna mea, spuse el. Cum de poţi arăta în egală 
măsură nevinovata ca Eva şi ispititoare ca Afrodita? 

— Nu sunt nici Eva, nici Afrodita, deşi mă bucur că mă 
vezi aşa. 

Isi miji ochii ca să studieze fiecare centimetru din trupul 
lui splendid, de la valurile dese de păr castaniu până la 
umerii largi şi piept, apoi, în jos, şoldurile înguste şi 
picioarele musculoase. Şi observă dovada dorinţei lui. 


Ar fi putut foarte bine să fie modelul unui sculptor grec, 
dar carnea lui vie era mult mai atrăgătoare. 

— Şi tu esti frumos, Damian, dar nu şi nevinovat, cred eu. 

— Categoric, nu sunt nevinovat. Se indrepta spre ea şi îi 
luă mâna. Dar în seara asta simt că am renăscut. Ca şi cum 
ar fi prima dată. 

Isi împletiră degetele, iar el îi aşeză mâna în dreptul 
inimii lui. 

Această mişcare îi aduse unul lângă celălalt, iar ea fu 
suficient de aproape cât să-i simtă căldura trupului. Mâinile 
lor nu erau prea diferite la culoare, dar ea era bronzată 
peste tot, în contrast cu paloarea tipic englezească a 
bustului lui. 

Ea se apropie şi-şi lipi trupul de muşchii lui fermi. Bărbat 
şi femeie, născuţi ca sa se împerecheze. Se imbratisara, 
sărutându-se. 

Fu nevoie doar să respire de câteva ori, ca să-şi simtă 
dulceata pe limbile lor fierbinţi, în mâinile dornice si în 
pasiune. Venise momentul să profite de goliciunea lor, să nu 
irosească nimic stând în picioare, fiindu-le mult mai bine să 
se întindă. 

Inainte ca ea să mai spună ceva, el o luă în braţe. Un brat 
puternic se îndoi în jurul taliei ei, în timp ce cu celălalt îi 
sprijinea coapsele goale, provocând valuri de căldură 
lichidă în locuri ascunse. 

Dadu la o parte cuvertura şi o aşeză pe cearsaful moale. 
Ea încercă să-l tragă peste ea, dar el îi respinse braţele. 

— Sunt flămând, spuse el, privind-o intens. Aşa că mă voi 
ospăta cu tine înainte de felul principal. 

Se aşeză deasupra ei astfel încât pieptul, coapsele şi... 
barbatia lui de-abia să o atingă, oferindu-i senzaţii 
nebunesc de erotice. Apoi îi linse urechea la fel cum făcuse 
şi ea mai devreme. Ea gemu, iar gura lui îi ajunse pe gât. 
Se zvârcoli sub el, pe jumătate înnebunită de dorinţă. 

Buzele lui coborâră pe trupul ei, sugându-i uşor sânii, iar 
ea îşi îngropă degetele în părul lui. Abia simţea mâna care 


îi mângâia coapsa, până când degetele lui alunecară în 
locul secret şi umed. 

Ea se legana, aproape să-şi piardă simtirea, în timp ce 
gura lui cobora. Limba lui în jurul buricului ei, buzele lui pe 
abdomenul ei... 

Oh, Doamne! Când căldura limbii şi a gurii lui pricepute 
acoperi centrul plin de sensibilitate dintre picioarele ei, ea 
explodă necontrolat. Isi mişcă şoldurile într-un spasm, 
înfigându-şi degetele în părul lui. El îi acoperi gura cu 
mâna ca să-i inabuse tipatul, în timp ce ea se lăsă prada 
unui extaz nebun. 

Când începu să-şi revină, el se ridică şi se mută între 
genunchii ei. Să o pătrundă fu ca un gest de posesie, în 
afara unui scurt moment de rezistenţă ascuţită, după care 
se uniră în intimitate absolută. Cuprinsă de ameteala, ea 
deschise ochii şi văzu uimirea de pe chipul lui. Insă aceasta 
dispăru când ea începu să se legene sub el, iar el intră şi 
mai adânc, umplându-i trupul de noi senzaţii. 

Mişcarea ei îi aduse un orgasm la fel de înnebunitor cum 
fusese pentru ea. Gemu neajutorat, împinse din nou şi din 
nou. Ea închise ochii strâns, savurând aromele bogate de 
sex şi pacea de după furtună. 

Visase la asta, însă Damian Mackenzie întrecuse orice 
vis. 


Capitolul 24 


Zguduit până-n străfundurile fiinţei sale, Mac abia reuşi 
să se rotească într-o parte, ca să nu o zdrobească pe Kiri. 
Chiar şi cu cei trei ani de celibat ai săi, avusese parte de 
pasiune şi de împlinire dincolo de imaginaţie. 

Imparteau aceeaşi pernă, iar el admiră linia elegantă a 
profilului ei. I se strânse inima când văzu lacrimi curgând 
din ochii ei închişi. Doamne Dumnezeule, oare făcuse altă 
greşeală dezastruoasă cu o femeie? Păruse să dorească şi 
ea acest lucru, la fel de mult ca el. 

— Kiri, ce s-a întâmplat? întrebă el îngrijorat. Te-am 
rănit? 

Prin minte îi trecu un gând care dispăru rapid când ea 
deschise ochii şi-i zâmbi fericită. 

— Nu sunt lacrimi de tristeţe, ci de fericire. 

— Ma bucursă aud asta, însă chiar şi-aşa, sunt nelinistit. 
El îşi sprijini capul într-o mana şi o privi mai atent, în timp 
ce trase cuvertura peste ei. Focul nu era de-ajuns cât să 
încălzească încăperea, acum, că nu mai generau propria lor 
căldură. 

El se întoarse la gândurile lui de mai devreme, retrăind 
fiecare clipă intensă a întâlnirii lor. 

— Nu sunt priceput în astfel de lucruri, spuse el 
neîncrezător, dar... Aş zice că ai fost fecioară. Însă tu mi-ai 
spus că nu eşti. 

— Am spus că nu sunt inocentă, răspunse ea, privindu-l. 
Dar, teoretic, am fost fecioară. 

— La naiba! exclamă el, simțind cum îi dispare buna- 
dispoziţie. Dacă aş fi ştiut, aş fi reuşit să fac ce-mi spune 
conştiinţa şi aş fi stat departe de tine! _ 

— Tocmai de-asta te-am indus în eroare, Damian. Imi 
pare rău că nu am fost sinceră, dar nu-mi pare rău de ce- 
am făcut. 

Ea îi zâmbi ademenitor. 

Se simţi cuprins de un fior adânc, tot mai adânc, până-n 
măduva oaselor. 


— Aş vrea o explicaţie. Nu te cred dacă-mi spui că te-ai 
îndrăgostit nebuneşte şi te-ai hotărât să mă seduci ca să mă 
însor cu tine. Nu sunt un premiu chiar atât de mare. 

Expresia de pe chipul ei deveni tristă. 

— Ştiu ca nu esti genul care să se însoare şi, cu toate ca 
am vrut să te păcălesc ca să ajungi în patul meu, nu am 
vrut să te duc şi la altar. 

— Atunci, de ce? întrebă el uimit. Dorinţă pură? E un 
motiv puternic. Incredibil de irațional. Dar, în cazul unei 
tinere cu o asemenea tărie de caracter, deloc credibil. 

— Răspunsul este complicat. 

Ea îşi mută privirea în tavan. 

— Atunci, te rog să mă luminezi şi pe mine, ca să ştiu 
dacă ar trebui sa mă supar, spuse el sec. 

— Sper că nu, deşi ai motive. Continuă tot fără să-l 
privească: în India, m-am îndrăgostit de unul dintre ofiţerii 
tatălui meu. A fost prima mea dragoste, o pasiune nebună. 
Charles a fost gentleman şi a refuzat să mă dezonoreze, 
însă eram foarte tineri şi ne doream cu disperare. Am 
descoperit mijloace să ne vedem în secret atunci când 
puteam. 

Vulnerabilitatea de pe chipul ei era diferită de încrederea 
veselă pe care o afişa de obicei. El îşi dădu seama ce urma 
şi spuse încet: 

— Deci, împreună, aţi explorat toate plăcerile pasiunii, 
mai puţin actul sexual propriu-zis? 

Ea incuviinta şi-şi muşcă buzele. 

— A fost minunat. Imbatator. 

— S-a răzgândit? 

Spera ca Charles să nu fi renunţat la ea din cauza 
sângelui ei amestecat! Dacă aşa stăteau lucrurile, l-ar fi 
vânat pe nenorocit şi i-ar fi sucit gâtul. 

Ea zâmbi amar. g 

— Aş fi vrut asta. Insă a murit. Conducea o patrulă în 
munţi, pe o potecă îngustă care s-a surpat şi mulţi dintre 
oamenii lui au căzut în râu. El era un înotător puternic, a 
intrat în apă din nou şi din nou şi a reuşit să-i salveze pe 


toţi, mai puţin pe unul. Când s-a dus după ultimul său om, 
n-a mai avut putere... nu a supravieţuit. 

— Oh, draga mea, spuse el încet. Îmi pare rău. Dar un 
ofiţer bun are grijă de oamenii lui, iar el a fost cu siguranţă 
un ofiţer de bun. A murit ca un erou. 

— Ştiu. Kiri plângea. Dar aş fi vrut să nu moară la 
datorie. 

Mac o trase aproape de el. 

— Nu cred că e o consolare dacă te culci cu un bărbat pe 
care nu-l iubeşti, fata mea dragă. Aş vrea să pot fi ceea ce-ţi 
trebuie ţie. 

— Dar eşti. Se uită în sus, cu fata foarte aproape de el. 
Pierderea lui Charles a lăsat în inima mea un gol, dar şi... 
furie. Mi-aş fi dorit să fi fost iubiţi, să fi avut măcar asta. 

— Eu nu sunt el. Nici pe departe. Zâmbi sec. Eroismul nu 
se află pe lista mea, limitată, de virtuţi. Şi nici nu-mi place 
ideea de a fi... un înlocuitor pentru Charles. 

Kiri dădu din cap. 

— Nu e aşa. Eşti foarte diferit de el. Dar mă faci să râd 
aşa cum făcea el. Se încruntă. Si... Te doresc aşa cum n-am 
mai dorit un alt bărbat de la moartea lui Charles. Poate 
chiar mai mult decât pe el, deşi pare că-l trădez. 

Era greu să rămână supărat când o femeie uimitor de 
frumoasă spunea că-l doreşte atât de mult. = 

— Acum ştii ce-ţi lipsea. Tonul i se îmbună. Insă cu 
Charles ai fi avut parte şi de dragoste, nu doar de dorinţă, 
iar asta ar fi schimbat totul. 

— Poate că ai dreptate, dar... a trecut timp. Eu nu mai 
sunt cea care eram atunci. lar după seara asta, pot uita 
acea pierdere teribilă, îi mângâie pieptul. Tu şi cu mine 
vom fi împreună cât timp vom putea, apoi ne vom vedea 
fiecare de drumul nostru. Când voi fi o bătrână doamnă 
plină de gravitate, îmi voi aminti de asta cu un zâmbet 
nostalgic şi fără regret. 

Râse. 

— Nu vei fi niciodată plină de gravitate, Lady Kiri. 


— Daca nu pot fi plină de gravitate, atunci voi fi o 
doamnă excentrică, spuse ea calm. Cu pisici, precum cea 
care a apărut la picioarele patului. 

El privi în jos şi văzu un motan ghemuit în colţul patului, 
ca şi cum ar fi fost acolo toată noaptea. 

— De unde naiba a apărut motanul ăsta? 

— Nu ştiu. Cred că motanul are un drum ascuns care-l 
aduce în camera asta. 

El clătină din cap. 

— Cred că deja eşti excentrică, dar e-n regulă. 
Aristocratii îşi pot permite lucruri pe care alţii nu şi le 
permit. Se ridică, iar aerul rece îi răcori pielea. Nu pot 
desface ceea ce am făcut, dar pot să împiedic să se mai 
întâmple. Ai primit împlinirea pe care ţi-o doreai, iar cand 
te vei întoarce la viaţa ta de zi cu zi vei găsi pe cineva demn 
de tine. 

Ea îi mângâie coapsa. 

— Aşa cum spui şi tu, nu putem desface ceea ce am făcut, 
aşa că de ce să ne refuzăm ceea ce ne dorim atât de mult? 
Vom avea câteva săptămâni pentru plăcere. Eşti sigur că nu 
vei regreta mai târziu că acum te-ai purtat respectabil? 

— Da, spuse el ferm, dar mai bine să am regrete, decât 
să mă comport ca un ticălos. 

Dădu să coboare din pat, însă mâna ei îi alunecă pe 
coapsă şi-i cuprinse organele genitale. Ingheta. Cu un 
minut înainte ar fi spus că se simţea secătuit şi incapabil de 
a mai face ceva timp de cel puţin câteva ore. 

S-ar fi înşelat. 

— Kiri, spuse el neputincios, incapabil să gândească, fără 
să mai poată distinge binele de rău. De fiecare dată când 
suntem împreună, creşte riscul de a ne răni unul pe 
celălalt. 

— Nu, nu e aşa. 

Il simţi tare în mana ei şi-l trase spre ea să-l sarute. 

Când se întoarse în camera lui, se iveau zorii. 


Pentru acea seară, în bucătăria Powell se gătise o 
friptură excelentă de carne de oaie şi cartofi copti, cu 
brânză. Mac se concentră asupra mâncării; îi era frică să se 
uite la Kiri, temându-se de ce ar fi putut dezvălui chipul lui. 
Ea stătea cu sfială de cealaltă parte a mesei, fără să-l 
privească. 

Inca era sfâşiat între rațiune şi dorinţă. Ochii ei mari si 
verzi fuseseră foarte convingători când ea pretinsese că 
dacă rămâneau iubiţi nu o dezonora mai mult decât o 
făcuse o noapte petrecută împreună. Instinctele sale îi 
porunceau să nu o mai atingă, însă ea îi submina voinţa aşa 
cum nici o altă femeie nu o făcuse vreodată. 

Ştia că trebuia să se controleze, până nu se mai întâmpla 
altceva. Doamne, ce-ar spune Lady Agnes dacă ar şti că se 
culca cu sora lui Ashton? Se cutremură. 

Kirkland intră, tras la faţă şi obosit. Nu obiectă când 
Cassie îi umplu o farfurie cu mâncare şi-i oferi un pahar de 
vin. 

— Mac, după ce am primit biletul tau mai devreme, am 
pus pe cineva să-l supravegheze pe Rupert Swinnerton. 
Cassie, tu şi Rob aţi aflat ceva interesant? 

Ea aprobă din cap. 

— L-am identificat pe boxerul care a murit. Era un 
luptător din Dublin, care folosea numele de Ruffian 
O'Rourke. Venise la Londra să facă avere, însă nu a fost 
suficient de bun ca să aibă succes cu adevărat, astfel că 
începuse să facă treburi mai puţin legale. 

Kirkland se strâmbă. 

— Atunci e timpul să punem la cale înmormântarea lui 
Mac. Dacă ar avea loc la Londra, ar dori să participe prea 
mulţi oameni, ceea ce ar complica lucrurile când va fi să 
revină la viaţă. Voi da un anunţ în ziar că funeraliile se vor 
tine în afara oraşului. Cadavrul lui O’Rourke va fi trimis 
înapoi la Dublin, ca să poată fi îngropat sub numele lui 
adevărat. 

— I-ai scris lui Will? întrebă Mac. 


Nu-l deranja că ceilalţi îl credeau mort; însă nu voia ca şi 
Will, singurul care reprezenta familia lui, să creadă asta. 

— Chiar în dimineaţa de după moartea ta, îl asigură 
Kirkland. Ar trebui să primească scrisoarea mea înainte ca 
ziarele din Londra să ajungă în Spania. 

Apoi îi privi pe Cassie şi pe Carmichael şi zise: 

— Aţi aflat suficient de multe despre asociaţii lui 
O'Rourke, încât să aveţi o pistă pentru urmărirea 
răpitorilor? 

— Ar trebui să ştim mai multe într-o zi sau două, spuse 
Carmichael. 

Kirkland aprobă din cap, iar discuţia continuă cu subiecte 
de interes general. După ce terminară de mâncat, iar 
investigatorii plecară să se pregătească pentru încă o seară 
de muncă, Kirkland zise: 

— Mackenzie, vrei să rămâi o clipă? 

Faptul că-l strigase pe numele de Mackenzie nu era un 
lucru bun. Precaut, Mac se supuse, întrebându-se ce avea 
să-i spună Kirkland şi nu dorea ca ceilalţi să audă. 

Aşteptă până ce uşa sălii de mese se închise, iar cei doi 
rămaseră singuri; apoi, începu pe un ton scăzut: 

— Sper că nu va trebui să-i explic lui Ashton că e vina 
mea că i-ai sedus sora. 

Mac deveni palid. 

— De unde ţi-a venit asemenea idee? 

— Nu sunt prost, spuse Kirkland scurt. Amândoi radiati 
de dorinţă, iar munca pe care o faceţi vă aduce împreună 
prea mult. E o fată nevinovată, aşa că e firesc să fie atrasă 
de un pierde-vară fermecător, dar ştii al naibii de bine că 
nu artrebui să te joci cu ea. 

Dacă Kirkland crezuse despre Kiri că era inocentă, era 
clar că nu o cunoştea deloc. Şi nici nu dădea semne că ştia 
ce se întâmplase cu o seară înainte, ceea ce era o uşurare. 
De obicei, Kirkland ştia tot. 

— Ştiu cum este Lady Kiri, răspunse Mac. Dacă i-am fi 
respectat cu adevărat tinereţea şi statutul, nu am fi lăsat-o 
să ia parte la această anchetă. 


Gura lui Kirkland se crispă. 

— Regret că a fost necesar. 

— Cu toate acestea, ai fost dispus s-o implici, sublinie 
Mac. Datoria e greu de îndeplinit. Sincer, mă bucur ca nu a 
trebuit să aleg între a profita de talentele ei de copoi şi a o 
lăsa în siguranţă în lumea ei. Dar nu da vina pe mine 
pentru că se află aici. 

— Nu a fost o decizie uşoară, dar miza era mare. 

Ochii lui Kirkland îi trădau oboseala. Luase prea multe 
decizii dificile în toţi acei ani de servicii secrete. 

Intelegerea lui Mac se opri când Kirkland adauga: 

— Sedu-le pe femeile uşoare de la Damian’s. Vei fi acolo 
în câteva săptămâni. Cu siguranţă, poţi rezista măcar atâta 
fără o femeie. 

Chiar şi fără celibatul care durase atâţia ani, remarca îl 
enervă pe Mac. 

— Nu putem fi fericiţi trăind ca nişte călugări, se rasti el. 

Fără să i se clintească vreun muşchi de pe faţă, expresia 
lui Kirkland transmitea o furie oarbă. 

Mac regretă că mentionase un trecut despre care nu 
trebuia să vorbească şi spuse: 

— Imi pare rau. A fost deplasat ce am zis. 

— Putin spus, mormai Kirkland. 

— Lady Kiri stie foarte bine ce vrea, continua Mac, 
încercând sa fie împăciuitor. E inteligentă, cu picioarele pe 
pământ şi nu mai e chiar o copilă. Cele mai multe femei de 
vârsta ei sunt căsătorite şi au copii. 

— Ştiu că ai dreptate, oftă Kirkland. Dar ea nu este doar 
o tânără cutezătoare. E specială. 

— Este. Mac se gândi la ce se petrecuse cu o noapte 
înainte şi continuă: Dacă te face să te simţi mai bine, 
promit să nu o seduc. 

Deşi se întâmplase invers. 

— Treaba mea este să o protejez, nu să o dezonorez, mai 
zise Mac. 

Kirkland îşi luă pălăria şi se pregăti de plecare. 


— Imi pare rău că nu am avut încredere in tine. Te 
cunosc mai bine de-atat, dar a fost o săptămână grea. 

— Pentru noi toţi. Acum, dacă asta e tot, voi merge în 
nişte spelunci cu jocuri de noroc, împreună cu doamna în 
cauză. 

Kirkland dădu din cap, iar Mac părăsi camera. Fusese 
supărat cu o seară înainte când Kiri îşi alesese cu grijă 
cuvintele pentru a sugera ceva diferit de adevăr. O 
minciună cu un anumit scop. Acum făcuse şi el la fel cu 
Kirkland. 

Uimit, îşi dădu seama că se comportase abominabil. 
Cedase în faţa ispititoarei Kiri cu o noapte în urmă, dar nu 
avea de gând s-o facă din nou. 

Ştia ce se cade să facă. Nu era însă sigur că va fi în stare. 


Capitolul 25 


— În seara asta mergem într-un local care se cheamă 
Madame Blanche, îi spuse Kiri lui Cassie, în timp ce urcau 
scările, iar Mac a spus că ai putea să mă ajuţi să mă 
deghizez. Ar trebui să fiu o târfă sau o doamnă? 

Cassie îşi tuguie buzele. 

— Mai mult o doamnă. Casa lui Blanche este ceva în 
genul lui Damian's, adică atrage clienţi de familie bună, 
care doresc plăceri rafinate. Deci s-ar putea să-l găseşti 
acolo pe bărbatul care foloseşte Alejandro; însă, de 
asemenea, e posibil să fii recunoscută de cineva care te-a 
văzut la vreunul din numeroasele evenimente. 

— Am venit în Anglia în primăvara trecută şi nu mă 
cunoaşte multă lume, protestă Kiri. 

— Dar trăsăturile tale sunt unice. Trebuie să ai un aspect 
mai comun. Voi lua ce ne trebuie pentru deghizare şi ne 
vedem în camera ta. 

In timp ce se îndrepta către camera ei, Cassie adauga: 

— Poartă rochia aurie. E mult mai decentă decât cea 
verde. 

— Nu cu mult! 

Cealaltă femeie zâmbi. 

— Suficient de respectabilă pentru Madame Blanche. 
Acum, să ne asigurăm că nimeni nu o va recunoaşte pe fiica 
unui duce. 

Rochia de seară aurie nu avea un decolteu la fel de adânc 
precum cea de mătase verde, dar, cu siguranţă, nu era 
genul de rochie purtată de fecioare. Asta nu o deranja pe 
Kiri, de vreme ce muselina albă era plictisitoare. 

Cassie apăru la timp ca s-o ajute pe Kiri să se îmbrace. 

— Te face să arăţi mai în vârstă, ca o femeie de lume, 
ceea ce e bine, spuse ea în timp ce îi lega o fundă. Ai nevoie 
şi de perucă, să-ţi schimbi culoarea părului. Am adus două. 

Le ridică. Una dintre ele era castanie, cu câteva fire albe. 
Cealaltă era castaniu-deschis, scurtă şi ondulată. 


— Asta! Kiri o alese pe cea cu păr ondulat. M-am întrebat 
mereu cum aş arăta cu părul scurt. 

— Nimeni cu un par ca al tau nu ar trebui să şi-l taie, dar 
va trebui să-l prinzi strâns ca să porţi peruca. 

Cassie scoase un pumn de agrafe de păr. 

După ce îi prinse părul si îi fixă peruca, Cassie adauga: 

— Vreau să-ţi pudrez fata. Iti va deschide culoarea 
tenului ca să fie potrivită cu peruca. Te va face să arăţi ca o 
oaie care încearcă să se dea drept miel. 

— Când, de fapt, sunt un miel care se dă drept oaie. Kiri 
îşi atinse capul cret. Chiar am bucle de miel. 

Cassie deschise cutia cu farduri şi se apucă de treabă. 
Când termină, spuse: 

— Uita-te în oglindă. 

Kiri o ascultă şi rămase uimită. Pur şi simplu, nu o 
recunoscu pe englezoaica palidă din oglindă. Cassie 
desenase linii întunecate în jurul gurii şi în colţurile ochilor, 
apoi le dăduse cu pudră ca să sugereze efectul ridurilor 
prost deghizate. Nici ochii nu mai erau atât de verzi. 

— Par a fi o englezoaica, cu cel putin zece ani mai în 
varsta. Nici mama nu m-ar recunoaste. 

Cassie incuviinta, satisfacuta. 

— Asta e ideea. 

Kiri deschise cutia cu parfumuri si lua o sticluta. 

— Este contribuția mea modestă la schimbarea 
aspectului meu. Parfumul usor, cu aroma de flori, destul de 
diferit de ceea ce folosesc de obicei. Parfumul este unul 
dintre mijloacele prin care îi recunoaştem pe ceilalţi, desi 
nu mulţi ştiu asta. 

Isi dădu cu putin parfum, apoi i-l întinse lui Cassie. 

Cealaltă femeie îl mirosi. 

— Foarte plăcut şi merge cu buclele astea, dar înţeleg ce 
vrei să spui. Nu miroşi ca tine. Ea îşi trecu degetele peste 
celelalte sticle din cutie. Nu mi-am dat seama cât de puţine 
ştiam despre mirosuri. 

Kiri îi ghici dorinţa şi scoase unul dintre parfumurile pe 
care le terminase de făcut. 


— Încearcă-l pe-ăsta. S-ar putea să ţi se potrivească. 

Parfumul era complex, cu arome de frangipani peste 
aromele mai întunecate de cedru şi de tămâie, care 
trimiteau cu gândul la profunzimi necunoscute. Faţa lui 
Cassie se lumină când mirosi. 

— Este minunat! Pot să-mi dau cu el în seara asta? 

— Poti lua tu sticluta. Eu îl numesc Cântecul Lemnului. 

— Este minunat. Cassie pulveriză câteva picături la baza 
gâtului. Imi aminteşte de... Se cutremură. Mulţumesc. Îl voi 
pretui. 

— As vrea sa fac un parfum personalizat doar pentru 
tine, spuse Kiri. 

— Poate, intr-o zi. Dar mai intai trebuie sa salvam Anglia. 
Vocea lui Cassie avea o nuanţă de ironie. 

Era liniştitor să te gândeşti că soarta naţiunii se afla în 
mâinile neexperimentate ale lui Kiri. Sau, mai degrabă, în 
nasul ei extrem de antrenat. 

— Sunt aici doar pentru că s-a întâmplat să asist la 
tentativa de răpire. Tu şi alţi agenţi pe care i-am întâlnit 
sunteţi adevărații eroi, chiar daca munca ta se desfăşoară 
în culise. 

— Faci ca agenţii să pară mult mai romantici decât sunt 
de fapt. Gura lui Cassie se crispă. E o muncă tristă, de 
multe ori sordidă. Iti macină tinereţea şi optimismul. 

— Şi daca muncesti ca spalatoreasa se poate întâmpla la 
fel. Kiri îşi puse pelerina pe braţ. E timpul să mergem. 
Noroc la vânătoare! 

—Si tie. 

Kiri cobori la parter si se indrepta spre salonul din fata, 
unde trebuia să-l întâlnească pe Mackenzie. Deschise usa şi 
văzu un domn bătrân şi obosit care stătea lângă foc şi citea 
un ziar. 

Ştia foarte bine că în acea casă lucrurile nu erau ceea ce 
păreau a fi şi întrebă veselă: 

— Sunteţi escorta mea în seara aceasta, domnule? Mi s-a 
spus că un bărbat frumos, viril şi tânăr mă va duce deseară 
la casa lui Madame Blanche. Se pare că am fost înşelată. 


Mackenzie aruncă o privire peste ziar şi ranji. 

— Şi mie mi s-a spus că voi merge cu o tânără. Ai văzut-o 
sus? înaltă, cu părul negru şi elegantă? 

— Nu există nicio astfel de fatuca pe-aici, spuse ea, 
admirându-i masca lui Mackenzie. El puse ziarul deoparte 
şi se ridică. Părul lui era mai mult cenuşiu, iar spatele îi era 
cocoşat, potrivit cu vârsta. În acea seară, nu avea un petic 
pe ochi, dar purta ochelari care mascau ochii diferiţi la 
culoare. Se sprijinea într-un baston. 

— Oamenii mă vor crede fiica ta, adăugă pe tonul ei 
normal. 

— Atât timp cât nu recunosc pe niciunul dintre noi. El luă 
pelerina şi i-o aşeză pe umeri. li vei oferi unui bătrân o 
seară de plăcere? 

— Numai dacă promite să nu moară de o criză de inimă, 
la sfârşit. 

Ea îl luă de brat şi ieşiră din salon. Viaţa respectabilă nu 
fusese niciodată atât de plăcută. 

Kiri fu surprinsă să afle că salonul exclusiv al lui Madame 
Blanche era pe strada Mayfair, o stradă foarte la modă. In 
timp ce urcau treptele, Mackenzie spuse în şoaptă: 

— Blanche este o văduvă care a trebuit să se descurce 
să-şi crească singură copiii după moartea soţului. Şi-a 
susţinut familia mult mai bine decât o făcuse vreodată 
răposatul. Clienţii fideli de la Damian's vin de multe ori 
aici, motiv pentru care m-am străduit să nu fiu recunoscut. 
Ai putea întâlni oameni din cercul familiei tale. 

— Dacă e aşa, nu mă vor recunoaşte, spuse ea cu un 
accent din comitatele centrale ale Angliei. Dar se pare că o 
cunoşti pe doamnă destul de bine. Ea te va recunoaşte? 

— Posibil. Insă nu va spune nimic. Madame Blanche e 
foarte discretă. 

Trase de mânerul greu al uşii. 

Fura întâmpinați de un valet care acceptă o plata de 
intrare incredintata rapid pe sub mana, le lua mantia lui 
Kiri si haina lui Mackenzie. Cand ajunsera in camera mare 


de jocuri de noroc, plină cu oameni care vorbeau şi râdeau, 
Madame Blanche îi salută. 

Era foarte greu să poţi preciza ce vârstă avea proprietara 
casei de jocuri; avea ochi ageri, iar Kiri ştia că era o 
trăsătură a educaţiei primite. Privirea ei se schimbă când 
se prezentă şi-l văzu pe Mackenzie. Ochii îi scânteiară, dar 
expresia ei nu trada nimic. li trata ca pe nişte clienţi noi, le 
spuse de ce se puteau bucura înăuntru şi-i invită să se 
simtă bine. 

Plecară mai departe, iar Mackenzie îşi ţinea bastonul 
într-o mână, în timp ce Kiri îl ţinea de celălalt braţ. 

— Bine că Madame este discretă, şopti el. 

— Într-adevăr. Işi ridică vocea şi spuse: Să ne uităm prin 
jur înainte de a ne hotărî ce joc vom juca, draga mea. 

— Aş vrea. E o casă aşa de frumoasă! 

El îi aruncă o privire amuzată din spatele ochelarilor şi 
porniră în cercetare. Erau la fel de multe femei ca şi 
bărbaţi, iar mulţimea era plină de viata, destul de 
zgomotoasă, astfel încât Kiri şi Mackenzie puteau vorbi în 
şoaptă. 

Kiri se apropie de ceilalţi oaspeţi suficient de mult cât să 
identifice apa de colonie şi parfumurile. Atrase unele 
priviri, dar numai câteva, iar acestea erau cu mult diferite 
faţă de momentele când era ea însăşi. Devenise comună. 

Când intrară în prima cameră de joc, simţi mirosul 
parfumului Alejandro. Simturile ei se ascutira. Mirosul nu 
părea potrivit pentru bărbatul pe care-l cautau, dar se duse 
către masa de unde venea izul. Intreba pe un ton naiv: 

— Ce joc este acesta, dragă? 

— Baccarat. Este un joc francez. Nu vrei să încerci? El 
folosi tonul indulgent al unui bărbat care ştie că femeia lui 
nu e prea deşteaptă, însă preferă să fie aşa. 

— Oh, nu. Eram doar curioasă. Işi continuară plimbarea. 

In timp ce se îndepărtau de acel loc, el o întrebă: 

— Ce ai mirosit? 

— Alejandro, dar nu pe persoana potrivită. Ridică din 
umeri. Acea femeie cu părul gri. Nu există nicio lege care 


spune că o femeie nu poate să-şi dea cu parfumul unui 
bărbat. 

Flutură din gene. 

— Putem privi dansul o vreme? 

— Foarte bine. Oftă. Imi pare rau, sunt prea ramolit să 
dansez, fată dragă. 

— Asta nu contează. 

De fapt conta, iar Kiri îşi dădu seama cu nostalgie de asta 
când intrară în sala de bal. Se trezi bătând ritmul muzicii 
cu mâna liberă. Păcat că ea şi Mackenzie nu puteau să se 
alăture cadrilului, căci nu vor mai avea altă ocazie. Dar, 
având în vedere infirmitatea aparentă a lui Mackenzie, 
trebuiau să rămână pe margine. 

Se plimbau prin sala de bal şi mergeau aproape de 
pereţi, ca să nu stea în calea dansatorilor. Cei mai mulţi 
erau destul de tineri şi de energici, dar erau şi câteva 
cupluri mai în vârstă. In timp ce privea un cuplu cu părul 
alb, se întrebă cum era să ai vârsta lor şi încă să dansezi 
împreună. 

Acest lucru nu era posibil pentru ea şi Mackenzie. El 
aparţinea unei alte lumi şi nu era genul care să se însoare. 
Dar acum era al ei. Asta îi era de ajuns. 

Făcuseră o jumătate de tur de sală, când ea simţi un 
parfum care o făcu să se încordeze. Mac simţi o schimbare 
în atingerea ei şi o întrebă: 

— Ce este? 

— Acest grup de oameni pe lângă care am trecut, spuse 
ea încet. Să facem câţiva paşi înapoi şi să ne oprim. 

Mirosi cu atenţie şi-i privi pe bărbaţi cu coada ochiului. 
Când avu certitudinea că s-a dumirit, îl luă de braţ pe 
Mackenzie şi se îndepărtară. 

După ce se îndepărtară suficient, el o întrebă: 

— Ai putea să spui mai mult? 

Ea se încruntă. 

— Unul dintre oamenii aceia foloseşte Alejandro, mirosul 
e aproape identic. Dar... nu chiar. Nu cred că e omul 


potrivit. De asemenea, nu este destul de înalt. Cel cu haina 
albastru-inchis, cu spatele întors la dansatori. 

— Il cunosc, murmură Mackenzie. Lord Fendall. Este pe 
lista noastră de suspecți. E un client fidel la Damian’s si un 
prieten de-ai administratorului meu, Baptiste, dar eu nu 
ştiu prea multe despre el, cu excepţia faptului că este 
pasionat de jocuri de noroc şi câştigă şi pierde sume mari 
de bani. Kirkland este cel care l-a pus pe lista noastră de 
suspecți. Nu ştiu de ce. 

— Dacă e un prieten de-ai administratorului, ar putea 
cunoaşte pasajele din spate de la Damian's, speculă Kiri. 
Dar nu este destul de înalt. Şi, de asemenea, e prea solid. 

— Ca şi Rupert Swinnerton, trebuie să fie urmărit 
îndeaproape. Prea multe coincidente. Mackenzie se 
încruntă. Mirosurile individuale se schimbă suficient de la o 
zi la alta, încât să nu mai miroasă cum îţi aminteşti. 

Kiri ezită. 

— Poate. Dar tot nu e destul de înalt şi pur şi simplu nu 
simt că e el. Nu cred că a fost printre răpitori. Dar poate că 
e asociat cu ei. 

— Din moment ce sunt mort, eu nu pot vorbi cu Baptiste 
despre Fendall, murmură Mac. Va trebui s-o facă Kirkland. 

— Se pare că facem progrese, deci nu vei mai trece mult 
timp drept mort. 

Acest lucru avea să fie bine pentru Mackenzie, dar nu 
atât de bine pentru Kiri, care ar fi trebuit să se întoarcă la 
rutina vieţii ei normale. Viaţa la ţară avea să fie foarte 
liniştită după tot ce se întâmplase. 

La Madame Blanche se perindau mulţi oameni, astfel că 
rămaseră până după miezul nopţii, iar Kiri putu să verifice 
toţi oaspeţii. Nu mai găsi pe nimeni care să-i dea de gândit. 

Tocmai părăseau casa alături alte grupuri, când ea simţi 
mirosul pe care-l căutau. Usturoi, iz franțuzesc, un parfum 
pe care nu-l putea numi, dar în mod clar şi-l amintea. 

Isi înfipse unghiile în braţul lui Mackenzie, în timp ce 
coborâră în stradă, şi căută cu privirea ca să identifice 
sursa parfumului. 


— Cine? spuse Mackenzie încet. 

Privirea ei se fixă pe o pereche de umeri largi care 
aparţineau unui bărbat ce cobora singur în stradă. 

— El, şopti ea. Miroase exact ca francezul care a fost la 
Damian's. 

— Cred că este Paul Clement, de pe lista noastră de 
suspecți. E bine că se îndreaptă către trăsura noastră. 

Desi încă folosea bastonul, Mackenzie îşi iuți pasul. 

Trecură pe lângă trăsură în pas rapid, iar Kiri văzu că 
vizitiul lor intrase în alertă când observă că ei îl urmăreau 
pe acel bărbat după colt, pe o stradă laturalnica şi pustie. 

— Voi vorbi cu el, spuse ea în şoaptă. Ridică vocea şi 
spuse: Domnule? Domnule? Cred că ne-am mai întâlnit, nu? 
La Almack, poate? 

Bărbatul ezită, apoi se întoarse. Precaut, răspunse într-o 
engleză fluentă, dar cu accent franțuzesc. 

— Nu cred ca am avut plăcerea, doamnă. Făcu o 
plecaciune gratioasa. N-as fi uitat aşa o doamnă drăguță. 
Acum, dacă mă scuzati... 

In tot acest timp, fură destul de aproape pentru ca fata 
să-i simtă mirosul. Da! Şi avea o cicatrice pe obrazul stâng. 
Masiv şi îmbrăcat conservator, nu arăta ca un agent 
francez; însă ea învățase că a arăta cât mai comun făcea 
parte din meseria de agent. 

— El este, îi spuse lui Mackenzie. Nu am nicio îndoială. 

Francezul îi auzi cuvintele şi trecu la acţiune. Scoase un 
pistol de sub haină şi-l armă. 

— Nu ştiu cine credeţi că sunt, dar vă asigur că nu sunt 
deloc interesat. In cazul în care vreţi să mă jefuiti, va 
sugerez să găsiţi o victimă uşoară, pentru că nu voi ezita să 
trag. 

Inainte ca Clement să termine de vorbit, Mackenzie îşi 
învârti bastonul ca pe o bâtă. Capătul mai greu lovi mâna 
francezului, îl răni zdrobindu-i carnea şi osul, făcându-l să 
azvarle pistolul în stradă. 

Kiri se repezi către armă, în timp ce Mackenzie se 
îndreptă spre Clement; toate urmele de vârstă şi de 


infirmitate dispăruseră. Injurand în limba franceză, 
Clement se luptă să scape, dar Mackenzie folosi bastonul să 
blocheze loviturile furioase ale celuilalt. 

Lupta se încheie când Mackenzie îi răsuci celuilalt 
braţele la spate, iar Kiri armă pistolul şi-l îndreptă către 
inima lui Clement. 

— Linisteste-te, îi ordonă. Sau te vei linişti de tot! 

Clement se opri, lipsit de expresie. Mackenzie închise 
ceva metalic la spatele francezului, apoi se dădu la o parte. 

— Sunt cătuşe, dar stai cu ochii pe el cât îl 
perchezitionez. 

— Aveai catuse cu tine? întrebă Kiri speriată. 

— Niciodata nu se stie cand sunt utile, spuse Mackenzie 
in timp ce il perchezitiona pe Clement. 

Kiri zâmbi. Intr-o buna zi, şi-ar fi dorit să caute prin toate 
buzunarele hainei lui. Dumnezeu ştie ce ar găsi. 

Mackenzie scoase un cuţit şi câteva hârtii, apoi făcu 
semn spre trăsură, care îi urmase pe strada laterală. 
Vizitiul avea haturile într-o mana si o puşcă în cealaltă. Un 
om util, după cum spusese Mackenzie. 

In timp ce deschidea uşa, Mackenzie zise: 

— Urcă. Paul Clement este numele tău adevărat? Sau 
este ca un nom de I’espionage? 

— Mă cheamă Paul Clement, dar nu am nicio idee despre 
ce vorbeşti, spuse francezul cu răceală. 

Părea să aibă vreo patruzeci de ani, iar Kiri se gândi că 
avea nervi de oţel. 

Nervoasă, Kiri ieşi în faţă şi-i băgă ţeava pistolului în 
stomac. Cicatricea, parfumul, constituţia fizică... acesta era 
omul lor. 

— Nu încerca să găseşti cale de ieşire din asta! spuse ea. 
Te-am văzut la Damian’s. 

Ochii lui scânteiau, dar faţa sa nu trăda nimic. 

— Este un loc pe care îl frecventez, madame, la fel ca 
multe altele. Nu mi-am dat seama că asta este o crimă. 

— Nu este, spuse ea încet. Dar răpirea şi uciderea sunt. 


— N-o să vorbească cu tine, spuse Mackenzie. Dar am 
asociaţi foarte convingători. Sunt în stare să afle ce ştie. 
Dacă monsieur Clement cooperează, va rămâne întreg şi 
nevătămat. 

Ea nu ştia dacă Mackenzie vorbea serios sau dacă scopul 
lui era să-l intimideze pe prizonier. Ar fi fost nevoie de mai 
mult decât de cuvinte pentru a-l speria pe Clement. Ea se 
dădu înapoi şi lăsă arma în jos, dar ţinând-o în continuare 
armată. 

Mackenzie îl împinse pe francez în trăsură şi-i dădu o 
adresă vizitiului. Kiri urcă şi tinu pistolul îndreptat către 
spion. El spuse sec: 

— Sper că madame nu mă va impusca din greşeală daca 
dăm peste o denivelare în drum. 

— Când împuşc bărbaţi nu e niciodată un accident. Unul 
dintre acolitii dumneavoastră de la Damian’s a aflat asta. 

Nu însemna ca Kiri ar mai fi tras vreodată cu arma, dar îi 
plăcea să pară nemiloasă. 

— Ai fost la Madame Blanche şi ai vorbit cu lordul 
Fendall? continuă ea. Sau a fost altcineva? 

Ignoră întrebarea ei şi privi afară în întuneric. 

— Am ştiut întotdeauna că va veni sfârşitul, spuse el cu o 
voce îndepărtată. Dar pur şi simplu n-am ştiut că va veni în 
seara asta. 

Nu spuse mai mult. Trăsura îi duse lângă o clădire 
necunoscută de lângă Whitehall. Mackenzie îl ajută pe 
Clement să coboare şi-l duse înăuntru. În timp ce aştepta 
ca Mackenzie să se întoarcă, Kiri se întrebă ce se va 
întâmpla cu francezul. Cu o nevoie urgentă de a afla 
informaţii, metodele de interogare erau, de asemenea, 
urgente. 

Certitudinea că bărbatul avea să fie torturat îi întoarse 
stomacul pe dos. Dar dacă tortura era necesară, spera că 
măcar ea va duce la obţinerea informaţiilor necesare 
pentru oprirea acelui complot. 


Capitolul 26 


Când Mac se întoarse la trăsură, Kiri căsca. În timp ce se 
îndreptau către strada Exeter, ea întrebă: 

— Ce se va întâmpla acum cu Clement? 

— A fost închis într-o celulă. De îndată ce ajunge 
Kirkland, va începe interogatoriul. Ceea ce însemna că 
Kirkland avea să petreacă din nou o noapte fără să doarmă. 
Mac ştia din experienţă că rezistenţa prietenului său era 
impresionantă. Dar fiecare om avea limitele lui. 

După o pauză lungă, Kiri întrebă: 

— Tortura? Menghina, lama cu dinţi, fiare de călcat 
fierbinţi pe tălpile picioarelor? 

— Desigur, nu ca o primă soluţie. Mac se încruntă. 
Tortura, probabil, nu ar face mult bine. Clement părea 
conştient de pericolele ocupaţiei lui. Nu cred că va ceda cu 
uşurinţă. 

— Asta a fost şi impresia mea. 

— Voi participa la interogatoriu dimineaţa. O privi, fără 
să-i vadă expresia în întunericul trăsurii. Nu vrei să vii şi 
tu? 

— Trebuie? 

— Nu. L-ai identificat. Nu mai este nevoie de tine. Doar 
dacă vrei tu să vii. 

— Cred că voi rămâne acasă, voi scrie scrisori şi voi face 
un parfum până la următoarea aventură de mâine seară. 
Oftă. Seara asta mi-a dat de înţeles că nu este un joc. Din 
cauza mea, un bărbat este întemnițat si ar putea muri. 
Este... trist. Ucis cu sânge rece, nu rănit sau ucis în 
autoapărare. 

—E natura acestei activităţi. Inamicul caută informaţii 
despre noi, noi căutăm sa le contracaram. Este un joc de 
şah in stil mare. 

—Cred că asasinatul este într-o alta categorie, spuse ea. 
Să furi informaţii e un lucru. Să iei viata unui om este cu 
totul altceva. 


— Sunt de acord. Deşi informaţiile sustrase ar putea 
sfârşi prin a costa mai multe vieţi. În special, viaţa unei fete 
de şaisprezece ani. 

—Şi aici intervenim noi. 

Ea îi luă mâna. 

Mac îşi împleti degetele cu ale ei, bucuros că o atinge. 

—Daca Clement ne spune cine sunt ceilalţi conspiratori, 
s-ar putea termina într-o zi sau două. 

Apoi, Lady Kiri Lawford ar putea reveni la viaţa ei, iar el, 
la a lui. Singur. 


Când ajunseră pe strada Exeter, Kiri îl tinu de mână 
Mackenzie în timp ce intrau. După agitația din acea 
noapte, ar fi dorit să meargă în braţele lui, dar se gândi să 
fie discreti până ajungeau în camera ei. 

In capătul scărilor, ea aruncă o privire spre partea din 
faţă a casei şi văzu un bărbat în umbră, ciocănind la uşa lui 
Cassie. Rob Carmichael. Cassie deschise uşa şi sări în 
braţele lui. Se sărutară repede, apoi intrară în camera ei. 

După ce usa se închise în urma lor, Kiri sopti: 

—Au o aventură? 

— Sunt prieteni şi camarazi. Mackenzie o luă de braţ şi o 
conduse spre holul care ducea către camera ei. Ce fac ei în 
spatele uşilor închise este treaba lor. 

—Da, dar e interesant! 

In timp ce el o conducea în camera ei şi închidea usa în 
urma lor, Kiri încercă să şi-i imagineze pe Carmichael cel 
laconic şi pe Cassie împreună. In ciuda dovezilor, era greu 
să-i vezi ca iubiţi. Amândoi păreau firi atât de serioase! 

— Sunt multe feluri de amanti. 

El se duse către semineu şi aprinse focul. Când izbucniră 
flăcările, se ridică. Părea o umbră înaltă şi întunecată, 
încadrată de lumină. 

— Amândoi au trecut prin lucruri care i-ar fi distrus pe 
cei mai slabi de înger, continua Mac. In cazul în care au 
găsit confort unul în braţele celuilalt, este un dar şi nu 
trebuie să-l piardă. 


Kiri îşi dădu seama că cei doi împărțeau patul, dar nu 
aveau şi un angajament pe viaţă. Ea presupuse că acelaşi 
lucru putea fi spus şi despre ea şi Mackenzie. Dulceata si 
pasiunea putea fi de scurtă durată, dar totul era cât se 
poate de real. Înainte de noaptea trecută, nu intelesese cu 
adevărat puterea dorinţei. Acum dorea ca şi ceilalţi agenţi 
să se bucure cât mai mult unul de altul. 

In cazul în care capturarea lui Clement însemna sfârşitul 
conspirației, ea şi Mackenzie mai aveau doar câteva nopţi 
împreună. Disperată să nu piardă nici măcar o clipă, îşi 
puse braţul în jurul taliei lui şi-şi ridică faţa să-l sărute. 

— Atunci, sa nu dispretuim acest dar. 

O sărută uşor, apoi se desprinse de ea. 

— Te duci la culcare singură, Kiri. 

Rămase uimită. 

— Dar am crezut că acum vrei să ne iubim! 

— De fapt, nu am fost de acord, spuse el jalnic. Nu am 
putut să-ţi rezist noaptea trecută. Dar îndoielile mele nu au 
dispărut. Ba chiar s-au agravat. Şi, în plus, nu mă ajută 
deloc faptul că Kirkland a simţit că e ceva între noi şi m-a 
muştruluit. Mulţumesc lui Dumnezeu că nu ştie ce s-a 
întâmplat cu adevărat. 

— Kirkland nu este tatăl sau fratele meu! exclamă ea, 
nevenindu-i să creadă că Mackenzie era în stare să renunţe 
la tot ce-i lega. Nu are nici un drept să mă condamne. 

— El nu te condamnă, dar eu da, spuse Mackenzie sec. 
Tu eşti inocenta care va fi rănită, iar eu un seducator 
nepăsător. 

Se întristă. 

— Ştii că nu e aşa! 

— Într-adevăr. Eşti o femeie puternică, independentă, 
sigură pe ea. Se încruntă şi-şi căută cuvintele. Dar când 
Kirkland a acceptat ajutorul tău în această misiune, i-a 
promis familiei tale că te va proteja ca şi cum ai fi sub 
acoperişul tatălui tău. El are încredere în mine ca nu te voi 
dezonora, iar eu am greşit. Dar nu voi mai greşi din nou. 


— N-am simţit nicio dezonoare noaptea trecută. Ea îi luă 
mâinile într-ale ei, convinsă că-l va putea face să se 
răzgândească. Dar tu? 

El ezită. 

— Pasiunea întunecă raţiunea. Noaptea trecută nu m-am 
gândit la onoare. Nici la a ta, nici la a mea. In seara asta, 
nu am nici o scuză. 

Ea se înfăşură în jurul lui şi se lipi de trupul lui masculin 
ferm şi frumos. Şi el o dorea la fel de mult. Simtea dovada. 

— Cum poate o altă noapte să mă dezonoreze mai mult 
decât s-a întâmplat deja? 

— Nu! Se trase la o parte, cu respiraţia întretăiată. 
Imagineaza-ti că sexele noastre se inversează. Daca tu erai 
bărbat şi eu femeie, iar tu încercai să mă convingi să mă 
culc cu tine, deşi era împotriva conştiinţei şi a onoarei, cum 
ai numi asta? 

Ea se dădu înapoi de parcă ar fi pălmuit-o. După un 
moment lung şi nesigur, ea recunoscu: 

— Aş spune că... sigur, comportamentul meu nu este cel 
al unui gentleman. 

— Şi ai avea dreptate, spuse el încet. Trebuie să ştii că te 
vreau la fel de mult cum mă vrei tu. Dar nu aşa. 

— Ce este onoarea? întrebă ea neajutorată. Cum poate să 
fie greşit că ne dorim atât de mult? 

— Dorinţa nu este un lucru greşit. Să actionezi dupa cum 
iti dictează ea, da. Îşi trecu degetele prin păr. Oamenii 
definesc onoarea în moduri diferite şi, după cele mai multe 
standarde, eu nu o am. Incă nu am un nume de familie 
onorabil, am părăsit armata în împrejurări dezonorante, îmi 
duc viaţa în lumea interlopă. Nu îndrăznesc să renunţ la 
putina onoare pe care o mai am. 

Ea îşi dădu seama că ar putea să-l facă să se 
răzgândească. Dorinţa i se citea în fiecare linie a corpului 
său. Dacă şi-ar fi folosit farmecul pentru care erau 
renumite femeile din neamul ei, i-ar fi învins rezistenţa şi ar 
fi stat din nou goi în patul ei, ravasiti de pasiune si 
impliniti. 


Dar asta i-ar fi făcut rău. Mackenzie avea propriul cod al 
onoarei foarte bine înrădăcinat şi ar fi fost complet greşit 
să-i ia acest lucru. Cu mâinile încleştate, spuse: 

—Foarte bine. Nu-ţi voi mai rani onoarea. El respiră 
aproape uşurat. 

— Mulţumesc lui Dumnezeu. Pentru că eu chiar nu-ţi pot 
rezista. 

— Ştiu. Buzele i se crispară. Este la fel de greu pentru 
mine să-ţi rezist. In seara asta, voi dormi singură si voi 
medita la înţelesul onoarei. Dar, mai întâi, dezleagă-mi 
rochia. Nu pot să mă dezbrac fără ajutor. 

Se întoarse şi-i arătă un spate rigid, ascunzându-şi în 
felul acesta ochii. Instinctul îi spusese că avea să fie 
sensibil la lacrimi. Puteau să stea departe unul de celălalt 
doar dacă niciunul dintre ei nu ceda. 

— Iti mulţumesc pentru înţelegere, spuse el liniştit, îi 
desfăcu legăturile şi îndepărtă repede agrafele. Deşi abia o 
atingea, degetele lui îi dădeau fiori pe şira spinării. Ea se 
întrebă dacă şi pentru el era la fel de greu. Foarte probabil. 

— Noapte bună, doamna mea, spuse el, în timp ce 
corsetul slăbise şi aluneca în jos pe umeri. 

Inainte ca ea să se întoarcă, auzi uşa închizându-se în 
urma lui. 

Kiri se dezbrăcă de rochie şi se îmbrăcă în cămaşa de 

noapte brodată, din bumbac, pe care nu se deranjase să o 
poarte cu o noapte în urmă. În ciuda focului care ardea, în 
cameră era foarte rece, acum, că Mackenzie plecase. 
_ Se strecură plină de tristeţe sub cearşafurile reci. 
Intotdeauna reuşise să obţină tot ce-şi dorise, dar şi ea 
avea o natură generoasă. li plăcea să dăruiască, fie cadouri, 
fie vorbe bune. Această generozitate îi ascundea de fapt 
firea egoistă. Acum fusese nevoită să recunoască faptul că 
nu i se permitea să aibă chiar toate lucrurile pe care şi le 
dorea. Nu şi când altcineva ar fi avut de plătit un preţ prea 
mare. 

Privi în tavan şi-şi spuse că nu trebuia să plângă. 
Lacrimile nu făceau niciun bine, iar o noapte întreagă de 


lacrimi ar fi însemnat nas şi ochi roşii de dimineaţă. Dorise 
să facă dragoste cu un bărbat la care ţinea, ca să aibă ceea 
ce nu putuse avea cu Charles. Obtinuse asta. Să vrea mai 
mult era un gest lacom, egoist şi distrugător. Ceva greşit. 

O bufnitură uşoară pe pat fu urmată de paşi care veneau 
în direcţia lui Kiri. Incă o dată, motanul venise lângă ea. Se 
ghemui sub braţul ei stâng şi începu să toarcă. Kiri zâmbi, 
iar încordarea i se mai risipi în timp ce mângâia pisica pe 
gât. 

Măcar nu dormea singură. 


Capitolul 27 


Mac şi Kirkland ajunseră în acelaşi timp la clădirea 
anonimă. 

— Ai avut o noapte agitată, spuse Kirkland, în timp ce 
intrară, adăpostindu-se de ploaie. Ai găsit un suspect care 
trebuie supravegheat şi ai şi capturat unul. 

— Ce ştii despre Clement? îl întrebă Mac, apoi îşi scoase 
haina şi o scutura de apă înainte s-o agate. Il urmă pe 
Kirkland în biroul prietenului său. 

— Stă la Londra de ani de zile. Pretinde că fuge de 
republicanii francezi şi că trăieşte de pe urma unui atelier 
de croitorie. Nu are familie, are puţini prieteni apropiaţi, 
dar frecventează unele taverne ale emigranților. 

— Ati găsit vreo pistă cum că ar fi fost spion in tot acest 
timp? 

Kirkland zâmbi aspru ca un vânător. 

— Am unele dovezi că obținea informaţii dintr-o sursă de 
la Whitehall. Imi imaginez că a fost ocupaţia lui principală, 
dar, din moment ce e aici, la Londra, a fost recrutat, 
probabil, să facă parte din complotul pentru răpire şi 
asasinare. Poti să-mi spui ceva despre el? 

— Doar că e dur, se controlează foarte bine şi nu va 
divulga informaţii prea uşor. 

— E mai uşor să te descurci cu cei care o fac pentru bani, 
murmură Kirkland. Tot ce trebuie să faci este să le oferi un 
pret mai mare. Patriotii sunt mult mai dificili. 

Suna din clopotel, iar dupa cateva clipe un functionar 
tacut aduse o tava cu un vas aburind de cafea, trei cani din 
cositor, o farfurie cu chifle, smantana si zahar. 

— Mac, aduci tava jos? Vreau sa-i rup lui Clement cateva 
oase daca încearcă sa scape. 

Mac ridica tava. Si el se pricepea sa rupa oase, dar 
Kirkland, în ciuda aspectului sau elegant şi civilizat, îl 
întrecea. 

Clădirea mică era sediul agenţiei secrete de informaţii a 
lui Kirkland, care se afla în subordinea unui membru înalt 


al guvernului. Nici măcar Mac nu ştia despre cine era 
vorba. Nici nu dorea să ştie. I] ajuta atunci când era nevoie, 
dar Kirkland era cel care avea creier de spion, 
imperturbabil şi calculat. 

Cu felinarul în mana, Kirkland îl conduse până la pivnita 
în care se aflau două celule foarte sigure, cu cele mai bune 
încuietori şi uşi. Niciun deţinut nu evadase vreodată de- 
acolo. Kirkland dădu din cap către paznic, apoi folosi cheia 
ca să deschidă uşa din dreapta. 

Celula era mică şi întunecată, dar nu umedă, iar prin 
fereastra de sus, din perete răzbea o frântură de lumină. 
Clement era culcat pe pat, dar se ridică repede, precaut. 

— A venit călăul. 

— Doar pentru că eşti francez nu înseamnă că trebuie să 
fii melodramatic, spuse Kirkland pe un ton aspru. Vrei o 
cafea? 

— Ceva cald ar fi bine-venit. 

Mac aseza tava la capătul patului şi turna trei cani, 
bucuros că putea bea şi el una. Dură câteva minute până îşi 
pregatira toţi cafeaua. 

Clement bau o cană întreagă din câteva inghitituri, apoi 
îşi mai turnă una. 

— O cafea bună, pentru una englezească. 

— A fost făcută de un emigrant francez. Un emigrant 
adevărat, nu ca cei care sunt spioni, spuse Kirkland. 

Clement se cutremură. 

— Acum, că m-am întremat, veţi începe sa mă bateti ca 
să obţineţi răspunsuri? 

— Prefer sa nu provoc durere, spuse Kirkland. Desi, după 
cum vezi, am adus un tortionar cu mine. 

Lui Mac aproape că-i rămase cafeaua în gât auzind felul 
în care era descris, dar reuşi să-şi ascundă uimirea. Se 
încruntă şi încercă să pară nemilos. 

Nu funcţiona. La început, Clement nu-i acordase nici o 
atenţie lui Mac, dar acum îl studia îndeaproape. 

— Ah, domnul care m-a capturat nu mai este slab. Eşti 
călău? Aş fi crezut că prietena dumitale e mai periculoasă. 


— Este, spuse Mac. Fii recunoscător că am venit eu în 
locul ei. 

Kirkland continuă: 

— Eşti agent profesionist, monsieur Clement. Ai ştiut 
întotdeauna ca a fi capturat înseamnă să te confrunti cu 
moartea. 

Clement luă o chiflă de pe tavă şi încercă să pară liniştit, 
dar mâna îi tremura. 

— Ştiu. Din moment ce mă veţi ucide oricum, prefer s-o 
faceţi rapid. Nu voi trăda Franţa şi, având în vedere 
posibilitatea de a alege, mai degrabă aş evita durerile 
inutile. 

— Oare nu am vrea cu toţii aşa? murmură Kirkland. Eu îţi 
respect loialitatea faţă de ţară. E mai greu să avem de-a 
face cu dumneata decât cu unul care vrea doar bani, dar 
eşti mai de admirat. N-aş vrea sa te ucid, aşa că poate vom 
ajunge la o înţelegere. 

Clement îşi arcui sprâncenele, dar nu reuşi să ascundă o 
licărire de speranţă. 

— Din moment ce nu-mi voi trăda ţara, cum anume vom 
negocia? 

— “Ţările în război fură în mod regulat informaţii una de 
la cealaltă. Face parte din joc, spuse Kirkland. Crezi că 
jocul ar trebui să includă, de asemenea, crima şi răpirea? In 
special în cazul în care una dintre victime este o fată de 
şaisprezece ani? 

Gura lui Clement se strânse. 

— Asta nu a fost planul meu. Am fost doar un om de 
legătură. 

— De legătură, spuse Kirkland, căzând pe gânduri. Deci 
există un scop francez şi unul englez în acest plan, iar 
dumneata ai fost la mijloc. 

Clement se încruntă când îşi dădu seama că spusese prea 
multe, dar nu vorbi. Kirkland continuă: 

— Deci atacarea familiei regale britanice nu a făcut parte 
din plan. Cu toate acestea, ai acceptat acest lucru. Cum se 
împacă toate astea cu conştiinţa dumitale? Cu siguranţă, ai 


trăit în Anglia destul de mult ca să ştii că acest plan nu ne 
va aduce la masa tratativelor. Dimpotrivă. 

— Marea Britanie s-ar descurca mult mai bine fără 
prinţul regent şi fraţii săi risipitori. Fata nu trebuia să fie 
rănită, spuse Clement defensiv. M-aş fi asigurat de asta. 

— Dar nu mai poţi face acest lucru, pentru că te-am scos 
de pe tabla de joc, sublinie Kirkland. Ai încredere în 
camarazii dumitale că sunt la fel de atenţi? Sau există 
posibilitatea să se decidă că, dacă nu o pot răpi, atunci 
trebuie să o asasineze? 

Francezul privi în altă parte, vizibil stânjenit. 

— Dacă sunteţi îngrijoraţi pentru siguranţa ei, eliberati- 
mă, ca să o pot proteja în cazul în care vor încerca din nou. 

— Ştii bine că asta nu se va întâmpla. Kirkland îi cercetă 
chipul celuilalt. Am o propunere pentru dumneata. 

Clement îşi îndreptă privirea către Kirkland. 

— Da? 

— Nu o să-ţi cer să-ţi tradezi tara, dar poţi sa te gândeşti 
dacă ar fi trădare să ne spui numele asociatilor dumitale, 
care sunt nişte asasini în acest complot? Sunt nişte nebuni 
periculoşi, care probabil că i-ar face Franţei mai mult rău 
decât bine. 

— Dacă mă hotărăsc să fiu de acord cu punctul vostru de 
vedere, ce câştig? O moarte mai uşoară? 

— Libertatea, dar nu imediat. Ai fi trimis la o închisoare 
mai uşoară până la terminarea războiului. Acest lucru va 
veni cu siguranţă într-un an sau doi. Împăratul dumitale 
este deja pe punctul de a se retrage. Când se va preda, vei 
putea să te duci acasă în Franţa. Kirkland zâmbi uşor. Poţi 
chiar să rămâi la Londra, dacă doreşti. Croitori buni sunt 
greu de găsit. 

— Cum pot avea certitudinea ca iti vei respecta 
promisiunea? întrebă Clement, după o lungă pauză. 

— Ai cuvântul meu de onoare. 

Buzele francezului se strânseră. 

— Se va angaja un gentleman elegant ca dumneata să 
respecte promisiunea făcută fiului unui croitor? 


— S-ar simţi obligat fiul unui croitor să-şi respecte 
promisiunea faţă de un gentleman? Kirkland îi întinse 
mâna. Increderea nu are nimic de-a face cu poziţia socială. 

— Este... ironic faptul că simt că pot avea încredere într- 
un inamic englez mai mult decât în aliaţii mei britanici, 
spuse Clement încet. Nu ştiu dacă pot să fac ceea ce îmi 
ceri. Dar mă voi gândi. Şi... Cred că eşti un om de cuvânt. Ii 
luă mâna lui Kirkland. 

Dădură mâna, iar Kirkland spuse: 

— Dă-mi nişte informaţii utile, iar eu te voi transfera la o 
închisoare mai puţin sumbră. Dar există limită de timp. 
Dacă unul dintre membrii familiei regale moare sau este 
răpit, îmi retrag oferta. 

— Am înţeles. Gura lui Clement se crispă. Ar fi fost mai 
uşor cu menghina. 

— Niciunul dintre noi nu a venit pe acest pământ ca să-i 
facă viaţa mai uşoară celuilalt. Kirkland îl privi pe Mac. 
Lasă-i o cană şi chifle. 

Cu alte cuvinte, „nu-i lăsa nimic din ceea ce ar fi putut 
folosi un prizonier pe post de armă”. In teorie, o cană din 
cositor ar fi putut fi transformată în cuţit, dar ar fi fost 
nevoie de timp şi de unelte. Mac turnă restul de cafea în 
cana lui Clement, apoi adună pe tavă celelalte cani. 

Părăsiră celula, iar Kirkland o încuie cu atenţie, şi spuse 
paznicului: 

— l-am lăsat o cana prizonierului. Ai grijă să i-o iei mai 
târziu. 

Urcară la etaj. Când ajunseră din nou în biroul lui 
Kirkland, Mac spuse: 

— Crezi că ne va divulga ceva util? 

— S-ar putea. E clar că nu-i place să facă parte dintr-un 
complot de asasinat şi ar putea considera că uciderea 
prinţesei nu este în interesul Franţei. Kirkland ridică din 
umeri. Rațiunea pare o politică mai bună decât forţa. 

— Dacă se hotărăşte să accepte oferta, sper că o va face 
curând, spuse Mac. Din moment ce omul lor de legătură a 


dispărut, ceilalţi conspiratori se vor ascunde şi vor fi mai 
greu de găsit. 

— Poate ca vor fi suficient de înspăimântați, încât sa 
renunţe la complot. 

Mac îşi arcui sprâncenele. 

— Cu siguranţă, nu crezi asta. 

— Este puţin probabil. Pe chipul lui Kirkland apăru unul 
dintre rarele lui zâmbete. Dar speranţa nu moare niciodată. 


Capitolul 28 


Dimineaţa următoare anunţa o zi de toamnă cenusie si 
umedă, care se potrivea perfect cu starea de spirit a lui 
Kiri. Se întrebă cum se vor comporta ea şi Mackenzie când 
se vor vedea din nou. Nu avea să fie uşor. Cobori cu 
precauţie în sala de mese, dar acolo era numai Cassie. 
Aceasta părea un pic obosită, deşi schiţă un zâmbet. 
Probabil că fusese fericită să împartă patul cu Carmichael, 
cu o noapte înainte. 

Kiri îşi aminti că Mackenzie trebuia să i se alăture lui 
Kirkland la interogatoriul francezului, aşa că o salută pe 
Cassie, apoi se înfruptă din fasole, şuncă şi pâine prăjită şi 
îşi turnă foarte multe căni de ceai fierbinte. 

— Aţi avut noroc la Madame Blanche? o întrebă Cassie. 

Kiri îi povesti printre inghitituri despre lordul Fendall 
care mirosea aproape la fel ca cel pe care-l căutau, dar nu 
identic, dar şi despre prinderea francezului. Aproape că 
terminase, când Mackenzie intră în cameră. 

Deveni nervoasă şi se întrebă dacă şi el dormise la fel de 
prost ca ea. Cu mâna tremurândă, îşi mai turnă ceai. Faptul 
că era şi Cassie acolo o ajuta să-şi păstreze calmul. 

— Aţi avut noroc cu interogatoriul lui Clement? 

— Este prea devreme ca să spunem. Aşeză un teanc de 
scrisori pe masă. Le-a adus chiar acum un lacheu. 

Kiri recunoscu scrisul generalului pe prima scrisoare şi 
căută prin grămadă. 

— Le-am scris tuturor din familia mea, ca să nu creadă 
careva că mi s-a întâmplat ceva îngrozitor. Poate că e ceva 
şi pentru tine, Cassie. 

Femeia nu-şi ridică privirea din farfurie. 

— Nu primesc niciodată scrisori. 

— Vă supăraţi dacă iau şi eu micul dejun cu voi? întrebă 
Mackenzie. Am mâncat chifle şi am băut cafea cu Kirkland 
şi cu spionul francez, dar o zi rece necesită mai mult 
combustibil. 


— Desigur, ia loc şi povesteşte-ne despre interogatoriu, 
spuse Cassie. 

— Kirkland l-a manipulat foarte bine pe Clement. Mac îşi 
puse în farfuria cu fasole şunca şi pâinea prăjită care mai 
rămăseseră, apoi îşi turnă ceai şi se aşeză. Printre 
dumicati, descrise strategia lui Kirkland. 

La sfarsit, Cassie dadu aprobator din cap. 

— A fost intelept faptul ca l-a tratat cu respect si i-a 
aratat latura dezonoranta a complotului. Sper ca acest 
Clement va avea constiinta si ne va spune cine sunt ceilalti 
conspiratori. 

Kiri dadu din cap in timp ce rasfoia hartiile ca sa vada 
cine-i scrisese. 

— Ma bucur ca nu ati folosit tortura. Nu cred ca sunt 
suficient de nemiloasa ca sa fiu agent. 

— De obicei, tortura nu ajuta prea mult, spuse Mac. 
Cineva care simte durere va spune tot ce crede ca vrei sa 
auzi. 

— Are sens. Curioasă, Kiri ridică o epistolă cu un scris 
necunoscut, pe o hârtie crem, scumpă. Dumnezeule! 
Sigiliul regal? 

Ridică scrisoarea, ca să vadă şi ceilalţi sigiliul în ceară. 

— Pare regal, după părerea mea, spuse Cassie cu interes. 
Deschide-o! 

Kiri rupse sigiliul şi găsi un bilet oficial de la Alteta Sa 
Regală Charlotte Augusta, care solicita prezenţa lui Lady 
Kiri Lawford la ceai, la Casa Warwick. 

Invitaţia fusese scrisă de un secretar, cu litere frumoase 
şi cursive, dar dedesubt, cu un scris tânăr, neformat, era un 
paragraf de la prinţesa însăşi. 


Dragă Lady Kiri, 

As dori sa te vad inainte sa plec la Windsor! Cand vii, ai 
putea sa porti un sari ca doamnele din India? As vrea sa 
vad unul. 

Cu afectiune, 

ASR Principesa Charlotte Augusta 


Ametita, Kiri îi dădu scrisoarea lui Cassie, care citi cu 
voce tare. 

— Sunt impresionată, Kiri. Ai observat că întâlnirea este 
în după-amiaza asta? 

— Ce? Kiri luă scrisoarea şi o citi din nou. A fost trimisă 
mai întâi părinţilor mei, aşa că a durat încă o zi. În după- 
amiaza asta? Am nevoie de o trăsură! 

Mackenzie îi luă scrisoarea din mână. 

— li voi scrie lui Kirkland să trimită cea mai bun trăsură 
a lui. Nu este prea mult timp de pierdut. Ai un sari la tine? 

— Chiar am. Kiri îşi muşcă nervoasă buza. Însă, cel mai 
probabil, voi îngheţa. Sariurile nu sunt potrivite pentru 
clima englezească. 

— Ia o pelerină şi adu-ti aminte că te-ai întâlnit deja cu 
fata, spuse Mackenzie în semn de alinare. Ea ţi-a trimis 
invitaţia, aşa că va fi fericită să te vadă. 

— Voi veni ca servitoare a ta, se oferi Cassie. Astfel, vei 
avea mai multă prestanta. 

— Fiica unui duce cu siguranţă are nevoie de o 
servitoare, încuviinţă Mackenzie. lar eu voi merge cu 
trăsura ca lacheu al tău. 

Recunoscătoare că avea să fie însoţită de prieteni, Kiri se 
ridică. 

— Trimite după trăsură. Mă voi schimba imediat. 

— Ai nevoie de ajutor? se oferi Cassie. N-am mai văzut un 
sari. 

— Nu am nevoie de ajutor. Sariurile sunt mai uşor de 
îmbrăcat decât rochiile englezeşti, spuse Kiri. Vino la mine 
după ce te îmbraci în servitoare şi-ţi voi arăta cum se 
poartă sariul. 

Plecară în direcţii diferite: Mackenzie să cheme o trăsură 
mare, potrivită, iar Kiri şi Cassie să se îmbrace. Kiri pusese 
sariul în bagaj din reflex, fără să aibă nici cea mai vagă idee 
că va avea nevoie de el când va fi în misiune. 

Când ajunse în camera ei, îşi scoase sariul din bagaje. 
Era compus din trei piese: o bucată de mătase caramizie 


lungă de aproape şapte metri, decorată cu benzi brodate cu 
aur, un jupon care-i ajungea până la glezne, de aceeaşi 
lungime, şi o bluză cu acelaşi model, numită choli. Nu avea 
sandalele potrivite, dar pantofii de seară şi ciorapii de 
mătase se potriveau. 

Isi puse ciorapii, juponul şi bluza choli, îşi perie părul şi- 
şi făcu cărare pe mijloc. Apoi îşi strânse părul negru într-un 
coc la ceafă. Cutia ei cu farduri conţinea şi pasta roşie 
necesară pentru bindi, aşa că îşi pictă cu atenţie cercul 
roşu pe frunte. 

Se auzi o bătaie în uşă. 

— Kiri? Sunt eu, Cassie. 

După ce Kiri îi spuse să intre, Cassie apăru într-o rochie 
maro prost croită şi cu expresia unei servitoare. Femeia 
privi bluza choli, care era destul de indecentă, cu mânecă 
scurtă, cu decolteu, terminându-se cu câţiva centimetri 
deasupra taliei. 

— Corsetul este drăguţ, dar înţeleg la ce te referi când 
spui că o să-ţi fie frig. 

— Nu e cu mult mai rău decât o rochie de seară 
englezească la modă, dar care nu spune prea mult. Kiri 
ridică mătasea strânsă a sariului. Ai ajuns exact la timp ca 
sa fii martoră la un eveniment măreț. Acesta este unul 
dintre cele mai bune sariuri ale mele. Există diferite stiluri 
de a împodobi materialul. Familia mea este din nord şi 
orice indian va recunoaşte acest lucru după modul în care 
port sariul. 

Cu pricepere, luă capătul simplu al sariului, şi-l înfăşură 
în jurul trupului apoi îl băgă în partea care venea pe talie a 
juponului. Cassie privi cu fascinatie cum Kiri ridică, 
aranjează şi pune peste umărul stâng capătul brodat al 
materialului, astfel încât îi ajungea în spatele genunchilor. 

— De fapt, ar trebui să las să mi se vadă buricul, de 
vreme ce este sursa creativităţii şi a vieţii. Kiri observă cum 
cădea țesătura în timp ce se privea în oglindă. Dar ar putea 
fi prea provocator pentru Anglia. 


— Ar fi prea mult pentru Mackenzie, spuse Cassie cu 
amuzament. Am văzut cum se uita la tine. Arată-i mai mult 
din corpul tău şi cred că va avea o criză de inimă. 

Kiri ridică privirea rapid. 

— Poftim? 

— Şi tu te uiţi la fel. Cassie oftă. Este de înţeles. Sunt 
tineri şi aveţi o misiune interesantă. Dar gandeste-te la 
viitor şi nu te apropia prea mult de el. Ai o viaţă dincolo de 
această misiune. Nu vrei sa renunti la ea. 

Cu alte cuvinte, ai grijă sau te vei distruge. Kiri se enervă 
că lumea se simţea indreptatita să-i ofere sfaturi pe care nu 
le ceruse şi întrebă: 

— Oare domnul Carmichael se uită la tine la fel? 

Cassie îşi arcui sprâncenele, dar nu păru jenată. 

— Ai observat? Nu, nu ne privim în felul acela, dar noi 
suntem bătrâni şi istoviţi. Prieteni, nimic mai mult. 

— Niciunul dintre voi nu e atât de bătrân si pareti să fiţi 
mai mult decât prieteni. 

— Bătrâni la suflet, dacă nu la trup. Cassie studie caseta 
cu parfumuri. Şi da, mai mult decât prieteni. Rob şi mine 
suntem camarazi. Ne-am confruntat cu pericolul împreună. 

Decise că nuanțele relaţiei dintre Cassie şi Rob erau 
peste puterea ei de înţelegere şi, desigur, că nu o priveau, 
şi deschise cutia cu bijuterii de unde alese nişte cercei care 
aveau în capăt lanţuri micute de aur cu încrustaţii 
strălucitoare de culoare rubinie, cu un model complicat, 
care atârnau şi-i ajungeau până la jumătatea umerilor. 

Un colier luxos din lanţuri de aur, o duzină de brățări 
rotunde pentru fiecare încheietură. Avea sa dea un 
spectacol interesant în faţa prinţesei Charlotte. 

In cele din urmă, îşi căută în suflet esenţa moştenirii ei 
hinduse. Kiri n-ar fi putut avea vreodată acceptarea blândă 
a mamei ei, dar tocmai eliberase acea parte din ea care nu 
avea să fie vreodată englezească. Se privi în oglindă, îşi mai 
aşeză o dată materialul peste umăr, apoi se întoarse spre 
Cassie. 

— Sunt pregătită pentru regalitate? 


—Arati magnific, spuse Cassie. Şi foarte, foarte diferit. 
Trăsăturile şi tenul tău pot fi la fel, dar nu mai eşti aceeaşi 
femeie. 

—Nu. Nu sunt. 

Cand se vazu asa, isi aminti cat de multe o desparteau de 
Mackenzie. Nu numai diferentele de clasa si de nastere, 
dar si mostenirea ei dubla. Ar fi putut intelege un englez 
acest lucru? 

Se gândi la Mariah, soţia lui Adam. Nici o femeie n-ar fi 
putut fi mai bălaie şi mai britanică la înfăţişare, dar avea 
un suflet intelegator. Godfrey Hitchcock nu îl avusese. 

Daca Kiri şi-ar găsi un partener adevărat, acela ar trebui 
să fie un om intelegator şi tolerant. 

Generalul intelesese India şi, prin Lakshmi, se căsătorise 
cu întruchiparea ţării unde-şi petrecuse mai bine de 
jumătate din viaţă. Dar oamenii ca el erau rari. 

Pentru moment însă, era de-ajuns cu atâta filosofie. 

—Vreau să-i dau prinţesei un parfum cadou. Nu am timp 
să fac un amestec personalizat, dar m-am gândit că s-ar 
putea ca acesta să-i placa. Kiri luă o sticluta şi i-o dădu lui 
Cassie: Ce părere ai? 

Cassie mirosi gânditoare. 

— Este minunat. Un parfum potrivit pentru o tânără. 
Miroase a inocenta şi a speranţă. 

— Ceea ce nu este destul de potrivit pentru o fată ai cărei 
părinţi se luptă pentru ea de parcă ar fi un os şi care într-o 
zi va conduce, poate, Anglia. Kiri cercetă caseta cu 
parfumuri şi-şi dori să fi avut resursele laboratorului ei. 
Alese o sticluta cu un amestec de arbore tropical şi spuse: 

— Ar putea fi de ajutor. 

Turnă parfumul tinerei în cea mai frumoasă sticlă 
decorativă, un turn de sticlă grațios, de culoare stacojie. 
Apoi adăugă câteva picături de esenţă. După ce îi puse 
dopul, o scutură, apoi scoase din nou dopul. Mai bine. 

— Ce crezi, Cassie? 

Femeia mirosi şi clipi. 


— Remarcabil! Mirosul este complex si are o notă 
pământească şi de... tristeţe chinuitoare. Este singurul mod 
în care-l pot descrie. 

— Acesta este efectul pe care l-am vrut. 

Kiri se uită la celelalte sticlute. Poate ca şi arome de 
ferigă... dar, nu, mai bine să renunţe, ca să nu-l strice. 

Avea mai multe panglici înguste de lungimi diferite în 
cutie, aşa că scoase una argintie şi o legă vesel la gâtul 
sticlei. Apoi înfăşură sticla într-o bucată de satin alb. Era 
un lucru bun că venise pregătită. Avea chiar şi o geantă 
mică din mătase brodată, cu oglinzi încadrate, pe care ar fi 
putut s-o folosească pe post de geantă indiană. Puse 
parfumul în ea şi spuse: 

— E timpul să mergem, să aşteptăm trăsura. 

— Permiteti-mi sa duc eu pelerina doamnei mele. Cassie 
intră imediat în rolul de servitoare, invizibilă şi pricepută, 
pliind pelerina albastră peste braţ. 

Amuzată, Kiri spuse: 

— Te comporti mai bine decât toate servitoarele pe care 
le-am văzut. 

— Am greşit. 

Cassie zâmbi uşor şi deveni mai puţin invizibilă. 

— Ai fi putut fi actriţă, spuse Kiri în timp ce se îndrepta 
spre uşă. 

— Cu anumite ocazii, am fost. 

Cassie deschise uşa pentru stăpâna ei. 

Kiri se gândi la lucruri pline de graţie, părăsi camera şi 
se indrepta spre parter, bucurându-se de atingerea 
răcoroasă a matasii pe trupul ei, deşi avea pielea de găină 
pe braţele dezgolite şi pe umeri. 

Mackenzie aştepta în foaier. li auzi paşii şi spuse: 

— Chiar la timp. Tocmai a sosit trasura. Işi ridică 
privirea, o văzu pe Kiri şi îngheţă, ca şi când l-ar fi bătut 
cineva. Dacă n-ar fi fost sănătos ca un cal, şi-ar fi făcut griji 
să nu îl apuce criza de inimă despre care vorbise Cassie în 
glumă. 


În capătul scărilor, Kiri făcu o reverență si, în acelaşi 
timp, îşi apăsă palmele una pe cealaltă, la nivelul sânilor, şi- 
şi plecă fruntea. 

— Namaste, Sahib. 

El înghiţi în sec şi făcu o plecaciune adâncă. 

— Eşti periculoasă, doamna mea. 

Ea râse. 

— Sariul este probabil cea mai gratioasa haină inventată 
vreodată. Am încredere că prinţesei Charlotte îi va plăcea. 

— Cu siguranţă. Mackenzie luă pelerina de la Cassie şi o 
puse pe umerii lui Kiri, care simţi furnicături în tot corpul 
când degetele lui îi atinseră gâtul dezgolit. 

— Trebuie să plecăm chiar acum dacă vrem să ajungem 
la Casa Warwick la ora stabilită. 

Kiri ieşi, în timp ce el îi ţinea uşa. Viaţa devenise cu 
siguranţă mult mai interesantă de când fugise de la 
Godfrey Hitchcock. 

— O, Doamne, spuse prinţesa Charlotte când Kiri intră în 
salonul ei privat. Arati splendid! Ca o prinţesă dintr-un 
basm oriental. 

Inaltimea prinţesei şi constituţia mai plinuţă o făceau sa 
arate mai mare de şaisprezece ani, dar entuziasmul 
nevinovat din ochii ei îi dezvăluia vârsta adevărată. Era o 
fată care tânjea să cunoască mai multe despre lume. 

Kiri făcu o plecaciune, iar sariul se mişcă grațios în jurul 
ei. 

— Înălţimea-Voastră este foarte amabilă. Vă mulţumesc 
pentru invitaţie. 

— Am dorit să te văd înainte să plec mâine la Casa 
Windsor. Expresia lui Charlotte se schimbă. Viaţa în Lower 
Lodge este chiar mai plictisitoare decât la Casa Warwick. 

Măcar acolo nu erau cluburi de jocuri de noroc la care 
fata să se furişeze. Şi, cu puţin noroc, Casa Windsor era în 
stare mai bună decât Casa Warwick. Era şocată de cât de 
deteriorată era reşedinţa regală. 

Prinţul regent cheltuia sume foarte mari de bani pe 
palatele lui, condamnând-o pe posibila mostenitoare a 
tronului Angliei să locuiască într-o casă de aceeaşi 
dimensiune ca aceea de pe strada Exeter nr. 11, dar nici pe 
departe la fel de bine îngrijită. Kiri păstră acest gând 
pentru ea şi spuse: 7 : 

— Cel putin, veti fi la tara, Inaltimea-Voastra. Inteleg ca 
stiti sa calariti foarte bine? 

Printesa zambi la comentariul plin de verva. 

— Intr-adevar. Ah, unde-mi sunt manierele? Sun sa ne 
aduca ceaiul. Te rog, ia loc. 

Kiri aşteptă ca prinţesa sa se aşeze prima, apoi îi oferi 
pachetul ambalat în mătase. 

— V-am adus un mic cadou. Unul dintre parfumurile 
făcute de mine. 

Ochii lui Charlotte scânteiară de plăcere în timp ce 
despacheta sticluta. O deschise imediat şi mirosi. 


— Iti mulţumesc foarte mult! Miroase minunat. Cum se 
numeşte? 

Prinţesa nu era o cunoscătoare de parfumuri, dar 
părerea ei era sinceră. Kiri se gândi rapid. 

— L-am numit Principessa şi l-am creat doar pentru 
dumneavoastră. 

Cu o expresie plină de bucurie, Charlotte îşi pulveriză 
puţin pe gât şi pe încheietura mâinii. 

— Îmi vei mai face altul când se va termina? Te voi numi 
parfumierul meu regal! 

Kiri zâmbi. 

— Va fi plăcerea mea, dar eu nu sunt un parfumier 
profesionist, aşa că e mai bine să nu am un titlu. Acesta 
este doar un mic dar de la unul dintre viitorii supuşi. 

— Desigur, o femeie de rangul tău nu poate avea o 
ocupaţie în domeniul comerţului, o aprobă Charlotte. 

Conversatia fu întreruptă de o servitoare care intră cu o 
tavă de ceai. Dură câteva minute să toarne ceaiul şi să 
aducă un platou cu diverse prăjituri. După ce rămaseră din 
nou singure, prinţesa spuse: 

— Vreau să-ţi mulţumesc pentru că m-ai salvat cu câteva 
nopţi în urmă, dar vreau să te întreb dacă ştii mai multe 
despre tentativa de răpire. Nu a fost o întâmplare. 

— Nu v-a explicat nimeni nimic? o întrebă Kiri uimită. 

Buzele lui Charlotte se strânseră, formând o linie subţire. 

— Am fost certată foarte tare de către tatăl meu, care a 
spus că trebuie să merg la Windsor, dar nu mi s-au dat 
explicaţii. După un moment plin de tensiune, ea adăugă: 

Cum pot deveni un conducător adevărat, când toată 
lumea mă tratează ca pe un copil? 

Kiri se îngrozi din nou. Poate că Charlotte nu era 
crescută şi educată corespunzător, însă nu era proastă. 
Avea nevoie şi merita să fie tratată ca un adult. 

Insă Kiri ştia că ar fi fost o mare greşeală să intervină 
între prinţul regent, adesea capricios, şi fiica sa, într-un 
moment în care era prea nervoasă ca să mai fie atentă. 


Pentru siguranţa ei, Charlotte trebuia să cunoască 
pericolul. 

— Este o chestiune confidențială. Nu trebuie să vorbiti cu 
nimeni. 

— Iti dau cuvântul meu. 

Charlotte părea mai în vârstă, în timp ce făcea această 
promisiune. 

— Aţi fost ţinta unui complot francez împotriva familiei 
regale britanice, spuse Kiri pe scurt. Au vrut să vă răpească 
şi să-l asasineze pe tatăl dumneavoastră şi pe fraţii lui. Cu 
un rege incapabil să conducă şi cu moştenitorul tronului în 
captivitate, s-ar fi creat o mare confuzie şi, probabil, ar fi 
fost posibilă încheierea păcii în condiţiile dorite de Franţa. 

Charlotte rămase uimită, iar faţa îi deveni palidă. 

— Este... E strigător la cer! Cum îndrăzneşte Napoleon 
să facă un asemenea lucru? 

— Nu ştim dacă Napoleon e în spatele complotului. Cu 
toate acestea, eu ştiu că a existat un atentat la viaţa tatălui 
dumneavoastră de când a avut loc incidentul de la 
Damian's. Kiri îşi reaminti că nu trebuia să-l critice pe 
prinţul regent şi continuă: Acesta este motivul pentru care 
sunteţi trimisă la Windsor. Viaţa dumneavoastră este mult 
prea valoroasă ca să fie pusă în primejdie. 

— De ce nu mi-a explicat nimic tatăl meu? se plânse 
Charlotte. 

Kiri încercă să-şi formuleze explicaţia cât mai blând şi 
spuse: 

— Tatăl meu vitreg a spus că, de multe ori, copiii cresc 
mult mai rapid decât îşi dă seama sau doreşte cu adevărat 
un tată. Prinţul regent este un om ca oricare altul şi 
probabil că nu a vrut să vă supere. 

Charlotte o privi sceptică. 

— Apreciez că-mi spui adevărul, Lady Kiri. O privi 
melancolic. Dacă mi s-ar permite să am doamne de 
companie, te-aş numi pe tine. 

— Sunteţi foarte amabilă, într-adevăr, declară Kiri, 
bucuroasă că, pentru moment, nu avea de-a face cu 


plictiseala vieţii la Curte. Dacă ar fi trebuit să slujească o 
prinţesă a cărei viaţă era atât de limitată, ar fi înnebunit. 

— Când va veni momentul, vor fi multe candidate 
valoroase, dornice de o astfel de onoare. 

— Mi-ar plăcea draga mea prietenă, domnisoara 
Elphinstone. Dar nu încă. Charlotte se încruntă. Sper că 
toţi conspiratorii vor fi prinşi curând. În două săptămâni, 
trebuie să particip la deschiderea lucrărilor Parlamentului. 

„Dumnezeule, Kirkland ştia acest lucru?” 

— Nu se cade să vă spun eu asta, dar cu siguranţă că nu 
este înţelept să participaţi la un eveniment public. Vor fi 
foarte mulţi oameni, iar răpitorii sau asasinii ar putea 
profita de asta. 

Charlotte îşi ridică bărbia. 

— Aceasta va fi prima mea apariţie publică. Nu o voi 
anula. 

— Este posibil să nu fiţi în siguranţă, spuse răspicat Kiri. 
Dacă nu vă pot răpi, s-ar putea să vrea să vă ucidă. 

Charlotte părea speriată, dar de asemenea, 
incapatanata, cu un aer regal. 

— Un laş nu este potrivit să conducă Anglia. 

— E greu să vă contrazic. 

Mai ales deoarece Kiri nu dorea s-o trateze pe prinţesa 
Charlotte ca pe un copil. Trebuia să înveţe să se descurce 
cu marile responsabilităţi care ar fi putut să cadă pe umerii 
ei în viitor. 

— Sunt oameni foarte capabili, devotați, care au grijă să 
fiţi în siguranţă, dar trebuie, de asemenea, să fiţi atentă şi 
conştientă de ceea ce se întâmplă în jurul dumneavoastră. 

Sprâncenele lui Charlotte se uniră. 

— Dacă nu le-aş fi răspuns răpitorilor când au strigat 
„Alteţă”, nu m-ar fi găsit. La asta te referi? 

— Exact. Intelepciunea este prima noastră arma de 
apărare. Kiri sorbi din ceai şi se întrebă cât de ar trebui să 
stea. Se gândi că vizita de protocol nu dura mult. 

— Ascultaţi-vă intuiţia. Dacă o situaţie sau o persoană nu 
pare în regulă, sunt şanse ca mintea noastră să fi observat 


ceva în neregulă, chiar dacă nu suntem chiar conştienţi de 
acest lucru. 

Charlotte oftă. 

— Pentru că sunt prinţesă, cei mai mulţi oameni din jurul 
meu se comportă ciudat, aşa că e greu de spus. Dar voi 
încerca să-ţi urmez sfatul. 

Schimbă subiectul şi spuse: 

— Sariul tău este atât de frumos! Cum de stă pe corp? 

— Are pliuri şi falduri, deşi este nevoie de poetică să 
porţi unul, răspunse Kiri. 

Portul indian era un subiect sigur şi neutru. Se ridică şi-i 
arătă cum se prindea şi se aşeza sariul. Când îşi dădu 
seama că trecuseră douăzeci de minute, spuse: 

— Trebuie să plec, Inaltimea-Voastra. Sunt sigură ca 
aveţi multe de făcut înainte de plecare. 

Charlotte oftă. _ 

— Într-adevăr. Mulţumesc că ai venit atât de repede. In 
timp ce se ridica, întrebă: Pot să ating mătasea sariului? 
Pare atât de uşoară! 

— Desigur. Kiri trase faldurile din spatele ei, astfel încât 
prinţesa să le poată atinge. Unele sariuri sunt atât de 
delicate, încât pot fi trase printr-un inel. Acesta este un pic 
mai gros, deoarece Anglia are o climă mai rece. Deşi nu 
suficient de gros. 

Charlotte ridică admirativ o bucată de mătase şi-i dădu 
drumul să plutească iarăşi în jos. 

— Când voi fi regină, voi avea un costum din fiecare tara 
pe care o voi conduce. N 

— Asta ar fi foarte amabil, Inaltimea-Voastra. Kiri făcu o 
plecăciune. Spuneti-mi când mai aveţi nevoie de parfum. 

— Sper că mă vei vizita din nou când mă voi întoarce la 
Londra. Kiri puse mana pe clanta, iar Charlotte o întrebă 
plină de tristeţe: Voi fi liberă şi fericită într-o zi? 

— Nimeni nu este în întregime liber decât atunci cand nu 
are nimic de pierdut; şi puţini dintre noi vrem să trăim în 
acest fel. Kiri ezită, căci simţi o umbră clară de certitudine. 
Dar veţi găsi dragoste şi fericire. Sunt sigură de asta. 


Faţa lui Charlotte se lumină. 

— Iti mulţumesc pentru aceste vorbe, Lady Kiri. 

Kiri îşi plecă fruntea şi părăsi salonul. Străfulgerarea 
scurtă de înţelepciune îi spusese că într-adevăr Charlotte 
va găsi fericirea, dar şi că aceasta nu va avea o durată 
lungă. 

Dar cel puţin ea avea o oarecare fericire. Pe când nici un 
conducător nu putea avea parte de această garanţie. 


x 


Vremea se inrautatise, iar Mac era bucuros că vizita 
regală fusese scurtă. Când Kiri ieşi din Casa Warwick, 
gluga pelerinei ei era trasă pe cap şi-i acoperea chipul. 
Cassie mergea sfioasă la doi paşi în urma ei. 

Mac vru să întrebe dacă Kiri aflase ceva interesant, dar 
nu era locul potrivit ca să-şi iasă din rolul de lacheu. 

Deschise uşa trăsurii şi trase treptele, ca să scape de 
ploaie şi ceaţă cât mai repede. 

Odată ce doamnele urcaseră în siguranţă, el se sui în 
spatele trăsurii. Seara de noiembrie era rece şi umedă şi 
ajunseră pe strada Exeter după lăsarea întunericului. De 
asemenea, ploaia se intetise. 

Bucuros că nu era lacheu adevărat, Mac le ajută pe Kiri 
şi Cassie să coboare din trăsură. Kiri purta manusi şi nu-l 
privi, dar simţi un fior când îi luă mâna. 

— Kirkland avea de gând să încerce sa ni se alăture iar la 
cină. Presupun că nu ai aflat nimic interesant de la prinţesa 
Charlotte. 

— De fapt, da. Kiri urcă scările. Are de gând să participe 
la deschiderea oficială a Parlamentului, peste două 
săptămâni. 

Mac se cutremură gândindu-se la mulţimea de oameni. 

— Nu e bine. Ai reuşit s-o convingi să se răzgândească? 
zise, deschizând uşa din faţă a casei. 

— Nu am avut noroc. Are incapatanarea unui Hanovra şi 
consideră că acest lucru ţine de datoria ei. Kiri îi aruncă o 


privire scurtă înainte de a intra în casă. E greu să aduci 
argumente împotriva datoriei. 

— Foarte adevărat. Cassie intră în casă în spatele lui Kiri 
şi se îndreptă către scări. Ne vedem la cină, mai zise ea. 

Mac rămase în foaier cu Kiri. Se duse în spatele ei, să-i ia 
pelerina de pe umeri. 

Când o ridică, văzu întâi cocul strălucitor şi întunecat al 
părului ei bogat, apoi curba sânilor, iar în final pielea 
dezgolită mai jos de corsetul stacojiu. Mătasea sariului îi 
punea în evidenţă trupul frumos. 

Ea îi aruncă o privire peste umăr, cu o strălucire 
provocatoare de mătase roşie si de parfum ametitor. El 
înlemni, strângând în mâini stofa grea a pelerinei. Ea era 
un vis febril de frumuseţe şi de vrajă, şi el îşi dori s-o 
imbratiseze. 

Dorea să-i desfaca sariul de matase ca să-i vada pielea şi 
mai mătăsoasă de sub el. 

— De ce te holbezi aşa? îl întrebă ea, iar vocea ei era o 
muzică minunată pentru simţurile lui. 

El îşi pierdu controlul, o luă în braţe si se lipi de spatele 
şi de posteriorul ei perfect rotund. 

— Te rog să nu flirtezi, Kiri, spuse el, cu inima bătându-i 
nebuneşte. E destul de greu să-mi ţin mâinile departe de 
tine când eşti îmbrăcată în haine europene. Sariul este 
făcut să provoace. 

O tinu strâns timp de o clipă şi-i simţi pulsul cald prin 
mătasea subţire. Isi dorea atât de mult să înlăture 
materialul luminos şi să-i mângâie formele minunate! O 
sărută pe gât, iar ea scoase un sunet înăbuşit. Bucuros să 
vadă că nu-i era complet indiferent, îi dădu drumul şi se 
trase în spate, blestemându-se că fusese un nerod s-o 
atingă. 

Ea se întoarse îmbujorată, într-un vârtej de mătase. 

— Sariurile sunt făcute să fie confortabile într-un loc cu o 
climă îngrozitor de caldă. Faptul că sunt provocatoare e un 
avantaj secundar. 


— Un avantaj destul de puternic, spuse el pasional. În 
costumul ăsta eşti fantezia oricărui bărbat despre Orientul 
senzual şi exotic. 

Ochii ei verzi se micşorară ca ai unei pisici furioase. 

— Şi tu eşti unul dintre acei oameni care cred că femeile 
orientale sunt jucării pentru bărbaţii europeni? 

— Tu ştii mai bine de-atât. Deşi înţelegea de ce era 
sensibilă la acest subiect. Eşti frumoasă şi atrăgătoare 
oricând şi în toate stilurile de îmbrăcăminte, pentru că eşti 
un amestec unic de Orient şi Occident. Inlatura oricare 
parte din originea ta, şi nu vei mai fi la fel de irezistibilă. 
Eşti frumoasă acum şi vei fi la fel şi peste cincizeci de ani, 
când vei avea foarte multă experienţă şi înţelepciune. 

Ea îi zâmbi iertătoare. 

— Te-ai exprimat foarte bine, Mackenzie. Ai văzut toate 
fatetele mele. Dar, din moment ce un sari nu este foarte 
potrivit aici, voi imbraca ceva european si plictisitor inainte 
de cina. 

Isi ridică fusta şi urcă treptele, ţinându-se cu o mana de 
balustradă. 

— Nu poţi fi plictisitoare în nicio împrejurare, spuse el 
încet. 

Dar ea nu-l auzi. O privi cum urca, ştiind că, deşi era 
superbă în sari, era mult mai frumoasă când nu purta 
absolut nimic. 

Viaţa ar fi fost mai uşoară dacă n-ar fi ştiut exact cum 
arăta dezbrăcată. 


La cină li se servi o plăcintă cu carne foarte fierbinte, 
perfectă pentru o seară rece, umedă. Mac observă că Kiri 
purta o rochie simplă, pe gât, care nu lăsa să se vadă niciun 
centimetru de piele între gat şi glezne. Şi totuşi arăta mai 
delicioasă decât plăcinta. 

— Are cineva ceva să raporteze? întrebă Kirkland, în timp 
ce le turna celorlalţi de la masă un vin roşu destul de bun. 

— Rob şi cu mine am auzit prin comunitatea emigranților 
câteva zvonuri cum că se va petrece ceva, dar nimic 


concret, spuse Cassie. Se vorbea despre dispariţia 
misterioasă a lui Clement, dar nimeni nu a sugerat că se 
ştie că era spion. 

— Deci e puţin probabil ca vreunul dintre ei să vină cu o 
ordonanţă habeas corpus şi să ceară să fie eliberat Clement 
pentru că este reţinut fără să fie acuzat de ceva. 

Kirkland clătină din cap. 

— Nu actionez conform jurisprudenţei britanice. 

— Nu-ti face prea multe griji pentru asta, îl sfătui 
Carmichael. Clement ştie cu siguranţă că, dacă ar fi acuzat, 
vina ar fi aceea de crimă capitală şi nu ar mai avea niciun 
viitor. 

— Aşa e. Kirkland se încruntă. Sper că va avea curajul să 
ne dea mai multe informaţii. N-aş vrea să-l văd spânzurat. 

Kiri sorbi din vin. 

— In altă ordine de idei, astăzi am luat ceaiul cu prinţesa 
Charlotte. 

Acest lucru îi atrase toată atenţia lui Kirkland. 

— Ar trebui să fie în Windsor! 

— Se mută mâine şi a vrut să-mi mulţumească pentru 
ajutorul pe care i l-am dat la Damian's, explică Kiri. l-am 
dat o sticluta de parfum şi mi-a spus ca are de gând să 
participe la deschiderea Parlamentului, în două săptămâni. 

Kirkland înjură printre dinţi, cu o îndârjire care-l uimi pe 
Mac. Era cunoscut pentru temperamentul lui echilibrat, 
mai ales în faţa a două doamne. 

— Din reacţia ta, spuse Mac, înţeleg că participarea ei e 
mai periculoasă decât am crezut. 

Kirkland se lăsă în scaun, părând obosit. 

— Constiinta de spion a lui Clement încă nu-i permite sa 
ne dea nume, dar el nu este de acord cu asasinarea 
membrilor familiei regale. Una dintre informaţiile pe care 
ni le-a dat astăzi a fost ca un sfat, şi anume să fim foarte 
atenţi la siguranţa acelor membri ai familiei regale care 
participă la deschiderea Parlamentului. 

Cassie se încruntă. 


— Mă întreb daca nu cumva conspiratorii vor pune la 
cale o explozie în Palatul Westminster. Butoaie de praf de 
puşcă precum cele ale lui Guy Fawkes, ascunse sub Camera 
Lorzilor? 

— Poţi fi sigură că această clădire va fi verificată de sus 
până jos, în fiecare dulap şi în fiecare crăpătură, spuse 
Kirkland. Dar asasinii individuali ar putea să se apropie cu 
uşurinţă de trăsura regală sau chiar să intre în clădire. 

— Suntem îngrijoraţi cel mai mult pentru prinţesa 
Charlotte, spuse Cassie încet. Dar ce-ar fi dacă una dintre 
insotitoarele ei ar fi Kiri? N-ar fi surprinzător ca Charlotte 
s-o aleagă pe fiica unui duce, iar aceasta sa fie o linie 
suplimentara de aparare, pentru cazul in care este necesar. 

Mac se incorda. 

— Daca vor fi probleme, ea va fi chiar linia de foc. Ashton 
n-ar dori asta. Si nici Mac. 

— Pentru asta sunt aici. Kiri îi sustinu privirea. Nu cred 
că voi risca foarte mult. _ 

— Ar putea fi periculos, spuse răspicat Kirkland. In 
această după-amiază, cineva a încercat să-l asasineze pe 
ducele de York, când pleca din Horse Guards. Din fericire, a 
tras de la o distanţă mare şi nu l-a nimerit. 

In camera se aşternu tăcerea. Ducele de York, fratele mai 
mic al prinţului regent, urma la tron după Charlotte. 

— Deci, conspiratorii încă încearcă să-i omoare pe 
membrii familiei regale, spuse Carmichael. Am sperat că 
am făcut deja tot ceea ce era necesar ca să-i facem să se 
ascundă ca şobolanii în canalizare. 

— Din păcate, nu. Faţa lui Kirkland părea sculptată în 
granit. Trebuie să-i găsim pe conspiratori şi să facem acest 
lucru fără să creăm panică generală. 

— In acest caz, spuse Mac, deschizând încă o sticlă de 
vin roşu şi umplând paharele, să bem pentru succesul 
nostru. 

Se gândi că frivolitatea lui l-ar putea face pe Kirkland să-i 
arunce vinul în faţă, ca unui tip nevrednic. Apoi, prietenul 
său se relaxă şi ridică paharul. 


— Pentru reuşită! _ 

Ciocniră paharele, apoi baura. In timp ce Mac inghitea 
vinul, încerca să nu se gândească la salutul gladiatorilor 
către împăratul Claudius: Ave, Caesar morituri te salutant. 

„Noi, cei care suntem pe cale să murim, te salutam.” 


Capitolul 30 


Maiorul William Masterson primi vestea când era în 
Oporto, Portugalia, şi-l vizita pe vechiul său prieten de 
şcoală Justin Ballard. Pentru că armata era în cazărmile de 
iarnă, Will se hotărâse să meargă acasă pentru câteva luni. 
In parte din motive generale, dar şi dintr-un sentiment de 
nelinişte neclară. Intuitie de soldat, care nu trebuia 
ignorată. 

Pentru că sosise târziu cu o noapte în urmă la domiciliul 
Mallard, dormise buştean şi, în dimineaţa următoare intră 
căscând în sala de mic dejun. Ignoră mâncarea şi privi pe 
fereastră la albia strălucitoare a râului Douro de dedesubt. 

— Imi place noua ta casa, Justin. Noaptea trecută a fost 
prea întuneric ca să apreciez priveliştea. 

— În plus, ai fost atât de obosit, încât te clătinai. Ballard 
turnă o cană de cafea fierbinte, tare, adăugă smântână şi 
zahăr şi i-o întinse lui Will. 

— Mă bucur că ai venit aici câteva zile, înainte de a pleca 
acasă. 

Will luă cana şi sorbi o inghititura mare de cafea 
fierbinte, simțindu-se mai relaxat decât în ultimele luni. 

— Aş fi nebun să mă întorc la vremea de noiembrie din 
Anglia, când îl pot vizita pe omul care face cel mai bun vin 
de Porto din Portugalia. 

Ballard râse. 

— Nu bag mâna-n foc că e cel mai bun, dar poţi bea tot 
ce vrei pe gratis. Afacerea cu vinul nu mai merge atât de 
bine după toate luptele, dar dă-mi timp. 

Privirea lui Will se mută de la râul plin de bărci micute la 
prietenul lui. Brunet, pe jumătate portughez şi bilingv, 
Ballard ar fi putut trece cu uşurinţă drept nativ. 

— Crezi că te vei muta vreodată înapoi în Anglia? 

— Bineînţeles. Am în sânge ceața şi serele. Dar iubesc şi 
Portugalia. Ballard sorbi din cafea. Fiecare om ar putea fi 
mai bun dacă trăieşte cel puţin un an în altă ţară. 


— Mai ales dacă poate face asta fără să fie împuşcat, 
adăugă Will sec. Am sentimentul că nu am văzut cele mai 
bune lucruri din Portugalia şi din Spania. 

— Va trebui să vii şi să stai mai mult când se va semna 
pacea. Ballard se îndepărtă de fereastră. Ia micul dejun. 
Ouă bătute cu ceapă şi cârnaţi chorizo sunt un început de zi 
foarte bun. In plus, am ziare proaspăt aduse cu pachebotul 
de la Londra şi nu mai vechi de o săptămână. 

— Vasul trebuie să fi prins vant bun. Will luă o portie 
dublă de ouă şi două felii de pâine proaspăt coaptă. Apoi se 
aşeză la masă în faţa lui Ballard, îşi turnă din nou cafea şi 
luă ziarul de la Londra de deasupra teancului care tocmai 
fusese adus. Un lucru frumos când îşi vizita vechii prieteni 
era faptul că nu era necesar să converseze. 

Răsfoi absent paginile şi citi articolele care-i atrăseseră 
atenţia. Apoi ajunse la necrologuri şi se opri îngheţat. 

Probabil scoase un sunet, căci Ballard ridică fruntea din 
ziar. 

— S-a întâmplat ceva? 

— Se pare că fratele meu este mort. Will respiră adânc şi 
încercă să priceapă informația că năvalnicul Mackenzie 
murise. După cum scrie aici, a încercat să oprească un jaf 
la clubul lui şi a fost împuşcat. 

Ballard luă ziarul şi citi uimit articolul. 

— E greu de crezut. Mackenzie părea invincibil. 

— Poate că articolul nu este adevărat, spuse Will, care nu 
dorea să creadă acest anunţ. A lucrat cu Kirkland, iar asta 
înseamnă că, de multe ori, lucrurile nu sunt tocmai ceea ce 
par a fi. 

— Poate, spuse încet Ballard. Dar... e aproape imposibil. 

— Ştiu. Will se ridică în picioare, pofta de mâncare îi 
pierise. Voi lua următoarea ambarcatiune spre casă, nu mai 
pot să rămân. 

— E un pachebot care se întoarce la Londra în această 
după-amiază. Ballard se ridică. Il voi trimite pe secretarul 
meu să vadă dacă există o cabină disponibilă. 


— Dorm şi pe punte dacă e nevoie, şi tot ma îmbarc, 
puse Will răspicat. 

— Pe punte în noiembrie? Nu este o idee inteleapta. Esti 
ofiţer, gentleman şi baron englez. Ar trebui să-ţi ofere mai 
mult decât puntea. Ballard îşi lăsă o clipă mâna pe umărul 
lui Will, apoi se duse să-şi trimită secretarul. 

Will căută şi în alte ziare, dar nu găsi articole cu mai 
multe informaţii. Damian Mackenzie. Mort pe o alee din 
fata clubului sau. Nu putea să-şi imagineze aşa ceva. 

In schimb, şi-l amintea pe Mac când era băieţel şi se 
întâlniseră pentru prima dată. Cum mama sa murise de 
curând şi el fusese aruncat printre străini, Mac era îngrozit, 
însă hotărât să nu arate acest lucru. 

Tatăl lor era departe, iar servitorii nu ştiuseră ce să-i facă 
acelui băieţel ciudat, care fusese trimis la ei de către 
servitoarea răposatei sale mame. Servitoarea dispăruse, 
dar îi plătise trăsura lui Mac până la casa tatălui său şi-i 
lăsase şi acte care să-i ateste identitatea. 

Majordomul insistase ca băiatul să fie trimis la orfelinat, 
dar Will nu fusese de acord. De obicei, era un copil 
intelegator, blajin şi ascultător, dar în acea zi îşi 
descoperise aroganta aristocratică ce mocnise in el. 
Majordomul îi spusese lui Will că nu-l putea adopta pe 
băiatul acela ciudat ca pe un animal de companie, dar el 
exact asta făcuse. 

Isi dorise întotdeauna să aibă un frate sau o sora, dar nu 
fusese atât de norocos. Apoi, acest frate apăruse în mod 
miraculos şi semana prea mult cu Will ca să nu fie parte din 
familie. 

Sfidarea lui Mac disparuse imediat. Fusese suficient ca 
Will sa se poarte frumos cu el. Il dusese pe fratele mai mic 
la creşă, i-o prezentase pe doica lui şi-i oferise câteva 
dintre jucăriile sale. Când domnul Masterson se întorsese, 
Mac făcea deja parte din familie, iar Will precizase foarte 
clar că nu va permite ca fratele lui să fie trimis de-acolo şi 
destinat unui viitor incert. 


La fel ca Will, nici domnul Masterson nu suporta 
neplăcerile. Mai simţea şi responsabilitate pentru fiul lui 
nelegitim, astfel că Mac rămăsese şi fusese tratat aproape 
ca un fiu legitim. Aproape, dar nu pe de-a-ntregul. Doar 
Will îl acceptase total, ca şi când faptul că era nelegitim nu 
ar fi contat. 

Acesta fusese motivul pentru care ajunseseră la 
Academia Westerfield. Domnul Masterson renuntase la 
încercarea de a-i separa pe băieţi, însă nu dorea să-şi 
trimită copilul din flori la Eton. Deci, Will plecase la Lady 
Agnes, iar Mac locuise la un vicar într-un sat din 
Westerfield. Vicarul îl luase pe Mac sub aripa lui până când 
educaţia lui haotică se ridicase la standardele lui Lady 
Agnes, după care băiatul ajunse la aceeaşi şcoală cu Will. 

După ce părăsiseră Westerfieldul, rămăseseră apropiaţi, 
în ciuda distanţei care de multe ori îi separase. Mac 
plecase în armată. Will dorise să facă şi el asta, dar, ca 
moştenitor, nu putuse. Când tragedia îl eliberase pe Will de 
viaţa din Anglia, venise rândul lui să meargă în armată, iar 
al lui Mac să se întoarcă acasă. 

Dar îşi scriau. De-a lungul anilor, îşi trimiseseră o 
mulţime de scrisori. Ale lui Mac erau inteligente şi foarte 
amuzante. 

Will ştia că scrisorile lui erau mai puţin interesante. Ei 
bine, asta pentru ca Will însuşi avea mai puţină sare si 
piper. Dar scrisorile îi ajutasera sa păstreze o legătură vie 
între ei. Dacă ar fi fost să moară unul dintre ei, acela ar fi 
fost Will, pentru că era ofiţer activ pe timp de război. 

Dar nu, el supravietuise anilor întregi de război, fără rani 
majore şi doar cu un atac serios de febră. 

Mac ar fi trebuit să fie în siguranţă. Dacă exista dreptate 
în lume, umorul şi pofta sa de viaţă ar fi trebuit să-l facă 
nemuritor. 

După atâţia ani ca soldat, s-ar fi putut crede ca Will 
trebuia să fie mai puţin optimist. 

Nu ştia sigur de cât timp privea în jos la suprafaţa de 
argint a râului Douro, dar reveria lui luă sfârşit când se 


întoarse Ballard. 

— Ai o cabină pe pachebotul care pleacă în trei ore, 
spuse prietenul lui. Este mică şi o vei împărţi cu un 
important negustor de vinuri care imi este dator, aşa ca a 
fost de acord cu propunerea mea. Veţi fi atât de înghesuiți, 
încât va trebui să respirati pe rând. 

— Ne vom descurca. Mulţumesc, Justin. Will zâmbi amar. 
Mai bine că nu am despachetat. 

Era bucuros să se întoarcă la Londra. Şi primul lucru pe 
care avea să-l facă era să-l caute pe Kirkland şi să-l întrebe 
ce naiba se întâmplase cu unicul său frate. 


Capitolul 31 


Kiri căsca în timp ce cobora scările să ia micul dejun. 
Deşi îi plăceau adunările sociale şi oamenii de tot felul, cele 
zece zile de cluburi, jucători, băuturi alcoolice din care 
sorbea deşi nu dorea o făcuseră să tânjească după o seară 
liniştită pe strada Exeter. Chiar mai bună ar fi fost o seară 
liniştită cu familia ei, dar plecaseră cu toţii în nord, la 
conacul fratelui ei. li plăcea mai mult când îi avea aproape 
pe toţi cei la care ţinea. 

Mult mai rău decât faptul că-i lipsea familia era faptul că 
mai rămăsese doar o săptămână până la deschiderea 
Parlamentului şi nu făcuseră niciun progres să-i oprească 
pe conspiratori. 

Nu avusese loc nici o tentativă de asasinat, dar asta 
putea să însemne că membrii complotului aşteptau un 
moment mai bun pentru lovitură. 

Kiri nu venise la Londra de suficient timp cât să poată 
participa la deschiderea sesiunii parlamentare, însă 
Mackenzie îi explicase că era un eveniment important, cu 
mulţimi de londonezi care priveau cum soseau membrii 
familiei regale şi miniştrii statului. Foarte mult fast şi 
tradiţie care să demonstreze puterea şi măreţia regatului. 
Asta constituia, de asemenea, şi o ocazie pentru cei ce 
doreau să facă rău. 

Cassie şi Mackenzie luau micul dejun. El ridică privirea 
şi-i oferi un zâmbet cald. Reusisera să se comporte formal 
şi onorabil în zilele care trecuseră, spre regretul lui Kiri. 

De fiecare dată când îl privea, îşi amintea senzaţia 
braţelor lui când îi spusese să nu flirteze. Un brat în jurul 
taliei, celălalt chiar deasupra sânilor, lipind-o de trupul lui, 
potrivindu-se perfect. 

Atunci, timp de o clipă plină de bucurie, crezuse că se 
răzgândise în privinţa onoarei, însă blestematul de bărbat îi 
dăduse drumul. Nu cu plăcere, dar o făcuse. Isi spusese ca 
nu dorea un bărbat fără stăpânire de sine, dar nu mai era 
sigură de asta. 


Îşi acoperi căscatul şi cercetă farfuria aburindă în care se 
afla micul dejun cald. Ouăle bătute cu ceapă şi cartofi şi 
şuncă. Combustibil bun pentru o dimineaţă însorită, dar 
geroasă. 

Carmichael intră în sala de mic dejun, cu o expresie 
gânditoare. Cassie ridică privirea. 

—Vreo veste buna? întrebă ea. Au fost prinşi 
conspiratorii? 

—Nu încă, dar cel puţin lucrurile încep să se accelereze, 
răspunse Carmichael. Va fi un meci de box după-amiază. Nu 
unul dintre campionatele mari, ci unul mai mic, care îi 
atrage pe londonezi şi pe membrii inferiori ai nobilimii. 

Kiri deveni atentă. 

— Ca răpitorul care a fost la Damian's? 

— Exact, spuse polițistul. Crezi că poţi să-l recunosti, 
Kiri? 

— S-ar putea, spuse ea cu prudenţă. Nu părea să aibă un 
parfum anume, dar i-am observat destul de bine constituţia 
şi l-am mirosit. 

— Cu siguranţă, merită încercat, spuse Mackenzie, 
timpul se scurge şi nu facem niciun progres. 

— Kirkland are şi alte piste în afară de ce avem noi. 
Carmichael se strâmbă. Din păcate, nici acelea nu duc 
nicăieri. 

— Acest lucru s-ar putea schimba în orice moment. 
Mackenzie o privi pe Kiri. Poartă ceva decent. Nu vrem să 
înceapă o revoltă. 

— In plus, e frig afară astăzi, sublinie Cassie. Cine sunt 
luptătorii? 

— Doi boxeri tineri, McKee şi Cullen. Ambii sunt 
promitatori, deci ar trebui să fie o luptă buna. 

— Sarmanii nenorociti, murmura Cassie. N-o să-ţi placă, 
Kiri. 

— Probabil că nu, declară Kiri, gândindu-se la ceea ce 
auzise despre boxul cu pumnii goi. Dar va fi o experienţă 
nouă. 


Avusese parte de o mulţime de experienţe noi de când 
venise în Anglia. Il privi pe Mackenzie în timp ce-şi lua 
micul dejun. Iar printre acestea se număra una pe care ea 
ar fi dorit foarte mult să o repete... 


Daduse inghetul peste noapte, asa că dimineaţa era 
însorită şi rece. Meciul atrăsese o mare mulţime de oameni 
pe câmpul din spatele unei taverne de pe malul râului. Kiri 
îl ţinea de braţ pe Mackenzie, destul de atentă la agitaţie. 
Cei mai mulţi privitori erau muncitori care arătau oarecum 
a domni bine îmbrăcaţi. 

Cei patru ajunseră la meci într-o trăsură murdară, dar 
destul de spațioasă, pe care vizitiul o parca pe o parte a 
câmpului. Unii proprietari de trăsuri stăteau undeva mai 
sus pentru a vedea mai bine, dar grupul de pe strada 
Exeter se alăturase mulţimii. Erau doar câteva femei, dar 
niciuna dintre ele nu era o lady. 

In centrul terenului se afla un pătrat de opt metri, 
împrejmuit cu o sfoară legată de patru pari. Doi bărbaţi 
fără cămaşă stăteau în colţuri opuse şi se priveau furioşi, în 
timp ce suporterii strigau diverse încurajări pentru favoriţii 
lor. 

Mackenzie, care îşi intrase în rolul de negustor din nord, 
explică: 

— Fiecare luptător are doi însoțitori care le aduc apă şi 
portocale, şi prosoape ca să curețe sângele şi sudoarea. O 
rundă ţine până ce unul dintre bărbaţi cade la pământ. Apoi 
se face o pauză de treizeci de secunde pentru ca luptătorii 
să se refacă, iar după aceea, o altă rundă. Lupta se dă până 
ce unul dintre ei nu mai poate continua. 

Ea se strâmbă, deşi el nu avea cum s-o vadă, din cauza 
pălăriei cu boruri mari pe care o purta. 

— Pare să le fie frig fără tricouri. 

— Se vor încălzi repede când începe lupta, spuse 
Mackenzie. 

Ştia că mulţi domni practicau boxul la salonul lui Jackson 
şi întrebă: 


— Boxezi? 

— Şi să-mi stric fata asta frumoasă? Nu e de mine, fata! 
îşi roti sprâncenele într-un fel amuzant. 

— Sunt pe cale să înceapă. Cel blond este Cullen, iar 
brunetul este McKee. 

Dupa trei minute, Kiri stiu ca nu-si va mai dori vreodata 
să participe la alt meci de box. Se cutremura si privi în alta 
parte cand cei doi barbati se aruncara unul asupra celuilalt. 

— E oribil! Arata de parca încearcă să se omoare. 

— Nu acesta e scopul, dar boxerii mor destul de des din 
cauza loviturilor, recunoscu Mackenzie. Insă talentul este 
mult mai important decât forţa brută. McKee este un boxer 
mai bun şi se descurcă bine, chiar dacă e mai mic. Uită-te 
la jocul rapid de picioare, când se pregăteşte să lovească, şi 
apoi cum se dă uşor înapoi, ca să evite pumnul lui Cullen. 

İşi dădu seama cu tristeţe ca şi însoţitorul ei era absorbit 
de meci, ca şi ceilalţi bărbaţi. 

— Aminteste-ti de ce suntem aici, spuse ea cu voce joasă, 
deşi mulţimea era destul de zgomotoasă pentru a acoperi 
orice conversaţie. Uită-te la meci, dar hai sa ne plimbam pe 
margine, ca să mă uit după suspecți? 

El îi zâmbi trist. 

— Imi pare rau. Este un meci bun, dar ai dreptate, 
datoria este pe primul loc. 

El porni să înconjoare mulţimea, iar Kiri îl tinu de brat ca 
şi când toată lumea de-acolo constituia un motiv de 
nelinişte. Faptul că faţa îi era ascunsă de pălărie o ajuta să 
observe oamenii. Destul de mulţi păreau a fi boxeri, dar nu 
văzu niciunul care să arate precum cel de-al treilea rapitor. 

Imposibil să verifice mirosuri în mulţimea aceea, mai ales 
că al treilea răpitor nu folosise niciun săpun parfumat sau 
apă de colonie. Aceste produse erau apanajul înaltei 
societăţi. Intr-o masă de oameni nespalati era imposibil sa 
identifice un om după parfumul său, doar dacă nu se afla 
exact lângă el. Dar îl văzuse de destul de aproape şi poate 
că acest lucru o ajuta să-l găsească. 


Trecură pe lângă Carmichael şi Cassie, care stăteau în 
acelaşi loc şi observau cu atenţie mulţimea. Desi 
Carmichael, la fel ca Mackenzie, părea să fie uneori distras 
de luptă. Bărbaţii! 

Vânzătorii ambulanți mergeau prin mulţime şi vindeau 
plăcinte calde şi bere de la taverna care sponsorizase 
meciul. Mackenzie cumpără două plăcinte. Kiri mâncă cu 
poftă. 

Se opriră din plimbare cât timp mâncară. Kiri se uită din 
nou la ringul de box şi se cutremură la vederea luptătorilor, 
cărora sângele le curgea din rănile de pe faţă şi li se 
scurgea pe piept. 

— Nu s-a terminat încă? 

— Sunt încă în picioare, gata să lupte. Cred că Mckee va 
termina totuşi lupta în curând. Calitățile sale de luptător 
încep să-şi spună cuvântul. 

Kiri îşi întoarse privirea, nemaifiind în stare să 
urmărească lupta. Chiar şi în vacarmul mulţimii, auzea 
bufniturile zdrobitoare de pumni care loveau în carne. Ea şi 
Mackenzie se opriră lângă trăsurile parcate şi începu să le 
analizeze. Mai bine să se uite la cai decât la brutalitatea 
umană. _ 

Isi concentra privirea. Intre două trăsuri, un individ solid, 
musculos, care arăta ca boxerul răpitor, fusese acostat de 
alti câţiva bărbaţi. Il incoltisera şi părea ca se certau destul 
de tare. 

Boxerul ei încercă să scape, dar ceilalţi îl urmăriră şi 
începură să-l bată. Deşi se lupta şi el, erau mult prea mulţi 
şi fu doborât rapid la pământ. Kiri îşi înfipse degetele în 
braţul lui Mackenzie. 

— Un om a fost atacat şi ar putea fi cel pe care-l căutăm! 
Acolo, între trăsuri! 

Apoi se repezi către locul luptei. 


Distras de la meci, Mac se întoarse. Trăsurile parcate 
erau în spatele lor şi văzu că între un faeton şi o brişcă 


înaltă avea loc o tentativă de crimă. Victima era culcată la 
pământ şi era lovită violent de către atacatori. 

Mac alergă după Kiri. Aceasta se mişca uimitor de rapid, 
în ciuda fustelor, dar fu capabil să o depăşească. Când 
ajunseră destul de aproape pentru a fi auziti în ciuda 
zgomotului mulţimii, strigă: 

— Hei! Ce se întâmplă acolo? 

— Nu te băga! şuieră unul dintre atacatori. Ollie va primi 
ceea ce merită! 

— Nu mi se pare o luptă dreaptă. 

Mac era suficient de aproape încât să-şi învârtă bastonul. 
Cu capătul greu de alamă, lovi gâtul bărbatului care 
vorbise. Nu cu o forţă ucigătoare, doar cât să-i îndepărteze 
pe atacatori. F 

Nu avu noroc. Brusc, trei bărbaţi îl atacară pe Mac. Îşi 
folosi bastonul pe post de bâtă, pară lovituri şi-i atacă pe 
agresori. 

Kiri era cu el, la naiba, şi, în ciuda abilităţilor ei, se 
cutremură văzând că se ducea către bărbatul care-l ţinea 
pe Ollie la pământ. Il aruncă pe individ în roata unei 
trăsuri, iar acesta nu ştiu nici măcar ce-l lovise când ateriză 
pe solul îngheţat. 

Dorindu-şi ca lupta să fie mai vizibilă, pentru ca 
atacatorii să vadă avantajele retragerii, Mac îl lovi pe cel 
de-al doilea bărbat cu capătul bastonului între picioare. 
Acesta scoase un geamat ciudat, de agonie, căzu şi se 
ghemui. 

Al treilea bărbat scoase un cuţit şi-l mânui ca un expert. 
Un avantaj al folosirii bastonului era că Mac putea să stea 
la distanţă. Dacă-l mânuia cum trebuie, putea să arunce 
cuțitul din mâna unui răufăcător. Ca acum. 

Din spate se auziră tipete, iar bărbaţii din mulţime se 
îngrămădiră în spaţiul dintre trăsuri. Lupta explodă pe 
măsură ce suporterii boxului, imbuibati cu bere, li se 
alaturara, unii dintre ei fiind suporteri ai lui McKee si 
napustindu-se asupra suporterilor lui Cullen. 


Lui Mac i se făcu o poftă aprigă să lupte şi-şi folosi 
abilităţile şi instinctele de-o viaţă. Baston, pumni, picioare, 
coate, genunchi - dar unde naiba era Kiri? Nu conta că era 
o bună luptătoare; acel loc unde toată lumea se bătea nu 
era potrivit pentru o femeie. Se întoarse şi-şi flutură 
bastonul ca să-i ţină pe ceilalţi la distanţă, în timp ce-i 
cerceta pe cei care se luptau. 

Apoi, aruncând o privire disperată către spatele 
faetonului, o văzu pe Kiri într-o baltă de sânge. 


Capitolul 32 


Kiri! Imaginile oribile închise în mintea lui se treziră la o 
viaţă îngrozitoare. Inima lui păru să se oprească, iar el se 
clătină, simțind cum întunericul cobora asupra lui. 

Nu! Nu trebuia să leşine, la naiba! Nu avea voie. Nu de 
data asta. 

Luptându-se cu ameteala, se îndreptă impleticindu-se 
catre ea, mai inspaimantat decat fusese vreodata in viata 
lui. Poate ca nu avea voie s-o atinga, dar dorea s-o stie 
fericită si în viata, undeva in lume. Avea nevoie de ea... 

Se apucă de marginea faetonului ca să se ţină pe 
picioare, îşi mută bastonul în cealaltă mână şi-şi făcu loc 
prin încăierare. 

Era la vreo doisprezece metri distanţă, când Kiri se ridică 
şi apoi îl trase în sus pe Ollie, care fusese bătut. Ea avea 
sânge pe obraz şi destul de mult pe pelerină, dar nu părea 
să fie rănită, după cum se mişca. 

Dar atât de mult sânge! 

— Kiri, eşti rănită? întrebă el ragusit. 

Probabil că-l văzuse speriat, căci răspunse cu o voce 
liniştitoare: 

— Sunt bine, sângele nu este al meu. Răpitorul nostru a 
căzut, s-a lovit cu capul de trăsură şi a sângerat ca un porc 
înjunghiat. În timp ce Ollie încerca să scape, ea îl prinse de 
haină. 

— Nu-l lăsa să scape! 

Boxerul era solid, dar nu la fel de solid ca Mac. El îl 
apucă pe individ de braţe, îi apropie încheieturile una de 
cealaltă şi apoi scoase catusele şi i le puse. 

Se simţea încă destul de rău, dar era mai bine dacă nu o 
privea pe Kiri. Nu se gândi la imaginea ei zăcând la 
pământ, plină de sânge. Teroarea stacojie a sângelui pe 
toată faţa ei frumoasă. Aproape că vomită încercând să-şi 
alunge din minte acea imagine. 

Apărură Carmichael şi Cassie, după ce-şi făcuseră loc 
prin încăierare din cealaltă parte a câmpului. Amândoi erau 


obosiţi şi ravasiti, dar nu erau răniţi grav. 

— Acesta este răpitorul nostru, spuse Kiri. 

— E bine că avem o trăsură mare, spuse răspicat 
Carmichael. Il vom lua şi-l vom duce alături de celălalt 
rapitor. Il prinse pe Ollie de braţ şi-l tari spre locul unde-i 
aştepta trăsura, în spatele celorlalte vehicule. Cassie 
mergea de cealaltă parte a lui Ollie. 

In loc să meargă imediat după ceilalţi, Kiri îl luă pe Mac 
de braţ. 

— Arati de parca ai fi pe punctul de a te prabusi. Ai fost 
rănit? E 

— Doar câteva vânătăi. Incerca, fără prea mult succes, să 
aibă un ton degajat. Ştii că nu pot suporta să văd sânge. 

— Cel puţin, de data aceasta sângele nu e al tău. 

Il tinu în continuare de brat şi-l făcu să se îndrepte către 
ceilalţi. 

— Am crezut... că e sângele tău. 

El închise strâns ochii şi încercă să şteargă imaginile 
oribile. O femeie plină de sânge era ceva mult mai rău. 

— Imi dau seama. 

Din tonul ei gânditor, îşi dădu seama că înţelegea al 
naibii de mult. Incercă din răsputeri să se adune. 

Când ajunseră ei la trăsură, Cassie, Carmichael şi 
prizonierul erau deja înăuntru. Mac se crezu suficient de 
calm cât să păcălească pe toată lumea, mai puţin pe Kiri. 

Ollie stătea în mijlocul banchetei din faţă, alături de Rob. 
Umerii îi tremurau în timp ce se uita la încheieturile 
încătuşate. Un bandaj improvizat îi acoperea rana de la 
cap, dar avea peste tot tăieturi care sângerau. 

Mac ar fi stat de cealaltă parte a lui Ollie, însă acolo se 
aşezase Kiri. Poate că dorea să-l miroasă. De asemenea, 
ocupa mai puţin spaţiu decât Mac. Ar fi fost prea mare 
îngrămădeala, cu trei bărbaţi pe scaun. 

După ce trăsura porni spre biroul lui Kirkland, Ollie 
spuse cu un accent de Newcastle: 

— Ce veţi face cu mine? Am jurat să nu vorbesc despre 
răpire! 


Carmichael se uită la Mac şi, fără să spună nimic, îl lăsă 
pe el să continue interogatoriul. Mac nu-şi dădu seama 
dacă asta se datora faptului că stătea fata-n fata cu 
detinutul sau ca Rob intelesese ca el avea nevoie să-şi 
umple mintea cu ceva, ca sa nu cedeze nervos. 

Prin confesiunea lui, Ollie le dovedise ca era cel pe care-l 
căutau. Mac o privi pe Kiri, care incuviinta. Il găsiseră pe 
răpitor. Îşi întoarse privirea către prizonier şi ordonă: 

— Uită-te la mine! 

Fără tragere de inimă, Ollie îşi ridică fruntea, şi Mac 
văzu imediat două lucruri. În primul rând, era tânăr, mai 
mult băiat decât bărbat. În al doilea rând, după felul stâlcit 
în care vorbea, suferise leziuni ale creierului în ring. 
Dându-şi seama că întrebările puse pe un ton răbdător 
aveau să aibă mai mult efect decât intimidarea, întrebă: 

— Care este numele tău complet? 

— Oliver Brown, murmură el. Ollie. 

— Din Newcastle? 

— Da, spuse băiatul şi păru surprins de faptul că Mac ştia 
asta. 

— Cine te-a atacat? 

— Au fost trimişi de către individul dubios. Ollie părea 
nedumerit şi nesigur: Vor să mă omoare. De ce i-aţi oprit? 
Ce vreţi să faceţi cu mine? 

— Vreau să aflu ce ştii despre răpitori, astfel încât să-i 
putem prinde, îi explică Mac, cu privirea atintita la Ollie. 
Cum de te-ai încurcat cu ei? 

Ollie îi privi pe rând. Prezenţa a două femei şi a doi 
bărbaţi străini îl convinsese probabil că nu veneau din 
partea individului zambaret şi că avea să fie în avantajul lui 
dacă vorbea. Spuse poticnindu-se: 

— Prietenul meu, Ruffian O'Rourke, ştia că voiam să 
câştig suficienţi bani ca să ajung la Newcastle. 

— Ai vrut să mergi acasă? 

Ollie dădu din cap. 

— Am crezut ca voi veni la Londra şi voi fi un luptător 
campion. Zâmbetul lui era amar. În schimb, mi-am distrus 


minţile. Tatăl meu e fierar şi n-ar fi trebuit să plec de la 
fierărie. Din moment ce aveam nevoie de bani ca să merg 
acasă, Ruff mi-a spus că aş fi putut să iau parte cu el la o 
misiune în care mai avea nevoie de un om. 

— Ce fel de misiune? îl îndemnă Mac să vorbească. 

Ollie părea speriat. 

— Individul dubios mai avea nevoie de nişte braţe de 
muncă. Ruff a spus că nu era vorba de un jaf, aşa că m-am 
gândit că e bine. Aş fi câştigat suficient într-o singură 
noapte ca să merg acasă. Nu ştiam că va fi cineva rănit! Nu 
am ştiut nici că încercau să fure o fată. Buzele începură să-i 
tremure. 

— Ruff a fost ucis. Era prietenul meu cel mai bun din 
Londra. 

— Ce-ai făcut atunci? 

— Individul dubios a fost furios şi a început să agite un 
pistol. Francezul care nu a fost împuşcat a încercat să-l 
calmeze, dar eu m-am gândit să dispar cât mai puteam. Mă 
hotărâsem să stau ascuns o vreme, până voi câştiga câteva 
lire, şi apoi să merg pe jos până acasă. 

Să mergi către nord până la Newcastle pe timp de iarnă 
era un semn de disperare. Mac întrebă: 

— De ce ai venit la meci astăzi? 

Ollie se uită în jos, la picioarele lui. 

— Uneori, dacă un meci se termină prea repede, ei 
solicită voluntari pentru o altă luptă. Dacă aş fi făcut asta, 
aş fi avut suficienţi bani pentru un bilet de poştalion ca să 
ajung acasă. 

Şi, eventual, să distrugă si ultima fărâmă de rațiune pe 
care o mai avea acel nenorocit sărman. 

Iar individul dubios a ghicit că s-ar putea sa vii în acest 
meci şi şi-a trimis oamenii lui să aibă grijă dr tine. 

Ollie se lăsă în scaunul său. 

—Ce-o sa faci cu mine? 

—Nu ştiu, spuse Mac. Asta nu e decizia mea. Dar noi nu 
te vom bate şi nici nu te vom lăsa mort în stradă. 

Ollie surâse dispretuitor. 


— Nu cred că vrei să faci asta în faţa doamnelor. 

— Nu le subestima pe doamne, spuse Mac rece. Oricare 
dintre ele este capabilă să te omoare cu mâinile goale. 
Cooperează şi vei trăi ca să ajungi din nou la Newcastle. 

Cuvintele lui îl făcură pe Ollie s-o privească prudent pe 
Kiri, care se lipise de el în scaun. 

— Nu voi fi dus la închisoare? 

— Probabil ca nu, daca ne ajuţi, spuse Mac. Acum spune- 
mi despre individul dubios. Cum arată? Nu-i ştii numele? 

— Un individ înalt. L-am văzut doar cu mască. Ollie 
rămase pe gânduri. Păr castaniu. S-ar putea să fi fost în 
armată, după ţinută. Haine de lux şi un miros de lux. 

Mac o văzu pe Kiri devenind atentă, însă ea ştia că o 
persoană atât de incoerenta ca Ollie n-ar putea descrie cu 
precizie o apă de colonie. In timpul călătoriei, Mac continuă 
să pună întrebări, însă nu reuşi să obţină detalii utile. 

Când ajunseră la birou, Carmichael spuse: 

— Îl voi duce pe domnul Brown înăuntru. Mai am să-i pun 
câteva întrebări. 

Ollie avea o privire îngrozită când Carmichael îl trase 
afară din trăsură. De îndată ce se îndreptară către strada 
Exeter, Kiri întrebă: 

— Ce se va întâmpla cu săracul Ollie? Părea foarte 
speriat, chiar şi pentru înţelegerea lui limitată. 

— Aşa şi trebuie. După atâţia ani ca poliţist, Rob ar putea 
speria aripile de pe o muscă, doar dacă se încruntă o dată, 
spuse Mac sec. 

Cassie râse. 

— O descriere bună. Eu cred că Kirkland va scoate toate 
informaţiile posibile de la tânărul domn Brown, îl va pune 
în celulă cu Clement până când conspirația va fi oprită, 
apoi îi va lua bilet la trăsura către Newgate. 

— Nu va fi aruncat în Newgate sau în altă închisoare? 
întrebă Kiri. 

— Nu-i nevoie, spuse Mac. Nu e un criminal periculos. E 
doar un băiat nebun şi slab care a căpătat forţă în fierăria 


tatălui său şi a crezut că asta îl va face să ajungă campion 
la Londra. 

— Din moment ce Kirkland lucrează de multe ori în afara 
legii, murmură Cassie, uneori se află în postura de a face 
dreptate într-un mod mai ciudat. 

Pe tot parcursul călătoriei, nu mai scoase nimeni nici un 
cuvânt. Mac era bucuros că se însera devreme în noiembrie 
şi că în trăsură era întuneric, ca să nu vadă sângele care-i 
pângărea lui Kiri faţa frumoasă. Şi mai era bucuros pentru 
că întunericul îi ascundea trăsăturile şi pumnii inclestati. 

Când trăsura porni spre strada Exeter nr. 11, Cassie 
spuse: 

— Te-ai descurcat bine, Kiri. Să găseşti doi răpitori a fost 
remarcabil. 

— Dar nu l-am găsit pe cel mai important, spuse Kiri 
încruntată. Inca nu stim cine e individul dubios de care 
vorbeşte Ollie; or, acesta e cel care contează. 

— Poate că nici el nu e omul din spatele complotului, 
sublinie Cassie. Acest tip de muncă are nevoie de timp şi de 
răbdare, ca şi cum ai reconstitui bucată cu bucată o hartă 
ruptă. Rob şi Kirkland pot să afle mai multe dacă îi pun 
laolaltă pe Ollie şi pe Clement. 

Exista speranţă, Mac ştia asta, însă una fragilă. 

Cât despre el, se ruga să-şi păstreze calmul până 
ajungeau pe strada Exeter, unde putea să se prabuseasca. 


Ollie fu foarte intimidat când se confruntă cu Kirkland şi 
cu Carmichael. Apucă strâns cana de ceai fierbinte şi dulce 
şi spuse nervos: 

— Celălalt individ, cel cu petic la ochi, a spus că, dacă voi 
coopera, va fi în avantajul meu. 

— Aşa şi este. 

Kirkland lăsă să se aştearnă tăcerea până când boxerul 
tânăr fu pe punctul de a ceda, după care zise cu răceală: 

— Ştiai că încercarea ta de răpire nu este doar o 
fărădelege pedepsită cu spânzurătoarea, ci şi un act de 
trădare a Coroanei? 


Faţa lui Ollie deveni palidă sub murdărie şi sânge, iar 
mâinile îi tremurau atât de rău, încât ceaiul i se vărsă din 
cană. 

— Nu, domnule! Nu am ştiut asta! Eu nu sunt trădător! 

— Atunci, spune-ne tot ce-ţi aminteşti despre răpire. 

— Da, domnule! Orice, domnule! 

Kirkland şi Carmichael puseră amândoi întrebări. Ollie se 
descurcă aşa cum putu, dar nu ştia mai mult decât ceea ce 
le spusese deja. După o oră plină de frustrare, Kirkland 
decise să-l puna fata-n-fata cu Paul Clement, deşi nu se 
aştepta să obţină prea multe. 

— Am de gând să te duc la un alt răpitor. Poate asta te va 
face să-ţi amintesti mai multe lucruri. 

El şi Carmichael îl condusera pe Ollie jos, în celule, şi 
descuiară uşa lui Clement. Carmichael rămase în prag, cu 
paznicul la un pas în spatele lui, dar era puţin probabil ca 
Ollie să încerce să scape, când avea mâncare şi căldură, şi 
era ascuns, în siguranţă, la adăpost de oamenii care 
încercaseră să-l omoare în bătaie. Deşi Clement ar fi sărit 
în sus de bucurie dacă ar fi fost eliberat, era prea inteligent 
să creadă că putea scăpa de acolo atunci. 

— Cred ca voi doi vă cunoaşteţi, spuse Kirkland, 
conducându-l pe Ollie în celulă. 

— Au, acesta e frantuzoiul, declară Ollie, mulţumit de 
faptul că, în sfârşit, putea răspunde la o întrebare. El era cu 
individul dubios în noaptea aceea. Individul chiar îi dădea 
ascultare. 

Clement stătea culcat pe pat, dar se ridicase la apariţia 
lor. 

— Într-adevăr, tânărul şi cu mine ne-am întâlnit în acea 
noapte nefastă, dar nu i-am aflat numele. 

— Sunt Oliver Brown, spuse Ollie malitios. Şi nu sunt un 
tradator. 

— Nici eu, in Franta. Clement privi amuzat. Am 
considerat că munca mea aici înseamnă să-mi servesc tara 
în acelaşi fel, ca un soldat. 

— Spion nenorocit! 


Ollie încercă să-l lovească pe francez cu pumnul. 

Kirkland îl prinse de încheietură înainte să apuce să-l 
lovească. Oliver Brown putea să nu fie foarte deştept, dar 
patriotismul lui era real. 

— Vă mai amintiţi ceva din întâlnirea voastră? 

Clement ridică din umeri. 

— Domnul Brown era forţa brută. Nu am vorbit. 

Ollie se încruntă. 

— Francezul l-a numit pe individul dubios „căpitane”. 
Poate că a fost în armată, aşa cum am crezut? 

Din licărirea din ochii lui Clement, Kirkland îşi dădu 
seama că Ollie avea dreptate: liderul era un fost ofiţer, încă 
o informaţie care putea să fie folositoare. 

— Căpitanul era şi el francez? 

Ollie clatina din cap. 

— Era englez, ca mine şi ca tine. 

Kirkland înclina să-l creadă, din moment ce Ollie era 
genul care devenea imediat suspicios in privinta strainilor, 
asa cum era cu Clement. 

— E de-ajuns pentru seara asta. Vise plăcute, monsieur 
Clement. 

II conduse pe Ollie afară din celulă, incuie usa şi o 
verifică înainte să plece. 

— Veţi sta în această celulă, domnule Brown. Veţi primi şi 
hrană în curând. Şi un prosop şi lavoar ca să vă puteţi 
curăța petele de sânge. 

Paznicul deschise uşa către o altă celulă, iar Ollie intra. 

— E mai bine decât să dormi sub un pod, spuse băiatul. 
Se uită cu speranţă la Kirkland: Am fost destul de 
cooperant, domnule? 

In ciuda constituţiei şi a muschilor, Ollie încă era un băiat 
nespus de vulnerabil. Erau momente când Kirkland îşi ura 
cu adevărat munca. 

— Ne-ai fost de ajutor. Daca-ti mai amintesti ceva care 
ne-ar putea ajuta să-l găsim pe individul dubios, spune-i 
paznicului, iar el o să mă cheme. 

— Da, domnule. 


Kirkland şi Carmichael urcară scările în tăcere. Când 
ajunseră în biroul lui Kirkland, Carmichael spuse: 

— Mă simt de parcă aş fi lovit un catelus. 

Kirkland zâmbi amar: 

— Băiatul este un naiv nevinovat. 

— Aş spune că singurul mod în care ar fi în siguranţă 
este să se întoarcă la familia lui, care l-ar putea proteja. 

Carmichael ridică întrebător din sprâncene. 

— Când se va termina totul, îl voi urca într-o trăsură i-l 
voi trimite acasă, spuse Kirkland. Să-l aruncăm în 
închisoare ar fi o cheltuială în plus pentru guvem. 

Carmichael incuviinta satisfăcut. Amândoi erau in stare 
să facă ceea ce trebuia făcut. Dar nici unuia nu-i plăcea să-i 
lovească pe catelusi. 


Capitolul 33 


Mackenzie era un actor bun, dar nu suficient cât să o 
convingă pe Kiri că avea dreptate. Chiar şi în întunericul 
din trăsură, îl simţea cât de nervos era. Se întâmplase ceva 
la meciul de box, iar ea credea că era vorba despre trupul 
ei împroşcat cu sânge. Poate crezuse că era moartă sau 
rănită de moarte, şi asta declanşase în el o reacţie 
cumplită, care-l zdruncinase serios. 

Se întreba dacă şi Cassie putea simţi fragilitatea de 
dincolo de comportamentul degajat al lui Mackenzie. Poate 
că cealaltă femeie era foarte receptivă. Insă nu se culcase 
cu Mackenzie. Pe Kiri o sensibiliza acest om, deşi fusese cu 
el doar o singură noapte. Era rănit, iar el suferea. 

Când ajunseră în strada Exeter, Mackenzie le ajută pe 
cele două femei să coboare din trăsură ca şi când nu se 
întâmplase nimic. Era întotdeauna un gentleman, dar Kiri îi 
simţea încordarea chiar şi prin manusa. 

— Mă doare puţin capul, aşa că mă voi odihni acum şi nu 
vă voi însoţi la cină, spuse el, imediat ce intrară. 

Făcu o plecăciune, politicos, evitându-i privirea lui Kiri, 
apoi urcă scările. 

Ingrijorata, îşi scoase mantia şi o examina. 

— Sângele ar trebui să nu se vadă când se va usca, dar 
rochia mea va trebui spălată. Sper să nu rămână pătată. 
Dă-i-le pe amândouă doamnei Powell. Se pricepe de minune 
să scoată petele de sânge de pe haine. 

Cassie strâmbă din buze. 

— A învăţat multe din găzduirea agenţilor lui Kirkland. 

— Ce idee alarmantă! 

Simtindu-se brusc obosită, Kiri se îndreptă către scări: 
Am nevoie de o baie după ce m-am rostogolit pe câmpul 
acela. Pot să primesc mâncarea în cameră? 

—Cei din familia Powell iti vor da de mâncare si apa 
calda pentru baie. Cassie casca si-si duse mana la gura. 
Cred ca si eu voi face la fel. Scandalurile ma obosesc. 

Kiri se intoarse pe scari, ridicand din sprancene. 


—Ti se întâmplă des asta? 

—Nu-mi e complet necunoscut. 

Cassie îşi scoase acele de păr, apoi îşi trecu degetele prin 
el, de parcă şi pe ea o încerca o durere de cap. 

— Dacă faci baie, am la mine uleiuri parfumate, spuse 
Kiri. Vrei cu aromă de lămâie sau de trandafiri? 

— Ulei de baie! Faţa lui Cassie se lumină. A trecut atât de 
mult timp de când... De trandafiri, te rog. 

— Ti-l aduc în cameră. 

Kiri era bucuroasă că, auzind de uleiul de trandafiri, pe 
faţa lui Cassie se ivise un zâmbet. Zâmbetul o făcea să pară 
cu câţiva ani mai tânără. Ce viata trăise înainte de a fi 
acaparată de război şi înainte de a fi atrasă de meseria de 
agent? Nu era treaba lui Kiri, desigur. Dar nu se putea 
stăpâni să nu vrea să ştie. 

Din moment ce Kiri era pe scări, putea privi în jos la 
părul lui Cassie. Surprinsă, se aplecă peste balustradă, să 
privească mai de-aproape. 

— Se pare că părul tău are rădăcinile roşii. 

Cassie se strâmbă. 

— E timpul să-l vopsesc. Culoarea roşie sare prea tare în 
ochi, iar tot scopul existenţei mele a fost, ani de-a rândul, 
să trec neobservată. Vopseaua pe care o folosesc îi dă o 
nuanţă de maro spălăcit, dar se duce în timp, iar rădăcinile 
trebuie acoperite cu regularitate. 

— Te pricepi să faci in aşa fel încât să treci neobservată, 
spuse Kiri, încercând să şi-o imagineze pe cealaltă femeie, 
cea roşcată. Asta înseamnă că pielea ei era de un alb 
străveziu. Mi-ar plăcea să te văd într-o zi în care nu încerci 
să te faci nevăzută. 

— Chiar şi atunci, nu sunt o frumuseţe, o asigură Cassie. 

„Poate că nu”, se gândi Kiri începând din nou să urce 
scările. Dar cu siguranţă era răpitoare. 

Domnul Powell şi un servitor îi aduseră lui Kiri cina, iar 
ea mâncă în timp ce ei incalzeau apa. Apoi aduseră sus o 
cadă şi canistre cu apă fierbinte. Ii luară mantia şi rochia 
să le curețe. 


După ce îi duse uleiul de trandafiri lui Cassie, Kiri îşi 
adauga şi lămâie în cadă. Aroma plăcută, intepatoare, era 
ameţitoare, iar cada, destul de mare ca să se poată 
scufunda până la umeri dacă stătea jos. Apa fierbinte îi 
alină nenumăratele răni. Fusese lovită de mai multe ori 
decât crezuse. 

Ramase în cada pana se răci apa, iar pielea i se increti, 
apoi se şterse şi îşi puse cămaşa de noapte şi halatul. Se 
gândi să citească ceva sau să scrie epistole, sau chiar să 
meargă la culcare. 

Dar nu putea să-şi ia gândul de la Mackenzie. Poate că 
odihna îl va ajuta să se liniştească, dar ea nu credea asta. 
Nu va putea dormi până nu vedea ce face. 

Kiri nu plănuise să-l seducă pe Mackenzie. Aşa supărat 
cum era, trebuia să rămână integru. În cămaşa de noapte 
care îi ajungea până la glezne şi cu halatul era complet 
acoperită şi formele nu i se distingeau deloc. Sosetele 
tricotate erau bune pentru că-i ţineau de cald la picioare, 
pe podelele reci, şi erau la fel de atrăgătoare ca şi celelalte 
veşminte. 

Chiar si-asa, îşi luă măsuri de precauţie împotriva 
sarcinii, aşa cum o învățase Julia Randall. Atracția dintre ea 
şi Mackenzie făcea imposibil de prevăzut ce avea să se 
întâmple. 

In timp ce mergea în linişte pe coridor, îşi jură în sinea ei 
că nu-l va încuraja să se comporte într-un fel pe care să-l 
regrete. Isi dădu seama că avea destule necazuri din felul 
în care o privise când se retrăsese în camera lui. 

Bătu încet la uşă. Niciun răspuns. Poate ieşise? Instinctul 
îi spunea că nu, că era înăuntru şi ignora bătaia în uşă. 
Apăsă pe mâner. 

Uşa se deschise încet. Singura lumina venea de la focul 
de cărbuni, dar era suficient pentru a lumina figura 
mohorâtă care stătea la fereastră, privind noaptea 
îngheţată. Mackenzie îşi scosese haina şi cizmele, şi peticul 
de la ochi, dar nu scăpase încă de demonii care-l chinuiau. 


— Păcat că uşile astea nu au încuietori, spuse el istovit. 
Ştiam că vei veni, Kiri. Acum, întoarce-te încet, pleacă şi 
închide, te rog, şi uşa. 

Ea traversă camera în linişte. 

— Dacă stiai că voi veni, ştii şi ca nu ascult ordinele 
celorlalţi. 

— Am observat, spuse el sec. 

Deşi nu se uita la el, ea simţea că se bucura că nu mai 
era singur. 

Nu trebuia să-l atingă. Asta ar fi complicat lucrurile şi nu 
ar fi rezolvat nimic. Trecu pe lângă el şi privi pe fereastră la 
acoperişurile abia vizibile din Londra. 

— Sângele şi femeile sunt cheia către camera ta 
personală a ororilor, nu? 

El nu răspunse, dar ea-l văzu că avea maxilarele 
încleştate. Părea frumos şi blestemat, asemenea unui 
arhanghel alungat din rai, care se îndreaptă, neajutorat, 
către inevitabilul sfârşit. 

— Din intensitatea reacției tale, banuiesc ca nu sunt 
prima femeie pe care ai văzut-o aşa. Probabil că am 
declanşat ceva care îţi rodea deja sufletul. 

Ezită o clipă, refuzând să creadă că el şi-ar fi putut omori 
amanta. Dar dacă fusese beat şi trădat, dacă femeia il 
provocase, orice era posibil. 

— Te gândeai la Harriet Swinnerton? 

El trase aerul rece în piept. 

— Da, dar nu pentru că am ucis-o. După ce Rupert s-a 
întors şi a auzit-o spunând că eu am omorât-o, el şi mai 
multe trupe m-au târât din pat şi m-au dus la locul crimei, 
M-a acuzat, tipand, în timp ce eu o priveam cum zăcea 
acolo rănită, sângerând... 

O imagine care încă îl bântuia. Kiri îşi împreună mâinile 
ca să nu-l atingă. 

— Poate că nu a fost o mare poveste de dragoste, dar am 
ţinut la ea, spuse el, poticnindu-se. Poate că Harry imi 
cerea prea multe, însă era în egală măsură glumeata si 


generoasă. Îmi plăcea să-i fac pe plac. Cu siguranţă că aş fi 
încercat s-o protejez. În schimb, i-am provocat moartea, 

Kiri se încruntă, imaginându-şi scena. 

— Este posibil să nu o fi ucis soţul ei? Din moment ce 
credea că tu eşti ucigaşul, poate i s-a părut cinstit să te 
puna fata-n fata cu dovezile. 

Mackenzie dadu din cap. 

— Nu, Swinnerton a ucis-o. Poate că a vrut ca eu să-i vad 
trupul pentru a se răzbuna sau poate că era un mod de a se 
lăuda. Oricare ar fi fost motivul, încă am coşmaruri cu 
Harriet moartă. 

— Poate că asta a vrut. Nu ca ai fi avut coşmaruri mult 
timp dacă el ar fi reuşit să te ucidă, spuse ea solemn. Oricât 
de rau era să ştii că ea a fost ucisă, era şi mai crunt să-i 
vezi cadavrul. 

— Să vad şi să-mi recunosc vina. 

— Aceste două lucruri erau inlantuite într-un dans al 
morţii, spuse ea cu fermitate. Ai avut numai un mic rol în 
drama lor. Mic, dar aproape fatal. 

— Nu te contrazic, spuse el trist. Dar nu mă face să mă 
simt mai bine. 

— Constiinta e o adevărată pacoste. 

El se strâmbă. 

— Nu am prea multă, decât atunci când vine vorba să 
distrug femei. 

Erai ceva în glasul lui. Abandonându-şi hotărârea de a 
nu-l atinge, îi prinse de încheietura mâinii. 

— Te gândeşti la altă femeie care a murit, nu-i aşa? într-o 
clipă de certitudine, îşi dădu seama. Mama ta. Se depărtă 
repede de ea. 

—De unde ştii, fir-ar sa fie? spuse el violent. Eşti un fel 
vrăjitoare? 

— Sigur că nu, spuse ea încet. Sunt doar o femeie care te 
iubeşte, aşa că te urmăresc de aproape. 

Se întoarse, privind-o fix. 

—Ma iubeşti? Asta ar trebui să mă facă să mă simt mai 
bine? 


l-a zâmbi cu tristeţe. 

— Nu ar trebui să te facă să te simţi nici mai bine, şi nici 
mai rău. Pur şi simplu se întâmplă. Nu aştept nimic din 
partea ta, deşi aş aprecia să fii sincer. 

Nu numai de dragul ei, ci deoarece credea că onestitatea 
i-ar fi putut purifica sufletul rânit. 

Il luă de mână şi-l trase jos lângă ea, pe marginea 
patului. 

— Spune-mi, Damian. Erai doar un copil când mama ta a 
murit. Cum ai fi putut fi răspunzător pentru moartea ei? 

El se uita fix, orbeste, la foc. 

—Antoinette Mackenzie a fost o adevarată actriţă. 
Minunată, frumoasă, versatilă şi ambițioasă. Câteodată îmi 
spunea că mă iubeşte la nebunie, că eram băieţelul ei 
frumos şi că se bucura nespus că semănam atât de mult cu 
tata. Alteori, nu putea suporta să mă vadă. Devenisem 
expert în a-i ghici starea şi dispăream la momentul potrivit. 

Kiri se încruntă, gândindu-se că nu ar fi plăcut-o pe 
mama lui. 

— Antoinette Mackenzie a fost numele ei adevărat? 

— Cred că era numele de scenă, dar, dacă aşa era, nu i- 
am cunoscut niciodată adevăratul nume. 

Nu părea să-şi dea seama că o strângea pe Kiri de mână. 

— A vrut să fie o lady şi credea că va reuşi să facă asta cu 
ajutorul lordului Masterson. Soţia lui era bolnăvicioasă. Se 
pare că din această cauză el îşi găsise o amantă, pentru a 
nu o împovăra pe soţia sa cu sarcinile căsniciei. 

— Mama ta s-a gândit că el se va însura cu ea după 
moartea soţiei? întrebă Kiri când el tăcu. 

— Era sigură de asta. 

Işi încleştă buzele. 

— Stateam la un han în Grantham, pe drumul de la nord 
de Yorkshire, când a citit în ziar că Lady Masterson a murit. 
Era foarte entuziasmată şi i-a trimis o scrisoare, spunând 
lucruri nepotrivite, de exemplu, că aşteaptă cu nerăbdare 
să fie din nou împreună. El i-a scris imediat, spunându-i ca 


nu se va însura niciodată cu ea, dar îşi va îndeplini 
responsabilitatile fata de copil. 

Kiri tresări. 

— Asta a supărat-o atât de tare, încât să o determine să 
se sinucidă? 

Mackenzie o strângea atât de tare pe Kiri de mână, încât 
i se invinetise. 

— Mereu a fost predispusă la crize de isterie. Atunci a 
explodat precum arma militară a lui Congreve. A tipat la 
mine că singurul motiv pentru care mă nascusem era s-o 
ajut cu lordul Masterson. Se gândise că, purtându-i copilul, 
avea şanse mai mari să se mărite cu el, dar nu, toată 
durerea şi bătaia de cap cauzate de sarcină fuseseră în 
zadar. 

— Ah, Damian, spuse Kiri, agonizând, incapabilă să-şi 
imagineze cum putea o mamă să-i spună aşa ceva 
propriului copil. Cu siguranţă, nu vorbise serios. Fusese 
doar nervoasă. 

— Nervoasa, da, dar a vorbit serios. Câteodată părea să 
se bucure că are un copil, dar în majoritatea timpului mă 
lăsa în grija servitoarei, care devenise dădaca mea. In acea 
zi, a tăcut o clipă, epuizată, apoi a spus că-l va face să-i 
pară rău. Întâi mă va ucide pe mine, apoi se va sinucide. 

In timp ce lui Kiri i se taie răsuflarea, el continuă 
implacabil: 

— Si pentru ca era o femeie care se tine de cuvant, mi-a 
taiat gatul. 


Capitolul 34 


Cuvintele lui Mackenzie erau dure, greu de luat în 
seamă, şi totuşi era imposibil să nu le crezi. Kiri se întoarse 
cu faţa către el. El nu avea cravată, aşa că-i deschise uşor 
nasturii de la cămaşă şi-i desfăcu larg gulerul. Acolo, exact 
deasupra claviculei, era o urmă subţire, zimtata, o cicatrice 
vindecată de mult. 

— Mă bucur atât de tare că nu a făcut asta cum trebuia! 
spuse ea în şoaptă, înecată de emoție, in timp ce urmărea 
cicatricea cu o tandrete infinită. 

— Mă agitam şi încercam să o îndepărtez de mine, aşa e 
nu m-a tăiat destul de adânc, spuse el, distant. Dar mi a 
curs foarte mult sânge, aşa că a crezut că era suficient să 
folosească cuțitul. Apoi s-a folosit de cea mai buna voce de 
Julietă pentru a striga: „Asta îl va învăţa minte pe 
mizerabilul ăla de lord!” şi şi-a înfipt pumnalul în inimă. 

— Iar tu erai acolo şi ai văzut. 

Voia să plângă pentru ce fel de copilărie avusese el, dar 
nu-şi putea permite asta. Durerea provocată de ceea ce 
auzise era doar o umbră palidă a durerii cu care trăise el 
aproape toată viaţa. 

El dădu din cap aprobator. 

— După ce s-a înjunghiat, a avut cea mai ciudată expresie 
posibilă, ca şi când nu se aşteptase ca durerea sau sângele 
să fie reale. Lucrase în teatru atât de mult timp, încât nu 
mai putea face întotdeauna diferenţa între scenă şi 
realitate. Şi-a pierdut răsuflarea, apoi s-a încolăcit pe podea 
şi... a continuat să sângereze. 

Lăsându-şi fiul cu imaginea permanentă a mamei lui 
murind într-o baltă de sânge. Dumnezeu s-o ia pentru 
egoismul ei! Kiri simţi un nod în gât, dar reuşi să-i spună 
calm: 

— Probabil că înnebunise. 

— Putin, cred. Ofta. Am avut noroc ca am moştenit destul 
din statornicia lui Masterson ca să nu ajung la balamuc. Nu 
suficient ca să fiu cu adevărat respectat, dar destul ca să 


fiu sănătos. Îţi poţi da seama de ce Will a devenit cea mai 
importantă persoană din lume pentru mine, spuse el, după 
o altă tăcere îndelungată. 

— Stabilitate, afecţiune, acceptare, spuse ea, dorindu-şi 
să-l fi cunoscut mai bine pe lordul Masterson. Il întâlnise 
pentru că era unul dintre cei mai apropiaţi prieteni ai lui 
Adam, dar de fiecare dată numai în trecere. Masterson era 
un om masiv, calm, care semana mult cu Mackenzie, dar 
avea o fire mult mai relaxată. 

La următoarea întâlnire, era posibil să-i cadă în genunchi 
şi să-i sarute picioarele pentru ceea ce făcuse pentru 
fratele lui din flori, mai mic si mai timid. El i-ar fi putut 
întoarce cu uşurinţă spatele. 

— Ai avut noroc cu el. 

— Daca nu ar fi fost Will, aş fi sfârşit lucrând ca ucenic 
pentru vreun negustor sau făcând pe sclavul într-un azil de 
săraci. Am fost foarte supărat când a intrat în armată. Eu 
sunt cel de care te poţi descotorosi, nu Will. 

— Nu eşti omul de care să te descotorosesti! 

Se aplecă şi sărută cicatricea lăsată de pumnalul mamei 
lui, atingând linia aspră a pielii cu limba. 

— Când mă gândesc că aş fi putut să nu te întâlnesc 
niciodată... 

Trase aer în piept, iar ea îi simţi pulsul accelerându-se 
sub buzele sale. 

— Ti-ar fi fost mai bine daca nu m-ai fi cunoscut, regina 
mea războinică, şopti el, dar mâinile lui rămaseră pe 
încheietura ei. 

Ridică fruntea şi-l privi fix. 

— Poate ca-ti este greu să te pretuiesti, când mama ta nu 
ţi-a recunoscut valoarea, dar eu nu voi face asta! Ai puterea 
şi onoarea tatălui tău, farmecul şi inteligenţa mamei tale, 
iar toate calităţile acestea te fac un om remarcabil, Damian 
Mackenzie. 

Expresia lui se îmbună. 

— Ai prea multă încredere în mine, doamna mea. 

— lar tu ai prea puţină. 


Îi luă faţa între palme, privindu-se reciproc. 

— Nu vreau să-ţi stric reputaţia. Dar îmi doresc foarte 
mult să te pot alina. 

Işi înclină capul pe spate şi îl sărută cu dragoste, cu o 
pasiune reţinută. Pasiunea lor se dezlantui. Dorinţa ardea 
în ei, topindu-le bunele intenţii. O cuprinse în braţe. 

— Dumnezeule, Kiri, spuse el, respirând precipitat. Eşti 
sublimă şi atât de plină de viaţă! 

Iar lui Kiri sângele ii clocotea în vene. Se sprijini de el şi 
căzură amândoi pe pat. In timp ce-l săruta din nou, mâinile 
lui rataceau pe trupul ei. 

— Miroşi atât de bine, murmura el, lămâie si încă ceva 
proaspăt. Intepator. Delicios. 

— Verbină. Ai mirosul ascuţit. 

Se împinse în sus, sprijinindu-se în braţe de o parte şi de 
alta a lui. Camera era prea întunecată pentru a arăta 
schimbarea din ochii lui, dar oasele puternice, frumos 
conturate, ale feţei se profilau în lumina focului. 

— Nu doreşti sa profiti de tinereţea şi de inocenta mea. 
Dar cu siguranţă că este altceva dacă profit eu de 
maturitatea ta şi de cea mai frumoasă experienţă. 

O clipă, el păru uimit. Apoi, mirarea i se topi într-un 
hohot de râs şi îşi înfăşură braţele în jurul taliei ei. 

— Cum ti-as putea rezista? Vocea lui deveni uşor 
ragusita: Aduci bucurie şi înţelepciune şi... am nevoie de 
amândouă atât de mult! 

— Tile ofer pe amândouă, dragul meu Damian. 

El se strâmbă: 

— Damian cel cu reputaţie proastă trece pe primul loc. 

— Şi asta face parte din farmecul tau. Se aplecă să-l 
sărute pe gât în timp ce-şi îngropa degetele în părul lui des. 

Picioarele lor atârnaseră la marginea patului, dar, cu o 
mişcare dibace, el se rostogoli astfel încât să stea amândoi 
pe saltea, iar el deasupra ei. lar ea putu să-i ridice cămaşa 
şi să-i mângâie pielea caldă a spatelui. 

Sări când îl atinse. 

— Ai degetele reci! 


— Le încălzeşti tu bine, spuse ea, chicotind, apoi îi 
smulse cămaşa, încercând să i-o scoată peste cap. 

Trebui să o ajute să-i scoată cămaşa. Intre timp, ea îi 
desfăcuse deja nasturii. In momentul în care ea îşi strecură 
mâna în pantalonii lui, simţi ceva tare. Orice senzaţie de 
rece din degetele ei dispăru când îi atinse mădularul. 

—Nu atât de repede! gâfâi el, mişcându-se într-o parte, 
astfel că mâna ei alunecă. 

In poziţia asta putea să-i ridice marginile halatului şi 
cămaşa de noapte până la umeri. Ea nu remarcase aerul 
rece, cel puţin nu atunci când gura lui cobori pe sânul ei. 

—Din moment ce nu am luat cina, îmi este foarte foame, 
puse el, în timp ce răsuflarea lui îi încălzea sfârcul. 

Ea scânci în momentul în care el o sărută, coborând din 
ce în ce mai jos. Se întrebă vag când preluase el iniţiativa, 
dar nu-i mai păsa. Nu acum, când făcea lucruri atât de 
minunate, de provocatoare. 

— Simt un miros uşor de oţet, spuse el cu interes. Ai venit 
aici cu gândul de a mă seduce? 

— Jur că nu, zise ea gâfâind, zvârcolindu-se, în momentul 
în care degetele lui o mângâiau între picioare. Dar am fost 
crescută de un general, daca-ti amintesti. El spune ca 
trebuie mereu... să fii pregătit. 

— Aş prefera să nu mă gândesc la general acum, din 
moment ce şi-ar scoate cu siguranţă biciul. Dar blestematul 
a crescut şi o fiică irezistibilă. 

— Meritul pentru asta îl are mama mea, care este zeiţa 
întruchipată a dorinţei. 

Apoi Kiri rămase fără grai când gura lui pricepută cobori 
către o parte extrem de sensibilă a corpului ei. Trupul îi 
emana valuri de senzaţii, separând corpul şi sufletul şi, 
azvârlind-o într-o stare iraţională de beatitudine. 

Când începu să revină cu picioarele pe pământ, el se 
înfipse în carnea ei fierbinte. Spre uimirea ei, o cotropii 
iarăşi senzațiile, absorbind-o atât de profund, încât nu mai 
ştia unde se termina ea şi unde începea el. Se simţea 
puternică, protejată şi venerată. 


Tremurând din toate încheieturile, îşi dădu seama că 
meritase să călătorească jumătate de glob pentru a-l găsi 
pe acest bărbat şi pentru a trai acest moment perfect. 

Mac trase aer în piept, strângând-o în braţe pe Kiri, îşi 
revenise din oroarea gândului că ea era moartă, dar cu ce 
pret? 

— Sper că nu te simţi dezonorat, îi sopti ea. 

— Pentru ca am acceptat darul spiritului tau onorabil şi 
generos? O saruta intre sanii minunati. Ca sa nu mai spun 
de corpul tau minunat. Dar nu mai stiu ce este onoarea 
acum. Chiar daca intenţiile mele sunt bune, am eşuat 
lamentabil în ochii societăţii. 

Ea oftă. 

— „Intenţiile bune” sunt codul căsătoriei, nu? Aşa vede 
lumea lucrurile. Eu nu văd căsătoria ca fiind singurul bun 
onorabil. Este respectabilă, dar asta nu este acelaşi lucru, 
adăugă ea după un moment de tăcere. 

— In acest moment, niciunul dintre noi nu este nici pe 
departe respectabil. Se strâmbă. Şi partea proastă este că, 
şi dacă aş sugera căsătoria, lucrurile tot nu s-ar schimba. 

— Poftim? Ridică privirea uimită către el. Credeam că nu 
eşti genul care să se însoare. 

— Mă faci să mă gândesc la lucruri imposibile, Kiri. Se 
juca cu părul ei, înfăşurându-şi o suvita strălucitoare în 
jurul aratatorului. Există o tradiţie romantică conform 
căreia lumea ar dispărea fără dragoste, dar asta e o 
fantezie. Dacă ai fi atât de prostuta încât sa te mariti cu 
mine, cum te-ai simţi dacă familia ta te-ar alunga? 

Ea îl privi îngrozită. 

— Mama mea nu ar face niciodată asta! 

—Dar tatăl tău vitreg ar putea! mentiona el. Generalul 
Stillwell este unul dintre cei mai mari eroi militari, dar 
generalii tind să vadă lucrurile în alb şi negru. Eu sunt, cel 
mai bun caz, o nuanţă ştearsă de gri. Pe mine m-ar vedea 
drept jumătatea neagră, iar pe tine drept cea albă. 

Ea îşi puse mâna pe braţul lui pentru a arăta nuanțele 
diferite ale pielii lor. 


—Pielea mea are un bronz plăcut, în timp ce tu semeni cu 
un fel de mâncare frăgezit. 

—Ai dreptate, am fost scos din cuptor prea devreme, 
spuse el râzând. Dar încetă să mai glumească şi zise: 
căsătoria nu uneşte numai doi oameni, ci şi două familii. Tu 
eşti moştenitoare şi fata unui duce. Eu sunt fiul din flori al 
unei actriţe. Nepotrivirea dintre noi este imensă şi 
îngrozitoare pentru oricine crede că există o ierarhie 
socială. Şi majoritatea oamenilor cred asta. 

—In India, sistemul claselor sociale este mult mai rigid 
decât aici. Ce-mi place în Anglia este că ai o libertate mult 
mai mare, spuse ea fără tragere de inimă. 

—Dar departe de libertatea totală. Cauta un exemplu: 
Dacă tu şi fratele meu vă îndrăgostiţi şi vreţi să vă 
căsătoriţi, aveţi nevoie de acordul tuturor. S-ar spune 
despre tine ca te mariti cu cineva sub rangul tau, din 
moment ce eşti fiica unui duce. Will este doar un nobil, dar 
asta este destul de aproape, deoarece îţi este egal, astfel 
încât căsătoria ar fi acceptabilă. Familia ta l-ar primi cu 
braţele deschise. Cu mine, lucrurile stau complet diferit. 

— Tu şi Adam sunteţi prieteni, nu? Cu siguranţă că asta 
ajută. 

— Suntem prieteni şi am fost la aceeaşi şcoală, dar nu 
suntem atât de apropiaţi cum sunt el şi Will. Intotdeauna 
am simţit că Will este motivul pentru care am fost acceptat 
printre studenţii de la Westerfield. Toti îl plăceau şi-l 
respectau, aşa că am fost tolerat şi eu, recunoscu el după 
ce ezită un moment. 

— Prostii, spuse ea categoric. După cum se ştie, 
Academia Westerfield primeşte multi studenţi. Fiecare 
băiat care a învăţat acolo are un motiv întemeiat să creadă 
că a fost un proscris. Poate că tu a trebuit să depăşeşti mai 
multe prejudecăţi decât ceilalţi, dar ai reuşit şi ai fost 
acceptat pentru ceea ce erai tu. Eşti o persoană foarte 
plăcută. 

El ridică din umeri. 


— Mai mult plăcută decât respectată. Una este să îl iei 
peste picior pe proprietarul unui club de jocuri de noroc. Şi 
cu totul altceva este să-i dai voie să se însoare cu fiica ta. 

— lar aduci vorba de căsătorie. Ea tinea ochii pe 
jumătate închişi, asemenea unei pisici. Asta e singura ta 
filosofie sau gândeşti mult mai adânc de-atât? Căsătoria ti- 
ar rezolva grijile legate de onoarea patata. 

— Nu sunt filosof. Imi place ideea de a mă însura cu tine, 
dar... gândeşte-te, Kiri! ripostă el, întrebându-se ce se 
întâmpla dincolo de fetisoara aceea minunată. Indiferent 
cât de mult ţinem unul la altul - o lovi uşor cu mâna peste 
genunchi - şi oricât de mult ne dorim, m-ai alege pe mine în 
locul întregii tale familii? Dacă spui da, nu te voi crede. 
Pasiunea este puternică, dar dispare în timp. De aceea, 
căsătoria are nevoie de o bază mult mai solidă. 

— lar aici intervin familia şi prietenii. 

El dădu din cap aprobator. 

— Aş fi... foarte supărat dacă Will m-ar alunga. Ceea ce 
ar putea face dacă ar simţi că am distrus-o pe sora lui 
Ashton. 

Mac ar fi fost mai mult decât supărat dacă l-ar fi pierdut 
pe Will. Ar fi fost devastat. 

—Tu ai o familie mai mare, aşa că ai mai mult de pierdut. 
Nu-i poţi îndepărta pentru o pasiune trecătoare, indiferent 
cât de intensă este ea acum. Ea oftă, închizând ochii. 

—Am ştiut asta de la început. Poporul hindus este foarte 
fatalist şi acceptă ceea ce îi este scris, iar acea parte din 
mine ştie că o căsătorie între noi doi este de neconceput. 
De-asta mi-am dorit măcar aceste puţine nopţi pe care le 
putem petrece împreună. Deschise ochii din nou, arzând de 
intensitatea trairilor. Dar englezoaica din mine vrea sa 
încalce regulile şi să facă astfel încât să putem fi împreună 
şi în ochii lumii. 

—O adevărată regină războinică 

Işi puse braţul în jurul umerilor ei şi o trase mai 
aproape de inima lui. Deşi mult prea inteleapta pentru 
vârsta ei, era tânără şi privilegiată, iar asta o facea să fie 


optimistă cu privire la faptul că vor găsi o cale să 
depăşească dezaprobarea familiei şi a societăţii şi să fie 
acceptaţi. 

Mac nu era deloc optimist. Traise mult prea multe 
experienţe neplăcute de-a lungul vieţii. Şi nu credea în 
miracole. 

Răul nu doarme niciodată. Deşi complotul împotriva 
membrilor familiei regale britanice era în capul listei de 
priorităţi a lui Kirkland, acesta avea şi alte anchete la fel de 
urgente, alţi agenţi pentru care trebuia să răspundă şi de 
care trebuia să aibă grijă. Şi multe documente care 
trebuiau citite şi la care trebuia să se gândească şi să 
răspundă. 

Se făcuse aproape miezul nopţii când termină. Se clătină 
un pic când se ridică în picioare. Oboseală? Analiză cum se 
simţea şi decise că ,ingrozitor” era cuvântul cel mai 
potrivit. Era pe punctul de a răci sau de a se îmbolnăvi 
oricum de ceva. Nu era cine ştie ce, dar destul cât să-l 
amplifice oboseala. 

Părăsi clădirea în care se afla mica lui organizaţie 
secretă si se îndreptă către clubul Damian’s. Incerca să 
treacă pe-acolo în fiecare seară, din moment ce acum era 
singurul proprietar. Mai mult, clubul fusese locul tentativei 
de răpire şi poate va vedea pe cineva sau va afla ceva. 

In aerul rece al nopţii, respiraţia lui semăna cu vălătucii 
albi. Era neobişnuit de rece pentru jumătatea lui noiembrie, 
dar se gândea că se va încălzi din nou până se va deschide 
Parlamentul. Motaia in timp ce trăsura îl ducea la 
Damian's. Trebuia să încerce să doarmă o noapte întreagă 
pentru a-şi aminti ce însemna somnul. Dar nu în seara 
aceea. Avea mult prea multe de făcut. După ce ajunse la 
club, lăsă trăsura să plece, din moment ce nu ştia sigur cât 
avea să stea acolo. Când va fi gata de plecare, îl va ruga pe 
portarul lui Damian să-i cheme o trăsură închiriată. 

Clubul era destul de plin, deşi poate mult mai tăcut decât 
ar fi fost înainte de moartea lui Mackenzie. Nu-l văzu pe 
Baptiste, şi un lacheu îl îndrumă pe Kirkland către biroul 
lui din spatele clădirii. 

Administratoml clubului se ridică în picioare atunci când 
intră Kirkland. Baptiste arăta de parcă ar fi pierdut vreo 
două kilograme şi întinerise cu zece ani din noaptea crimei. 


—Domnul meu. 

Facu o plecaciune. 

—Sper ca totul e bine. 

—Cat se poate de bine. 

Din moment ce moartea lui Mackenzie trebuia sa para 
autentica, Kirkland ii luase toate obiectele personale de la 
birou. Camera părea goală, singurele indicii asupra 
ultimului proprietar fiind un teanc de scrisori nedeschise, 
aflat pe biroul lui Mac. Baptiste le lăsase acolo pentru 
Kirkland, din moment ce era executorul judecătoresc al lui 
Mac. 

Kirkland umblă prin teancul de scrisori. Un bilet 
parfumat din partea unei doamne care nu auzise, probabil, 
de moartea lui, câteva scrisori de afaceri, probabil facturi. 

—Mă ocup eu de astea. Cum stam cu rezervele de vin şi 
tărie? 

—Din fericire, am primit încărcătura chiar înainte... 
înainte... Baptiste înghiţi, neputând termina propoziţia, în 
curând, mă voi duce la Kent să vorbesc cu furnizorii noştri. 

Normal, cuvântul „contrabandist” nu fusese menţionat. 

— Ştii să ajungi la sediul furnizorilor? 

Baptiste dădu din cap aprobator. 

— M-a dus acolo odată şi mi-a făcut cunoştinţă cu... şeful 
lor, astfel încât să fiu pregătit în caz că... 

Tăcu. 

— Asta a fost un semn. Vezi dacă mai poţi lua vin din 
acela roşu de Bordeaux. 

— Voi încerca, spuse Baptiste incruntandu-se. Nu aratati 
foarte bine, domnul meu. Ar trebui să vă odihniti. 

— Exact asta urmează să fac. Noapte bună! 

Kirkland vâri scrisorile în haină şi plecă, ieşind prin sala 
principală de jocuri. 

In timp ce se îndrepta către uşă, un bărbat se ridică de la 
roata ruletei şi veni să-l salute. Era lordul Fendall, una 
dintre „persoanele vizate” în cazul crimei. Kirkland deveni 
din nou atent. 

— Bună seara, Fendall. Mă bucur să te văd aici. 


— Oraşul a început să se umple pe măsură ce domnii vin 
pentru deschiderea Parlamentului, explică Fendall. Va fi 
vreo slujbă de pomenire pentru Mackenzie? Dacă da, mi-ar 
plăcea să vin şi eu. 

— Aştept instrucţiuni de la fratele lui, care este în 
Spania, răspunse Kirkland. Era destul de rau să-l declare 
pe Mac mort, aşa că nu dorea să mai aibă loc şi o slujbă 
falsă de pomenire. Cred că lordul Masterson va alege să-l 
îngroape pe Mackenzie pe proprietatea familiei. 

— Sa-l pună laolaltă cu toţi ceilalţi membri ai familiei 
Masterson, în ciuda faptului că este un fiu nelegitim? 
Fendall ridică din sprâncene: Fratele lui este generos. 

— Au fost apropiaţi, spuse Kirkland pe scurt. De aceea îi 
şi scrisese lui Will în dimineaţa de după răpire şi-i trimisese 
scrisoarea în Spania prin curierul guvernamental. 

Fendall oftă, în timp ce-şi plimba privirea prin cameră. 

— Damian's nu mai este la fel fără domnul Mackenzie. 
Baptiste este prietenul meu, dar nu se pricepe la fel de bine 
să creeze o atmosferă plăcută. Ştii cumva dacă vor închide 
sau vor vinde clubul? 

— Nu au hotărât încă. Kirkland înclină capul într-o parte. 
Vă doresc o seară norocoasă la joc. Dar nu atât de bună, 
încât să iei toţi banii. 

Fendall râse. 

— Seara a fost foarte amuzantă până acum. Jocul e de 
fapt important. Câştigul este doar un bonus, atunci când 
apare. 

Era un lucru bun că avea atitudinea aceea, pentru că 
lăsase o mică avere la clubul Damian's. Kirkland îi ură 
noapte bună şi se îndreptă repede către ieşire, vrând să nu 
mai atragă atenţia nimănui şi să fie, astfel, nevoit să 
vorbească. 

Aerul proaspăt îi limpezi gândurile. Coti la dreapta merse 
lângă casa lui Mac. Acolo se livrau scrisorile personale şi 
trebuia, de asemenea, să le verifice. Apoi se putea duce în 
sfârşit acasă. 


Îşi folosi cheia pentru a intra. Casa era scufundată în 
linişte. Nu era complet goală, dar cei doi servitori se 
duseseră la culcare. Erau obişnuiţi ca Kirkland să vină şi să 
plece şi nu intrau în panică dacă-l auzeau. 

Se îndreptă către biroul lui Mac şi aprinse o lampă, 
descoperind şi mai multe scrisori pe biroul lui. Două erau 
de la Will Masterson. Kirkland spera că propria lui 
scrisoare, care conţinea o explicaţie ascunsă, sosise 
înaintea vestii despre moartea lui Mackenzie. Desi Kirkland 
se straduise, nu te puteai baza pe sistemul de comunicaţii 
cu Peninsula. 

O altă scrisoare îi atrase atenţia din cauza hârtiei aspre 
şi a scrisului de om neinvatat. Fusese trimisă la o cutie 
poştală pe care o mai folosea Mac, în loc să sosească direct 
acasă. Curios, Kirkland rupse sigiliul. Am primit o 
încărcătură ciudată din Franţa despre care ar trebui să ştii. 
Cel mai bine ar fi să vii aici. Noaptea, când va fi lună nouă. 
Hawk. 

Kirkland ridică din sprâncene. Șefului contrabandistilor 
lui Mac i se păruse necesar să-i scrie? Foarte interesant. 
Asta va trebui să ajungă la Mac mâine-dimineaţă la prima 
oră. 

Simtindu-se ametit, îngrămădi scrisorile pe birou. 
Trebuia să le parcurgă, dar era atât de obosit, încât reuşea 
cu greu să desluşească scrisul de mână. Şi de-abia se mai 
putea ţine pe picioare din cauza bolii. 

Ura să fie bolnav. 

Dar voinţa avea şi ea limitele ei. Se va duce în camera de 
oaspeţi să se întindă câteva minute. Sau poate mai mult, 
căci abia avu suficientă putere să urce sările. 

In camera de oaspeţi se simţi coplesit de friguri şi îşi 
dădu seama că nu era răcit, ci că, de fapt, avea malarie. Nu 
se gândise la asta, pentru că nu mai avusese un astfel de 
episod de ani de zile. 

Sau poate preferase să nege această posibilitate. Gata cu 
şeful dur al unei reţele de spionaj. Era cât pe ce să se 
prăbuşească; se tari sub pături cu tot cu cizme. Kirkland nu 


se mai gândi la nimic, scufundându-se într-un întuneric 
îngăduitor. 


Kiri cobori la micul dejun cu o privire abătută, deşi 
bănuia că, într-o casă plină de spioni, era imposibil să 
ascunzi o aventură. Cel puţin, spionii erau obişnuiţi să ţină 
secrete. 

Mackenzie nu coborâse încă, iar Cassie citea ziarul în 
timp ce mânca. Îşi ridică privirea. 

— Baia cu ulei de trandafiri a fost minunată. Am dormit 
atât de bine după aceea! 

— Uleiul de trandafiri este bun pentru multe lucruri, 
inclusiv calmarea emoţiilor atunci când eşti stresat. Când 
trecu pe lângă Cassie, Kiri simţi o boare de parfum de 
trandafiri. 

— Atunci, toată lumea din casă poate folosi din el, spuse 
Cassie. Crezi că i-am putea convinge pe Mackenzie şi pe 
Carmichael să se îmbăieze în ulei de trandafiri? 

Kiri râse. 

— Ar prefera să moară. Deşi bărbaţii folosesc parfum, 
trandafirul e considerat prea feminin. 

In vestibul o aştepta o scrisoare din partea generalului. 
Nu o observase noaptea trecută, fiind distrasă de grija 
pentru Mackenzie. După micul dejun, îi rupse sigiliul şi 
începu să citească. Prima propoziţie o făcu să izbucnească 
involuntar: 

—Ah, cât de minunat! 

Cassie se uită la ea. 

— Veşti bune? Ne-ar prinde bine. 

—Vesti foarte bune, deşi nu au nicio legătură cu salvarea 
Angliei de ticăloşi. Familia mea stă împreună cu fratele 
meu pe proprietatea Ashton, iar tatăl meu vitreg s-a hotărât 
să cumpere un conac din vecinătatea acesteia. Aşa că vom 
fi aproape unii de alţii şi ne vom vedea des. L-am întâlnit pe 
Adam abia în primăvara aceasta şi avem ani buni de 
recuperat. El şi mama nu se mai satură unul de altul. 

Cassie zâmbi nostalgic. 


— Sună minunat! Ai noroc cu familia ta. 

— Sunt, într-adevăr, norocoasă. 

Continuă să citească în timp ce mânca şi ajunsese la 
jumătatea micului dejun când Mackenzie li se alătură. Ea 
îşi ridică privirea şi, preţ de o clipă mistuitoare, se simţi la 
fel de legată de el ca şi cu o noapte în urmă, când trupurile 
lor se uniseră. Văzu şi în ochii lui privirea arzătoare, înainte 
să se uite în altă parte. 

— Simt miros de trandafiri, spuse el vesel. Din moment 
ce nu este anotimpul lor, înseamnă că mirosul vine de la 
una dintre voi, domnişoarelor. 

— Kiri mi-a dat nişte ulei de baie cu aroma de trandafiri, 
despre care spune că are efect calmant, îi zise Cassie. Vrei 
să încerci şi tu în seara asta? 

El păru îngrozit. 

— Mai degrabă aş muri. 

Kiri şi Cassie izbucniră în râs. 

— Ce am pierdut? întrebă el atent. 

Kiri dădu din cap, refuzând să-i explice de ce râdeau, dar 
păru recunoscătoare pentru că schimbase subiectul până 
când Mackenzie se servi cu mâncare şi-şi luă un scaun din 
capătul celălalt al mesei, Kiri era din nou stăpână pe 
emoţiile ei. 

Sau cel puţin reuşea să nu şi le arate. Se resemnase cu 
faptul că aventura ei cu Mackenzie nu avea să dureze mult. 
Totuşi, din moment ce el adusese vorba de căsătorie 
noaptea trecută, îşi dădu seama că nu mai era la fel de 
fatalistă. Situaţia nu se schimbase, barierele erau încă 
acolo, dar exista, oare, o cale? 

Speranţa era crudă. 

Kiri era la a doua ceaşcă de ceai când Rob Carmichael 
intră în salonul de mic dejun cu o expresie posomorâtă. 
Cassie îi zâmbi. 

— Observ că momeala unui mic dejun bun te-a atras din 
vizuină. 

— Nu-l voi refuza, dar nu de asta am venit. 

Carmichael îşi scoase cu întârziere pălăria. 

— Am primit în dimineaţa asta un mesaj de la unul dintre 
servitorii tăi, Mac. L-au găsit pe Kirkland în camera ta de 
oaspeţi complet îmbrăcat şi arzând de febră. 

Mackenzie înjură în şoaptă. 

— O erupție de febră de mlastina? 

— Probabil, zise Carmichael. Una gravă. 

— Servitorii au chemat un doctor? întrebă Mackenzie. 

— Sper. 

Carmichael îşi turnă o cană de ceai şi adăugă o cantitate 
serioasă de zahăr. 

— Încă nu l-am văzut. M-am gândit să trec pe-aici şi să vă 
anunţ. 

Cassie bău restul de ceai şi se ridică în picioare. 

— Merg cu tine, Rob. Se pare că Kirkland va avea nevoie 
de îngrijire, de preferat din partea cuiva căreia îi poate 
încredința secretele, în cazul în care, cuprins de febră, va 
vorbi. 

— Eşti infirmieră, Cassie? întrebă Carmichael, puţin 
surprins. 

— Nu sunt toate femeile, mai devreme sau mai târziu? 
răspunse ea sec. 

— Febră de mlaştină? Adică malarie, nu? 

Kiri nu-şi imaginase că exista ceva ce l-ar putea dărâma 
pe neobositul Kirkland. 

— Doctorii de-aici folosesc scoarță iezuita? 

Carmichael părea pierdut. 

— N-am idee. Ce-i aia? 


— Scoarța copacului cinchona, care creşte in America de 
Sud. lezuiţii au aflat de la băştinaşi de utilitatea sa in 
vindecarea febrei. Există multe tipuri de febră în India, aşa 
că părinţii mei au mereu la îndemână rezerve. Nu ştii dacă 
e la fel de cunoscută în Anglia, pentru că aici sunt mai 
puţine tipuri de febră decât în ţările calde. 

Era febra care-l omorâse pe tatăl lui Kiri înainte de 
naşterea ei. Generalul aflase de scoarţa iezuită de la un 
camarad din armată care, în urma unei vizite în Peru, şi-o 
procurase pentru propria gospodărie. Din nefericire, de 
obicei cuvântul iezuit îi oripila pe englezii protestanți. 
Scoarța trebuia redenumită. 

— Ştiu un farmacist care vinde scoarță iezuită. O sa 
cumpăr şi o să i-o duc lui Kirkland. 

— Bun. Să-mi arăţi ce cantitate să-i administrez, zise 
Cassie. 

— O ceaşcă de apă clocotită turnată peste un vârf de 
linguriţă de scoarță. Kiri îşi folosi degetele pentru a-i arăta 
cantitatea necesară. O laşi să se infuzeze cam zece minute, 
apoi o strecori şi i-o torni pe gât. Să-i dai patru sau cinci 
ceşti pe zi. Voi pregăti eu prima doză, ca să-ţi arăt. 

— Aş vrea să pot merge şi eu, zise Mackenzie frustrat, 
dar chiar nu mă pot afişa într-un loc unde sunt cunoscut 
atât de bine, când sunt de fapt mort. 

— Nu vei mai fi mort pentru mult timp, zise cu un umor 
macabru Carmichael. După începerea sesiunii 
parlamentare, vom şti daca am reuşit ori daca am eşuat. In 
orice caz, vei putea să reînvii. 

— Cum vei face asta, Mackenzie? întrebă Kiri. Vei apărea 
pur şi simplu şi vei spune adevărul, că te-ai prefăcut mort 
în timp ce de fapt ajutai guvernul să găsească spioni? 

Adevărul? Părea scandalizat. Ce plictisitor ar fi! în plus, 
ar zădărnici orice posibilitate de a-l mai ajuta pe Kirkland 
în viitor. 

— Atunci ce vei face? 

— Voi ieşi din spitalul St. Bart susţinând ca am suferit un 
traumatism cranian în timp ce-i urmăream pe hoţii de la 


Damian's şi că timp de câteva săptămâni n-am mai ştiut 
cine sunt, explică el. Se va înţelege că altcineva a fost 
identificat în mod greşit ca fiind eu, iar revenirea mea va fi 
primită cu surle şi trambite din toate părţile. Damian’s va 
prospera pentru că lumea va veni să vadă minunea celor 
nouă zile. 

— Şi cum rămâne cu inelul tău găsit de Kirkland pe 
degetul mortului? rase Kiri. 

— Cu siguranţă că mi-l furase de la mână, răspunse 
prompt Mackenzie. Kirkland va susţine că din pricina 
inelului, la care s-a adăugat şi propriul sau soc, a facut o 
identificare incorectă. 

— Te-as putea ajuta zicând că n-am fost convins de 
moartea ta, aşadar m-am apucat să fac investigaţii de unul 
singur, zise Carmichael cu un aer intrigat. 

— Excelent! Mă puteţi găsi la spitalul St. Bart. Cu un 
traumatism cranian aş putea fi bolnav luni în şir, fără 
repercusiuni. 

Zâmbi către Kiri, iar ea simţi că se topeşte. Oare de ce 
orice bărbat părea plictisitor pe lângă el? 

— Totul e nemaipomenit de ingenios, zise Cassie cu 
nerăbdare, dar ar trebui să ne mişcăm, dacă vrem ca 
Kirkland să mai trăiască până la marea descoperire. 

Cuvintele ei îi făcură pe toţi să se împrăştie în căutarea 
hainelor şi a pălăriilor. Kiri spera ca farmacistul părinţilor 
ei să aibă scoarță de cinchona la vânzare. Altfel, ar fi 
nevoită să pornească într-o căutare îndelungată. S-ar simţi 
mult mai bine ştiind ca Kirkland e tratat cu scoarță; malaria 
putea fi fatală. 

Şi chiar dacă nu era - şi având în vedere starea generală 
de sănătate robustă a lui Kirkland, ar fi trebuit să se 
însănătoşească aveau nevoie ca el să-şi revină cat mai 
curând. Bănuia că nimeni n-ar fi în stare să facă ceea ce 
făcea el. Era ca un păianjen mare şi istet, ce stătea în 
mijlocul unei pânze de agenţi. Abilitatea sa de a fi primit în 
audienţă de către prinţul regent sau de către prim-ministru 
era nepretuita. 


Fara el, şansele lor de reuşită scadeau considerabil. 


Coşmaruri nesfarsite în care se tara prin nisipuri încinse, 
aluneca pe gheaţă, încercând frenetic să oprească asasinii, 
O eternitate de durere si zvârcolire, si frustrare disperată... 

Revenirea în simtiri a lui Kirkland se dovedi a fi un 
proces lent. Mai intai, detecta un tavan, care arata cam 
cum arată un tavan obişnuit. In final, îi veni în minte să-şi 
învârtă capul - lucru care se dovedi a fi mult mai incomod 
decât ar fi fost cazul. 

Era într-un pat, învelit cu un morman de pături, în ciuda 
focului ce ardea jucăuş în partea opusă a camerei. Clipi ca 
să vadă mai bine în jurul lui. Îşi dădu seama ca se afla in 
casa lui Mackenzie. În camera de oaspeţi, unde mai stătuse 
şi înainte. Dar de ce? 

— Aşadar, te-ai hotărât să te alături celor vii. 

O mână rece îi poposi pe frunte. 

— Febra s-a diminuat, în sfârşit. Dacă ţi-e foame, as 
putea găsi nişte supă de pui pentru tine, dar numai dacă 
mă rogi frumos. 

— Cassie? _ 

Clipi în sus către ea. Avea cearcăne în jurul ochilor. Îşi 
aducea vag aminte că se zvârcolise în pat, că fusese forţat 
să bea un ceai amar, că aruncase păturile în toiul febrei şi 
că le trăsese la loc când îl chinuiseră frisoanele. 

— Cât timp am fost inconştient? 

— Trei zile. O erupție de malarie. Se pare că ai ajuns într- 
o noapte aici la Mackenzie acasă şi te-ai prăbuşit, mai mult 
sau mai puţin. Servitorii lui te-au găsit aici, leşinat, abia în 
dimineaţa următoare. 

— Trei zile! 

Se luptă să se ridice în capul oaselor, dar se prelinse 
înapoi pe pernă, într-atât de obosit, încât nu se mai putu 
ridica a doua oară. 

—Fii cuminte, James, zise ea cu asprimea unei 
infirmiere. Ai jucat zaruri cu Sfântul Petru o vreme, pentru 


că n-ai deloc grijă de tine. Nu pleci din patul asta până nu-ţi 
refaci forţele. 

Nu realizase până atunci că ea îi ştia numele de botez. 

— Am fost chiar atât de bolnav? 

— Da. 

—Am să fiu cuminte, zise el resemnat. Numai pentru ca 
eşti prea slăbit ca să faci altceva, îi răspunse ea rânjind. 

Il cunoştea bine. 

—Ai avut grijă de fruntea mea febrila in tot acest timp? 
intreba el, refuzand sa-i raspunda la remarca. 

—Am alternat cu valetul tau, si a venit si Kiri de cateva 
ori. A adus niste scoarta iezuita si ne-a aratat tuturor cum 
să facem ceai din ea, fapt pentru care probabil că nu mai 
delirezi. În plus, secretele tale sunt în siguranţă cu noi. Ai 
nişte secrete interesante, Kirkland. 

Gemu, întrebându-se cât de multe divulgase. 

— Desigur, vei păstra tăcerea în schimbul unei pensii care 
iti va permite să trăieşti confortabil pentru tot restul vieţii. 

Apoi îşi dori să nu fi spus asta, căci de fiecare dată când 
ea se întorcea în Franţa exista posibilitatea să nu 
supravieţuiască până la revenirea în Anglia. 

Dar Cassie se mulţumi să zâmbească. Asta o să mă 
convingă să-mi ţin gura până ce voi primi o ofertă mai 
bună. 

— Noutăţi despre complot? întrebă el, prea obosit ca să 
mai continue sa  glumească. Inceputul sesiunii 
parlamentare? continuă, sufocându-se. 

— Inca n-a fost nimeni asasinat, spuse ea liniştitor. Nici 
măcar n-au mai fost atentate. Rob Carmichael a pus cap la 
cap informaţiile venite de la biroul tău, lucru care n-a fost 
prea complicat, pentru că nu s-au întâmplat prea multe, în 
ciuda celor mai mari eforturi ale tuturor agenţilor pe care i- 
ai pus să lucreze la asta. Poate că ticăloşii au renunţat. 

— Nu. Kirkland era sigur de asta, cel de-al şaselea simţ al 
său îl făcea să fie atât de bun în lumea secretă a colectării 
de informaţii. O sabie al naibii de grea stă să cadă. 

— De-asta mi-e teamă şi mie. 


Cassie avea şi ea instincte excelente. 

— Dar e ca un ghem de sfoară. Dacă nu-i găsim capătul, 
este imposibil de depanat. 

El închise ochii, ştiind că ea avea dreptate. O mare parte 
dintr-o asemenea investigaţie se baza pe noroc. Dar munca 
susţinută dădea norocului mai multe şanse să se manifeste. 

Ceva îi atrase atenţia în străfundul minţii. În noaptea în 
care venise aici, înainte de a fi doborât de febră... Încercă 
să-şi amintească, făcând un mare efort. 

— Scrisori pentru Mackenzie. Erau câteva în biroul Iul 
Una, în mod special. Şeful contrabandiştilor din Kent. Părea 
ceva serios. 

— Voi colecta corespondenţa şi i-o voi trimite lui Mac 
astăzi. Zâmbi. Ar fi fost aici dacă nu era mort. Cât despre 
tine, e timpul sa te odihnesti din nou. 

In ciuda faptului că peste casa regală britanică plutea 
dezastrul, el era jenant de dornic să închidă ochii şi să 
doarmă. 


În acea seară, Cassie îşi făcu apariţia la cină obosită, dar 
fără să fie îngrijorată. 

— Kirkland e mai bine? întrebă Mac. 

— L-a scăzut febra şi e din nou conştient, deşi e slăbit ca 
un pisoi pe jumătate înecat. 

— Din cauza febrei, observă Kiri, dar măcar a depăşit 
momentul critic. 

Mac se strădui să se uite la Cassie, deoarece avea 
proasta tendinţă ca, atunci când nu era atent, să se holbeze 
la Kiri ca vitelul la poarta noua. Petrecusera ultimele trei 
nopţi împreună şi, cu cât era mai aproape de ea, cu atâto 
dorea mai mult. 

— Cu ajutorul scoarţei tale iezuite. Căci avusese un atac 
grav. Foarte grav. 

Cassie nu simţi nevoia să detalieze. 

— Mac, ţi-am adus nişte scrisori care erau la tine acasă. 
Kirkland tocmai le aduna, când a fost lovit de febră. 
Aproape primul lucru pe care l-a spus când şi-a revenit a 


fost că trebuie să citeşti scrisoarea de la contrabandistul 
tău din Kent. L-a făcut să-şi ascută instinctul. 

Scoase un teanc de scrisori şi i-l înmână. 

— Şi ştim cu toţii că instinctele lui Kirkland sunt 
puternice şi periculoase. 

— Vă rog să mă scuzati un moment, spuse Mac după ce 
luă scrisorile şi începu să caute prin ele. 

Găsi rapid scrisoarea şi o citi, încruntându-se. 

— Hawk, şeful contrabandistilor, este îngrijorat de ceva, 
sau poate din pricina cuiva, care a sosit din Franţa. Vrea să 
mă duc în Kent şi să mă întâlnesc cu el în adăpostul 
contrabandiştilor, mâine după lăsarea serii. 

Hawk nu specificase locul, ştiind că Mac va înţelege. 

Kiri îşi încruntă sprâncenele. 

— Este plauzibil să-ţi fi scris aşa ceva? N-ar fi trebuit să 
afle de moartea ta? 

— E puţin probabil să citească regulat ziarele londoneze 
şi, chiar dacă ar face-o, pesemne că ar presupune că 
Mackenzie e un nume fals, deoarece e scoţian, iar eu sunt 
englez, puse Mac lucrurile cap la cap. Contrabanda e 
afacerea familiei sale, dar el e un englez cinstit. Trebuie că 
ştie că a transportat mai mult decât vin şi tării pentru mine. 
Dacă a aflat ceva ce crede el că ar trebui spus autorităţilor, 
eu aş fi probabil singura persoană pe care ar contacta-o. 

Kiri îşi încruntă sprâncenele. 

— Pentru ca am facut rost de la contrabandisti de cuțitul 
şi hârtia parfumată cu Alejandro, ar trebui să existe o 
legătură între acestea şi complotişti. Dar începutul sesiunii 
parlamentare se apropie. Ai putea să mergi acolo, să 
vorbeşti cu Hawk şi să te întorci la timp? 

— Chiar imi va rămâne timp în plus, o asigură el. Dar n- 
ar fi nici o nenorocire daca as fi reţinut pe-acolo. 
Carmichael si Kirkland se pricep cel mai bine la 
organizarea protectiei pentru membrii familiei regale si 
pentru Palatul Westminster. Eu sunt specialist in 
socializarea cu persoane dubioase şi contrabandişti. 

— Şi dacă Kirkland va fi în continuare imobilizat la pat? 


Mac rămase pe gânduri. 

— Mă voi întoarce la timp. 

— Ar trebui să merg cu tine, spuse Kiri. Mi-ai sugerat şi 
înainte să merg cu tine la contrabandişti, ca să încerc să-l 
identific pe răpitorul principal. 

Mac dădu din cap. 

— Circumstantele sunt diferite. De data asta, nu ma voi 
intalni decat cu Hawk; nu voi mai da nicio tura pe la 
întreaga banda. Daca aş aduce un străin, Hawk s-ar feri sa 
vorbească. 

Ea îşi muşcă buza, cu un aer îngrijorat. 

— Nu mi se pare sigur să mergi doar tu. 

— Nimic din ceea ce facem nu e sigur, dar eu am avut de- 
a face cu Hawk ani la rând. Dacă e îngrijorat, trebuie să 
vorbesc cu el. 

Nu părea convinsă, dar renunţă la subiect. Se întrebă 
dacă îndoielile ei aveau de-a face cu faptul că erau iubiţi de 
puţin timp. Cu siguranţă că nu-i făcea plăcere să o piardă 
din vedere şi probabil că ea simţea la fel. Dar n-ar fi plecat 
pentru mult timp şi era destul de posibil ca Hawk să aibă 
informaţii utile. In prezent, orice pistă promițătoare trebuia 
să fie investigată. Urgent. 


Coasta provinciei Kent era rece şi necruțătoare la sfârşit 
de noiembrie. De asemenea, părea destul de străină, deşi 
Mac mai vizitase ascunzătoarea de suficient de multe ori 
înainte. Dacă ar fi fost un tip inventiv, s-ar fi uitat după 
fantome în spatele fiecărui bolovan. 

Ajunsese la Dover cu diligenţa, schimbând caii la fiecare 
popas. Apoi închiriase un cal zdravan de la un grajd pe 
care-l mai folosise şi în trecut pentru a parcurge ultimele 
câteva mile ce-l desparteau de peştera contrabandistilor. 

In ciuda vitezei, întârziase. Fiind luna nouă, era o noapte 
întunecată, iar norii goniti de vânt ascundeau vederii până 
şi lumina stelelor. Bucuros că avea cu el un felinar, se 
îndreptă către peşteră pe drumul stâncos. 


Când se apropie de intrare, mirosul de foc îl făcu să se 
destindă. Hawk probabil că încă îl aştepta. Intră cu 
felinarul ridicat, atent şi plin de speranţa că acest drum 
lung îi va aduce rezultate bune. 

— Hawk? 

— Ah, ai ajuns! începusem să mă îngrijorez. 

Dar vocea nu era a lui Hawk. Ii aparţinea lui Howard, 
contrabandistul furios care o dorise pe Kiri. Mac încercă să 
se retragă imediat, dar calea de întoarcere fusese blocată 
între timp de alţi doi contrabandişti care stătuseră ascunşi 
lângă intrare. Pesemne că-l auziseră venind şi-şi ocupaseră 
poziţiile. 

Săriră cu bâtele asupra lui. Mac fu îndeajuns de rapid să 
evite majoritatea loviturilor, dar una dintre ele îl lovi în 
moalele capului îndeajuns de puternic cât să-l doboare şi 
să-l lase fără cunoştinţă pentru câteva momente critice. 

— Nu-l omorâţi, valorează mai mult viu! lătră Howard, în 
timp ce Mac se prabusea. 

Când îşi reveni, se trezi despuiat şi cu buzunarele golite. 
Fusese târât de-a lungul peşterii şi legat de un zid. Nu cu 
nişte cătuşe ruginite precum cele folosite în cazul Iul Kiri, 
ci cu unele noi şi lucioase, câte una pentru fiecare 
încheietură. Păreau să fi fost montate special pentru Mac. 

De îndată ce Mac fu legat, Howard veni în faţa lui, cu o 
puşcă încărcată în mână şi îndeajuns de departe pentru a 
nu putea fi lovit cu piciorul. 

— Aşadar sofisticatul gentilom din Londra a fost 
îndeajuns de prost să creadă că scrisul meu e al lui Hawk, 
Poate că m-aşteaptă o carieră bună de falsificator. 

— Ai depus destul de mult efort să mă faci să vin aici, 
Howard, spuse Mac pe un ton rece, fiind furios pe el însuţi 
că se lăsase prins în capcană. N-ar fi fost mai simplu să 
aştepţi să vin ca de obicei? 

— Primim un pret mai bun pentru tine dacă te predam 
acum. In plus, nu-i nici un Hawk pe-aici ca să ne strice 
socotelile, răspunse mijindu-şi ochii. Ia zi-mi, târfa aia pe 


care ai furat-o de la mine a fost o bucată bună? Mă 
întrebam şi eu. 

Furia lui Mac fu imediată şi nimicitoare, dar şi-o canaliză 
într-un dispreţ glacial. 

— Un bărbat de teapa ta nici măcar nu-şi poate închipui 
cât de minunată şi specială e o femeie ca ea. 

Howard izbucni într-un hohot de râs aspru, dar amuzat. 

— Deci n-ai fost în stare s-o pui pe spate. Probabil că 
preferi băieţeii. 

Fu o remarcă atât de absurdă, încât Mac zâmbi. 

— Insultele tale sunt copilăreşti, Howard. Cine te-a plătit 
să mă ademeneşti aici? 

Howard ezită, ca şi când ar fi cântărit dacă să-i răspundă 
sau nu. 

— Un vechi prieten de-al tău din armată, pe nume 
Swinnerton. Acum, că te-am prins, am să-i trimit un mesaj 
la Londra să vină aici numaidecât. A promis că vei fi mort 
după ce va fi terminat cu tine. Sper că mă va lăsa pe mine 
să fac onorurile. 

Mâna lui Howard se încleştă pe pistol. 

— Va fi ca un bonus pe lângă ce ne plăteşte pentru 
capturarea ta. 

Howard îşi continuă tachinările, dar Mac nu-l mai 
asculta. Rupert Swinnerton. Pesemne că-l recunoscuse pe 
Mac, în ciuda deghizării, când jucaseră cărţi la Captain's 
Club. Trebuie că şi el făcea parte din conspirație. Să fi fost 
el creierul? Probabil că nu - Rupert nu era un bun strateg. 
Dar era dur şi călit în luptă, şi mai mult ca sigur fusese 
conducătorul celor care încercaseră s-o răpească pe 
prinţesă de la Damian's. 

Era deja noapte, aşa că ar fi durat două zile ca mesajul în 
ajungă la Londra, iar Swinnerton să vină în Kent. Probabil 
că dorea să afle cât de multe ştia guvernul despre 
conspirație. Ar fi avut încă timp şi să se reîntoarcă la 
Londra înainte de începerea sesiunii parlamentare. 

Mac îşi examină cătuşele pe ascuns. Dacă ar fi avut 
unelte, s-ar fi putut elibera, dar nu avea nici măcar un inel 


cu diamant precum cel al lui Kiri. Până ce situaţia se 
schimba, rămânea iremediabil prins. Inspira adânc şi încet, 
apoi se sprijini cu spatele de perete, cât de confortabil era 
posibil. 

Dacă urma să fie prizonier pentru următoarele două zile, 
spera ca măcar să i se dea de mâncare. 


Capitolul 37 


Mackenzie era în încurcătură. Kiri ştia asta în adâncul 
sufletului ei. Trecuseră mai mult de două zile, îndeajuns cât 
să ajungă pe coastă şi să se întoarcă, la viteza cu care 
călătorea. Teoretic, treaba cu Hawk ar fi putut dura mai 
mult timp, dar nu era convinsă de asta. Orice discuţii cu 
şeful contrabandiştilor ar fi trebuit să fie scurtă, iar 
Mackenzie s-ar fi întors probabil la Londra în cel mai scurt 
timp după aceea. 

Mai mult, instinctele nu-i dădeau pace că ceva nu era în 
regulă. Nu era în natura ei să se îngrijoreze şi avea 
încredere în abilităţile lui Mackenzie, aşadar dădu crezare 
intuiţiei în ceea ce priveşte următorul fapt: lucrurile nu 
urmaseră cursul plănuit de el. 

Dar ce putea face ea? Avea un simţ bun al orientării, aşa 
că ar fi putut găsi din nou peştera contrabandistilor dar nu 
ştia ce trebuia să facă odată ajunsă acolo. Erau preamulte 
posibilităţi, începând cu cea ca el să nu se afle în peşteră. 
Şi dacă n-ar fi acolo, ea n-ar fi avut nici cea mai mică idee 
unde să-l caute. 

Brusc se chinui să recunoască faptul că putea fi deja 
mort. Această conspirație costase deja vieţi omeneşti si 
dacă el era mort, ea n-ar fi putut afla niciodată cum murise. 

Cele două zile de când plecase trecuseră greu, ca două 
săptămâni, pentru că n-avea mai nimic de făcut. Nu prea 
putea să meargă pe la cazinouri să adulmece clienţii de una 
singură, fără el. Aşa că astăzi venise acasă la Mackenzie, 
teoretic ca să-l ajute pe Kirkland, dar de fapt să-şi umple 
timpul cu ceva. Starea lui se imbunatatea, iar mintea-i era 
din nou la fel de ageră ca de obicei, dar era încă atât de 
secătuit de febră, încât de-abia putea merge de la pat până 
la scaun. 

Isi petrecuse cea mai mare parte a dimineţii citind în 
linişte în camera lui şi, din când în când, dacă el avea chef, 
vorbind. Apoi fusese gonită din cameră de către valetul lui 
cel protector şi imperturbabil, care venise să-l îmbăieze. 


Acest incident îi oferi scuza necesară să hoinărească prin 
casa lui, care era confortabilă şi pe alocuri excentrică. 
Aproape că-l simţea pe Mackenzie aici, deşi acest 
sentiment nu-i domolea neliniştea. 

Se afla în sufragerie când se auzi ciocănitul inelului de la 
uşă. Intrebandu-se daca era Cassie ori Carmichael, se 
indrepta catre holul de la intrare, in timp ce lacheul lui Mac 
deschidea usa. 

In lumina se vedea silueta cunoscuta a unui barbat inalt, 
cu umeri lati. 

— Mackenzie! 

Se arunca de pe hol in bratele lui. 

—Am fost atat de ingrijorata! 

In timp ce el îi prindea braţele, ea înlemni. Ceva nu era 
in regula. 

—Lady Kiri? Nu mi-am dat seama că-l cunoaşteţi pe 
fratele meu, spuse o voce surprinsa, in timp ce ea se 
retragea din imbratisare. 

Se uita in sus, apoi inghiti un nod in timp ce inima i se 
prabusi in piept. 

—Lord Masterson. Credeam ca esti in Spania. 

—Eram deja in drum catre casa cand am citit despre 
moartea fratelui meu. li facu semn din priviri lacheului sa 
plece, in timp ce-i lua mana lui Kiri sa o conduca in 
sufragerie. M-am indreptat direct catre casa lui Kirkland 
cand am ajuns in Londra, dar majordomul sau m-a trimis 
aici. 

Masterson închise uşa pentru a putea vorbi cu ea între 
patru ochi. 

— Lucrurile sunt adesea complicate atunci când la mijloc 
se află Mac. Dar tu... tu nu te-ai comportat ca şi cum ai fi 
sigură că e mort. 

Expresia încordată a lui Masterson nu-i putea ascunde 
speranţa disperată din privire. 

— Cu două zile în urmă era teafăr şi nevătămat, spuse ea 
iute. 

— Slavă Domnului! 


Închise strâns ochii, iar Kiri simţi că încerca să-şi 
stăpânească lacrimile. Când îşi veni în fire, deschise ochii 

— Ce s-a întâmplat? De ce eşti în casa fratelui meu? tu şi 
Kirkland sunteti...? 

Vocea i se stinse treptat, ca si cum nu şi i-ar fi putut 
închipui împreună: Dacă are legătură cu treburile 
guvernamentale ale lui Kirkland, atunci sunt în cunoştinţă 
de cauză şi i-am trimis mereu informaţii când am dat de 
ele, începu el din nou. 

— In cazul acesta, să ne aşezăm şi-ţi voi explica. Kirkland 
se recuperează după un acces violent de febră şi oboseşte 
cu uşurinţă, aşa că, înainte să-l vizitezi, ar fi mai bine să ai 
o idee generală asupra a ceea ce s-a întâmplat. 

— Admirabil de eficient, murmură Masterson. Sunt ochi 
şi urechi, Lady Kiri. 

Kiri luă un scaun, tăcu un moment ca să-şi pună ordine în 
gânduri şi începu să vorbească. Incepu cu răpirea ei, apoi 
trecu prin momentul de la Damian's şi continuă cu 
încercarea de răpire a prinţesei Charlotte. Apoi îi descrise 
ceea ce ştiau ei despre conspirație si cum încercau să o 
oprească înainte de a produce pagube majore. 

Masterson ascultă fără s-o întrerupă, sorbindu-i fiecare 
cuvânt. Kiri termină de povestit. 

— Înţeleg de ce Mac s-a gândit că ar fi cel mai bine să 
pară mort. Imi doresc doar să ştiu daca acum e sănătos, 
spuse el. 

—Kirkland ţi-a scris în ziua următoare şi s-a folosit de un 
curier guvernamental pentru ca scrisoarea să ajungă la tine 
în cel mai scurt timp posibil, spuse Kiri. 

— Probabil că scrisoarea mă aşteaptă înapoi la regiment. 
M-am hotărât destul de recent să mă întorc acasă pe 
perioada iernii, aşadar încercările lui Kirkland n-au dat 
rezultatele scontate. 

Masterson se ridică în picioare. 

As dori să-l vad pe Kirkland, dacă e treaz. 

— Trebuie să verifici ceea ce ţi-am povestit cu ceea ce va 
avea el să-ţi spună, incuviinta Kiri. 


—Nu te testam, spuse cu repeziciune Masterson. 

— Ştiu, dar sunt doar o amatoare într-ale spionajului, nu 
că s-ar putea să fi înţeles greşit pe alocuri. 

— De fapt, pari să semeni foarte mult cu Ashton, zise 
Masterson. Foarte directă şi dreaptă în gândire. 

— Iti mulţumesc. Mi-ai facut un mare compliment, puse 
Kiri aproape roşind. 

— Asta a fost şi intenţia. 

Masterson se opri în dreptul uşii. 

—Vii sus cu mine să-l vedem pe Kirkland? 

—Ti-ar fi mai uşor să vorbeşti cu el dacă nu mai e 
prezentă nicio altă persoană. 

Masterson incuviinta din cap şi plecă. Kiri rămase în 
sufragerie... complotand. 


Nu dupa mult timp, lordul Masterson reveni. Kiri fu din 
nou uimita de asemanarea dintre cei doi frati. Erau usor de 
confundat de la distanta de catre cineva care nu-i cunostea 
indeajuns de bine, deoarece amandoi erau inalti, cu umerii 
lati si solizi. Pana si trasaturile le erau similare, desi 
Mackenzie avea ochii diferiti si parul mai castaniu. 

Diferenţa principală era însă personalitatea lor. 
Mackenzie avea o scânteie irezistibilă de zburdălnicie şi 
farmec, în timp ce Masterson avea un aer de calm profund, 
care-ţi dădea impresia că ar fi putut înfrunta orice. 
Presupuse că era posibil ca amândoi să devină fie duşmani, 
care să se scoată reciproc din minţi, fie prieteni care să se 
echilibreze reciproc. Era bucuroasă că deveniseră prieteni. 

Masterson părea sobru, veselia iniţială la aflarea veştii 
supravieţuirii fratelui său fiind înlocuită de îngrijorare. 

— Kirkland arată de parcă ar fi fost călcat în picioare de 
o herghelie de cai. Am suferit şi eu de o febră similară anul 
trecut, în Spania, şi mi-a luat săptămâni întregi să-mi 
recapăt puterile. In schimb, e raţional şi a confirmat tot ce 
mi-ai destăinuit. In cazul in care vor fi necazuri la 
începerea sesiunii parlamentare, ar trebui să-mi iau locul în 
Camera Lorzilor şi să fiu pregătit să ajut, dacă va fi nevoie. 


— S-ar putea să avem nevoie de tot ajutorul posibil, 
spuse ea pe un ton ursuz. N-am prea avut noroc să-i găsim 
pe complotisti, şi nici nu prea mai avem timp. 

— De ce ai fost atât de îngrijorată pentru Mac, încât te-ai 
aruncat în braţele mele? în privirea lui Masterson se 
întrezărea un zâmbet. Nu-i vorba că nu mi-ar fi făcut 
plăcere, însă reacţia ta mi-a sugerat o mare nelinişte. 

— Am fost îngrijorată încă de când a primit o scrisoare de 
la şeful contrabandistilor, în care îl ruga să meargă in Kent. 
Oftă frustrată. N-aveam motiv să fiu atât de îngrijorată, 
doar că am simţit de la început că va fi periculos. Acum, că 
întârzie, simt noduri în stomac. 

— Am învăţat să iau în serios intuiţia, spuse Masterson 
încet. Am început să mă îngrijorez din cauza fratelui meu 
încă din Spania. A fost un motiv major care a contribuit la 
decizia mea de a mă întoarce în Anglia la începutul iernii. 
Deşi sunt în mare parte liniştit că Mac n-a fost ucis la 
clubul său, tot mai simt o umbră de îngrijorare. 

Se priveau reciproc, gânditori. 

— Lord Masterson, cu siguranţă eşti obosit din cauza 
drumului, spuse ea pe tonul cel mai convingător. Dar... ai fi 
în stare sa mă insotesti până în Kent? Aveam de gând să 
merg, dar nu eram sigură că aş fi putut rezolva ceva de una 
singură. 

— Dacă ne-am decide să mergem să ne convingem că nu 
avem motiv de îngrijorare, ai o însoţitoare care sa 
călătorească împreună cu noi? 

Ea rânji. 

— Lord Masterson, trăiesc de îndeajuns de multă vreme 
în afara convențiilor sociale, astfel că n-aş avea tocmai 
acum motiv să mă îngrijorez din pricina bunei-cuviinte. Să 
mergem şi basta! 

— Dacă tot avem de gând să fugim împreună, Lady Kiri, 
ai face bine să-mi spui Will, spuse el. 

— lar eu sunt Kiri. Se ridică de pe scaun. Trebuie să mă 
întorc în casa pe care Kirkland le-a pus-o la dispoziţie 
agenţilor săi. Strada Exeter, numărul 11, în apropiere de 


Covent Garden. Mă voi schimba într-o ţinută mai practică, 
apoi putem pleca. Tu ce ai de gând să faci? 

— Imi voi lăsa echipamentul aici, voi închiria o diligenta, 
apoi trec să te iau. 

— S-a făcut! 

Kiri părăsi camera în grabă şi îi spuse lacheului să-i 
cheme o trăsură. Rămăsese întotdeauna cu o impresie 
plăcută despre Will Masterson după întâlnirile lor 
intamplatoare in casa fratelui sau. Acum decise ca era 
minunat. 

Mac primise hrana, desi branza, painea uscata si apa 
erau de ajuns doar ca sa supravietuiasca. O catusa era 
desfacuta ca să-l lase să mănânce si să-şi îndeplinească 
necesităţile fiziologice, dar fiindcă cealaltă mână îi era 
încătuşată şi un bărbat înarmat îl supraveghea în 
permanenţă, nu avea nicio şansă de evadare. 

Partea nefastă era că nu avea nimic de făcut în afară de a 
asculta pleoscaitul necontenit al valurilor. Il ajuta imaginea 
lui Kiri, deoarece nici măcar acolo, în amintire, nu era 
lipsită de strălucire. La finele primei zile, îşi dădu stingherit 
seama că ea va începe să se îngrijoreze. 

După ce trecură cele două zile, iar Rupert Swinnerton îşi 
făcu apariţia, Mac era pregătit de confruntare, chiar şi doar 
pentru a scăpa de plictis. Probabil se va finaliza cu moartea 
lui Mac - şi descoperirea a ceea ce urmează după moarte, 
dacă urmează ceva, ar fi într-adevăr o aventură! Dar, după 
cum îl cunoştea pe Swinnerton, bărbatul ar fi găsit o cale 
exotică de a-l omori pe Mac, astfel încât să-şi afirme 
sentimentul de superioritate. Daca asta presupunea 
dezlegarea lui Mac, însemna că avea o şansă. 

Howard auzi paşii lui Swinnerton apropiindu-se pe drum 
şi se duse în întâmpinare. Mac se pregăti mintal. După 
două zile de detenţie, îi era frig şi... teamă, deşi nu-i plăcea 
să recunoască. Pentru că oficial era mort, ar fi trebuit să fie 
capabil să înfrunte moartea adevărată. 

Oricât de mult ar fi glumit, nu putea să elimine în 
totalitate sentimentul de teamă. Iubea viata în general, isi 


iubea propria viaţă... o iubea pe Kiri. Întrezărindu-şi 
sfârşitul iminent, recunoscu faptul că nu mai era timp de 
eschivare sau de negare. 

Swinnerton intră cu mândria unui om care ştia că deţine 
cartea câştigătoare. Era exact cum se aşteptase Mac - dar 
nu era pregătit pentru cel care intrase alături de 
Swinnerton şi care ţinea un felinar. 

Nici acesta din urmă nu era, la rândul lui, pregătit să dea 
ochii cu Mac. 

— Mackenzie! 

Felinarul tremură în mâna lui Baptiste, iar flăcările 
pâlpâiau frenetic. 

— Dar ai fost omorât! Ti-am văzut cadavrul... 

Se holbă, cu ochii negri şi neîncrezători. 

Baptiste. Mac ştia că cineva de la Damian's trebuie să fi 
colaborat cu răpitorii şi-şi spusese că nimeni nu era în afara 
listei de suspecți. Chiar şi-aşa, niciodată nu l-ar fi bănuit pe 
Baptiste, care-i fusese atât prieten, cât şi cel mai de 
încredere angajat. 

Swinnerton râse, iar Mac îşi dădu seama că nemernicul 
abia aşteptase sa vadă socul de pe fata lui Baptiste. li făcea 
plăcere să provoace durere. 

— Ţi-a luat ceva să ajungi aici, Rupert. Jean-Claude, m-ai 
dezamăgit. Nu te plăteam destul de bine? spuse Mac 
tărăgănând cuvintele şi ascunzându-şi propriul şoc. 

— Mi s-a spus că nu doresc decât să recupereze o fată 
fugită de-acasă, înainte ca ea să se distrugă. Nimic în afara 
legii şi nimeni nu va fi rănit. Şi apoi - fata i se schimonosi - 
tu şi încă un bărbat aţi murit. 

— Dacă ai de gând să te laşi corupt, ar trebui să ai grijă 
la cine o face. Privirea lui Mac se mută asupra lui 
Swinnerton. Bănuiesc că deghizarea mea nu a fost atât de 
bună pe cât credeam în noaptea în care am jucat cărţi. 

— Aproape că m-ai păcălit, recunoscu Swinnerton, dar m- 
am mirat de faptul că un diamant de prim rang e la braţul 
unui om atât de plictisitor, aşa că m-am uitat cu mai multă 
atenţie. Când te-am văzut împărțind cărţile într-un anume 


fel, mi-am dat seama cine erai. Buzele-i subţiri i se 
contorsionaseră în aşteptare. Acum voi afla ce ştiţi tu şi 
prietenii tăi despre planurile noastre. 

Mac se gândi rapid. Swinnerton ştia că aveau bănuieli 
privind complotul, aşa că nu era cazul să joace cartea 
ignoranței totale. Era de înţeles că el şi „prietenii săi” îşi 
dăduseră seama de complotul îndreptat asupra casei regale 
britanice, dar era imperativ necesar să nu dea în vileag 
faptul că ştiau exact că epicentrul acţiunii va fi la începutul 
sesiunii parlamentare. Dacă Swinnerton şi-ar fi dat seama 
de asta, i-ar mai fi rămas timp ca el şi complicii săi să-şi 
schimbe planurile. Aşadar, Mac putea recunoaşte că ştia de 
o parte din plan, dar nu era cazul să dezvăluie acest lucru 
prea repede, pentru ca Swinnerton să nu devină suspicios. 

— De ce aş vrea să-ţi mărturisesc ceva? 

— De-asta! 

Swinnerton ridica un bici scurt de calarie, care nu fusese 
până atunci vizibil in peştera întunecoasă, şi lovi în direcţia 
ochilor lui Mac. 

Actionand din reflex pur, Mac tresări şi-şi feri capul. 
Biciul îl plesni de-a lungul tâmplei stângi, dar durerea era 
de necomparat cu panica trezita de amintirile biciuirilor 
aproape letale suferite pe timpul armatei. Aflat în agonie, 
aproape că murise, iar acum, ca şi atunci, încheieturile 
mâinilor îi erau legate pentru a nu se putea feri de impactul 
loviturilor. 

Swinnerton încercă încă o lovitură în zona gâtului lui 
Mac. Din nou, nu avu noroc decât parţial, dar lovitura îi 
lăsă o senzaţie sufocantă de foc. Pentru că Mac avea 
oricum de gând să vorbească, lăsă să-i scape un urlet de 
durere. Urmă o a treia lovitură, care-l făcu să se retragă de 
frică. 

— Pentru numele lui Dumnezeu, Swinnerton! Ce vrei să 
ştii? 

Urmă o a patra lovitură. 

— Ştiam că ai să cedezi rapid, spuse Swinnerton cu o 
satisfacţie malitioasa. După flagelarea din armată e de- 


ajuns să-ţi arăt un bici ca să te recunoşti învins. 

Lovi din nou. 

— Dacă oricum ai de gând să mă biciuieşti, gafai Mac, de 
ce naiba aş mai putea să-ţi spun? 

— Asta aşa e. Cu o privire ce părea plină de regret, 
Swinnerton lăsă biciul să-i cadă într-o parte. Spune-mi ce 
Ştii. 

— Destul cu biciuiala? 

Zicându-şi că joacă un rol, Mac fu în stare să renunţe la 
orgoliu şi să se umilească. Partea cu înjosirea era uşoară. 
Cea cu abandonarea mândriei era mai dificilă. Bine că nu 
era Kiri aici, altfel probabil că s-ar fi lăsat flagelat până ar fi 
murit de atac de cord. 

— Îmi dai cuvântul tău de gentilom? 

Swinnerton izbucni în râs. 

— Imi place să te văd umilindu-te. Prea bine, timpul e 
scurt deoarece trebuie să mă întorc la Londra, aşa că voi 
renunţa la biciuială. Spune-mi cât ştii din planurile noastre. 

— Aveţi ca ţintă casa regală britanică pentru a 
dezorganiza regimul, zise Mac obosit. Ati încercat s-o răpiți 
pe prinţesa Charlotte Augusta - Baptiste scoase un sunet 
sugrumat - şi ati făcut încercări nereuşite de a-i asasina pe 
prinţul regent şi pe ducele de York. Bănuiesc că scopul 
francezilor este acela de a crea o situaţie în care Marea 
Britanie ar accepta să înceteze războiul în urma unui tratat 
pe baza căruia să ne fie înapoiate câteva teritorii aflate sub 
dominație franceză, iar Franţa ar continua să controleze 
restul cuceririlor. 

Swinnerton îşi arcui sprânceana. 

— Eşti mai inteligent decât pari. 

— Am avut ajutor. 

O suvita de sânge se prelingea pe fruntea lui Mac si îi 
picura într-unul dintre ochi. Nu se putea şterge sau 
scărpina, mâinile fiindu-i incatusate. 

— Deoarece oricum ai de gând să mă omori, ai putea să- 
mi satisfaci curiozitatea şi să-mi spui ce planuiti. 


— De ce ti-as satisface tie ceva, nenorocitule ucigaş de 
neveste? rosti Swinnerton printre dinţi. 

— Ştii al naibii de bine ca nu eu ţi-am ucis nevasta, 
Rupert, spuse Mac. Tu eşti cel care a omorât-o în bătaie şi 
apoi ai încercat să-mi pui mie crima în cârcă. Cât despre 
motivul pentru care ar trebui să-mi divulgi planurile 
voastre, acesta ar fi acela de a suporta frustrarea de a le 
cunoaşte fără să pot face ceva să te opresc. 

Swinnerton îşi miji ochii. 

— Ai dreptate. Dar ce-ţi voi spune e numai pentru 
urechile tale. 

Le făcu semn cu mâna celorlalţi oameni să se 
îndepărteze. Cum zgomotul valurilor umplea aerul în 
permanenţă, tot ce trebuia să facă pentru a asigura 
intimitatea era să-şi coboare glasul. 

— Vom da lovitura la începutul sesiunii parlamentare. Ştii 
Perna de lână a lordului cancelar care e chiar în faţa 
tronului în Camera Lorzilor? 

— Chestia aia mare, roşie şi pătrată, umplută cu lână 
pentru a le aminti lorzilor de sursa averilor Angliei 
medievale, dădu Mac aprobator din cap. 

— Cunosti istorie! Sunt impresionat. 

Swinnerton afişă un zâmbet care-i descoperi dinţii. 

— Prinţesa Charlotte va sta pe acea pernă în timpul 
ceremoniei. Bomba din interiorul pernei o va ucide precis, 
şi pe ea, şi pe prinţul regent, şi pe prim-ministrul Angliei 
precum şi un număr mare de membri ai Camerei Lorzilor. O 
idee năstruşnică, nu-i aşa? 

Mac icni, dezgustat de cunoştinţa a ceea ce avea să se 
petreacă. 

— Cum ai de gând să strecori o bombă în Palatul 
Westminster şi să o şi activezi fără să fii detectat? 

— Avem un agent membru al Camerei Lorzilor care ne-a 
uşurat munca. Activarea bombei va fi, de asemenea, floare 
la ureche. Swinnerton îşi miji ochii. Acum, ultima întrebare. 
Timpul şi răbdarea mea sunt pe sfârşite. 

— Iti dai cumva cu un parfum numit Alejandro? 


Ochii reptilieni ai lui Swinnerton clipiră de uimire. 

— O întrebare cam ciudată, având in vedere că e ultima 
din viaţa ta. Da, am o sticlă primită cadou de la fratele meu 
şi o mai folosesc câteodată, deşi nu-i printre preferatele 
mele. 

Se întoarse şi le făcu semn celorlalţi bărbaţi să se 
apropie. 

— Adio, Mackenzie. A fost o experienţă îngrozitoare să te 
cunosc. 

Aşadar, Swinnerton fusese căpetenia răpitorilor. Dacă ar 
fi mirosit a parfum Alejandro în acea noapte la Captain's 
Club, Kiri ar fi putut să-l identifice. Fuseseră atât de al 
naibii de aproape de a descoperi taina conspirației! 

— Poţi să-l faci să sufere mult timp când îl omori pe 
Mackenzie? îl întrebă Swinnerton pe Howard. 

— Desigur, domnule. Există un tunel în fundul peşterii 
care duce jos, în golf. La reflux, mergem şi venim pe-acolo. 
Când vine fluxul însă, tunelul se inundă. 

Howard zâmbi hain. 

— Am perforat stânca sub nivelul fluxului şi am fixat 
acolo un cârlig nou de metal. Am să-l leg cu lanţuri de acel 
cârlig pe nenorocit şi am să-l las să aştepte fluxul. 

Swinnerton se gândi la moartea prin înec lent, în care 
victima se luptă frenetic pentru aer, în timp ce nivelul apei 
creşte încetul cu încetul. 

— Imi place foarte mult ideea, incuviinta cu fermitate. 
Atunci, dati-i drumul. Baptiste, stai aici până când te 
asiguri că Mackenzie a murit. Ştii că trebuie să moară. Nu-i 
aşa? 

Baptiste dădu din cap muteste. Era în continuare palid, 
dar resemnat. 

— Atunci, ne vedem Ia Londra. 

Swinnerton luă unul dintre felinare. 

— Bucurati-va de execuţie. 

Apoi se întoarse şi ieşi tantos din peşteră, arogant ca 
întotdeauna. 

Aşa şi trebuia să fie. Diavolul corupt câştigase. 


Capitolul 38 


Vântul ce bătea dinspre Canalul Mânecii îi îngheţa 
oasele, iar Kiri îşi dădu seama mai bine ca niciodată cât de 
departe, spre nord, era situată Marea Britanie. L-ar fi prins 
bine un pic din căldura sufocantă a Indiei. Cel puţin, fusta- 
pantaloni şi călăritul încălecând calul precum bărbaţii o 
încălzeau mai mult decât dacă ar fi stat în şa pe o singură 
parte. 

— Ce noapte nesuferită! Will Masterson calarea pe 
partea dinspre coastă, domolind din forţa vântului. Paltonul 
în care era înfăşurat semăna cu cel al lui Mackenzie, iar pe 
întuneric păreau tulburător de asemănători. Mai avem mult 
de mers? 

— Dacă ăsta-i un mod plin de tact de a întreba dacă m- 
am pierdut, răspunsul este nu, nu cred. Ea verifică 
reperele: Mai avem câţiva kilometri. 

Will râse. 

— Se pare că ai acelaşi simţ de orientare ca fratele tau. 

— Adam se pricepe la asemenea lucruri? 

Pentru că-şi cunoscuse fratele cu numai câteva luni în 
urmă, rămăseseră multe necunoscute în ceea ce-l privea. 

— Deşi e un tip paşnic, are talentele unui ofiţer de prim 
rang. Will scutură din cap cu falsă tristeţe. E în zadar însă, 
pentru că e duce. De fapt, şi tu ai fi un ofiţer excelent dacă 
femeile ar avea voie să se înroleze. 

— Eu? întrebă ea, luată prin surprindere. Ce gând ciudat. 

— Eşti hotărâtă şi eşti un lider înnăscut. Bănuiesc, de 
asemenea, că nu ai stare dacă eşti ţinută prea mult închisă 
prin saloane. 

— Eşti foarte receptiv, Lord Masterson, spuse ea, puţin 
iritată de acurateţea observaţiilor lui. De-abia acum 
începea să-şi dea seama cât de nepotrivită era pentru ea 
viata de salon. Este mai distractiv să calaresti într-o noapte 
furtunoasă alergând după cai verzi pe pereţi. 

— Or fi cai verzi pe pereţi, zise el, dar intuiţia mea încă 
nu-mi dă pace. 


— Nici a mea, recunoscu ea. 

Nu numai că nu-i dădea pace, ci de-a dreptul urla că sunt 
în pericol şi că în curând nu vor mai avea timp suficient. 

— Mi-ar plăcea să se zărească lumina lunii, dar prima 
mea călătorie prin această ţară am făcut tot într-o noapte 
întunecată. 

— Luna nouă e prielnică afacerilor încheiate în adăpostul 
unor contrabandişti. Mac şi conducătorul contrabandiştilor 
cu pricina n-ar putea fi intrerupti. 

— Teoretic. Kiri zări în fata un copac familiar, 
contorsionat de vânt: Pe-aici! 

Cum Will rămase mai în urmă pe poteca îngustă, ea se 
rugă să-l găsească pe Mackenzie teafar şi nevatamat la 
capătul drumului. 


Howard se întoarse către Mac, cu o privire plină de 
lăcomie. 

— Mareea de-abia a început să crească. E momentul 
potrivit să te agat acolo jos. 

Le dădu ordine pe un ton răstit celor doi oameni ai săi. 
Aceştia se năpustiră asupra lui Mac şi-i imobilizară 
picioarele, în timp ce Howard desfăcea lanţurile. li scoase o 
cătuşă, dar pe cealaltă i-o lăsă prinsă de mână, ca să-l 
poată trage pe Mac de lanţ. Mac se împotrivi, dar era atât 
de teapan si rece după două zile de stat nemiscat, încât nu 
reuşi mare lucru. 

Cătuşa îi rodea încheietura de la mâna dreaptă, iar 
Howard îl tari până în fundul peşterii. Un tunel îngust si de 
formă neregulată se îndrepta în pantă către un mic golf. 
Cum Howard şi unul dintre oamenii săi erau în faţa lui, iar 
Baptiste împreună cu celălalt om în spate, Mac n-avea 
şanse de scăpare, iar pasajul foarte îngust îl făcea să se tot 
izbeasca de ziduri şi de pietrele colturoase. 

Pasajul se termina într-o zonă ceva mai largă, în care apa 
clocotea furioasă. Fiecare val se spărgea un pic mai sus în 
tunel. Howard îi blocă lui Mac cătuşa în cârligul de oţel 
fixat în peretele stâncos. 


— Am aşteptat momentul ăsta. Făcu un pas înapoi, cu o 
expresie de bucurie malitioasa: Acum pot sta aici sa ma uit 
cum te îneci. 

Tunelul, fiind îngust, mărea forţa apei. Următorul val îi 
stropi pantofii lui Mac. 

— Bun. Dacă rămâi, măcar voi avea o lumină în 
momentele de sfârşit. 

— Howard, mai bine mergem deasupra decât să stăm aici 
şi să privim. Tunelul ăsta e prea aglomerat, zise Baptiste cu 
o voce sugrumată. 

Howard râse. 

— Vrei să spui că eşti prea sensibil să vezi un om murind. 
Eu nu sunt. 

— Am putea să jucăm cărţi lângă foc decât să inghetam 
aici, preciză Baptiste. 

Howard îşi miji ochii. 

— Ştii să joci brag? 

— Cunosc jocul, spuse Baptiste. 

Dacă Mac n-ar fi fost atât de invinetit şi daca nu i-ar fi 
fost atât de frig, probabil că ar fi râs de felul în care 
Baptiste isi subestimase propria dibacie pentru a-i 
consolida increderea lui Howard in el. 

— Joc daca miza e buna, spuse Howard. 

— Poti sa pui ce miza vrei atata timp cat nu ramanem 
aici, zise Baptiste ridicand din umeri. 

— As prefera sa-mi primesc banii si sa plec acasa, zise 
unul dintre oamenii lui Howard. 

Cand celalalt mormai ceva ca sa-l aprobe pe primul, 
Howard le dadu amandurora cateva monede de aur. Inainte 
sa plece, se intoarse catre Mac. 

— Ai sa mori in intuneric, Mackenzie. Marea castiga 
intotdeauna. Apa e rece in anotimpul asta si nivelul nu va 
conteni sa se ridice. Din ce in ce mai sus - si nu conteaza 
cât de mult ai sa te zbati, tot o să-ţi treacă de crestet. Va 
dura ceva, totusi. Din cand in cand, ai sa reusesti sa iei 
cate-o gura de aer, apoi vei avea sare in gura, iar in final vei 
urla pe sub apa dupa aer pana ce vei muri. 


— Ai un dar pentru descrieri, Howard. Mac nu mai era în 
stare decat sa taraganeze cuvintele. Si eu care credeam ca 
singurele tale talente sunt prostia si tradarea. 

Nu era cea mai buna dintre insulte, dar nici el nu se afla 
in starea cea mai buna. 

Howard încercă să-l lovească, dar nu-l nimeri, iar Mac 
pasi mai adanc in apa. 

— Tunelul asta nu-i prea folosit, sasai contrabandistul 
printre dinti. Cred c-am sa-ti las cadavrul aici pana ce 
crabii şi peştii îţi curăţă oasele. 

Mac ridică din umeri. 

— Fă cum vrei. Nu-mi pasă. 

Howard se întoarse să urce prin tunel cu o expresie 
lurioasă şi cu felinarul bălăngănindu-i-se în mână. Baptiste 
mai zăbovi un pic. 

— Îmi pare rău, Mac. N-am vrut să se întâmple asta. 

— Drumul câtre iad e pavat cu intenţii bune, spuse Mac 
cu o voce obosită, aşa ca dispari naibii de-aici. 

Baptiste se întoarse, dar scăpă un obiect pe nisipul unde 
apa nu ajunsese încă. Apoi dispăru. 

După ce nu se mai zări nicio geană de lumină, Mac se 
aplecă şi culese obiectul. Era briceagul lui Baptiste - un 
model special şi ingenios pe care Mac i-l oferise cadou cu 
un an în urmă. 

Spre deosebire de majoritatea bricegelor, a căror lamă şi 
mâner erau solide, acest cuţit avea două piese diferite care 
se retrăgeau în mâner. Una era o lamă standard de ascuţit 
penele, cealaltă era un cui lung şi îngust de argini care 
putea fi folosit ca scobitoare. Şi Baptiste nu-l scăpase din 
greşeală. 

Cu briceagul în mâinile îngheţate, Mac reuşi să desfacă 
scobitoarea. Pe timpul ăsta, întunericul era absolut, dar n- 
avea nevoie de lumina să ajungă la catusa. Deşi 
încuietoarea era simplă, încercarea de a o forţa pe 
întuneric în timp ce apa rece precum gheaţa îl stropea era 
nespus de dificilă. 


Pentru ca treburile să fie şi mai complicate, mâna 
inlantuita era cea dreaptă, aşa că era nevoit să lucreze cu 
mâna stângă. 

Aproape că reuşi să forţeze incuietoarea când cuțitul îi 
alunecă din mâinile amortite. Panicat, îşi umplu plămânii si 
îngenunche, scufundat în apa rece, în timp ce pipăi i cu 
mâna stângă fundul pietros al mării. Forţa curentului 
azvârlise pietricele şi scoici mici odată cu fluxul, aşa că era 
îndeajuns de puternică pentru a arunca şi cuțitul. 

Nu-l găsea. Nu-l găsea. Se ridică şi înghiţi mai mult aer, 
apoi îngenunche şi continuă căutarea cu degetele, dar nu 
mai simţea nimic cu ele. Unde naiba să fie? Mai luă o gură 
de aer, apoi se aplecă pentru a treia oară. 

Acolo! Cuţitul era pe punctul de a-i scăpa din raza de 
acces, dar reuşi să-l prindă la timp. Cum stătea în picioare 
şi încerca să respire, îşi băgă mâna stângă pe sub braţul 
drept cu speranţa de a-şi recăpăta o parte din simţuri. Dar 
nu putea aştepta prea mult să încerce din nou. Apa îi era la 
jumătatea pieptului şi nivelul creştea rapid. 

Lucrând cu o grijă chinuitoare, introduse scobitoarea în 
încuietoare şi încercă s-o mişte într-o parte si-ntr-alta, 
având grijă să nu rupă acul. Impunse în repetate rânduri. 
Predictia lui Howard că va ajunge să inspire aer între 
mişcările de du-te-vino ale valurilor se adeverise. 

Incuietoarea se deschise tocmai în momentul în care un 
val îi acoperi creştetul. Cu plămânii sufocati, Mac se eliberă 
cu o smucitură din cătuşă şi înaintă clătinându-se prin apa 
violentă. Se izbi puternic de un perete, dar capul îi ajunsese 
deasupra apei şi inspiră aerul binecuvântat. 

Petrecu vreo câteva minute sprijinit de perete şi 
recăpătându-şi forţele, în timp ce analiza situaţia în care se 
afla. Deşi scăpase de la înec, fără căldură şi haine uscate ar 
fi putut muri îngheţat. Nu avea cum să rişte să rămână 
acolo, deoarece ar fi fost găsit când ei ar fi venit jos să 
verifice dacă murise. Nu exista niciun loc unde s-ar fi putut 
ascunde de-aici până în peştera principală, unde erau ei, 
stând lângă foc şi jucând cărţi. 


Într-un fel sau în altul, ar trebui să treacă prin dreptul lui 
Howard şi al lui Baptiste, dacă voia să supravieţuiască. 
Baptiste probabil că nu l-ar ataca, având în vedere că i-a 
oferit mijloacele de a scăpa de la înec, dar Howard era 
înarmat şi îndeajuns de periculos pentru a-i ucide pe 
amândoi. 

Apa în continuă creştere începu să-i stropească bărbia, 
semn că era timpul să părăsească zona. Cu cât aştepta mai 
mult, cu atât starea lui Mac se inrautatea. Iesind din apă, 
aerul rece si intepator îl făcea să se simtă şi mai îngheţat, 
iar cizmele şi hainele îmbibate îi atârnau ca plumbul. 

Se catara cu îndârjire, pipăindu-şi drumul prin 
întunericul absolut în timp ce încerca să evite să se 
izbească de pereţii stâncoşi. Drumul ascendent părea mult 
mai lung decât la coborâre. 

Ascensiunea dură atât de mult, încât începu să se întrebe 
dacă Howard şi Baptiste nu stinseseră cumva focul şi dacă 
nu plecaseră din peşteră într-un loc mai confortabil. Apoi, 
zări o lumină slabă în fata. Rational, ştia că cel mai bine i-ar 
fi fost dacă bărbaţii ar fi părăsit peştera, însă lumina era 
încurajatoare. 

Mişcându-se pe cât de tăcut îi permiteau picioarele-i 
amortite, continua să se îndrepte către lumina - si se 
pomeni brusc în peştera principală. Crezuse că era mai 
departe, deoarece lumina nu era destul de puternică, dar 
acum văzu că focul era blocat de cei doi oameni care 
stăteau la masă în faţa lui. 

Ingheta, sperând sa nu fi fost detectat, dar pesemne că 
Howard îi auzise paşii. Contrabandistul aruncă o privirie 
către tunel şi falca îi căzu din cauza şocului, înainte de a se 
ridica din scaun şi de a-şi lua puşca. 

— La naiba cu tine! De ce nu mori odată? 

— N-am avut niciodată răbdare să stau într-un loc. 

Mac se holbă la armă, întrebându-se cam care ar fi fost 
şansele să se ferească din calea unei impuscaturi letale. 
Probabil că ar fi reuşit să evite să fie omorât din prima, dar 


cu siguranţă că ar fi fost rănit şi aşa ar fi devenit o pradă 
uşoară. 

— Să putrezeşti în iad, Mackenzie! 

Howard ridică pusca la umăr şi tinti. 

In timp ce degetul contrabandistului se încorda pe 
trăgaci, Baptiste se ridică, tinti cu calm, cu un pistol de 
buzunar, şi-l impusca pe Howard in spate de la o distanţă 
extrem de mică. 

Howard scoase o bolboroseală, cu ochii dilatati de 
mirare. Apoi se prabusi la podea precum un copac retezat. 

Timp de câteva bătăi de inimă, în peşteră se făcu linişte. 
Apoi Mac oftă şi se apropie de foc. Aruncă o privire către 
Howard şi observă că bărbatul nu mai respira; şi bine 
făcea. 

Mac îi aruncă briceagul lui Baptiste şi se opri pe cât de 
aproape de foc putea fără să se ardă. Tremura din toate 
încheieturile, din pricina frigului şi ca reacţie la cele 
întâmplate. Îşi tinea mâinile îngheţate deasupra flăcărilor. 

— De ce, Jean-Claude? Pentru bani? îl întrebă el. Chiar 
dacă Swinnerton susţinea că încercau să prindă o 
moştenitoare fugită de-acasă înainte să se ruineze, nu se 
poate să fi crezut povestea, altfel mi-ai fi spus şi mie. 

Baptiste de-abia reuşi să prindă briceagul. Cu mâinile-i 
tremurânde, reuşi să închidă cuțitul şi să-l pună deoparte. 

— Bănuiam că Swinnerton nu era sincer, dar n-am văzut 
de ce nu i-aş fi dat informaţiile necesare să intre în club. Nu 
m-am gândit nicivo secundă că s-ar putea ajunge la acte de 
violenţă. 

Mac îşi miji ochii în timp ce studia faţa bărbatului care-i 
fusese un prieten de încredere. 

— Cu cât te-au plătit? 

— N-am făcut-o pentru bani. Gura i se schimonosi. 
Conducătorul lor francez a promis că o va ajuta pe mama să 
plece din Franţa. N-am mai văzut-o de când am fugit de 
Regimul Terorii lacobine. 

Mac îşi trase sufletul, înțelegând importanţa acestui 
lucru. Ar fi dat orice să-şi vadă mama din nou, chiar şi 


numai pentru o oră. 

— Şi-au ţinut cuvântul? 

— Mi-au trimis o copie după certificatul de deces. Tonul 
lui Baptiste deveni grav: A murit în urmă cu peste doi ani, 
iar eu n-am ştiut. Aşa că totul a fost în zadar. Te-am trădat 
şi pe tine, şi Anglia pentru nimic! 

Deşi provocase un dezastru, Mac nu putea să nu aibă un 
sentiment de milă faţă de acest om. Şi el, la rândul viu, 
comisese erori monumentale. Faptul că se culcase cu 
nevasta unui ofiţer fusese criminal de stupid şi aproape că-i 
făcuse felul. Ar fi murit dacă Will si Randall n-ar fi depus 
eforturi extraordinare să-l salveze. 

— Spune-mi mai multe despre conspirație. Cine e 
implicat şi cine e omul lor de legătură francez? Cu 
siguranţă, nu Napoleon. 

Baptiste îşi schimonosi gura. 

— Joseph Fouche. 

Mac îşi tinu respiraţia. Nemilosul revoluţionar francez 
avusese multe posturi, printre care şi pe cel de înalt 
Comisar al Poliţiei. 

— În prezent, nu e în afara puterii? 

— Ba da, dar îşi doreşte să-i reintre in gratii lui 
Napoleon. 

— Prin tintirea familiei regale britanice şi crearea 
condiţiilor unui tratat de pace. 

Mac fluieră încet. Totul se lega. 

— Care sunt complicii lui de partea asta a Canalului? 
Doar nu te-o fi contactat direct. 

Baptiste dădu din cap. 

— Lordul Fendall şi Rupert Swinnerton sunt fraţi vitregi. 
Mama lor, Marie Therese Croizet, a fost sora mamei lui 
Fouche. 

— Aşadar Swinnerton şi Fendall sunt veri primari cu 
Fouche. Uneltele perfecte. Mac se încruntă. Nu-mi spuneai 
tu odată că familia ta se trage din acelaşi sat cu Fouche? 

— Ba da, din Le Pellerin, lângă Nantes. El era mai mare 
şi nu-l cunoşteam, dar îi ştiu familia de când eram copil. 


Baptiste ridică din umeri într-un mod foarte galic. Acea 
legătură a stat la baza prieteniei mele cu lordul Fendall. Ii 
plăcea să audă povestiri despre satul pe care-l vizitase de 
câteva ori în copilărie. Imi plăcea că aveam un trecut 
comun. Nu mi-a trecut prin cap că n-ar fi o persoană de 
încredere, decât mult prea târziu. 

— Presupun că scopurile lor erau averea şi puterea. 

— Exact. Nu ştiu detalii, spuse Baptiste, dar amândurora 
le-au fost promise proprietăţi marete în Franţa şi averi 
uriaşe. 

— Îl ştiai pe francezul care a fost omorât la club? 

— Nu i-am întâlnit pe oamenii aduşi de Swinnerton în 
seara aceea. Dar Fouche cred că a insistat să aibă proprii 
oameni care să-i apere interesele în acel grup. 

Suna ca şi cum implicarea lui Baptiste în conspirație ar fi 
fost minoră. 

— Printre răpitori se numărau doi francezi şi, de 
asemenea, doi boxeri. Unul semăna îndeajuns de bine cu 
mine ca să joace rolul cadavrului meu. 

Baptiste păli din nou. 

— Când am venit şi am văzut cadavrele, iar lordul 
Kirkland mi-a spus că ai fost omorât... 

Suna ca şi cum Baptiste suferise puternic pentru 
propriile-i păcate. Mac nu era în stare să regrete asta, 
având în vedere consecinţele greşelilor celuilalt bărbat. 

— Când ţi-ai dat seama că se plănuiau diverse necazuri, 
de ce nu te-ai adresat autorităţilor? 

— Cu cine aş fi putut vorbi fără să intru într-o belea şi 
mai mare? întrebă cinic Baptiste. 

— Ai fi putut vorbi cu Kirkland. 

— Să fiu sincer, mi s-a părut întotdeauna a fi un diletant 
care avea de câştigat de pe urma clubului fără să fie nevoit 
să depună vreun fel de efort. Se încruntă. L-am subestimat. 

Subestimat era mult prea puţin spus, dar Baptiste nu 
putea fi învinuit de faptul că crezuse aşa ceva despre 
Kirkland. Kirkland depusese eforturi să nu atragă atenţia. 


— În plus, continuă Baptiste, deşi ştiam de moartea a doi 
oameni, n-am aflat decât în seara asta că fata pe care o 
urmăreau era prinţesa Charlotte. 

— Cu siguranţă nu m-am aşteptat niciodată să îşi facă 
apariţia la Damian's deghizată, aprobă Mac. Ştiai ca 
Swinnerton a dat greş? 

— Nu, Fendall n-a menţionat nimic despre noaptea aceea, 
iar eu n-am vrut să întreb. Voiam doar să fiu lăsat în pace. 
S-au ţinut de cuvânt până ce Swinnerton m-a chemat aici să 
vorbesc cu un francez care a trecut Canalul. 

— Dorea ca prezenţa mea să te socheze. 

Tremurăturile lui Mac nu mai erau atât de severe, deşi îi 
era în continuare frig până-n măduva oaselor. 

Baptiste îl privi fix în ochi. 

— Ai de gând să mă predai poliţiei? 

Mac suspină. 

— Mi-ai salvat viaţa de două ori în seara asta, aşa că nu 
cred că ar fi cazul să te trimit la spânzurătoare. 

Baptiste păru mai destins. 

— Credeam că vei fi furios. 

— Sunt, dar dacă tu eşti în închisoare cine o să-mi mai 
conducă clubul? 

— Imi vei permite să-mi păstrez funcţia? rosti Baptiste pe 
nerăsuflate. 

— Un manager bun în care să am încredere e greu de 
găsit. 

Mac îşi îngustă ochii. 

— Sper că voi putea avea încredere în tine pe viitor. 

— Qui. Da, întotdeauna. Baptiste respiră înfiorat. Anglia 
a fost întotdeauna refugiul meu. N-as fi lucrat niciodată 
împotriva ei cu bună ştiinţă. 

Mac credea asta. Momeala oferită de Fendall i-ar fi sucit 
capul oricărui bărbat. 

— În decurs de o săptămână, ori voi muri cu-adevărat, ori 
voi reînvia într-un mod miraculos. Intoarce-te la Londra şi 
prefă-te că nu s-a întâmplat nimic. 


Baptiste închise ochii, pe faţa sa citindu-se şocul, dar şi 
uşurarea. 

— Eşti... generos. 

— Ai facut o eroare gravă de judecată, dar trădarea ta n- 
a fost intenţionată. Şi mai era şi chestiunea minoră cu 
salvatul vieţii de către Baptiste. Dar deocamdată dispari din 
ochii mei. 

— Aşa voi face. 

Baptiste îi înmână o ploscă de argint: Coniac. Calul tău e 
afară în padoc. Să-i pun şaua înainte de a pleca? 

— Ar fi bine. 

Mac se bucură că Baptiste se gândise la transportul 
înapoi la Dover, căci el se concentra atunci să nu se 
prăbuşească până când nu rămânea singur. 

Deschise plosca si bau, ingaduindu-si doar o inghititura. 
Alcoolul îl arse pe gât, dându-i măcar iluzia de căldură. 
Simtindu-se prea obosit să mai stea în picioare, se trânti pe 
un scaun de lângă masa de joc. Din cărţile pe care le putea 
vedea, se părea că Baptiste ar fi fost pe cale să câştige. 

— Aş putea face ceva să opresc complotiştii? întrebă 
Baptiste. 

— Să-i spui lui Rupert că sunt mort şi cadavrul meu a 
devenit hrană pentru peşti. Să te comporti normal ca el şi 
Fendall să nu-şi schimbe planurile. 

Mac luă încă o inghititura de brandy şi cântări dacă să-i 
trimită un mesaj lui Kirkland prin Baptiste. Nu, Mac ar 
ajunge acolo aproape la fel de rapid şi ar fi de preferat să 
nu dea în vileag munca lui Kirkland. 

— Pune mai mult cărbune în foc înainte să pleci. 

Baptiste execută ordinul, cărbunele zangani, apoi se 
simţi cum cantitatea de lumină şi căldură creşteau. 

— Merci, mon ami, spuse el încet, adăugând câteva 
cuvinte în plus în franceză, pe care Mac nu le înţelese. Apoi 
se auzi sunetul paşilor părăsind peştera, iar Mac rămase, în 
sfârşit, singur. 

Trebuia să se reîntoarcă în Londra să-l informeze pe 
Kirkland despre complot, dar mai întâi avea nevoie să-şi 


revină îndeajuns pentru a putea călători. Din hainele sale 
saturate de apă ieşeau aburi. Hainele lui Howard erau 
uscate, mai puţin sângele. Stomacul lui Mac se întoarse pe 
dos la gândul ca ar trebui să dezbrace cadavrul 
contrabandistului. 

Spunându-şi că hainele i-ar fi oricum prea mici, îşi 
încrucişă braţele pe masa de joc şi-şi sprijini capul pe ele. 
Se va încălzi şi odihni, apoi va pleca la Dover şi Londra... 


Capitolul 39 


În ciuda neliniştii care o sâcâia în legătură cu Mackenzie, 
Kiri îl lăsă pe Will Masterson să deschidă drumul către 
peşteră. El era la fel de neliniştit ca ea, însă anii ca ofiţer în 
serviciu îl făcuseră foarte potrivit pentru a explora teritorii 
necunoscute. 

Işi lăsară caii pe mica pajişte pe care contrabandistii o 
folosiseră drept padoc. Prezenţa altui cal înşeuat sugera că 
în ascunzătoare mai era o persoană, poate chiar mai multe. 

Will avea pistolul pregătit, iar Kiri cuțitul. Vântul le 
aducea în faţă stropi din fluxul care se ridica, în timp ce 
parcurgeau ultima bucată de drum. Inima lui Kiri batu cu 
putere când intrară în peşteră. Dumnezeule, fă ca 
Mackenzie să fie în viata! 

Din peştera principală se vedeau lumină şi fum, însă nu 
se auzea niciun sunet. Will făcu un semn cu mâna prin 
care-i spunea să rămână lângă intrare, în timp ce el înainta. 
Ea îi ignoră sfatul şi rămase în spatele lui. 

Când intrară în încăperea principală, trase piedica 
pistolului şi-l tinu pregătit. Trupul lat şi puternic, care 
semana mult cu al lui Mackenzie, îi bloca vederea. In 
lumina focului, Will îşi întoarse capul, scrutând peştera în 
căutare de pericole posibile. 

— Damian! Will lăsă pistolul înapoi în teacă, repezindu-se 
în cealaltă parte a peşterii. 

Lui Kiri i se strânse inima când văzu trupul solid zăcând 
fără viaţă pe o masă. Atunci, Mackenzie ridică fruntea, 
trezit brusc. 

— Will? spuse el neîncrezător. Se ridică în picioare, 
istovit, plin de răni şi însângerat. Semăna cu un şobolan 
mare şi chipes care se înecase. Însă, fără îndoială, era viu. 

Will îşi strânse fratele într-o imbratisare puternică, de 
urs. 

— Trebuie sa incetezi sa te mai pui în situaţii din astea! 

— La naiba, Will, spuse Mackenzie şi-l imbratisa la rândul 
lui. E bine să ai un frate mai mare, care să te salveze. 


— Nu pari să fi avut nevoie să fii salvat. 

Kiri îi urmări privirea lui Will şi văzu un trup aruncat pe 
podea. Aparent, ea şi Will avuseră dreptate sa fie 
îngrijoraţi. 

Mackenzie făcu o grimasă. 

— Nu e opera mea. Cum naiba m-ati găsit? 

— Ea m-a adus aici. Will arătă spre Kiri, care rămăsese 
lângă uşă pe tot parcursul acestei reuniuni dintre fraţi. 

Mackenzie se întoarse şi o privi ca şi cum ar fi fost un 
înger coborât din înalturi. 

— Kiri? spuse el cu un glas ragusit. Esti chiar tu sau 
visez? 

— Chiar eu. 

Sase trepte mai jos, ea fu in bratele lui si absurd de 
aproape de a izbucni în lacrimi. 

— Ti-am spus că nu trebuia să vii singur aici! 

Era ud leoarcă şi foarte rece, dar totuşi destul de 
puternic ca s-o imbratiseze atât de tare, că toţi caii şi 
oamenii regelui n-ar fi putut să-i despartă. 

— A fost cât pe ce, Kiri. Credeam că n-am să te mai văd 
niciodată. 

Gândindu-se că n-ar trebui să se expună aşa în faţa lui 
Will, Kiri se îndepărtă de el. Când făcu asta, văzu mai bine 
cadavrul. 

—Howard! spuse ea cu repulsie. Te-a atacat pentru ca m- 
ai ajutat să fug? 

— Acesta a fost unul dintre motivele pentru care a 
falsificat semnătura lui Hawk ca să mă aducă aici, dar a 
fost plătit şi de conspiratori, spuse Mackenzie obosit. Dă-mi 
voie să-mi limpezesc gândurile şi-ţi voi povesti totul. 

— Am adus un schimb de haine, spuse Will. Am să-mi 
aduc desagii ca să poţi să te îmbraci cu nişte haine uscate 
înainte să ingheti. Vrei să scap şi de cadavrul acestui tip? 

Kiri se întoarse înfiorată. 

— Dacă nu te deranjează. Pe lângă faptul că au încercat 
să-ţi omoare fratele, aveau de gând sa mă violeze şi să mă 
omoare şi pe mine. 


— Sper să nu le provoace indigestie peştilor. Will îl ridică 
pe Howard de braţe şi-l târi afară din peşteră, evitând să se 
păteze de sânge. 

Imediat ce Will le ieşi din vizor, Mackenzie o trase pe Kiri 
înapoi în braţele sale. 

— Ai un parfum vag de peşte, îi şopti ea lipindu-se de el. 
Vor mai veni şi alţi contrabandişti oare? 

— Nu lucrează în această fază a lunii. Mă ajuţi să mă 
încălzesc? 

O sărută cu lăcomie, mâinile sale rătăcind pe spatele şi 
pe fesele ei. Deşi buzele sale erau reci, ea le încălzi în scurt 
timp. 

Dacă nu ar fi ştiut că Will se va întoarce în câteva minute, 
Kiri ar fi smuls hainele de pe Mackenzie, ca să-l încălzească 
cu adevărat. Alinarea şi pasiunea erau un amestec ametitor. 

Reuşiră să se despartă înainte să apară din nou Will. Kiri 
bănuia că făcuse zgomot intenţionat ca să-i anunţe că se 
apropie. 

Will aruncă o mica desaga spre Mackenzie. 

— Noroc că purtăm aceeaşi mărime. N-am nicio pereche 
de cizme în plus, dar cu cât te schimbi de hainele ude mai 
repede, cu atât mai bine. 

— Eu am să fac focul şi am să văd dacă găsesc cele 
necesare pentru ceai, spuse Kiri. Şi promit că am să stau cu 
spatele. 

N-ar fi deranjat-o să-l vadă pe Mackenzie dezbrăcat, dar 
acesta părea un moment bun să păstreze aparențele. 

Will scoase un pachet din haină. 

— Ceai. Am şi zahăr. Lapte nu, pentru că e greu de cărat. 

Ea râse şi prinse ceaiul. 

— Care dintre voi a venit cu ideea mantalei ca tren de 
aprovizionare? 

Fraţii se uitară unul la altul şi zâmbiră. 

— Eu, spuse Mackenzie. Apoi am început să concurăm 
pentru a vedea cine poate căra cele mai ciudate şi mai 
folositoare obiecte si am decis împreună că toate 


buzunarele ascunse sunt prea folositoare pentru a renunţa 
la ele. 

Kiri se uită cu speranţă la Will. 

— Ai ceva de mâncare? 

El scoase un pachet plat, înfăşurat în hârtie. 

— De fapt, am nişte brânză. Este mâncarea cea mai uşor 
de cărat şi cea mai eficientă. 

Mackenzie luă pachetul şi-l desfăcu în grabă. 

— Nu m-a deranjat aşa de mult să fiu hrănit cu pâine şi 
brânză. Problema era că nu mi se dădea destul. 

— Mănâncă tot daca vrei, spuse Will. Kiri şi cu mine am 
mâncat ceva în Dover. 

Lăsându-l pe Mackenzie singur, Kiri mai aruncă nişte 
cărbuni pe foc ca să-l inteteasca. Apoi cercetă un alcov pe 
care-l observase când fusese ţinută prizonieră acolo. După 
cum banuise, era o magazie cu rafturi grosolane pe care se 
aflau oale de diferite mărimi, câteva tacâmuri, farfurii şi 
căni ciobite. Nimic de mâncare sau de băut, dar exista un 
butoi cu apă pe jumătate plin. Fără îndoială, contrabandistii 
aveau femei care se îngrijeau ca bărbaţii lor să aibă cele 
necesare. 

Auzind foşnete şi zgomot de haine ude, umplu un ibric 
din butoiul cu apă şi-l atârnă deasupra focului. Până se 
aranjă ea şi-şi şterse mâinile, bărbaţii i se alăturaseră. 

Mackenzie arăta mult mai bine acum, că purta haine 
curate şi uscate. Avea pe el şi mantaua fratelui sau. In 
picioare avea doar şosete groase de lână. Îşi puse cizmele 
ude lângă foc, apoi se prăbuşi pe unul dintre scaune. 

— Te pricepi mai bine la gospodărie decât m-aş fi 
aşteptat din partea fiicei unui duce. 

— Sunt şi fiică de soldat, iar când călătoream vizitam 
mereu taberele soldaţilor şi aflam lucruri care probabil că l- 
ar fi scandalizat pe general. 

Apa începu să fiarbă, aşa că Kiri folosi puţină pentru a 
încălzi ceainicul maro ciobit, apoi adăugă frunze de ceai şi 
turnă lichidul peste ele. 


— Sunt sigură că mama mea ştia ce fac, dar e o femeie 
practică, care crede că toate deprinderile au valoare. 

— Amin, spuse Mackenzie. Will, tu eşti expertul în 
artilerie. Este posibil să faci să explodeze ceva, cum ar fi o 
saltea, fără ca nimeni să-şi dea seama înainte să se 
declanseze? 

Will gasi un al treilea scaun grosolan si il aduse aproape 
de foc, ca sa poată sta jos toţi şi să bea ceaiul pe care li-l 
turnă Kiri. 

— Bomba în sine este foarte uşor de făcut. Orice tip de 
carapace tare, ca o bombă navală de fier sau chiar şi un vas 
de ceramică, ar putea fi folosită pentru a o umple cu praf 
de puşcă. Ar putea fi adăugate bucăţi de metal ascuţit, dacă 
vrei să le produci o grămadă de tăieturi oamenilor. Partea 
dificilă ar fi să aprinzi un fitil fără ca acesta să fie observat. 

Kiri trase aer în piept. 

— O saltea... Te gândeşti că ar putea fi pusă o bombă în 
Perna de lână, sofaua cea mare care stă mai jos de tronul 
regal în Camera Lorzilor? Am văzut-o când ne-a dus Adam 
într-un tur privat al Palatului Westminster. 

— Perna de lână este suficient de mare ca să încapă în ea 
mai multe bombe, spuse Will. Prinţesa Charlotte are de 
gând să ia parte la Inaugurarea de Stat şi probabil că va sta 
chiar pe Perna de lână. Dar ar fi dificil pentru conspiratori 
să declanşeze bomba într-o cameră plină cu oameni care, 
cu siguranţă, ar observa un fitil arzând. 

— Am avut mult prea mult timp la dispoziţie ca să mă 
gândesc la asta, spuse Mackenzie într-un fel sinistru, fitilul 
ar putea fi ascuns făcând găuri sub Perna de lână. Ce este 
dedesubt, în pivnițe? Magazii şi altele asemenea? 

— Cred că atât, spuse Will. Dar de când cu Complotul 
prafului de puşcă, soldaţii din garda regală cercetează 
pivnițele înainte de fiecare Inaugurare de Stat. N-ar 
observa un fitil? 

— Complotul prafului de puşcă a implicat trei duzini de 
butoaie cu praf de puşcă, pe care e greu să nu le observi, 
preciză Mackenzie. Asta este mult mai simplu. Intri 


noaptea, muţi Perna de lână şi faci o gaură până-n pivniţă. 
Introduci bomba în partea de dedesubt a Pernei de lână, 
treci un fitil lung prin gaură şi muţi Perna de lână înapoi, la 
loc. Cobori în pivniţă şi prinzi fitilul de-a lungul unei grinzi 
murdare. Cine-ar observa? 

Will părea şocat. 

— Apoi, în timpul ceremoniei aştepţi până când camera 
se umple, aprinzi fitilul de dedesubt şi fugi înainte să-şi dea 
seama cineva ce s-a întâmplat. 

— N-ar simţi oamenii mirosul fitilului şi al prafului de 
puşcă arzând? întrebă Kiri. N 

Mirosul s-ar simţi cel mai tare în pivniţă, spuse Will. In 
ultimele clipe, înainte ca bomba să explodeze, s-ar putea 
simți un miros puternic, dar într-o aşa mulțime e 
improbabil să observe cineva la timp pentru a acționa. O 
cameră plină de nobili şi politicieni se goleşte greu chiar şi 
în cele mai bune momente. 

— O bombă care s-ar declanşa în Perna de lână i-ar ucide 
pe prinţul regent, pe prinţesa Charlotte, pe prim-ministru şi 
pe majoritatea celorlalţi miniştri ai guvernului, ca să nu mai 
vorbim de jumătate din nobilii Angliei, spuse Mackenzie 
sobru. 

— Şi pe Adam, şopti Kiri. Dorinţa ei de a o proteja pe 
prinţesă era puternică, dar fratele ei făcea parte din 
familie. 

— Ducii stau chiar în faţă. Eu aş fi puţin mai departe 
dacă mă asez asa cum plănuiam, spuse Will. Dar 
conspiratorilor le va fi greu să aducă o bombă în cameră. 

— Nu şi dacă seful conspiratorilor este un lord. 

Mackenzie o lăsă pe Kiri să toarne restul de ceai în cana 
lui. 

— Ar trebui să revin şi să explic. Rupert Swinnerton şi 
lordul Fendall sunt fraţi vitregi, iar mama lor a fost sora 
mamei lui Joseph Fouche. 

După o tăcere înspăimântată, Will fluieră încet. 

— Asta explică multe. 


— Slava Cerului că putem ajunge la Londra destul de 
repede mâine, pentru a-i aresta pe toţi conspiratorii şi a-i 
închide înainte de Inaugurarea de Stat. 

Kiri îşi muşcă buza. 

— Inaugurarea de Stat e mâine. 

Mackenzie se înecă cu ceaiul. 

— La naiba! Am pierdut din vedere o zi, cat timp am fost 
aici. Trebuie să plecăm spre Londra acum! 

— Spune-ne tot ce ai aflat până terminăm ceaiul, ordonă 
Will. Apoi vom călări până la Dover şi vom închiria cea mai 
rapidă diligenta pe care o găsim. Ceremonia principală 
începe pe la prânz, aşa că avem destul timp. 

— Dar deloc în plus, spuse Mackenzie fioros. lată ce am 
aflat... 


Capitolul 40 


Îşi făcură drumul spre Londra cât de repede le permiseră 
roţile şi caii. Will, care aparent putea vedea pe întuneric, 
luă frâiele atunci când curierul închiriat odată cu caii se 
dovedi a fi un vizitiu prea conservator. 

Kiri şi Mackenzie călătoriră în mica trăsură. Epuizat de 
acest chin, Mackenzie reuşi să doarmă chiar şi într-un 
vehicul care călătorea cu viteză mare printr-o zonă cu 
vânturi reci şi ploaie razleata. 

Sfârşi culcat cu capul şi umerii în braţele lui Kiri. Ea îi 
mângâie părul cu tandrete, speriată de cat de aproape de 
moarte fusese. 

Ce lună ciudată, nebună avusese! Când vizitase familia 
lui Godfrey Hitchcock, ea îşi căutase cu nelinişte un soţ şi 
nu găsise nici o satisfacţie în căutarea ei. Acum descoperise 
ajutorul, pasiunea şi aventura. Cum s-ar fi putut întoarce la 
viaţa ei anterioară liniştită? Oricât i-ar fi plăcut să facă 
parfumuri, avea nevoie de alte ocupaţii. 

Reusi să atipeasca putin, cu o mână ţinându-se de un 
mâner ca să nu fie aruncată de la locul ei şi cu cealaltă pe 
umărul lui Mackenzie. Intr-un fel sau altul, toate acestea 
aveau să se sfârşească în curând. 

Mac se trezi intepenit, amuzat şi confuz - cu excepţia 
faptului că Kiri se cuibărise lângă el în timp ce trăsura îi 
sălta în mers. O pătură gri îi acoperea pe amândoi, 
protejându-i de curent. 

li luă un moment ca să-şi aducă aminte tot ce se 
întâmplase. Călătoria spre Dover. Găsirea unei trăsuri. 
Faptul că era aproape să leşine din cauza epuizării, imediat 
ce urcasera în vehicul. Işi amintea vag că oprisera să 
schimbe caii. Isi amintea ca Will îi spusese vizitiului ca 
preia el frâiele. Chiar dacă era extrem de calm, dacă Will 
voia ca un lucru să se facă aşa cum spunea el, se făcea. 

Acum era dimineaţă, deşi imposibil de ghicit ora, cu un 
cer înnorat şi o ploaie uşoară şi măruntă. Mac privea pe 


geam la un peisaj care se mişca cu viteză. Nu erau departe 
de sudul Londrei. 

Greu de crezut că o catastrofă plana deasupra Marii 
Britanii în general şi a familiei regale în particular. 
Realitatea era Kiri stând în braţele lui, mai frumoasă decât 
s-ar putea crede, chiar şi-aşa, cu cearcane si cu părul ei 
închis la culoare încurcat. 

Era cea mai uimitoare femeie pe care o cunoscuse 
vreodată şi cea mai drăguță. Crezuse că se înecase şi 
ajunsese în rai când se trezise şi îl văzuse întâi pe Will, apoi 
pe Kiri. Venirea fratelui său mai mare în ajutor nu era 
surprinzătoare - Will fusese întotdeauna cea mai bună şi 
mai sinceră persoană din viaţa lui Mac şi niciodată nu îşi 
dezamăgea prietenii. 

Dar Kiri era o domnişoară nobilă de rang înalt. Câte 
astfel de femei ar fi bătut jumătate de ţară într-o noapte 
întunecată şi furtunoasă pentru că un amărât ca Mac ar fi 
putut fi în pericol? Şi câte ar fi fost capabile să găsească o 
ascunzătoare a contrabandiştilor pe care abia o văzuseră o 
dată? Will era extrem de capabil, dar nu fusese niciodată în 
peşteră şi n-ar fi putut găsi drumul fără să fie condus de 
Kiri. 

O sărută pe frunte cu o tandrete imensă. Era imposibil 
să-şi imagineze viaţa fără ea - şi la fel de imposibil să-şi 
imagineze cum ar putea fi împreună pentru totdeauna. Deşi 
această perioadă specială era aproape gata, nu avea să uite 
niciodată cât de deosebită era Kiri sau cât de norocos era 
pentru că avusese şansa să o iubească. 

Ea se mişcă, apoi deschise ochii somnoroasă şi băgă 
mâna în interiorul hainei lui într-un fel intim. 

— Paturile sunt mult, mult mai confortabile. 

El zâmbi. 

— Vrei să spui că nu sunt la fel de bun ca o saltea? 

— Eşti mai tare şi mai denivelat decât o saltea, dar ai şi 
tu părţile tale bune, spuse ea privind cu viclenie pe sub 
genele întunecate. Unde suntem? 

Avea dreptate când spunea că el era mai tare. 


— Intram in Londra. Nu ştiu sigur cât e ceasul, pentru că 
al meu a fost furat de Howard, dar ar trebui să ajungem la 
Westminster cu vreo două ore înainte să înceapă 
ceremonia. 

— Bine. 

Se întinse, acoperindu-si cu mâna căscatul de 
domnişoară. 

— Mă întreb dacă vom avea ocazia să ne schimbăm în 
nişte haine mai respectabile. 

Ar fi fost mai uşor să convingă gărzile regale de pericol 
dacă n-ar fi arătat ca nişte tinichigii, dar dupa un moment 
de gândire, el clătină din cap. 

— Asta ar scurta prea mult timpul. 

— Nu putem risca asta, spuse ea uitându-se cu milă la 
pelerina ei pătată şi la fusta-pantalon de călărie. Mă 
întreb... 

Inainte să-şi poată termina propoziţia, catastrofa deveni 
din potenţială iminentă, când Mac auzi trosnitura greu de 
confundat a unei osii care se rupea. 

— Atenţie! strigă el aruncându-se asupra lui Kiri pentru a 
o proteja să nu fie ranita. 

Trăsura se abătu spre marginea drumului şi el se întrebă 
cu disperare dacă prinţul regent şi fiica lui erau 
condamnaţi. 

Kiri află că Mackenzie era o saltea foarte bună. Fiind 
protejată de corpul lui, ea supravietuia ccidentului de 
trăsură nevătămată, doar cu o sperietură. Vehiculul derapă 
şi se înclină spre stânga, dupa care se prabusi la pământ. 
Când se opri, Kiri auzi nechezatul cailor înspăimântați si 
huruitul celor două roţi care se aflau acum în aer. 

Aterizase peste Mackenzie. Când se ridică din braţele 
sale protectoare, fu îngrozită să vadă cum lui îi curgea 
sânge dintr-o rană pe care o avea la cap, unde se lovise în 
rama ferestrei. 

— Mackenzie, poţi vorbi? Cât de grav eşti rănit? 

El deschise ochii, clipind uluit şi uitându-se la ea. 

— M-am lovit la cap. Nu cred să-mi fi rupt ceva. Tu? Will? 


— Eu sunt bine. Am să văd ce face Will imediat ce îţi 
bandajez rana de la cap, spuse ea reuşind să zâmbească 
uşor. Nu vreau să-ţi vezi propriul sânge şi sa leşini. 

— In cazul asta, am să închid ochii, spuse el şi făcu asta. 
Părea zdruncinat, dar în afara rănii de la cap nu era grav 
rănit. 

Desagii lui Will erau în trăsură, aşa că ea le deschise şi 
găsi o cămaşă curată. Scoase cuțitul din legătura de la 
picior, tăie cămaşa în fâşii, apoi folosi pătura din trăsură 
pentru a absorbi sângele din părul lui Mackenzie. Găsi o 
tăietură dificilă, dar nu adâncă. 

După ce curăţă cât de mult sânge reuşi, apăsă un tampon 
făcut din cămaşă peste rană, apoi îl legă cu o fâşie de 
material înfăşurată de două ori în jurul capului lui. O pată 
stacojie apăru în mijlocul pânzei albe, dar bandajul 
improvizat nu se îmbibă. 

— E destul pentru acum. Mă duc să vad ce face Will. 

— Repede! 

Mackenzie se ridica cu greutate in capul oaselor. 

Kiri îl apăsă cu mana pe piept şi îl împinse din nou jos. 

— Stai liniştit câteva minute. Dacă te ridici acum, s-ar 
putea să cazi. 

— Probabil că ai dreptate, răspunse el respirând adânc. 
Dar, te rog, spune-mi ce face Will sau am să vin imediat 
după tine. 

— Aşa voi face. 

Trăsura era înclinată atât de tare, încât uşa din dreapta 
era aplecată spre ea. Când se ridică în cadrul uşii, vehiculul 
se întoarse înapoi pe patru roti. Ea se tinu cu putere în 
timp ce trăsura se balansa, cu partea din faţă lăsată la 
pământ din cauza osiei rupte. 

— Eşti bine? 

— Putin mai bine acum, că stau sus. 

Mac începu să se mişte cu grijă. 

— Te rog, stai acolo câteva minute, spuse ea. Nu vrem să 
înceapă din nou hemoragia. 

— Bine zici, murmură el. 


Ea apucă restul din cămaşa lui Will şi sări jos. Caii se 
liniştiră datorită eforturilor vizitiului, care-şi păstrase locul 
pe capră atunci când căruţa se prăbuşise. 

— Dumneavoastră şi domnul sunteţi bine, domnişoară? 
întrebă el îngrijorat. 

— Destul de bine, spuse ea, uitându-se în jur. Dar maiorul 
Masterson? 

— Acolo, domnişoară. Nu m-am uitat la el încă, deoarece 
abia am liniştit caii. 

Ea îi urmări gestul şi îşi muşcă buza când îl zări pe Will. 
Fusese aruncat de pe capră în câmpul noroios şi zăcea 
nemişcat pe o parte. Făcu repede câţiva paşi şi îngenunche 
lângă el. 

— Will, poţi vorbi? Eşti rănit? 

El expiră cu greutate şi se rostogoli pe spate. 

— Nu prea rau, fetito. Noroiul mi-a amortizat căderea. 

Isi testa cu grijă antebraţul stâng cu mâna dreaptă si i se 
taie respiraţia de durere. 

— Mi-am fisurat sau mi-am rupt un os al antebraţului, 
totuşi. 

Ea ridică glasul şi spuse: 

— Mackenzie, fratele tau nu este grav rănit. 

Fuseseră foarte, foarte norocosi. Continua, cu o voce 
normală: 

— Will, am folosit deja o parte din cămaşa ta curată 
pentru a bandaja rana de la capul fratelui tău, iar acum voi 
folosi restul pentru a-ţi lega braţul şi a face o eşarfă pentru 
el. Poţi să te ridici dacă te ajut? 

— Poate. 

Părea oarecum sceptic, dar când ea îl prinse cu braţul pe 
sub umeri, reuşi să-l ridice. Will îşi recăpătă răsuflarea. 

— Eşti puternică, Lady Kiri. 

— Pentru că nu prea sunt o lady. Lasă-mă să-ţi scot 
mâneca stângă. 

Incepu să vorbească cu el ca să-i distragă atenţia de la 
ceea ce avea să fie un proces dureros. 

— Osia s-a rupt din cauza vitezei cu care călătoream? 


— N-aş fi crezut. N-am dat de niciun sant si de nici o 
gaură în drum, spuse el, înfiorându-se de durere atunci 
când ea începu să-i dea haina jos de pe umeri. Dacă osia 
era deja slăbită, faptul că am călătorit cu viteză mare ar fi 
putut să o aducă la punctul de rupere. 

În momentul în care mâneca stângă a mantalei fu dată 
jos, Will era transpirat, iar Kiri aproape de isterie. Nu-i 
plăcea să le provoace durere prietenilor, oricât de necesar 
ar fi fost. Nedorind să-l facă să treacă din nou prin asta, îi 
legă antebraţul stâng peste mâneca hainei. Un doctor bun 
putea să se ocupe de asta mai târziu. Tot ce putea ea să 
facă atunci era să îi imobilizeze oasele ca să nu îl doară aşa 
de mult. 

— Unde ai învăţat să îngrijeşti bolnavi? întrebă el când ea 
îl ajută să-şi bage braţul în manta. 

Se înfioră de durere, dar era prea frig ca să se poată lipsi 
de căldura mantalei. 

— Eram un copil morbid şi întotdeauna voiam să văd 
când chirurgii regimentului îi îngrijeau pe oameni. De 
obicei, mă trimiteau de-acolo dacă era vreo rană cu 
adevărat îngrozitoare, dar altfel aveam voie să privesc şi să 
învăţ. 

Folosi restul de material din cămaşă pentru a face o 
esarfa. 

— Noroc ca esti atat de mare. A fost de-ajuns camasa ta. 

Mackenzie iesi din trasura, tinandu-se de cadrul usii ca 
să-şi păstreze echilibrul, dar arătând destul de bine. 

— Am să iau unul dintre cai până la cel mai apropiat han, 
apoi am să mă întorc cu doi cai buni de călărie. Nu putem 
aştepta să vină un fierar ca să repare osia. 

_ Accidentul luase deja din timpul scurs până la ceremonie. 
Încercând să nu se impacienteze vizibil, Kiri întrebă: 

— Doar doi cai? 

Avea de gând s-o lase acolo, pentru propria ei siguranţă? 
Dacă îndrăznea să sugereze asta...! 

— Will nu poate călări cu braţul rupt, spuse Mackenzie. 
Poate merge la un chirurg în oraşul următor, în timp ce noi 


mergem la Westminster. 

— Am călărit şi mai mult, în condiţii mai rele, spuse 
fratele său pe un ton sec. Trebuie să mergem cu toţii. Nu 
uita, sunt pair şi am dreptul să iau parte la Inaugurarea de 
Stat. Dacă sunt şi eu acolo când se explică situaţia asta, 
vom scuti din timp. Dacă mă poţi ajuta să urc pe un cal, îţi 
garantez că voi putea să mă ţin în şa. 

— Are dreptate, spuse Kiri. Fiecare dintre noi este 
important în situaţia de faţă. 

Se uită la vizitiu cum deshama un cal pentru Mackenzie, 
intrebandu-se daca vor ajunge la Palatul Westminster la 
timp pentru a vedea bomba explodand. 

Uneori, prea multa aventura strica. 

Ajunseră la timp în oraş, dar ritmul încetini pe măsură ce 
se apropiau de Palatul Westminster. 

— Bine că suntem călare, spuse Mac pe măsură ce-şi 
conduceau caii încet, pe străzile aglomerate. 

Inaugurarea de Stat adusese mulţimi imense, în ciuda 
vremii neplăcute, şi o trăsură ar fi fost oprită complet. 
Măcar caii impuneau respect, aşa că reuşiră să se mişte 
mai repede decât ar fi făcut-o pe jos. Deşi nu cu mult. 

Kiri călărea în urma lui, o adevărată regină războinică, 
puternică şi hotărâtă. Nimeni nu putea să nu-şi dea seama, 
văzând-o, că avea sânge regal. Will mergea în spate, 
pământiu la fata de durere. In ciuda braţului rupt, nu 
încetinise ritmul pe drumul spre oraş. 

Cotiră şi ajunseră lângă palat. O gardă de onoare de 
soldaţi erau aliniati pe ambele parti ale drumului pe care 
urma să meargă suveranul. Will se încruntă când văzu 
steagul regal fluturând deasupra palatului în vântul umed. 

— Familia regală a ajuns şi e posibil să fi început 
ceremonia oficială. E timpul să preiau conducerea. 

Mişcându-se cu grijă, îşi conduse calul înainte prin 
mulţime. Unul dintre oamenii adunaţi afară strigă: 

— Tu cine te crezi, amice? 

— Hei, noi stăm aici în ploaie de dimineaţă! mormăi un 
alt bărbat. 

— Ăla nu e Damian Mackenzie, cel despre care se zicea 
că a murit acum câteva săptămâni? 

Kiri ridică glasul peste mormăieli. 

— Suntem aici pentru o problemă legată de siguranţa 
prinţesei Charlotte Augusta! Vă rog, lasati-ne să trecem! E 
cu adevărat urgent! 

Nimeni nu ar fi putut să se uite la fata drăguță a lui Kiri 
şi la ochii ei rugători şi să nu fie mişcat. 

— Lăsaţi fata şi prietenii ei să treacă, spuse cineva. Poate 
că urmăresc nişte spioni! 


Râsul care urmă nu fu prea respectuos, dar mulţimea se 
dădu la o parte suficient cât să lase caii să treacă pe rând. 
Ajunseră la intrarea în palat. Gărzile militare înconjurau 
complet palatul. 

— Suntem aici pentru o problemă de maximă urgenţă, 
strigă Will cu o voce ca de paradă. Lasati-ne să trecem! 

— Domnule, am primit anumite ordine, spuse un caporal 
cu nesiguranţă. 

— Şi eu le contramandez, replică Will. 

Recunoscându-i autoritatea, soldaţii se dădură la o parte 
pentru a le permite trecerea celor trei călăreţi. Când 
descălecată, Kiri spuse: 

— Eu intru în cameră. Ca femeie, pot să ajung mai 
aproape de prinţesă. 

Mac, care-l ajuta pe Will să coboare de pe cal, crezu ca i 
se opreşte inima. 

— Kiri, te rog, nu intra acolo. Bomba ar putea sa 
explodeze in orice moment. 

— Nu fi absurd, Damian, spuse ea cu un zambet curajos, 
care-l făcu să-şi amintească de faptul că era atât regină, cat 
şi războinică. De ce ar trebui să aibă voie doar bărbații să 
moară pentru ţara lor? 

Avu nevoie doar de câteva momente ca să se dea jos de 
pe cal şi să urce treptele, lăsându-şi calul obosit în grija 
unuia dintre soldaţi. Un căpitan cu trăsături dure, cu ochii 
mijiţi şi suspicios se apropie. 

— Ce înseamnă asta? 

Will îşi luă postura de ofiţer. 

— Sunt maiorul Lord Masterson şi avem motive să 
credem că va avea loc o încercare de a arunca în aer 
Camera Lorzilor, în orice moment. 

Căpitanul păru jignit. 

— Membrii Gărzii au cercetat pivnițele în fiecare an din 
1605 încoace. Nu există niciun butoi cu praf de puşcă 
ascuns acolo. 

— În acest an, bomba este în Perna de lână şi doar un fitil 
se vede în pivnițe, rosti Mac. Puteţi jura că membrii Gărzii 


ar fi văzut aşa ceva? 

Căpitanul păli. 

— Poate ca... nu. 

— Intram în pivnițe chiar acum, ordonă Will intrând în 
clădire. Sunt membru al Camerei Lorzilor şi, de asemenea, 
ofiţer în serviciu şi ştiu unde să mă uit. 

— lar eu ştiu cine va aprinde fitilul, spuse Mac mergând 
alături de fratele său, spunând toate rugăciunile pe care le 
ştia, ca să nu fi ajuns prea târziu. 

Apropiindu-se de Camera Secundară a Lorzilor, Kiri îşi 
aduse aminte de aroganta strămoşilor ei hindusi. Era o 
regină cu o misiune pe viaţă şi pe moarte şi nu avea să fie 
refuzată. 

Un ofiţer în haine colorate din faţa uşilor masive îşi puse 
spada de-a curmezişul pentru a-i bloca trecerea. 

— Opriti-va! Nu intră nimeni în Camera Lorzilor! 

Se uită la el cât de fioros putu. 

— Eu sunt Lady Kiri Lawford, sora ducelui de Ashton şi 
insotitoarea prinţesei Charlotte. Trebuie să vorbesc urgent 
cu Alteța Sa şi o sa-mi permiteti să intru! 

Inainte ca garda să-şi dea seama dacă să-i blocheze sau 
nu trecerea, Kiri dăduse la o parte spada cu o putere de 
care bărbaţii n-ar fi crezut-o niciodată în stare. Păşi în holul 
mare, văzând ferestrele familiare în formă de lună aproape 
de tavanul înalt şi tapiseriile extraordinare de pe pereţi. 

Când Adam îşi adusese familia aici, camera era goală, cu 
excepţia fantomelor lorzilor de demult. Acum era ticsită de 
lorzi îmbrăcaţi în purpură şi hermelină şi politicieni şi 
membri ai Camerei Comunelor. Membrii Parlamentului se 
adunaseră în Camera Lorzilor să asculte discursul regal 
deoarece, conform tradiţiei, suveranul nu avea voie să intre 
în Camera Comunelor. 

Prinţul regent stătea în capătul îndepărtat al camerei, 
tronul lui masiv sculptat şi poleit cu aur nefiind mai puţin 
magnific decât persoana sa masivă şi îmbrăcată în haine 
somptuoase. Din păcate, prinţesa Charlotte stătea mai jos 
de tron, pe Perna de lână stacojie, privirea ei nerăbdătoare 


străfulgerând camera în vreme ce aştepta să inceapă 
ceremonia. Dacă bomba exploda, ea şi tatăl ei ar fi fost 
ucişi instantaneu. 

Auzind că este căutată, Kiri se strecură de-a lungul 
coridorului stâng care parcurgea camera pe lungimea ei. 
Toţi ochii se întoarseră după ea. Lordul Liverpool, prim- 
ministrul, părea speriat. Le făcu semn gărzilor s-o 
oprească. Kiri se feri de prima şi o puse pe a doua la 
pământ cu abilitate. 

Când se apropie de Perna de lână, prinţesa Charlotte se 
întoarse şi o văzu. Luminându-se la faţă, prinţesa se ridică 
în picioare. Purta parfumul pe care Kiri îl făcuse pentru ea. 

— Lady Kiri! Ce s-a întâmplat? întrebă Charlotte, făcând 
semn gărzilor să se îndepărteze. Este vorba de problema 
despre care am discutat? 

Multumind pentru mintea abilă a prinţesei, Kiri spuse: 

—Aşa este, Alteta Voastră. Apoi adauga cu voce joasă: 
Camera trebuie să fie evacuată imediat. Vă rog, veniţi cu 
mine! 

Inainte ca Charlotte să poată răspunde, prim-ministrul şi 
prinţul regent însuşi se adunaseră în jurul ei. 

— Ce înseamnă asta? strigă prinţul cu glas tunător. 

Kiri căzu într-un genunchi, arătând cât de umilă putea. 
Oare prinţul regent era înălţime sau Majestate? Hotărând 
să mizeze pe titlul mai înalt, spuse cu voce joasă: 

— Majestate, vă aduc vestea unui complot trădător. 
Credem că o bombă a fost ascunsă chiar în această cameră 
şi ar putea exploda în orice moment. 

În timp ce prim-ministrul şi prinţul o priveau 
înspăimântați, aparu şi fratele ei. Ea nu îl văzuse în marea 
de robe de catifea stacojie, dar, ca duce, el stătea în primul 
rând, la doar câţiva paşi. 

Adam o lua pe Kiri de brat şi o ajută să se ridice cu o 
strângere fermă. 

— Aceasta este sora mea, Lady Kiri Lawford. M-a ajutat 
la investigarea unui complot trădător. Dacă ea spune că ar 


putea exista o bombă şi că trebuie evacuată camera, eu o 
cred. 

— Spuneţi că e sora dumneavoastră? 

Privirea regentului se mută de la Adam, îmbrăcat în 
ţinuta de ceremonie completă a unui pair al regatului, la 
Kiri, care era murdară şi îmbrăcată cu o fustă-pantalon de 
călărie pătată de sângele lui Mackenzie. 

— Aveţi aceiaşi ochi. Foarte bine, Liverpool, evacuează 
camera până decidem dacă acuzaţiile lui Lady Kiri sunt 
adevărate. Charlotte, vino cu mine. 

— Da, tată, spuse prinţesa Charlotte, mai degrabă 
entuziasmată decât speriată. 

Ea şi tatăl său plecară pe o uşă aflată în colţul camerei, 
lângă tron. 

Uşurarea lui Kiri fu atât de intensă, încât muşchii erau 
aproape să-i cedeze, dar Adam o ţinea încă de braţ. 

— Cât de probabil este să existe o bombă? 

— Foarte, foarte probabil. Conspiratorul-şef este lordul 
Fendall, aşa că a avut acces la Camera Lorzilor, spuse ea 
înfiorându-se. Planul era să pună bomba în Perna de lână. 

Adam se uită înspăimântat la Perna de lână. 

— Fendall. Nu-l cunosc prea bine, dar dacă ar fi să aleg 
un posibil trădător din această casă, el ar fi pe lista. E o 
combinaţie periculoasă de ambiţie şi răutate. Dar putem 
vorbi despre asta mai târziu. Deocamdată, părăsim camera. 

Kiri scrută locurile unde stăteau soțiile pairilor. 

— Mariah este aici? 

— Nu, mulţumesc lui Dumnezeu. Nu s-a simţit bine. 

Invocând rangul de duce, Adam se uită repede prin masa 
agitată de oameni confuzi şi o conduse pe Kiri spre aceeaşi 
uşă pe care o folosiseră prinţul şi prinţesa, deoarece era 
cea mai apropiată şi mai puţin folosită. 

Pe măsură ce se îndepărtau de Perna de lână, sângele îi 
îngheţa în vene lui Kiri, deoarece simţea mirosul acru de 
praf de puşcă ars. 


Căutarea de coşmar prin pivnițele Palatului Westminster 
făcuse ca inima lui Mac să bată frenetic ca o tobă. Măcar 
ştiau locul aproximativ, din moment ce fitilul trebuia să fie 
sub Camera Lorzilor, dar era greu să fii sigur de direcţie în 
labirintul întunecat de coridoare şi camere prăfuite pline cu 
mobilă veche, teancuri de documente şi iilte obiecte mai 
greu de identificat. 

— Ce sunt toate grămezile acelea de bete? întrebă el 
uitându-se în prima cameră, după ce coborâseră treptele 
spre pivniţă. 

Un străjer bătrân li se alăturase şi se străduia să ţină 
pasul cu bărbaţii mai tineri. 

Răbojuri, domnule. Folosite pentru a ţine socotelile de 
către oamenii care nu ştiu să citească sau să scrie. E lemn 
de ulm, să ştiţi. Se fac crestături în lemn, care reprezintă 
lire şi penny, apoi batul este împărţit, jumătate merge la 
creditor şi jumătate la debitor. O chitanta, ca să punem 
aşa, adăugă el zâmbind cu drag. Avem răbojuri care 
datează din vremea dinastiei Plantagenet. 

Mac se uită cu oroare la grămada imensă de bețe. Daca 
se producea vreo explozie, întregul blestemat de palat ar fi 
ars ca un foc de ziua lui Guy Fawkes. 

— Will, încotro? 

— Pe-aici! 

Cu un felinar în mâna sănătoasă, Will conducea, 
deoarece mai fusese acolo înainte şi avea un spirit de 
orientare excelent. Mac şi căpitanul îl urmau îndeaproape, 
cu străjerul mai în spate ţinând un alt felinar. 

Aproape fugind, ajunseră în curând pe un coridor lung, 
cu uşi mohorâte. Will spuse: 

— Suntem chiar sub Camera Lorzilor acum, nu-i aşa? 

— Da, domnule, aveţi dreptate, confirmă străjerul. Sunt o 
duzină de magazii aici. 

— Atunci va trebui să le cercetăm pe toate, spuse Will cu 
îndârjire. 

Străjerul şi căpitanul începură în mod metodic din 
capătul pasajului. Will se rezemă de un zid şi închise ochii, 


cu fata umedă de transpiratie. 

Incruntandu-se, Mac isi urma instinctul, mergand pana la 
capatul coridorului. Devenise mult mai atent la mirosuri de 
cand o cunoscuse pe Kiri si i se parea ca simte un iz vag de 
praf de pusca arzand. 

Mari viteza pe masura ce mirosul devenea mai puternic. 
Deasupra capului, auzi zgomote care ar fi putut fi pasi. 

Rugandu-se ca oamenii sa evacueze camera, ajunse la 
ultima camera de pe partea stanga a coridorului. Mirosul 
părea să vină din acea camera, iar de sub uşă se vedea o 
urmă de lumina. Dorindu-si să fi fost înarmat, dădu usa de 
perete, stand intr-o parte pentru a nu fio tinta usoara. 

Swinnerton era inauntru. Cu o figura avida, urmarea 
fitilul lung care atârna de o gaură din tavan. Flacăra înainta 
încet de-a lungul fitilului. Trebuia să aştepte până în ultimul 
moment posibil înainte să scape, pentru a putea savura 
dezastrul iminent. 

Auzind că uşa fusese deschisă, Swinnerton se întoarse şi 
scoase pistolul din haină. 

— Dumnezeule, Mackenzie! spuse el neîncrezător. N-ai 
murit încă? A 

Mac se aruncă rostogolindu-se în cameră. Îşi calculase 
traiectoria astfel încât fu capabil să îi azvarle pistolul din 
mână lui Swinnerton în timp ce se rostogolea. 

Se opri sub fitilul arzând şi sări în picioare, apoi se săltă 
să prindă fitilul deasupra secţiunii în flăcări. Greutatea 
corpului său îl ajută să smulgă fitilul din bomba ascunsă în 
camera de deasupra. 

Într-o clipă, fitilul deveni din letal, inofensiv. 

Nu complet inofensiv, totuşi. Mac îi aruncă fitilul aprins 
în faţă lui Swinnerton. 

— Am nouă vieţi, ca o pisică, spuse el gâfâind. Mai am 
doar patru sau cinci, dar destul cât să mă ocup de tine. 

Swinnerton începu să dea înapoi, poticnindu-se şi 
înjurând furios, cu fitilul aprins biciuindu-i ochii. 

— Fii blestemat! Era un plan perfect! Urma să fiu bogat, 
un duce al Franţei. Dacă nu eraitu! 


Mac luă de jos pistolul, îi trase piedica şi ochi. 

— A fost un plan prostesc. Chiar crezi că dacă aruncai în 
aer jumătate din guvern şi nobilime, Anglia ar fi făcut pace? 
Chiar invers. S-a sfârşit, Swinnerton. O să primeşti ce ti se 
cuvine pentru uciderea lui Harriet. 

După figura lui, Swinnerton îşi dădu seama că pierduse. 
Cu o sclipire de nebunie în ochi, băgă mâna într-un buzunar 
şi scoase o grenadă explozibilă de mărimea unui pumn. 

— Poate, dar tu vei muri odată cu mine! 

Lua fitilul aprins de jos pentru a-l putea aprinde pe cel al 
grenadei. 

— Să putrezeşti în iad, ticălosule! 

Grenada era doar cât o fracțiune din mărimea celei 
plantate în Perna de lână, dar era suficient de mare cât să-i 
omoare pe amândoi în acea cameră mică. Mac trase asupra 
lui Swinnerton, încercând să-l oprească înainte să aprindă 
grenada. : 

Pistolul greşi ţinta. Înjurând, îl aruncă spre Swinnerton si 
fugi din cameră, trântind uşa în urma lui. 

In timp ce el fugea prin pasaj spre Will şi ceilalţi, camera 
explodă în urma lui. Mac fu aruncat la pământ, dar se 
ghemui şi se rostogoli, aşa încât nu se lovi atât de tare 
încât să-şi rupă vreun os. 

Zăcea pe spate, cu respiraţia întretăiată, când Will ajunse 
la el, mişcându-se mai repede decât ceilalţi, în ciuda rănii. 

— Ce naiba s-a întâmplat? întrebă Will, studiind usa 
crăpată în timp ce se lăsă într-un genunchi lângă Mac. N-a 
fost o explozie suficient de mare ca să fi fost o bombă în 
Perna de lână. 

Mac se ridică în capul oaselor, apoi îşi încrucişă braţele 
pe genunchi şi-şi sprijini capul pe ele, tremurând. 
Dumnezeule, Kiri era acolo, sus! Ce s-ar fi întâmplat dacă 
n-ar fi ajuns la timp? Bine că nu avusese vreme să se 
gândească decât după ce dezastrul fusese împiedicat. 

— Swinnerton era acolo şi aprinsese fitilul care ducea 
spre cameră, spuse Mac trăgând aer în piept. Când am 


smuls fitilul din bombă, a scos o drăguță de grenadă ca să 
ne trimită pe amândoi în iad. 

Căpitanul se apropie de uşa distrusă şi se uită înăuntru, 
întorcându-se repede, spuse: 

— Oricine ar fi, n-o să mai declanşeze nicio grenadă de- 
acum. 

Will se ridică şi întinse mâna sănătoasă ca să-l ajute pe 
Mac să se ridice. 

— Dar un incendiu? 

Străjerul veni cu o găleată plină de nisip. 

— lată! 

I-o întinse căpitanului, care împinse usa în lateral si 
aruncă nisip în cameră. 

— Nu prea are ce lua foc aici, spuse căpitanul, dar mai 
mult nisip n-ar strica. 

— Să-i lăsăm pe ei să se ocupe de asta, îi spuse Mac 
fratelui său. Eu vreau să ajung sus şi să mă asigur că 
Fendall nu scapă profitând de confuzia generală. 

Will zâmbi vag, întorcându-se pe drumul dinspre pivniţă. 

— După aceea, putem să leşinăm? 

Mac spera cu tot dinadinsul că da. 


Capitolul 42 


Explozia din subsol fusese de-ajuns cât să treacă sub 
tăcere mulţimea intrebatoare şi vorbareata care fusese 
condusă afară din Camera Lorzilor. Kiri stătea cu sufletul la 
gură, aşteptând să vadă dacă întreaga clădire avea să 
explodeze în spatele lor, însă acest lucru nu se întâmplă. 

— Probabil că au împiedicat explozia principală, spuse 
Kirkland. Ajunsese la o deschizătură, chiar dacă nu îşi 
revenise după accesul de febră. Hainele sale stacojii făceau 
ca pielea lui să pară albă ca varul. Ashton, ai idee unde ar 
putea fi lordul Fendall? 

Adam îşi miji privirea şi cercetă grupul de nobili 
neliniştiţi, apoi arătă cu degetul. 

— Acolo! Langa uşa aceea. 

Fendall se afla la o oarecare distanţă, cu o expresie 
furioasă, încercând să iasă din înghesuială. 

— Să punem mâna pe el! şuieră Kiri, înviorată din nou la 
gândul că-l vor prinde pe bărbatul ale cărui ambiţii egoiste 
aproape că provocaseră un mare dezastru. 

Mişcându-se într-o armonie perfectă, ea şi fratele ei îşi 
făcură drum prin mulţime, ajungându-l din urmă pe Fendall 
chiar înainte să ajungă la uşa care dădea afară din clădire. 

— Ma scuzati, Lord Fendall, însă trebuie să depuneti 
mărturie în acest incident nefericit, spuse Adam pe un ton 
melodios. Nu se face să arunci în aer Camera Lorzilor. 

Fendall era agitat, iar expresia sa sălbatică dezvăluia 
asemănarea cu Swinnerton. Văzând că Adam şi Kiri îi 
blochează calea, el o alese pe Kiri drept ţintă şi se năpusti 
asupra ei. 

— Nu mă veţi opri! 

Aceea fuse ultima sa greşeală. Călcându-l pe picior şi 
răsucindu-i braţul, Kiri îl făcu pe Fendall să zboare spre 
fratele ei. 

Adam se mişcă prea rapid pentru ca Kiri să vadă exact 
ceea ce se întâmpla, însă baronul se trezi brusc lat pe 
podea, cu gâtul sucit într-un unghi imposibil, mortal. 


Hainele sale de catifea stacojie se întinseseră în jurul său 
ca sângele revărsat. 

— Nu ar fi trebuit să-mi ataci sora, Fendall, spuse Adam 
încet. 

Kiri îşi aduse aminte când Mackenzie spunea că fratele ei 
era unul dintre cei mai periculoşi bărbaţi din Anglia. Dacă 
atunci nu-l crezuse, acum vedea asta cu ochii ei. Poate că 
moartea lui Fendall fusese un accident - dar nu ar fi pariat 
că era aşa. 

Gentleman Usher de la Black Rod se grăbi către ei, cu o 
privire cam sălbatică, din cauza întreruperii a ceea ce ar fi 
trebuit să fie o ceremonie solemnă şi impunătoare. 

— Prinţul regent doreşte să vorbească cu amândoi. 
Urmati-ma. 

Rugându-se ca Mackenzie si Will să fi scăpat nevatamati 
din explozia din subsol, Kiri il urma pe Black Rod prin 
mulţime, avându-l pe Adam imediat în spate. Fura duşi intr- 
o mica încăpere de recepţie din apropiere. 

Prinţul regent purta încă hainele sale formale minunate 
şi stătea pe un scaun cu spătar înalt sculptat, care semăna 
destul de bine cu un tron. Prinţesa Charlotte stătea lângă 
el. Privirea şi zâmbetul ei ajunseră imediat la Kiri. 

Kirkland era prezent, probabil pentru a explica ce naiba 
se întâmplă. Când intrară Kiri şi Adam, Mackenzie şi Will 
aparura pe uşa opusă, escortati de un alt funcţionar din 
tribunal. 

Kiri zâmbi către fraţi, afişând o uşurare tacită, fiindcă era 
destul de sigură că nu putea vorbi decât dacă i se vorbeşte. 
Mackenzie arăta şi mai ponosit şi mai nerespectabil decât 
înainte. Ea nu şi-ar fi imaginat că era posibil aşa ceva. 

Insă zâmbetul obosit pe care i-l întoarse îi aprinse fiecare 
părticică din corp. 

Regentul îl lăsă pe celălalt funcţionar să plece, însă îl 
retinu pe Black Rod. 

— Cavalerul Black Rod este responsabil cu securitatea 
din Camera Lorzilor, murmura Adam către Kiri. De obicei, 
postul e neremunerat si ceremonial. 


Dar nu şi de această dată. După expresia agresivă a 
prinţului regent, ar putea apărea oricând conflicte. Era 
momentul ca Kiri să fie cat se poate de tăcută şi de 
feminină. 

Era suficient de obosită cât să poată face asta cu 
uşurinţă. 

Mac îl privi îngrijorat pe prinţul regent. Omul vizitase 
Damian's de mai multe ori şi demonstrase ca poate fi 
volatil, grațios, melodramatic, fermecător si indaratnic ca 
un copil rasfatat si, uneori, chiar bland. Spera ca isi va 
manifesta astazi cele mai bune calitati. 

Printul vazu fetele obosite ale lui Mac, Will si Kiri. Chiar 
si Kirkland arata de parca ar fi ramas in picioare doar din 
pura vointa. 

— Mackenzie, spuse aspru printul, arati uimitor de vesel 
pentru un om mort. Kirkland, tu si oamenii tai veti fi 
condamnati pentru ca ati oprit conspiratia chiar inainte de 
dezastru, cand ar fi fost mai bine sa o faceti mai devreme. 

— Munca serviciilor secrete e o chestiune riscantă, 
domnule, răspunse Kirkland. 

Prinţul se încruntă. 

— Ai tăiat capul şarpelui? Am avut destule tentative de 
asasinat din partea francezilor. 

— Sfârşitul a venit atât de rapid, încât nu sunt sigur nici 
eu în privinţa detaliilor, răspunse Kirkland. Domnul 
Mackenzie, Lady Kiri Lawford şi lordul Masterson le pot 
furniza mai bine. 

Privi spre Mac si Will, dandu-le cuvantul in tacere. 

— Cea mai mare parte a povestii îi aparţine fratelui meu 
şi lui Lady Kiri, spuse Will. Era cât pe ce să se prăbuşească 
de durere din cauza braţului rupt, însă nu te poţi aşeza fără 
invitaţie în prezenţa unor feţe regale. Ei au petrecut 
săptămâni  investigând drumurile posibile către 
conspiratori, însă eu am revenit din Peninsulă abia acum 
două zile. 

Mac respiră adânc, încercând să organizeze o explicaţie 
concisă. Prinţul avu o mică problemă de atenţie şi cunoştea 


deja aspectele de bază ale complotului. 

— Lady Kiri şi cu mine am început investigaţiile dupa 
atentatul împotriva prinţesei Charlotte, spuse el. Tocmai 
am revenit din Kent, unde am aflat că răpitorii au fost 
conduşi de lordul Fendall şi de fratele său vitreg, Rupert 
Swinnerton. Ei sunt veri primari cu Joseph Fouche pe 
partea mamei. Aparent, scopul complotului a fost să-l 
readucă la putere pe Fouche, slăbind Marea Britanie până 
la punctul de a dori un tratat de pace. 

Prinţul ridică din sprâncenele sale regale. 

— Prosti. Fendall a fost capul complotului? 

— Da, iar Swinnerton, cel însărcinat cu masacrul. Se 
pare că Fouche le-ar fi promis verilor săi multă bogăţie şi 
putere dacă întregul plan ar fi reuşit. 

— Swinnerton a fost capturat? 

— L-am găsit încercând sa deturneze bomba sub 
Woolsack, răspunse Mac. Am scos fitilul. In rafuiala care a 
urmat, a murit după explozia unei grenade. 

— Asta a fost explozia auzită în subsol? întrebă Kirkland. 

Mac făcu un semn aprobator din cap. 

— A dorit să împartă explozia cu mine, dar nu a reuşit 
decât să se omoare pe el. 

Kiri şi Kirkland se cutremurară la cuvintele sale directe. 

— Păcat, spuse prinţul cu răceală. Mi-ar fi plăcut să-l văd 
pe bărbat prins şi închis pentru trădare. Dar lord Fendall? 

— Nu ştiu pe unde se află, răspunse Mac. Eu cred că, 
atunci când a realizat că întregul său complot a eşuat, a 
fugit din Camera Lorzilor. Nu se poate să se fi dus prea 
departe, aşadar, dacă se organizează imediat o căutare, ar 
fi posibil să-l prindem. 

Insă era dificil să câştige un proces împotriva lui Fendall. 
Singurele probe pe care le avea Mac erau vorbe în vânt. 
Dacă era inteligent şi rămânea cu capul pe umeri, Fendall 
putea fi încă în Palatul Westminster, gata să nege cu 
abilitate tot ceea ce ştia despre complot. Ar fi putut să dea 
vina în întregime pe fratele său, care nu mai era în măsură 
să nege asta. 


Ashton tuşi discret. El şi sora sa rămaseră unul lângă 
celălalt, cu o expresie foarte asemănătoare: foarte 
atrăgători, cu păr negru şi ochi verzi. Liniştiţi. Periculosi. 

— Daca-mi permiteti să spun, Majestate, Lord Fendall nu 
a evadat, spuse ducele. Cand Lady Kiri mi-a spus ca el e in 
spatele complotului, ne-am mobilizat să-l oprim să fuga din 
palat. Din păcate, a căzut în timp ce încerca să evadeze şi a 
murit. 

— Cum s-a întâmplat asta? întrebă Will cu o sclipire 
ironică în ochi. 

— Vina este a mea, spuse Ashton, afişând un regret 
derutant. Fendall mi-a atacat sora şi, atunci când m-am 
năpustit asupra lui s-o eliberez, a căzut şi şi-a rupt gâtul. 

Prinţul regent i-a aruncat lui Ashton o privire dură, dar 
nu a insistat asupra problemei. Ei bine, asta o să evite 
scandalul. Nu este necesar ca publicul să afle cât de 
aproape fuseseră francezii de asasinarea familiei regale. 

— Sub cameră e un cuptor, îndrăzni să spună Black Rod. 
Se poate anunţa ca nu mai merge şi evacuarea e o 
precauţie care se ia în cazul izbucnirii vreunui foc. Explozia 
a avut loc atunci când cuptorul a fost închis. 

— Asta se potriveşte foarte bine. Cu cât spunem mai 
puţine, cu atât mai bine. Dar, înainte să reiau ceremonia - 
prinţul îi aruncă lui Mac o privire rece - se pare că domnul 
Mackenzie a compromis-o grav pe Lady Kiri. Ce ai de spus 
în favoarea ta? 

Mac se simţi fixat de fiecare privire din încăpere - 
inclusiv de ochii mari şi veni ai lui Kiri. Inghiti în sec. 
Doamne Dumnezeule, cum era posibil să vorbească despre 
ceva atât de vital şi de intim? 

După ce răsuflă îndelung, spuse greoi: 

— Majestate, pe parcursul investigaţiilor, am ajuns să am 
cel mai mare respect pentru inteligenţa, loialitatea şi 
serviciul curajos al lui Lady Kiri fata de Coroană. li aruncă 
O privire îngrijorată lui Kiri, însă nu-i putu citi expresia de 
pe chip. Aş lua-o de soţie dacă m-ar accepta, însă îmi dau 
seama că diferenţa de statut dintre noi poate face ca o 


astfel de ofertă să pară o insultă. Ultimul lucru pe care l-aş 
face vreodată ar fi să insult cea mai curajoasă şi mai 
remarcabilă femeie pe care am întâlnit-o. 

In cameră se lăsase o tăcere deplină, s-ar fi auzit şi un ac 
dacă ar fi picat pe jos. 

— Nu ar fi favorabil pentru bunul mers al societăţii ca un 
cartofor şi un om de afaceri nelegitim să o ia de soţie pe 
una dintre doamnele cu cel mai înalt rang din ţinut, spuse 
prinţul regent aprobator, dar este o situaţie deosebită. 

— Într-adevăr, aşa este, Majestate. Will zâmbi către Kiri. 
Dar, în calitate de cap al familiei Mackenzie, aş da din toată 
inima binecuvântarea mea acestei uniuni. 

Mac simţi în gât un nod mai mare decât Tower Bridge. 

— Lordul Masterson a fost dintotdeauna cel mai bun 
dintre fraţi şi cel mai dornic de încurajare, iar eu sunt 
mulţumit dincolo de cuvinte pentru că îmi aprobă una 
dintre cele mai mari dorinţe. Îşi întoarse privirea către Kiri. 
Insă temerile mele sunt că familia ei nu va fi de acord, 
pentru că, în ceea ce o priveşte, ea ar accepta mult mai 
puţin decât merită. Eu... Eu nu aş dori să mă transform în 
cauza înstrăinării ei de familie. 

lar familia ei era reprezentată în cameră de Ashton, 
ducele rezervat, enigmatic care tocmai îi rupsese gâtul 
unui bărbat care fusese suficient de nebun încât să îi atace 
sora. Deşi lui Mac îi plăcuse întotdeauna de Ashton, îl 
considera mai mult decât intimidant. Rămase încordat 
aşteptând verdictul lui Ashton. 

— Sora mea îmi este foarte dragă şi-i doresc să aibă 
parte în căsnicie de la fel de multă fericire ca mine, spuse 
ducele încet, cu privirea atintita asupra lui Mac. Daca ea îşi 
doreşte să se căsătorească cu domnul Mackenzie, eu nu am 
nimic de obiectat. Cred că mama şi tatăl ei vitreg vor 
accepta, de asemenea, mariajul, dat fiind serviciul 
exemplar al lui Mackenzie faţă de Coroană. Insă, desigur, 
Lady Kiri este aceea care trebuie să aleagă. _ 

Mac se holbă la Ashton, uimit şi fără grai. Insă prinţul nu 
resimti un astfel de soc. 


— Tot mi se pare nepotrivit, spuse el iritat. Tare 
nepotrivit! 

— Tată, spuse prinţesa Charlotte, vorbind pentru prima 
dată, bucurându-se foarte mult de asta, cu privirea 
fascinată îndreptându-se când la Kiri, când la Mac. Cred că 
ştiu un mod de a reduce diferenţele lor de statut până la un 
punct. 

Ea se aplecă spre scaunul tatălui său şi-i şopti ceva la 
ureche. 

Prinţul păru la început uimit, apoi se amuză răutăcios. 

— Un gând excelent, Charlotte. Se ridică în picioare şi 
scotoci prin straturile de haine. 

— Unde naiba e sabia aia ceremonială? Ah, iat-o. Mai 
degrabă fără pricepere, trase sabia lungă, elaborat 
decorată, din teaca fixată pe coapsa sa stângă. Domnul 
Mackenzie, stai în genunchi în faţa suveranului tău. 

Mac îngenunche oficial în faţa prinţului regent. Fiecare 
muşchi din corpul său protesta la abuzul suferit în ultimele 
câteva zile. 

Prinţul îl lovi uşor pe umăr pe Mac cu vârful ascuţit al 
săbiei. 

— Damian Mackenzie, ca recunoaştere a serviciului tau 
onorabil adus ţării şi suveranului tău, îţi acord gradul de 
cavaler. 

Il atinse din nou cu vârful ascuţit, de data aceasta pe 
umarul din stanga. 

— Ridica-te, Sir Damian Mackenzie. 

Prinţul îl lovi uşor pe Mac cu spatele sabiei la ureche în 
timp ce se ridică. Mac era recunoscător că nu fusese vârful 
ascuţit al lamei. 

Năuc, încercă să se ridice, deşi muşchii îl dureau destul 
de tare. Era Sir Damian? Cavaler? 

— Vă... mulţumesc, Majestate. Mă onorati mai mult decât 
merit. Orice britanic loial ar fi făcut la fel în locul meu. 

— Dar poate că nu ar fi făcut-o la fel de bine. Prinţul îşi 
acoperi sabia. Asta reduce diferenţa dintre tine şi Lady Kiri. 


Deci o sa fie o nuntă care să-ţi domoleasca şi 
comportamentul? 

Kiri nu mai vorbise de când intrase în casă şi îşi ţinea 
pumnii strânşi. 

— Nu ştiu, Majestate. Domnul Mackenzie nu m-a cerut, 
îşi miji ochii: Trebuie discutată problema. 

— Pai treci la treabă atunci, spuse prinţul nerabdator. 
Charlotte, Black Rod, haideţi. Ceremonia trebuie reluată 
fără multă amânare. leşiră din cameră, iar Charlotte îi 
aruncă o privire peste umăr. 

Când feţele regale plecară, Will spuse cu o scânteie de 
amuzament: 

— Noi astea trei perechi trebuie să participăm, de 
asemenea, la discursul regal, dar nu sunt îmbrăcat pentru 
ocazie, deci cred că o să merg acasă la Mac, să dorm 
câteva zile. 

— Poate că asta ar trebui să faci mai întâi, sugeră Mac. 
Altfel ar fi o idee excelentă. Kirkland, ce-ar fi să te duci 
acasă înainte să pici din picioare? 

— Şi să dau dovadă de bun-simt? murmura Kirkland. Voi 
rezista suficient de mult pentru ceremonie. Apoi mă voi 
duce acasă şi voi dormi o zi sau două. 

— Dacă plecam acum, Kiri şi Mackenzie vor avea ocazia 
să rezolve problemele. Ashton îi puse o mână pe umăr 
surorii sale. 

— Trăsura mea ne va aduce acasă la Casa Ashton dupa 
ceremonie. Kiri, nu trebuie să iei o decizie azi dacă nu eşti 
sigură. 

Cei trei lorzi plecară, lăsându-l pe Mac singur cu o regină 
războinică cu ochi verzi. 

Mackenzie o privea pe Kiri cu un amestec de speranţă şi 
prudenţă care ar fi amuzat-o dacă nu s-ar fi simţit obosită. 

— Trebuie să stai jos, spuse ea cu asprime, înainte să 
cazi din picioare. 

— Nu pot sta jos când văd o doamnă stând în picioare, 
spuse el cu un zâmbet strâmb. 

Al naibii zâmbet fermecător! Ea se aşeză pe scaunul-tron 
al prinţului şi bătu cu degetele pe braţul de alun sculptat. 

— Cât de jenant să-l îndemni pe suveran să facă o ofertă 
indirectă pentru mine. Şi în faţa unui astfel de public! 

Mackenzie trase scaunul prinţesei cât să stea în faţa ei şi 
se aşeză cu o asemenea viteză, de fu cât pe ce să cadă. 

— Sigur că nu am plănuit să fac cererea în mijlocul 
haosului, însă asta mi-a adus un sprijin surprinzător de 
mare. Familia ta, familia mea, prinţul regent şi prinţesa 
Charlotte. Poate chiar şi Black Rod. El se încruntă: Tu pari 
să fii singura excepţie. 

— Gata cu pierderea de timp, Mackenzie. Poţi reveni la 
club, eu pot reveni la familia mea şi e ca şi cum 
săptămânile trecute nu ar fi existat niciodată. Ea îşi privi 
îndelung mâinile. Încă mai avea sânge pe unghii după ce îl 
bandajase pe Mackenzie la cap. Nu asta ne dorim amândoi? 

El îi luă mâna într-a lui şi spuse blând: 

— Nu e vorba de ce vreau eu, Kiri. Ce-ar fi să-mi spui ce 
vrei tu? 

Ea se uită la mâinile lor împreunate. La pielea ei 
bronzată pe jumătate hindusă, la degetele lui zgâriate şi cu 
degetele înnegrite. Atât de diferite! Aparent, prea diferite. 

Increderea ei obişnuită se spulberase în fărâme lente, 
agonizante, când el îşi declarase admiraţia faţă de ea în 
faţa prinţului regent, după care el continuase să explice 
toate motivele pentru care nu ar trebui să aibă loc nunta. 
Ea crezuse că ce era între ei era ceva rar şi special, însă 
credinţa asta se dezintegrase pe măsură ce el vorbea. Ea 
era o femeie uşoară, cu o morală îndoielnică şi sânge 


amestecat, iar el, un jucător de noroc fără nicio dorinţă de 
a se căsători. 

Ea zâmbi melancolic, gândindu-se la această deceptie, îşi 
spuse că fusese suficient să-l aibă măcar puţin. Acum, că 
venise vremea ca fiecare să meargă pe calea sa, se simţea 
de parcă ar fi plâns din inimă cu lacrimi de sânge. 

— Kiri? Ce s-a întâmplat? Ce ai? Când mâna ei o strânse 
pe a lui, el spuse mirat: Mi-ai putea da un indiciu, să ştiu ce 
vrei de la mine? 

Aceste cuvinte îi adânciră şi mai mult durerea, însă 
pentru propriul respect de sine, trebuia să fie sinceră până 
la capăt. 

— Vreau să fiu iubită, şopti ea, ştiind cât de slab şi de 
prostesc suna asta. Am vrut ca tu să... rupi barierele 
sociale şi să fii frenetic de romantic şi dornic să-ţi schimbi 
viaţa. Nu am vrut ca barierele să cadă şi să te văd 
chinuindu-te să găseşti o ieşire. 

— Asta e simplu, atunci, spuse el după un moment de 
uimire. Înainte ca ea să reacționeze, Mackenzie o strânse în 
braţe, cu capul pe umărul său. La naiba, fiecare muşchi din 
corpul meu e încordat, bombăni el în timp ce o tinu în braţe 
şi îşi aşeză bărbia deasupra capului. Te iubesc cu adevărat, 
nebuneşte, profund, doamna mea dulce şi îndărătnică, 
spuse el încet. M-am luptat cu asta pentru că nu reuşeam 
să văd cum ar fi fost posibil să fiu cu tine pentru totdeauna. 
Dar atunci când valurile se zbăteau în jurul genunchilor 
mei şi mă izbeau peste faţă, mi-am dat seama că tu eşti cea 
mai importantă persoană din viaţa mea. Singura femeie în 
care am simţit că pot avea totală încredere. El chicoti 
melancolic: Nu prea am mai avut de-atunci ocazia să-ţi 
spun. 

Ea îşi ridică uşor capul spre el şi îl privi cu ochii de 
smarald, plini de lacrimi. Ceea ce văzu o făcu să se relaxeze 
şi să zâmbească îndoit. 

— Imi... pare rau pentru copilăriile mele, Damian, dar 
aveam nevoie să aud cuvintele astea. Când ai vorbit cu 


prinţul regent, ai fost atât de detaşat şi de lumesc, încât am 
crezut Ca... nu Ma vrei. 

Nu o mai vazuse aratand atat de tanara sau de 
vulnerabila. Iubind-o chiar si mai mult, el spuse: 

— Mi-era greu sa-mi pun gandurile in ordine ca sa cred 
că e posibilă căsătoria. Să nu mai zic cat de dificil a fost sa 
exprim lucrurile cele mai intime din inima mea în faţa celui 
mai înspăimântător public imaginabil. Rămase o clipă pe 
gânduri, mângâindu-i părul strălucitor: Nu, nu ar fi fost mai 
rău dacă şi generalul Stillwell era aici. 

Ea râse cu sughituri, apoi îşi îngropă fata în umărul lui si 
începu să suspine. 

— Eu nu plâng niciodată, spuse ea cu o voce înecată, şi 
plânse şi mai tare. 

El rămase surprins şi mişcat, dându-şi seama că iubirea îi 
face pe toţi vulnerabili. Chiar şi această fată uimitor de 
puternică şi de independentă avea nevoie de el la fel de 
mult pe cât avea el nevoie de ea. Trebuia să înceapă să 
creadă în miracole. 

Devenise vulnerabilă, însă lui nu-i păsa. Când lacrimile ei 
încetară, el înghiţi cu greu, apoi lăsă deoparte orice urmă 
de frivolitate şi spuse cu o sinceritate dureroasă: 

— Trebuie să aud şi cuvinte, regina mea războinică. 
Trebuie să aud că mă iubeşti. Trebuie să aud că o femeie 
inimoasă, bine-crescută, cu sânge de regină în vene poate 
iubi un bastard nerespectabil căruia propria sa mamă i-a 
zis că naşterea lui a fost o eroare. Incepu să se bâlbâie. 

Trebuie să ştiu asta... că nu sunt un simplu capriciu şi că 
într-o zi nu vei regreta că ai ales un bărbat atât de diferit 
de statutul tău. 

— Of, iubitul meu prostut, n-ai văzut că nici eu nu sunt 
prea respectabilă? îi cuprinse barbia nerasa si îi surprinse 
privirea insistentă, fara ascunzişuri. Te iubesc, Damian 
Mackenzie. Iti iubesc inteligenţa şi bunătatea, şi trupul 
atrăgător. Iubesc faptul că sustii că nu eşti respectabil, dar 
nu am mai pomenit un gentleman mai autentic. Zâmbi 
provocator: Am spus ceva despre corpul tău atrăgător? Şi 


despre mirosul tău masculin minunat, unic, care mă 
innebuneste! Se aplecă să-i fure un sărut. 

Sărutul lui îi topi orice îndoială. Deşi urmau să aibă o 
nuntă formală şi încă şi mai multă bucurie, asta era de fapt 
adevărata lor căsătorie. Jurămintele şi angajamentele lor se 
făceau acum, deşi atingerile şi emoţiile erau prea puternice 
pentru a fi cuprinse în simple cuvinte. 

— Kiri, draga mea, spuse el răguşit, nu m-am gândit 
niciodată că m-aş căsători, pentru că nu mi-aş fi putut 
imagina o femeie unică şi minunată ca tine. 

— Eu mereu am ştiut că mă voi căsători, dar nu mi-am 
imaginat niciodată că aş fi atât de fericită în privinţa asta! 
Ea ridică din sprâncene: Sper că nu te superi că sunt 
considerată o mostenitoare. Unii bărbaţi se tem că lumea i- 
ar putea considera vânători de averi. 

— Sa detii un club de jocuri de lux poate că nu e ceva 
respectabil, dar e nebunesc de profitabil, rânji el. Am făcut 
suficienţi bani în ultimii ani, încât chiar şi cei mai mari 
pedanti ar fi dornici să-mi calce pe urme, spuse el. Să 
cumpăr un conac de ţară pentru ca Sir Damian şi Lady Kiri 
Mackenzie să devină nobili de ţară? 

Ea surprinse o licărire printre genele lui dese. 

— De fapt, deţin deja un conac frumos la ţară. Ca parte 
din moştenirea mea, Adam a semnat pentru o proprietate 
lângă a lui. 

Mac oftă. 

— Sunt impresionat de generozitatea lui Ashton şi 
îngrozit ca vom fi vecini pentru totdeauna. 

— Eu prevăd că tu şi cu el veţi fi prieteni extraordinari 
într-un an, spuse Kiri. Până la urmă, înlături persoana mea 
dificilă de pe lista responsabilitatilor lui. 

— Faptul că aprobă căsătoria noastră i-a câştigat 
gratitudinea mea eternă, spuse Mac. Voi face parte dintr-o 
familie destul de mare, nu? 

Kiri plecă umilă capul. 

— Părinţii mei, doi fraţi, o soră, soţia lui Adam, Mariah şi 
familia ei, familia generalului. Familia Stillwell are mai mult 


vicari, dar nu de genul acela dureros de cumpatati. Cred ca 
te vor adora. Cum ar putea altfel? 

— Ai rămâne uimită câţi nu mă adoră deloc, spuse el cu 
sinceritate. 

— Sper că nu te vei simţi copleşit de atât de multe rude, 
râse ea. Nu trebuie să trăim în sânul familiei, dar ai 
dreptate că aş fi devastată dacă m-aş înstrăina de ei. Ea îl 
privi serioasă. Mă bucur foarte, foarte mult că nu trebuie să 
aleg între tine şi ei. 

El era la fel de bucuros că nu trebuia să vadă care ar fi 
fost acea alegere. 

— Mă bucur că ai atât de multe rude pe care le placi într- 
adevăr, spuse el serios. Eu am foarte puţine rude de sânge. 
De fapt, doar pe Will şi câţiva veri Masterson care mă 
consideră cumva o ruşine. Will a fost sprijinul meu, cel mai 
bun lucru din viaţa mea înainte să te întâlnesc pe tine. Deci 
cu cât mai numeroasă e familia, cu atât mai bine. 

— Sunt sigură că te vor adora imediat ce te vor întâlni, 
însă e posibil să te enerveze uneori, îl avertiză ea. 

— Din câte am văzut, asta e partea amuzantă la o familie. 
Oamenii care ţin la tine suficient de mult, încât să te facă 
să te simţi rău. Mac o mângâie de la umeri până pe coapse. 
De-abia aştept să-mi petrec mai puţin timp la Damian's şi 
mai mult timp cu tine. 

— Şi eu de-abia aştept să petrec mai mult timp la club. 
Cred că pot crea un butic de parfumuri pentru clienţii mei, 
spuse ea cu nerăbdare. 

— Ce idee splendidă, spuse el entuziasmat. Atâta timp 
cât nu miroşi vreun client mascul. 

— Niciunul nu ar putea mirosi nici măcar pe jumătate la 
fel de irezistibil ca tine. 

Ea îşi frecă nasul şi totul duse la încă un sărut. 

— Si tu miroşi irezistibil. El îi strecură o mână între 
coapse. Fustele tale largi sunt de ajutor pentru calarit si 
aventură, dar nu atât de bune pentru seducţie. 

Fi îi apăru pe fata o expresie cum rar se întâmpla să aibă. 


— Vai, acesta nu e un moment foarte bun pentru 
seducţie. După ce se termină deschiderea, Adam o să mă 
ducă înapoi la Casa Ashton. Mă aştept ca el şi părinţii mei 
să mă ţină sub protecţie înainte ca noi doi să fim căsătoriţi 
şi în siguranţă. 

Mac rânji, mai fericit decât fusese vreodată în viaţă. 

— Atunci înseamnă că trebuie să ne căsătorim în curând, 
nu-i aşa? 


Capitolul 44 


Kirkland reuşi să rămână drepţi în timpul Deschiderii de 
Stat. Discursul prinţului regent fusese extrem de bine 
făcut. Omul fusese bun, fusese foarte, foarte bun. 

După aceea, dorinţa sa cea mai profundă fusese să se 
întoarcă la el acasă şi la el în pat şi să doarmă bustean, însă 
datoria îl făcuse să se oprească mai întâi la birou. Avea 
nevoie să vadă dacă erau situaţii de criză care să-i solicite 
atenţia. Se rugă să nu mai existe niciuna. 

De asemenea, trebuia să pună cap la cap ultimele fire ale 
acestei conspirații. Coborând la subsol, îl vizită mai întâi pe 
Ollie Brown. 

— Domnule Brown, sunteţi liber să plecaţi. L-am instruit 
pe asistentul meu să achiziţioneze un bilet spre Newcastle 
pentru dumneavoastră. Vă va oferi suficienţi bani, încât să 
aveţi ce mânca pe drum. 

Tânărul boxer ieşi din boxă cu ochii luminati de fericire. 

— Pot merge acasă? Mâine? 

— Da. Dacă vrei să petreci noaptea aici, la căldură, n-ai 
decât, însă uşa va fi descuiată. Dimineaţa, unul dintre 
oamenii mei te va duce la hanul de unde poţi lua trăsura 
spre nord. 

— Mulţumesc, domnule, spuse băiatul timid, voi avea mai 
multă grijă în viitor, să nu mai dau de necaz. Jur! 

— Stai aproape de cei care te iubesc şi acceptă-le 
sfaturile. 

Era posibil ca mintea lui Oliver Brown să nu se 
recupereze niciodată complet după rănile primite în ring, 
dar cum avea o întreagă familie care să îi poarte de grijă, 
ar trebui să ducă o viaţă bună, departe de pericolele 
Londrei. Kirkland îi oferi mâna. 

— Călătorie uşoară, domnule Brown. 

Ollie dădu din mâini. 

— Dacă o să am vreodată un fiu, îi voi pune nume 
dumneavoastră. 

— Ştii numele meu? întrebă Kirkland. 


Lui Ollie îi căzu faţa. 

— Nu, domnule. Dar îl pot numi „Domnule”. 
Kirkland zâmbi. 

— Spune-i James. 


Obosit, se duse la celula de la uşa următoare, unde avea 
patul Paul Clement, care stătea cu privirea atintita în gol. 
Când intră Kirkland, francezul se ridică. 

— S-a întâmplat ceva, văd asta pe faţa ta. Ochii săi se 
micşorară. Ai venit să mă predai justiţiei britanice ca spion? 

— Din contră, spuse Kirkland. Avertismentul tău despre 
Inaugurarea din Parlament a fost nepretuita. Prin eforturile 
agenţilor mei, am prevenit detonarea unei bombe care i-ar 
fi ucis pe prinţul regent, pe prinţesa Charlotte, pe prim- 
ministru şi pe jumătate din nobilimea britanică. 

Clement ridică din sprâncene. 

— Deci acesta a fost planul. Mă bucur că ai putut preveni 
un astfel de dezastru. Uciderea de oameni nevinovaţi nu 
intră în munca noastră. Îşi puse mâinile în cap. Şi soarta 
conspiratorilor? 

Clement tot nu dădea nume, aşa că o făcu Kirkland. 

— Lordul Fendall şi Rupert Swinnerton sunt morţi. 

Francezul avu un aer de satisfacţie. 

— Un sfârşit potrivit. Am câştigat o intemnitare 
confortabilă până la sfârşitul războiului? Dacă sunt cu 
adevărat norocos, poate că văduva pariziană încântătoare 
pe care o curtam mă va aştepta. 

Kirkland se aplecă obosit. Nu era doar epuizat psihic, ci 
şi obosit să distrugă vieţi. Scurs de orice energie după ce 
se juca de-a Dumnezeu. 

Dar Dumnezeu poate fi binevoitor şi, în acest caz, poate 
că şi Kirkland ar putea fi astfel. 

— Am o propunere pentru tine, monsieur Clement. Dacă- 
mi dai cuvântul de onoare că nu mai spionezi împotriva 
Marii Britanii, te voi elibera. Te poţi întoarce la atelierul tau 
de croitorie, la prieteni şi la doamna ta pariziană. Promite- 
mi doar că nu vei mai lucra niciodată împotriva ţării mele. 


Francezului i se taie respiraţia, cu speranţă, dar si cu 
neîncredere în ochi. 

— M-ai elibera în schimbul unui cuvânt? Vei accepta 
cuvântul meu dacă ţi-l dau? 

— A rămas că am crezut episodul când ai fost capturat 
pentru prima dată. Eşti gata să mergi înainte şi să nu mai 
spionezi? 

Clement râse, dând din cap. 

— Aşa o să fac, domnule. Şi cu plăcere. Spionatul ofileşte 
sufletul. Acceptati... o strângere de mana? 

— Sigur că da, domnule. În timp ce-şi strângeau mâna, 
pe Kirkland îl lovi un gând: Nu am ajuns să întreb asta, însă 
un prieten apropiat al meu numit Wyndham a fost capturat 
în Franţa după ce Pacea din Amiens s-a încheiat. Nu am 
mai auzit nimic de el de-atunci. Presupun că a murit de 
mult, dar... trebuie să întreb. 

Ochii lui Clement se micşoraseră precaut. 

— De fapt, spuse el încet, se poate să ştiu unde este acest 
domn... 


Epilog 


Anunţurile constante din ziare despre nuntă fură la fel de 
discrete şi de formale pe cât ne-am aştepta, însă o revistă 
de femei populară titră o poveste mai lungă, cu detalii pe 
care cititorii le adorau. Reporterul societăţii lor scrise: 


Căsătoria lui Sir Damian Mackenzie şi Lady Kiri Lawford 
a fost sărbătorită la Piaţa St. George din Hanovra, urmată 
de un mic dejun nuptial somptuos acasă la fratele mirelui, 
al şaptelea duce Ashton. Intr-o abordare neconvenţională, 
mireasa a fost încredinţată de tatăl ei vitreg, generalul John 
Stillwell, Eroul soldaţilor, şi de mama ei, prinţesa Lakshmi 
Lawford Stillwell, ducesă de Ashton. 

In picioare, alaturi de fericitul cuplu, se aflau sora 
miresei, domnisoara Lucia Stillwell, si fratele mirelui, 
maiorul Lord Masterson. Lordul s-a prezentat foarte 
elegant, în uniformă stacojie şi cu braţul prins într-o faşă, 
în urma rănilor suferite în Peninsulă după serviciul nobil 
adus ţării sale. 


Văduva bătrână care-şi suplimenta venitul scriind astfel 
de articole se opri să muşte din celălalt capăt al creionului. 
Pentru că bisericile erau locuri de venerație publica, ea era 
liberă să participe la nunţi, botezuri şi înmormântări din 
lumea bună. Având darul conversatiei prietenoase, ea 
reuşise să adune cu uşurinţă suficient material de la 
participanţi, pentru a face să pară că s-ar fi numărat printre 
invitaţi. 

In acest caz, ea nu era sigură că lordul Masterson 
suferea de fapt de o rană de război. După câte ştia, se 
putea la fel de bine ca el să fi căzut de pe cal când băuse. 
Dar dădea mult mai bine să se fi rănit în timpul serviciului 
pentru ţara sa. 

Ea scrise o notita pentru a afla mai târziu numele 
regimentului său. Unele detalii pot fi inventate fără niciun 
rău, însă problemele militare trebuie tratate cu acuratețe. 


Ea se întrebă dacă ar putea face referire la faptul că 
naşterea mirelui era... nepotrivită. I se paru induiosator că 
fraţi vitregi pot fi atât de apropiaţi, dar editorul ei nu agrea 
nici o referinţă la condiţia sa de copil din flori. 

Mai bine să nu discute nici problema morţii raportate a 
lui Sir Damian. Ea nu avea nicio idee care fusese adevărata 
poveste, dar teoria sa că se trezise la St. Bart la câteva 
săptămâni după o rană la cap i se păruse o simplă glumă. 

Ducesa Ashton, o tânără încântătoare, gratioasa şi 
însărcinată, fără nicio urmă de aroganță, oferise numeroase 
informaţii preţioase. Văduva se aplecă din nou deasupra 
foii de lucru, scriind cu litere foarte mici, deoarece hârtia 
era scumpă. 


Fericitul cuplu s-a incâlnit deoarece Sir Damian a fost 
elev la Academia Westerfield cu fratele miresei, ducele de 
Ashton. Au fost prezenţi numeroşi alti absolvenţi distinşi ai 
şcolii. Fondatoarea si directoarea şcolii, Lady Agnes 
Westerfield, a călătorit de la Kent ca invitat de onoare. 


Văduva a mers pe principiul că nu poţi menţiona titlurile 
prea des. In schiţa finală, va reduce cele mai multe titluri la 
iniţiale, de dragul discreţiei, însă in această versiune, 
preferase să le scrie. Mai bine să nu dezvăluie că Academia 
Westerfield fusese înfiinţată pentru băieţi de „familie bună, 
dar având un comportament rău”. Asta ar fi trezit mult prea 
multe întrebări în minţile cititorilor. 


Printre alti invitaţi s-au numărat lordul Kirkland, maiorul 
Alexander Randall, moştenitorul contelui de Daventry şi 
soția sa încântătoare, Lady Julia Randall; onorabilul 
Charles Clarke Townsend si sotia si fiica sa; si onorabilul 
Robert Carmichael. 


Să nu o mai menţionăm pe tânăra invitată care arăta 
uimitor de asemănător cu prinţesa Charlotte Augusta? 
Tentant, foarte tentant, însă prinţesa participase desigur la 


o petrecere privată. Nu era inteligent să menţioneze feţe 
regale, când acestea erau de fapt incognito. 

Acum, partea pe care văduva o agrea cel mai mult, în 
care descria mirele şi mireasa. 


Înaltul şi chipeşul Sir Damian este un remarcabil lider al 
modei, iar aerul sau militar oferă indicii referitoare la 
propriul său serviciu în Peninsulă. 


Of, şi ce mai golan fusese! îi amintea văduvei de propriul 
ei soţ. Când preotul care oficia slujba întrebase dacă cineva 
avea vreun motiv pentru care mariajul să nu aibă loc, ea 
fusese tentată să se ridice în picioare şi să obiecteze că-l 
dorea pentru ea. Ar fi putut face asta dacă era cu treizeci 
de ani mai tânără. Nu că Sir Damian s-ar fi uitat la alta în 
loc de soţia sa, pe care era clar că o adora; şi aşa şi trebuia 
să fie. 


Într-un omagiu adus sângelui regal hindus al mamei sale, 
mireasa sfioasă şi frumoasă purta un sari de mătase 
stacojiu minunat, cu margini uimitoare de broderie 
complexă aurie. Colierul şi cerceii ei de aur şi bratarile 
numeroase erau, de asemenea, de origine hindusă. 


Văduva fusese puţin şocată să vadă ceea ce arăta ca nişte 
tatuaje maronii încurcate pe braţele şi mâinile subţiri ale 
miresei, dar ducesa de Ashton explicase că modelele erau 
temporare şi făceau parte din tradiţia nuptiala indiana. 

lar văduva nu fusese prea convinsă de modestia miresei. 
Rămăsese suficient de aproape de altar cât să-l audă pe 
generalul Stillwell - un om atât de prezentabil, chiar şi la 
vârsta lui! — spunându-i lui Sir Damian că sperase că soţul 
său va face o muncă mai bună să o controleze pe Lady Kiri 
decât tatăl său. Sir Damian râsese pur şi simplu şi o 
prinsese strâns de mână pe mireasă. 

Văduva bănuia că nu fuseseră mari surprize în noaptea 
nunţii mirilor. Când coborâseră de la altar, râzând, ca soţ şi 


soţie, văduva avusese impresia clară că cei doi testaseră 
deja marfa şi fuseseră mulţumiţi de ceea ce gasisera. Nu că 
ea ar fi fost în măsură să judece - ea şi soţul său viitor îşi 
anticipasera juramintele nuptiale cu entuziasm şi foarte 
frecvent. 


Cuplul fericit va petrece sarbatorile de Craciun cu familia 
şi prietenii la reşedinţa ducelui de Ashton, Ralston Abbey, 
în Wiltshire. În viitor aceştia vor sta în Londra şi Wiltshire. 
Uniunea dintre Sir Damian şi Lady Kiri a fost o combinare 
splendidă între Est şi Vest, de care ne bucurăm cu toții. 


Bucuroasă de eforturile sale, văduva îşi lăsă jos creionul, 
zâmbind. Ştia că ceea ce văzuse era o fericire care avea să 
dureze până la adânci batraneti. 


[1] 


Fel de mâncare european, din peşte, orez şi ouă (n.tr.) 


[2] 


Arteră principală din Londra, care duce de la Palatul Parlamentului la 
Piaţa Trafalgar (n.tr.) 


3 
[3] Colonie de deținuți din Sydney (n.tr.) 


4 
4 Danny Boy este o balada scrisa de Frederic Weatherly si este considerata 
imnul neoficial al irlandezilor (n.tr.) 


